
Geram žmogui, gamtininkui mėgėjui 


Hiliui L. Hauviui (1903-1982) atminti. 


1938 metų vasarą jis buvo išsivežęs mane, mano geriausią bičiulį 
Beną Hicą ir dar kelis berniukus iš Indianapolio (Indianos 
valstija) į Amerikos Laukinius Vakarus. 

Ponas Hauvis mus supažindino su tikrais indėnais, vertė 
miegoti po atviru dangumi ir užkasti savo mėšlą, mokė joti, 
aiškino, kaip vadinami įvairūs augalai ir gyvūnai ir kaip jie palai- 
ko gyvybę ir dauginasi. 

Kartą naktį ponas Hauvis mus tyčia mirtinai išgąsdino: 
netoli nuo stovyklos jis riktelėjo laukinės katės balsu. Į rikte- 


lėjimą atsiliepė tikra laukinė katė. 


Ir vis dėlto tikiu, kad širdies gilumoje žmonės geri. 
ANA ERANK (1929-1944) 


Turinys 


1. pirma knyga 10 
2.antra knyga 198 


pirma knyga 
BUVO TOKS DALYKAS 


Buvo toks dalykas: 

Prieš milijoną metų, 1986 mūsų eros metais, Gvajakilis buvo svar- 
biausias Ekvadoro, nedidelės demokratinės Pietų Amerikos valstybės 
su Andų aukštikalnėse įsikūrusia sostine Kitu, jūrų uostas. Gvajakilis 
stovėjo per du laipsnius į pietus nuo ekvatoriaus, menamo planetos 
diržo, kurio vardu pavadinta ir pati šalis. Kadangi buvo pastatytas 
ekvatorinėje štilio zonoje - liūgyne, į kurį sruvo kelių kalnų upių 
vandenys, - ten tvyrojo amžina tvanka. 

Už kelių kilometrų nuo uosto driekėsi atvira jūra. Tirštame it 
sriuba deltos vandenyje plūduriavo augalų plaustai, augalai apsivy- 
davo polius ir inkarų grandines. 


*Akk 


Anuomet žmonių smegenys buvo daug didesnės negu dabar, todėl jas 
domino visokios mįslės. 1986 metais viena iš tokių mįslių buvo, kaip 
daugybė ilgų nuotolių plaukti nepajėgių gyvūnų pasiekė Galapagų sa- 
lyną, į vakarus nuo Gvajakilio esantį vulkanų viršūnių archipelagą, kurį 
nuo žemyno skiria tūkstantis kilometrų labai gilaus, labai šalto vandens, 
atitekančio tiesiai iš Antarktidos. Kai žmonės atrado tas salas, jose jau 
gyveno gekonai, iguanos, ryžių žiurkės, lavos ežiai, vorai, skruzdės, va- 
balai, žiogai, erkės, nekalbant apie didžiulius sausumos vėžlius. 

Kaip jie ten nusigavo? 
Dauguma žmonių savo dideles smegenis nuramindavo tokiu at- 
sakymu: jie atkeliavo natūraliais plaustais. 

Kiti prieštaravo, girdi, tokie plaustai taip greitai prisigeria vandens ir 
supuvę suyra, kad niekas nėra jų matęs atvirame vandenyne, be to, 
srovė tarp salų ir žemyno tokį primityvų plūdurą veikiau neštų ne į 
vakarus, O į šiaurę. 

Jie įrodinėjo, kad visi tie prasti plaukikai sausomis kojomis per- 
žygiavo kažkokiu natūraliu tiltu ar nusigavo plaukdami trumpus 
nuotolius tarp kyšančių uolų, o vėliau vienoks ar kitoks sausumos 
darinys dingo po vandeniu. Tačiau mokslininkai, pasitelkę savo di- 
deles smegenis ir gudrius prietaisus, jau iki 1986 metų buvo nubraižę 
vandenyno dugno žemėlapius. Anot jų, tarp žemyno ir salų nesą jo- 
kio žemės masyvo pėdsakų. 


| 22 


Dar kiti tos didelių smegenų ir svaičiojimų epochos žmonės tvirtino, 
kad salos - kadaise per baisingą katastrofą atskilusi žemyno dalis. 

Tačiau buvo nepanašu, kad salos nuo ko nors atskilo. Akivaizdu, 
kad tai ten pat išsiveržę jauni vulkanai, iš kurių daugelis tokie jaunu- 
čiai, kad galėjo ir vėl bet kada išsiveržti. Tuomet, 1986 metais, salos 
buvo menkai apaugusios koralais, todėl neturėjo anei žydrų lagūnų, 
anei baltutėlių paplūdimių - grožybių, kurias daugelis žmonių laikė 
idealaus pomirtinio gyvenimo atspindžiu. 

Dabar, po milijono metų, ten driekiasi ir balti paplūdimiai, ir mė- 
lynos lagūnos. Tačiau šios istorijos pradžioje testūksojo neišvaizdūs 
trupios, šiurkščios lavos gūbriai, kupolai, kūgiai ir smailės, o plyšiai, 

duobės, daubos ir slėniai buvo pilni ne trąšaus dirvožemio ar gėlo 
vandens, o smulkių smulkių, sausų sausų vulkaninių pelenų. 


*** 


Kai kas anuomet aiškino taip: esą Visagalis Dievas sukūręs visus tuos 
padarus ten, kur atradėjai juos ir aptiko, taigi jiems visai nereikėję 
kraustytis. 


*x*k+* 


O dar kitų nuomone, visi tie gyvūnai buvę paporiui išginti ant kranto 
Nojaus arkos prietilčiu. 

Jei kokios nors Nojaus arkos iš tikrųjų būta - o visai galimas daik- 
tas, - savo pasakojimą galėčiau pavadinti „Antrąja Nojaus arka“. 

Tačiau tuomet, prieš milijoną metų, nebuvo jokia mįslė, kaip į Galapa- 
gų salas iš Pietų Amerikos žemyno nusigaus visai nemokantis plauk- 
ti trisdešimt penkerių metų amžiaus amerikietis Džeimsas Veitas. Jis 
tikrai neketino sėsti ant augalų plausto ir pasikliauti likimu. Viešbutyje 
Gvajakilio centre buvo ką tik nusipirkęs bilietą dviejų savaičių iškylai 
nauju, į pirmą kelionę vykstančiu keleiviniu laivu „Bahia de Darwin“, 
iš ispanų kalbos išvertus - „Darvino įlanka“. Ši pirmoji laivo kelionė su 
Ekvadoro vėliava į Galapagų salas visus metus buvo anonsuojama ir 
reklamuojama kaip „šimtmečio iškyla į gamtą“. 

Veitas keliavo vienas. Jis buvo per anksti praplikęs storuliukas, 
liguisto it pigios valgyklėlės bandelė veido, akiniuotas, tad, jei būtų 
apsimokėję, drąsiai galėjo sakyti varąs šeštą dešimtį. Jis geidė atrody- 
ti kuklus ir doras. 

Plačioje Calle Diez de Agosto gatvėje įsikūrusio viešbučio „Eldora- 
das“, kuriame buvo apsigyvenęs, kokteilių bare Veitas buvo vieninte- 
lis lankytojas. Barmenui Chesui Ortisui, dvidešimtmečiui išdidžiųjų 
inkų didikų palikuoniui, dingojosi, kad šitas pilkas, vienišas kanadie- 
čiu prisistatęs žmogelis yra sugniuždytas kokios nors baisios skriau- 
dos ar nelaimės. Veitas ir norėjo visiems daryti būtent tokį įspūdį. 

Chesus Ortisas, vienas valyviausių mano pasakojimo veikėjų, 
šiam vienišam turistui jautė ne panieką, o gailestį. Kaip Veitas ir 

tikėjosi, Ortisą graudino Veito ką tik viešbučio parduotuvėje bran- 
giai pirkta apranga - šiaudinė skrybėlė, virveliniai sandalai, geltoni 
šortai ir mėlynai, baltai ir violetiniai išmarginti medvilniniai marš- 
kiniai. Iš oro uosto į viešbutį Veitas atvyko kostiumuotas ir Ortisui 
pasirodė visai orus. Bet dabar, sukišęs tiek pinigo, jis virto juokdariu, 
po atogrąžas keliaujančio Šiaurės Amerikos turisto karikatūra. 

Ant šiugždančių Veito marškinių tebestyrojo kainos kortelė, ir 
Ortisas jam labai mandagiai taisyklinga anglų kalba ją priminė. 

— Tikrai? - atsiliepė Veitas. 

Jis žinojo, kad kortelė tebestyro, ir norėjo, kad styrotų. Tačiau su- 
vaidino susigėdusį žioplį ir lyg jau buvo kortelę beplėšiąs. Bet paskui, 
tarsi kažkokio sielvarto, kurį nori išmesti iš galvos, iš naujo prislėg- 
tas, tą ketinimą, sakytum, pamiršo. 


**R* 


Veitas buvo žvejys, o kortelė - masalas, priemonė patraukti žmones 
už liežuvio, kad jie užkalbintų panašiai kaip Ortisas: „Atleiskite, sen- 
jore, bet pastebėjau, kad...“ 

Veitas viešbutyje užsiregistravo su padirbtu Kanados pasu Vilar- 
do Flemingo pavarde. Sukčiaus amatas jam nepaprastai sekėsi. 

Ortisui iš Veito pusės joks pavojus negrėsė, tačiau tikrai galėjo 
grėsti kokiai nors niekieno nelydimai, pažiūrėti turtingai, vyro ne- 
turinčiai ir nebevaisingai moteriškei. Veitas buvo prisimeilinęs sep- 
tyniolikai tokių moterų ir jas vedęs - paskui, apšvarinęs jų papuošalų 
skryneles, seifus ir banko sąskaitas, dingdavo. 


Jam sekėsi taip, kad tapo milijonierius, prisidengęs skirtingomis 
pavardėmis, atsidarė taupomąsias banko sąskaitas įvairiuose Šiau- 
rės Amerikos bankuose ir nė karto už nieką nebuvo suimtas. 

Kiek žinojo, niekas jo ir nebandė gaudyti. Veitas spėjo, kad policijai 
jis buvo tik vienas iš septyniolikos neištikimų skirtingų pavardžių 
vyrų, O ne vienintelis užkietėjęs nusikaltėlis, kurio tikroji pavardė - 
Džeimsas Veitas. 


x*R* 


Dabar sunku patikėti, kad žmonės galėdavo taip nuostabiai kaip 
Džeimsas Veitas veidmainiauti, bet pakanka prisiminti, kad anuo- 
met beveik kiekvieno suaugusio žmogaus smegenys svėrė apie tris 
kilogramus. Toks nenormaliai didelis mąstymo aparatas gebėjo 
regzti ir įgyvendinti begales bjaurių kėslų. 

Tad noriu paklausti, nors atsakyti ir nėra kam: ar verta abejoti 
tuo, kad trys kilogramai smegenų buvo vos ne pražūtinga žmonijos 
evoliucijos klaida? 

Antras klausimas: kas dar, be pernelyg išvystytos mūsų nervų sis- 
temos, kaltas dėl negerovių, kurias anuomet matei ir girdėjai visur, 
kur pasisuksi? 

Atsakau: niekas kitas. Planeta buvo nekaltų nekalčiausia, dėl vis- 
ko kaltos tik tos milžiniškos smegenys. 


16 


„Eldorado“ viešbutis buvo turistams skirtas naujutėlaitis penkiaaukš- 
tis neapdailintų cemento blokų pastatas. Jo proporcijos ir apskritai 
išvaizda priminė įstiklintą knygų spintą, aukštą, plačią ir negilią. Vie- 
na visų miegamųjų siena, visa iš stiklo, išėjo į vakarus - į deltoje už 
trijų kilometrų išgilintą prieplauką jūrų laivams. 

Praeityje uoste virė prekyba, laivai iš visos planetos pristatyda- 
vo mėsą, grūdus, vaisius, automobilius, drabužius, mašinas, buities 
prietaisus ir taip toliau, o mainais išgabendavo Ekvadoro kavą, kaka- 
vą, cukrų, naftą, auksą ir indėnų meno ir amatų dirbinius, įskaitant 
panamas - skrybėles, kurios visais laikais buvo gaminamos ne Pa- 
namoje, o Ekvadore. 

Tačiau tada, kai Džeimsas Veitas sėdėjo bare, glostinėdamas stik- 
linę su romo ir kokakolos kokteiliu, reide stovėjo tik du laivai. Veitas, 
po teisybei, buvo ne girtuoklis, kadangi, versdamasis suktybėmis, 
negalėjo leisti, kad alkoholis sukeltų trumpąjį jautrių didžiojo kau- 
kolės kompiuterio įvadų jungimą. Gėrimas jam buvo teatro rekvizi- 
tas - kaip ir kortelė ant juokingų marškinių. 

Ne Veitui buvo spręsti, ar padėtis uoste normali, ar ne. Dar užva- 
kar jis ir girdėti nebuvo girdėjęs apie Gvajakilį ir nė karto nebuvo lan- 
kęsis žemiau pusiaujo. Jo akimis, „Eldoradas“ niekuo nesiskyrė nuo 
kitų beveidžių viešbučių, kuriuose gaudavo prieglobstį praeityje - 


T 


Mūs Džo (Saskačevano provincijoje), San Ignasijuje (Meksikoje), 
Votervlyte (Niujorko valstijoje) ir taip toliau, ir taip toliau. 

Miestą, kuriame dabar buvo atsidūręs, pasirinko iš Niujorko 
Kenedžio tarptautinio oro uosto skrydžių tvarkaraščio. Buvo ką tik 
apšvarinęs ir pametęs septynioliktą žmoną - septyniasdešimtmetę 
našlę iš Skokio Ilinojaus valstijoje, Čikagos pašonėje. Gvajakilis jam 
pasirodė paskutinė vieta, kur ji sumanytų jo ieškoti. 

Moteriškė buvo tokia šlykšti ir kvaila, kad verčiau būtų nė negi- 
musi. Ir vis dėlto ji ištekėjo net antrą kartą - už Veito. 

Bet ir „Eldorade“ jis neketino ilgai užsibūti, nes iš kelionių agento 
čia pat, viešbučio vestibiulyje, nusipirko bilietą į „šimtmečio iškylą 
į gamtą“. Buvo gerokai po pietų, karštis lauke pragariškas. Nė men- 
kiausio vėjelio, tačiau Veitui maža bėda - jis viduje, oras viešbutyje 
kondicionuojamas, be to, netrukus jis iš čia išvyks. Pagal planą jo 
laivas „Bahia de Darwin“ turėjo išplaukti jau ryt vidurdienį, tai yra 
penktadienį, 1986 metų lapkričio 28 dieną, - prieš milijoną metų. 


*AR+ 


Įlanka, kurios vardu vadinosi Veito transporto priemonė, driekėsi į 
pietus nuo vienos iš Galapagų salų - Chenovesos. Veitas apie Gala- 
pagų salas nieko nebuvo girdėjęs. Įsivaizdavo jas kaip Havajus, kur 
kažkada leido medaus mėnesį, ar Guamą, kur kažkada slapstėsi, - su 
plačiais baltutėliais paplūdimiais, žydromis lagūnomis, siūbuojan- 
čiomis palmėmis, rudaodėmis čiabuvėmis merginomis. 

Kelionių agentas jam davė iškylos brošiūrą, tačiau Veitas jos dar 
nevartė. Gulėjo prieš jį ant baro. Brošiūroje buvo tikroviškai aprašy- 
ta, kokios nykios dauguma tų salų, o būsimieji keleiviai perspėjami 
dėl to, dėl ko Veito neperspėjo kelionių agentas, - kad būtų fiziškai 
tvirti ir apsirūpinę stipria avalyne bei žygio apranga, kadangi jiems 

dažnai reikės tarytum desantininkams briste bristi iki kranto ir ropš- 
tis uolomis. 


**+ 


Darvino įlanka pavadinta didžio anglų mokslininko Čarlzo Darvino 
garbei. 1835 metais jis, vos dvidešimt šešerių metų vaikinas, devyne- 
riais jaunesnis už Veitą, penkias savaites praleido Chenovesoje ir ke- 
liose gretimose salose. Darvinas tuomet dalyvavo penkerius metus 
trukusioje Jos Didenybės laivo „Byglis“ kartografinėje ekspedicijoje 
aplink visą pasaulį kaip neetatinis gamtos tyrinėtojas. 

Iškylos brošiūroje, skirtoje ne tiek pramogautojams, kiek gamtos 
mylėtojams sužavėti, buvo pateiktas paties Darvino tipiškos Galapa- 
gų salos aprašymas iš jo pirmos knygos „Kelionė „Bygliu“: 

„Iš pirmo žvilgsnio vaizdas itin atgrasus. Kažkada šėlstančiame 
vandenyne išsiveržusios juodos bazalto lavos plotas nelygus, išrai- 
žytas gilių plyšių, visas apaugęs skurdžiais, saulės kepinamais, leis- 
gyviais krūmeliais. Nuo perdžiūvusio, vidurdienio saulės svilinamo 
paviršiaus tvoskė dusinantis lyg iš krosnies karštis; mums net vaide- 
nosi, kad ir krūmai skleidžia nemalonų kvapą.“ 

Toliau Darvinas rašo: „Matyt, kadaise pro visą <...» paviršių lyg pro 
rėtį smelkėsi požeminiai garai: dar minkštoje lavoje šen bei ten iškilta 
didžiulių burbulų; kitose salos vietose, tokių tuštumų viršui įsmukus, 
radosi apvalios stačiašlaitės duobės.“ Rašo, kad vaizdas ryškiai primi- 
nė „...tas Stafordšyro vietas, kur itin gausu ketaus liejyklų.“ 


**+ 


Ant „Eldorado“ baro sienos kabojo lentynų ir butelių įrėmintas Dar- 
vino portretas - padidinta plieno raižinio reprodukcija, kurioje jis 
pavaizduotas ne kaip salose lankęsis vaikinas, o kaip orus šeimos 

galva namie Anglijoje, su vešlia it Kalėdų vainikas barzda. Toks pat 
portretas buvo išspausdintas ir ant krautuvėlėje parduodamų 
marškinėlių, kurių porą nusipirko ir Veitas. Taip Darvinas atrodė 
tada, kai draugai ir giminės jį pagaliau įtikino surašyti savo mintis 
apie tai, kaip visokiausios gyvybės formos, įskaitant jį patį, drau- 
gus, giminaičius ir net pačią karalienę, tapo tokios, kokios buvo 
tuomet, devynioliktame amžiuje. Jis ėmė ir parašė didžiausią įta- 
ką visuomenei per visą didelių smegenų epochą padariusį moksli- 
nės literatūros veikalą. Šis daugiau už bet kokią kitą knygą padėjo 
nusistovėti nepastovioms žmonių nuomonėms apie tai, ką laikyti 
sėkme, o ką - nesėkme. Įsivaizduojat? Knygos pavadinimas api- 
bendrina negailestingą jos turinį: „Rūšių atsiradimas natūralio- 
sios atrankos būdu, arba Pranašesnių veislių išlikimas kovojant 
dėl būvio“. 

Veitas tos knygos nebuvo skaitęs, nieko jam nereiškė ir Darvino pa- 
vardė, nors ne kartą sėkmingai vaidino išsilavinusį žmogų. „Šimtme- 
čio iškylos į gamtą“ metu jis ketino apsimesti inžinieriumi mechani- 
ku iš Mūs Džo (Saskačevano provincijos), neseniai palaidojusiu nuo 
vėžio mirusią žmoną. 

Iš tikrųjų Veito mokslai baigėsi automobilių remonto ir priežiū- 
ros dvejų metų kursu profesinėje vidurinėje mokykloje gimtajame 
Midlendo mieste Ohajo valstijoje. Tuomet jis gyveno pas penktus 
globėjus, iš esmės našlaitis, vaisius tėvo ir dukters kraujomaišos - šie 
abu, jam tik gimus, visiems laikams pabėgo iš miesto. 

Paaugęs tiek, kad ir pats galėjo pabėgti, jis pakeleivingais automo- 
biliais nusigavo į Manhatano salą. Į draugus įsisiūlęs toks suteneris 
jį pamokė, kaip pelningai parsidavinėti homoseksualams, palikinėti 


ant drabužių korteles, kaip mėgautis santykiais su meilužiais ir taip 
toliau. Veitas anuomet buvo gana gražus vaikinas. 

Kai grožis ėmė vysti, jis įsidarbino vienoje studijoje pramoginių 
šokių mokytoju. Buvo apsigimęs šokėjas ir dar vaikystėje Midlende 
girdėjo, kad ir jo tėvų būta gerų šokėjų. Iš jų greičiausiai ir paveldėjo 
ritmo pojūtį. Toje šokių studijoje jis ir susipažino su pirma iš septy- 
niolikos savo žmonų, prisimeilino jai ir vedė. 

Vaikystėje Veitą globėjai reikia ar nereikia žiauriai bausdavo. Mat 
spėjo, kad iš jo, artimų giminaičių ryšio vaisiaus, išaugs moralinis 
išsigimėlis. 

Ir štai dabar tas išsigimėlis - „Eldorado“ viešbutyje, laimingas, 
turtingas ir, jo žiniomis, sveikas ir pasirengęs naujam gebėjimo iš- 
likti išbandymui. 

Beje, aš irgi, kaip ir Džeimsas Veitas, kadaise pabėgau iš namų. 


Anglosaksas Čarlzas Darvinas, santūrus, kultūringas, objektyvus, 
belytis ir didžiai pastabus rašytojas, tapo knibždančio, karštakraujo, 
daugiakalbio Gvajakilio didvyriu, nes tai jis sukėlė tokį turistų ant- 
plūdį. Jei ne Darvinas, nebūtų buvę nei „Eldorado“ viešbučio, nei 
„Bahia de Darwin“ Džeimsui Veitui prisiglausti. Nebūtų buvę ir par- 
duotuvės tokiai juokingai aprangai įsigyti. 

Jei Čarlzas Darvinas nebūtų išgyręs Galapagų salų pažintinės 
reikšmės, Gvajakilis būtų likęs vienu iš daugelio karščiu tvoskiančių, 
prišnerkštų uostų, o salynas Ekvadorui būtų neką vertesnis už šlako 
sąvartynus Stafordšyre. 

Salų Darvinas nepakeitė, pakeitė tik žmonių nuomonę apie jas. 
Štai kiek daug reiškė senovėje, puikiųjų didelių smegenų epochoje, 
nuomonė. 

Tiesą sakant, žmonės vadovaudavosi vien tik nuomonėmis taip 
pat, kaip ir neginčijamais faktais, tik faktas visada lieka faktu, o nuo- 
monės tolydžio keisdavosi. Todėl Galapagų salynas vieną dieną ga- 
lėjo būti laikomas pragaru, kitą - rojumi, Julius Cezaris vieną die- 
ną - išmintingu politiku, kitą - budeliu, Ekvadoro banknotus vieną 
dieną galėjai mainyti į maistą, pastogę, drabužius, kitą - jais iškloti 
paukščio narvelį, visata vieną dieną vadinta Visagalio Dievo kūriniu, 
kitą - galingo sprogimo padariniu, ir taip toliau, ir taip toliau. 

Dabar, sumažėjus protiniams gebėjimams, nuomonių velniava 
žmonėms nebejaukia gyvenimo. 


+++ 


Baltaodžiai Galapagų salas atrado 1535 metais, kai jose atsidūrė per 
audrą nuo kurso nukrypęs ispanų laivas. Salos buvo negyvenamos, 
nerasta jokių žmonių gyvenviečių liekanų. 

Nelaimėliai tenorėjo, neišleisdami iš akių Pietų Amerikos krantų, 
nugabenti į Peru Panamos vyskupą. Tačiau audra nubloškė laivą toli 
toli į vakarus, kur, daugumos žmonių nuomone, plytėjo vien vande- 
nynas, tik vandenynas. 

Vis dėlto audrai nurimus ispanai patyrė, kad savo vyskupą pri- 
statė į, jūreivių akimis, klaikią vietą, kur sausumos lopinėliai buvo 
gryna išjuoka, be saugios prieplaukos, kurioje galėtum nuleisti in- 
karą, be pavėsio, be gėlo vandens, be vaisiais apkibusių medžių ir be 
jokios gyvos dvasios. Mirtinos tykos priversti stovėti, ispanai ėmė 
stigti vandens ir maisto. Vandenynas buvo kaip lygus, taip lygus it 
veidrodis. Jie nuleido barkasą ir laivą su dvasios ganytoju tempte par- 
sitempė namo. 

Ispanijos valda salų jie nepaskelbė, kaip nebūtų ja paskelbę praga- 
ro. Ir ilgus tris šimtmečius nuo tada, kai, pakitus žmonių nuomonei, 
salynas įtrauktas į žemėlapius, jo savintis nepanoro jokia valstybė. 
Tačiau 1832 metais viena mažiausių ir skurdžiausių planetos valsty- 
bių, tai yra Ekvadoras, paprašė pasaulio tautų pritarti tokiai nuomo- 
nei: salos - Ekvadoro teritorijos dalis. 

Niekas neprieštaravo. Tuo metu tokia nuomonė atrodė nekenks- 
minga ir net juokinga, tarsi apimtas imperialistinės beprotybės prie- 
puolio Ekvadoras būtų prie savo teritorijos prisijungęs pro Žemę 
skriejantį asteroidų debesį. 

Tačiau vos po trejų metų jaunuolis Čarlzas Darvinas ėmė įtiki- 
nėti, kad salos dėl jose išgyventi gebančių neretai keistų augalų ir 
gyvūnų esančios nepaprastai vertingos, reikią tik pažvelgti į jas taip, 
kaip jis - moksliniu požiūriu. 

Taikliai apibūdinti, kaip bevertės salos virto neįkainojamomis, 
tinka tik vienas žodis: stebuklas. 


ki 


Taip, o iki Veito Gvajakilyje pabuvojo tiek žmonių, besidominčių 
gamtos mokslu ir trokštančių salose pamatyti ir pajusti tai, ką matė 
ir juto Darvinas, kad iš uosto į salas kursavo net trys keleiviniai lai- 
vai, iš kurių naujausias buvo „Bahia de Darwin“. Mieste pastatyti keli 
modernūs viešbučiai turistams, iš kurių naujausias - „Eldoradas“, o 
išilgai Calle Diez de Agosto viena prie kitos stovėjo suvenyrų parduo- 
tuvės, drabužių ir papuošalų krautuvėlės, restoranai turistams. 

Tik štai koks dalykas: prieš pat Džeimsui Veitui pasirodant Gva- 
jakilyje, pasaulinė finansų krizė, staigiai pasikeitusi žmonių nuomo- 
nė apie pinigų, akcijų, obligacijų, užstatų ir panašių popiergalių ver- 
tę, ne tik Ekvadore, bet, galima sakyti, ir visur kitur turizmo verslą 
sužlugdė. Štai kodėl Gvajakilyje veikė tik vienas viešbutis, „Eldora- 
das“, o išplaukti buvo pasiruošęs tik vienas keleivinis laivas - „Bahia 
de Darwin“. 

O ir „Eldoradas“ veikė tik kaip žmonių su bilietais į „šimtmečio 
iškylos į gamtą“ susirinkimo vieta, kadangi ir jis, ir laivas priklausė 
tai pačiai Ekvadoro kompanijai. Tačiau dabar, iki kelionės pradžios 
likus mažiau nei parai, šiame dviejų šimtų lovų viešbutyje gyveno tik 
šeši, įskaitant Džeimsą Veitą, atvykėliai. Kiti penki buvo: 

*Dzendžis Hirogučis, dvidešimt devynerių metų japonas, genia- 
lus kompiuterininkas; 


Hisako Hiroguči, jo smarkiai nėščia žmona, dvidešimt šešerių 
metų, ikebanos, japoniško puokščių sudarymo meno, mokytoja; 

*Endrius Makintošas, penkiasdešimt penkerių metų amerikietis fi- 
nansininkas, didžiulio turto paveldėtojas, nuotykių ieškotojas, našlys; 

Selena Makintoš, nuo gimimo neregė aštuoniolikmetė jo duktė; 

Ir Merė Hepbern, penkiasdešimt vienų metų amerikietė našlė iš 
Iliumo (Niujorko valstija), kurios, galima sakyti, niekas viešbutyje 
nebuvo matęs; kaip atvyko niekieno nelydima vakare, taip ir nesiro- 
dė iš kambario penktame aukšte, ten valgė ir atnešamą maistą. 

Tie du, kurių pavardės pažymėtos žvaigždutėmis, dar prieš sau- 
lei nusileidžiant, bus nebegyvi. Beje, šitaip pavardės bus žymimos 
per visą mano pasakojimą skaitytojams perspėti, kad tie veikėjai 
netrukus sulauks galutinio darvinistinio ištvermės ir apsukrumo 
išbandymo. 


**++ 


Aš irgi ten buvau, tačiau visiškai nematomas. 


„Bahia de Darwin“ taip pat buvo pasmerktas, tačiau žvaigždutės tu- 
rės palaukti. Jo varikliai amžinai nuslops po dar penkių saulėleidžių, 
o į vandenyno dugną jis nugarmės po dešimties metų. Tai buvo ne 
šiaip sau naujausias, didžiausias, greičiausias ir prabangiausias Gva- 
jakilio uostui priskirtas laivas. Jis buvo vienintelis, skirtas išimtinai 
Galapagų turizmo verslui, ir vos pradėjus jį statyti buvo žinoma, kad 
laivas turės nuolat vagoti vandenį į salas ir atgal, į salas ir atgal. 

Pastatytas jis buvo Švedijoje, Malmėje, aš irgi prie to prikišau 
pirštus. Įgulos branduolys, švedai ir ekvadoriečiai, plukdę laivą iš 
Malmės į Gvajakilį, po audros Šiaurės Atlante sakė, kad daugiau šiam 
laivui neteks patirti nei didelių bangų, nei šalto oro. 

Laive buvo ir restoranas, ir auditorija, ir naktinis klubas, ir viešbu- 
tis šimtui asmenų. Buvo aprūpintas radaru bei sonaru ir elektronine 
navigacijos sistema, kuri šimto metrų tikslumu dieną naktį rodė jo 
padėtį Žemės paviršiuje. Laive tiek buvo pritutinta automatikos, kad 
žmogus ant kapitono tiltelio, vienui vienas, be pagalbininkų mašinų 
skyriuje ar ant denio, galėjo paleisti variklius, pakelti inkarą, įjungti 
pavarą ir vairuoti laivą kaip šeimyninį automobilį. Jame buvo įrengti 
aštuoniasdešimt penki tualetai su nuleidžiamu vandeniu ir dvylika 
bidė, ir telefonai kajutėse ir ant kapitono tiltelio, kuriais per palydovą 
galėjai paskambinti į bet kurią pasaulio vietą. 


Buvo televizorių, kad keleiviai galėtų sužinoti šviežiausias naujienas. 
Laivo savininkai, du Kite įsikūrę senukai broliai vokiečiai, gyrėsi, 
kad jų laivas nė akimirką nepraras ryšio su pasauliu. Būtų jie žinoję! 


*k+ 


Laivas buvo septyniasdešimties metrų ilgio. 

Laivas, kuriuo kaip neetatinis gamtos tyrinėtojas plaukė Čarlzas 
Darvinas, „Byglis, - tik dvidešimt aštuonių. 

Kai „Bahia de Darwin“ Malmėje buvo nuleistas nuo stapelių, pa- 
sislinkti turėjo tūkstantis šimtas metrinių tonų jūros vandens. Aš 
tada buvau nebegyvas. 

Kai Anglijoje, Falmute, nuleido „Byglį“, pasislinko tik du šimtai 
penkiolika metrinių tonų jūros vandens. 

„Bahia de Darwin“ buvo metalinis motorlaivis. 

„Byglis“ - burlaivis, pagamintas iš medžių, ginkluotas dešimčia 
„patrankų piratams ir laukiniams atbaidyti. 


*kA 


Du senesni keleiviniai laivai, „Bahia de Darwin“ konkurentai, iš verslo 
pasitraukė varžyboms net neprasidėjus. Užsakymų abu turėjo sočiai 
keliems mėnesiams į priekį, bet kaip tik dėl finansinės krizės pasipylė 
atsisakymai. Tad ir stovėjo nuleidę inkarus liūgyno užkabory, toli nuo 
miesto akių, nuo kelių ar gyvenamosios vietos. Prisibijodami užtruk- 
siančios suirutės, elektroninę ir kitą brangią įrangą savininkai iškraustė. 
Ekvadoras, kaip ir Galapagų salos, sudarytas daugiausia iš lavos ir 
pelenų, todėl pats negalėjo išmaitinti savo devynių milijonų gyvento- 
jų. Bankrutavęs jis nebeįstengė nusipirkti maisto iš šalių su dideliais 
dirbamos žemės plotais, todėl Gvajakilio jūrų uostas stovėjo tuščias, 
o žmonės ėmė mirinėti iš bado. 
Prekybai jausmai svetimi. 

Kaimyninės Peru ir Kolumbija taip pat bankrutavo. Be „Bahia de 
Darwin“, uoste stovėjo tik „San Mateo, aprūdijęs Kolumbijos krovi- 
ninis laivas, įstrigęs be lėšų maistui ar degalams įsigyti. Buvo nulei- 
dęs inkarą tolėliau nuo kranto ir užsibuvęs taip ilgai, kad aplink inka- 
ro grandinę susikaupė milžiniškas augalinis plaustas. Tokiu plaustu 
Galapagų salas būtų drąsiai pasiekęs ir drambliukas. 

Bankrutavo ir Čilė, ir Brazilija, ir Argentina, ir Indonezija, ir Fi- 
lipinai, ir Pakistanas, ir Indija, ir Tailandas, ir Italija, ir Airija, ir Bel- 
gija, ir Turkija. Visos valstybės staiga atsidūrė „San Mateo“ padėtyje, 
nebegalėjo už savo banknotus ir monetas ar skolon įsigyti net pačių 
reikalingiausių dalykų. Gyvybei palaikyti būtinų prekių savininkai, 
tiek tų šalių piliečiai, tiek svetimšaliai, nė už ką nesutiko jų mainyti 
į pinigus. Žmonėms nieko, be popierinių turto ženklų, daugiau ne- 
turintiems jie staiga ėmė rėžti: „Atsipeikėkit, bepročiai! Iš kur jūs iš- 
traukėt, kad popierius toks vertingas daiktas?“ 


**+* 


Ir maisto, ir degalų, ir kito gero planetoje dar buvo pakankamai vi- 
siems, kad ir labai gausiems gyventojams, tačiau milijonų milijonai 
jų krito iš bado. Net patys sveikiausi be maisto ištverdavo ne daugiau 
kaip keturiasdešimt dienų - tada numirdavo. 

Šitą bado epidemiją, kaip ir Bethoveno „Devintąją simfoniją“, su- 
kūrė ne kas kitas, tik per didelės smegenys. 

Viskas prasidėjo žmonių galvose. Jie paprasčiausiai pakeitė nuo- 
monę apie popierinį turtą, o padariniai buvo tokie, tarsi Liuksem- 
burgo dydžio meteoras būtų išmušęs planetą iš orbitos. 


Toji finansinė krizė, šiais laikais visiškai neįmanomas dalykas, buvo 
paskutinė iš pražūtingų dvidešimto amžiaus katastrofų, kurias pa- 
gimdė ne kas kitas, o tik žmonių smegenys. Iš to, kaip įnirtingai 
žmonės kenkė sau ir kitiems žmonėms, taip pat visiems gyviems pa- 
darams, ateivis iš kitos planetos galėjo padaryti išvadą, kad visa Že- 
mės aplinka pagedusi ir kad žmonės taip siautėja todėl, kad Gamta 
grasina juos išnaikinti. 

Tačiau planeta tuomet, prieš milijoną metų, buvo tokia pat van- 
deninga ir derlinga kaip dabar - ir šiuo atžvilgiu vienintelė tokia vi- 
same Paukščių Take. Pasikeitęs buvo tik žmonių požiūris į ją. 

Anų laikų žmonijos garbei reikia pasakyti: vis daugiau žmonių 
pripažindavo, kad jų smegenys - neatsakingos, nepatikimos, žiauriai 
pavojingos, visiškai atitrūkusios nuo tikrovės, žodžiu, nė velniams 
netikęs daiktas. 

Pavyzdžiui, „Eldorado“ viešbučio mikrokosme našlė Merė Hep- 
bern, ta, kuri net valgė kambaryje, pusbalsiu keikė savo smegenis už 
jų peršamą patarimą - nusižudyti. 

— Jos mano priešas, - šnabždėjo. - Kodėl turiu savyje nešioti tokį 
baisų priešą? 

Ketvirtį amžiaus ji dirbo biologijos mokytoja valstybinėje vidu- 
rinėje mokykloje, dabar nebeveikiančioje, Iliumo mieste (Niujorko 

valstija), tad žinojo labai keistą tuomet jau išnykusio gyvūno, žmo- 
nių vadinto Airijos briedžiu, evoliucijos istoriją. 

- Jei galėčiau rinktis: arba tokias smegenis, arba Airijos briedžio 
ragus, - sakė ji savo centrinei nervų sistemai, - imčiau Airijos brie- 
džio ragus. 

Tie gyvūnai ragus turėjo didumo sulig banketų salės sietynu. Tai 
žavingas pavyzdys, sakydavo ji savo mokiniams, kokia pakanti kar- 
tais gamta aiškiai beprasmėms evoliucijos klaidoms. Airijos briedžiai 
išgyveno pustrečio milijono metų, nepaisant to, kad jų ragai buvo 
nepatogūs grumtis ar gintis ir kliudė ieškotis maisto tankiuose miš- 
kuose ar krūmuose. 


*kRA 


Be to, Merė aiškindavo, kad žmogaus smegenys - pati nuostabiausia 
evoliucijos sukurta išlikimo priemonė. Tačiau dabar jos pačios sme- 
genys ją ragino numauti čia pat, sieninėje spintoje, kabančios rau- 
donos vakarinės suknios polietileninį apdangalą ir apsivynioti juo 
galvą, kad ląstelės nebegautų deguonies. 


**k+ 


Išvakarėse jos puikiosios smegenys oro uoste vagiui patikėjo panėšėti 
lagaminą su visais tualeto reikmenimis ir drabužiais, kurie būtų labai 
tikę viešbutyje. Jį, skrisdama į Gvajakilį iš Kito, buvo pasiėmusi kaip 
rankinį bagažą. Tiesa, bent jau liko kitas lagaminas, kurio neėmė su 
savimi, o atidavė į lėktuvo bagažinę, jame vežėsi ir tą spintoje kaban- 
čią raudoną vakarinę suknią, skirtą pobūviams „Bahia de Darwin“. 
Dar jai liko naro kostiumas, plaukmenys ir nardymo kaukė, du mau- 
dymosi kostiumai, tvirti žygio batai ir JAV jūrų pėstininkų darbinė 
uniforma iškyloms po salas - ja dabar ir vilkėjo. Kostiumo, su kuriuo 


atskrido iš Kito, likimas toks: jos didelės smegenys paakino atiduoti 
jį į skalbyklą, patikėti viešbučio administratoriaus, liūdnų akių vyriš- 
kio, pažadu, kad kostiumas rytą iki pusryčių tikrai bus grąžintas. Bet, 
didžiam administratoriaus sutrikimui, prapuolė ir tas. 

Tačiau bjauriausia smegenų jai iškrėsta šunybė, be siūlymo nusi- 
žudyti, - kad įtikino vykti į Gvajakilį, nepaisant visų pranešimų apie 
pasaulinę finansų krizę ir beveik nelikus abejonės, jog „šimtmečio iš- 
kyla į gamtą, į kurią vos prieš mėnesį nebuvo nė vieno laisvo bilieto, 
dėl dalyvių stokos bus atšaukta. 

Didžiulis jos mąstymo aparatas neretai pasirodydavo baisiai 
smulkmeniškas. Nors viešbutis buvo, galima sakyti, tuščias, smege- 
nys jai draudė leistis į apačią su kareiviška darbine uniforma, girdi, 
juokingai atrodys. Smegenys įrodinėjo: „Iš tavęs už akių juoksis, lai- 
kys apgailėtina kvaiša. Tau ir taip nebėra gyvenimo. Netekai vyro, 
darbo mokykloje, neturi nei vaikų, nei nieko, dėl ko vertėtų gyventi, 
taigi imk ir pasidaryk galą tuo polietileniniu apvalkalu. Kas gali būt 
lengviau? Kas gali būt neskausmingiau? Kas gali būt prasmingiau?“ 


**++ 


Reikia pripažinti: ne Merės smegenys kaltos dėl tais metais ją ištiku- 
sių baisių negandų. O ir prasidėjo 1986-ieji viltingai: Merės vyras Ro- 
jus, pažiūrėti sveikas ir drūtas, dirbo kaip dirbęs mechaniku didžiau- 
sioje Iliumo įmonėje, Bendrojoje plieno liejimo kompanijoje, Merės 
puikaus mokytojavimo dvidešimt penkerių metų sukakties proga 
Kivanio klubas surengė pokylį ir įteikė garbės ženkliuką, o mokiniai 
dvyliktus metus iš eilės išrinko mėgstamiausia mokytoja. 

1986 metų pradžioje ji sakė: 

— Ak, Rojau, Rojau, mudu turime už ką dėkoti likimui: palyginti 
su kitais, mums taip sekasi. Nors verk iš laimės. 


Ojis apglėbė ir sakė: 

- Nair ką, ir paverk. 

Jai buvo penkiasdešimt vieneri, jam - penkiasdešimt devyneri, 
abu smarkiai mėgę iškylauti, keliauti pėsčiomis, slidinėti, laipioti į 
kalnus, plaukti kanoja, bėgioti, važinėti dviračiu, plaukyti, todėl abu 
liekni, jaunuoliško sudėjimo. Nerūkė, negirtavo, maitinosi daugiau- 
sia šviežiais vaisiais ir daržovėmis ir kada ne kada žuvimi. 

Ir su pinigais jiedu tvarkėsi sumaniai. Kaip ir jie patys, taip ir jų san- 
taupos gaudavo - tik finansine prasme - ir sveiko maisto, ir mankštos. 

Merės pasakojimas apie tai, kaip išmintingai jiedu su Rojumi tvar- 
kė savo finansinius reikalus, dar ir kaip sujaudintų Džeimsą Veitą. 


*ARA 


Beje, Veitas, tas našlių lupikas, sėdėdamas „Eldorado“ bare kaip sy- 
kis galvojo apie Merę Hepbern, nors dar nebuvo nei su ja susipažinęs, 
nei tiksliai išsiaiškinęs jos turtinės padėties. Registracijos žurnale buvo 
matęs jos pavardę ir jaunyvo administratoriaus teiravęsis apie ją. 

Administratoriaus turimos kuklios žinios Veitą nudžiugino. 
Ši viršuje apsigyvenusi drovi vieniša mokytoja, nors ir jaunesnė už 
kitas jo sužlugdytas našles, atrodė tinkamas grobis. Per „šimtmečio 
iškylą į gamtą“ jis jos patykos. 


**k+ 


Jei galima, įterpsiu asmeninę pastabą: kai dar gyvenau, mano sme- 
genys dažnai duodavo patarimų, kuriuos mano paties išlikimo arba 
galų gale ir žmonių giminės išlikimo požiūriu galima pavadinti, švel- 
niai tariant, abejotinais. Pavyzdys: jos man liepė stoti į JAV jūrų pės- 
tininkus ir važiuoti kariauti į Vietnamą. 

Labai jums ačiū, didelės smegenys. 

Visų šešių „Eldorado gyventojų - keturių amerikiečių, iš kurių vie- 
nas teigė esąs kanadietis, ir dviejų japonų - nacionalinės valiutos 
visoje planetoje tebebuvo tvirtos kaip auksas. Vėlgi: tų pinigų vertė 
buvo menama. Kaip ir pačios visatos ypatybės, taip ir Amerikos do- 
lerių ir jenų vertingumas buvo žmonių išsigalvotas. 

Ir jeigu Veitas, apie finansų krizę net negirdėjęs, vaidindamas ka- 
nadietį būtų į Ekvadorą dar ir Kanados dolerių atsivežęs, taip malo- 
niai sutiktas nebūtų buvęs. Nors Kanada nebankrutavo, vis daugėjo 
vietų, įskaitant tą pačią Kanadą, kur žmonių vaizduotė šaldė norą iš 
tiesų vertingus daiktus mainyti į Kanados dolerius. 

Panašiai ėmė smukti ir Britanijos svarų, ir Prancūzijos bei Švei- 
carijos frankų, ir Vakarų Vokietijos markės įsivaizduojamoji vertė. O 
Ekvadoro sukrės, pavadintos nacionalinio didvyrio Antonijo Chosės 
de Sukrės (1795-1830) garbei, vertė neprilygo nė banano žievei. 


*** 


Merė Hepbern savo kambaryje svarstė, bene auglys jos smegenyse 
ir dėl to jos nuolat duoda pačius netikiausius patarimus. Kad ji taip 
įtarė, visai suprantama, nes būtent smegenų auglys vos prieš tris mė- 
nesius nugalavo jos vyrą Rojų. Ir ne šiaip sau nugalavo - prieš tai 
sujaukė atmintį ir atėmė nuovoką. 


Dar ji svarstė, kada auglys pradėjo savo juodą darbą - ar ne auglys 
jį privertė šių klaikių metų viltingąjį sausį abu užrašyti „šimtmečio 
iškylai į gamtą. 

O štai kaip Merė sužinojo, kad jis juodu užrašė į tą iškylą: vieną dieną 
grįžo iš mokyklos namo manydama, kad Rojus tebėra darbe. Jis dar- 
bą baigdavo valanda vėliau negu ji. Tačiau Rojus jau buvo namie, ir 
paaiškėjo, kad buvo išėjęs iš darbo vidurdienį. Ir taip padarė žmogus, 
nepaprastai mėgstąs savo darbą ir per dvidešimt devynerius metus 
Bendrojoje plieno liejimo kompanijoje nė valandai nepasitraukęs iš 
darbo - nei dėl ligos, juk niekada nesirgo, nei dėl jokios kitos prie- 
Žasties. 

Ji paklausė, ar nesergąs, ir jis atsakė jaučiąsis sveikas kaip nieka- 
da. Merei jis pasirodė išdidus it paauglys, kuriam nusibodo amžinai 
vaidinti gerą berniuką. Ir taip elgėsi žmogus, kalbėdavęs santūriai, 
pasverdamas žodžius, niekada nenusišnekėdavęs paikai ar vaikiškai. 
Tačiau tąkart - neįtikėtina - tarsi priešgyniaudamas motinai, atitin- 
kamai kvailai išsiviepęs, pareiškė: 

- Nusimuilinau iš darbo. 

Taip, matyt, kalbėjo tas jo auglys, dabar Gvajakilyje galvojo Merė. 
Ir pasirinko auglys tokiai lengvabūdiškai pravaikštai pačią netinka- 
miausią dieną, kadangi naktį siautė audra su kruša, o visą dieną vėjas 
krėtė šlapdribą. Tačiau Rojus dar prasitrainiojo po Iliumo pagrindi- 
nę, Klintono, gatvę užsukdamas į kiekvieną parduotuvę pardavėjoms 
pasigirti, kad nusimuilinęs iš darbo. 

Tad Merė, slėpdama nepasitenkinimą, pritarė, ir visai nuoširdžiai, 
kad nėr čia ko, reikia atsipalaiduoti ir pasilinksminti - nors jiedu 


smagiai pasilinksmindavo savaitgaliais ir per atostogas, ir net dar- 
be. Tačiau slogutis dėl šios padaužiškos išdaigos liko. Ir pats Rojus 
per pavakarius atrodė suglumęs dėl to, ką iškrėtė dieną. Taigi baigtas 
kriukis, daugiau jis taip nebedarys, ir jiedu galį šį įvykį pamiršti, na 
nebent kartais pasijuokti. 

Bet prieš einant gulti, jiedviem sėdint ir žiūrint į žarijas židinyje, 
kurį Rojus pats savo kietomis rankomis sumūrijo iš lauko akmenų, 
vyras tarė: 

— Dar ne viskas. 

- Apie ką tu? - paklausė Merė. 

- Ką šiandien veikiau, - atsakė jis. - Buvau dar kelionių agentū- 
roje. - Iliume tokia įstaiga buvo tik viena, ir ta vos sudurianti galą su 
galu. 

- Ir ką? 

- Užrašiau mudu į vieną dalyką, - tęsė tarsi prisimindamas sap- 

ną. - Už viską užmokėta. Viskas sutvarkyta. Nuspręsta: lapkritį mudu 
su tavim skrendame į Ekvadorą ir dalyvausime „šimtmečio iškyloj 
į gamtą. 
Rojus ir Merė Hepbernai buvo pirmieji, atsiliepę į kampaniją, rekla- 
muojančią pirmąją kelionę laivu „Bahia de Darwin“, kurio tuo metu 
Švedijoje, Malmėje, tebuvo kilis ir krūva brėžinių. Kai Rojus Hepber- 
nas užėjo į Iliumo kelionių agentūrą, agentas lipnia juosta klijavo ant 
sienos ką tik gautą reklaminį iškylos plakatą. 


Aki 


Jei galima, įterpsiu asmeninę pastabą: aš pats kokius metus dirbau 
Malmėje suvirintoju, tačiau „Bahia de Darwin“ dar nebuvo tapęs 


tokiu daiktu, kuriam reikėtų mano paslaugų. Ateis pavasaris, ir aš 
per šitą plieninę gražuolę liksiu be galvos. Klausimėlis: o kam nėra 
pavasarį tekę likti be galvos? 

Betgi tęskime toliau. 

Minėtame plakate buvo pavaizduotas labai keistas paukštis ant 
vulkaninės salos kranto, spoksąs į vandenį skrodžiantį gražų baltą 
motorlaivį. Paukštis juodas, didumo sulig stambia antimi, tačiau 
kaklas jo ilgas ir leinas it gyvatė. Bet užvis keisčiausia, kad atrodė 
besparnis, beveik toks ir buvo iš tikrųjų. Tai buvo endeminis Galapa- 
gų salų paukštis, taigi neaptinkamas jokioje kitoje planetos vietoje, 
tik Galapagų salyne. Sparnai jo mažyčiai ir prigludę prie liemens, 
kad galėtų plaukti greitai ir giliai kaip žuvis. Tokiam žuvauti daug 
lengviau negu kitiems žuvimis mintantiems paukščiams, privers- 
tiems laukti, kol žuvys išplauks į paviršių, o tada išžiojus snapą mes- 
tis ant jų. Žmonės šį labai dalingą paukštį vadino neskraidančiuoju 
kormoranu. Jis gebėjo pats susirasti žuvų. Jam nereikėjo laukti, kol 
žuvis padarys lemtingą klaidą. 

Kažkurioje evoliucijos grandyje tokio paukščio protėviai tikriau- 
siai suabejojo sparnų vertingumu taip pat, kaip 1986 metais žmonės 
ėmė rimtai abejoti didelių smegenų nauda. 

Jei Darvino natūraliosios atrankos dėsnis teisingas, kormoranai 
su mažais sparnais, it žvejų laiveliai tik atsispirdami nuo kranto, gal- 
būt pasigaudavo žuvies daugiau negu geriausi jų giminės lakūnai. 
Mažasparniai poravosi tarpusavyje, o tie jų vaikai, kurių sparniukai 
buvo mažiausi, tapo dar geresni Žvejai, ir taip toliau. 


*++ 


Dabar tas pat atsitiko ir žmonėms, tik, aišku, ne jų sparnams, ka- 
dangi jie visados buvo besparniai, o rankoms ir smegenims. Ir dabar 
jiems nebereikia laukti, kol žuvys užkibs ant kabliukų su prievilu ar 
įsipainios į tinklus, ar dar kur. Šiais laikais žmogus, įsinorėjęs žuvies, 
neria gilyn į mėlyną jūrą ir vejasi it ryklys. 

Dabar tai ką čia. 


37 


Net ir sausį buvo tiek ir tiek priežasčių, dėl kurių Rojui Hepbernui 
nederėjo rašytis į iškylą. Tiesa, tuo metu dar nebuvo aišku, kad artėja 
pasaulinė ekonomikos krizė ir kad iškylai numatytu laiku Ekvadore 
siaus badas. Tačiau Merei buvo kilę klaustukų dėl darbo. Ji dar ne- 
žinojo, kad ją ketinama atleisti, išvaryti į priešlaikinę pensiją, todėl 
neišmanė, kaip ramia sąžine galėtų išeiti trims savaitėms atostogų 
semestro vidury, lapkričio antroje pusėje ir gruodžio.pradžioje. 

Be to, Galapagų salynas, nors ten ir nebuvo lankiusis, jai buvo 
nusibodęs. Apie tas salas turėjo tokią gausybę filmų, skaidrių, knygų 
ir straipsnių, kuriuos nuolat naudodavo dėstydama savo kursą, kad 
neįsivaizdavo, jog kas nors ją ten galėtų nustebinti. Būtų ji žinojusi! 

Per visą santuokos laiką jiedu su Rojum nebuvo išvykę iš Jungti- 
nių Amerikos Valstijų. Jei jau sukvailioti ir leistis į prabangią kelionę, 
galvojo ji, tai verčiau į Afriką, kur ir gamta kur kas įdomesnė, ir kova 
dėl būvio kur kas pavojingesnė. Palyginti su raganosiais, begemotais, 
liūtais, drambliais, žirafomis ir taip toliau, Galapagų salų gyvūnai- 
nuobodoka draugija. 

Galvodama apie tą kelionę, vienai bičiulei ji išsitarė: 

— Mane staiga apėmė toks jausmas, kad kol gyva nenoriu matyti 
mėlynkojų padūkėlių! 

Būtų ji žinojusi! 


*k+ 


Tačiau su Rojumi savo būgštavimais dėl kelionės Merė nesidalijo, ti- 
kėdama, kad jis pats supras, jog jį buvo ištikęs nedidelis smegenų 
veiklos sutrikimas. Tačiau jau kovo mėnesį Rojus liko be darbo, o 
Merė žinojo birželį būsianti atleista. Šiaip ar taip, kliūčių numatytu 
laiku vykti į iškylą nebeliko. Rojaus tolydžio krinkančioje vaizduo- 
tėje iškyla šmėkščiojo kaip „vienintelis geras dalykas, ko dar galime 
tikėtis“. 


O štai kaip jiedu neteko darbo: modernizuodama gamybą Bendro- 
ji plieno liejimo kompanija Iliume atleido beveik visus darbuotojus, 
ir darbininkus, ir tarnautojus. Modernizaciją vykdė Japonijos kom- 
panija „Macumoto.“. Ji ir „Bahia de Darwin“ aprūpino automatika. 
Toje kompanijoje dirbo genialus kompiuterininkas *Dzendžis Hiro- 
gučis, kuris su žmona gyvens „Eldorado“ viešbutyje tuo pačiu metu 
kaip ir Merė. 

„Macumoto“ korporacijai įrengus kompiuterius ir robotus, įmo- 
nei valdyti pakaks dvylikos žmonių. Todėl jauni žmonės, galintys tu- 
rėti vaikų ar bent svajonių susikurti ateitį, pulkais patraukė iš miesto. 
Per savo aštuoniasdešimt pirmąjį gimtadienį, likus dviem savaitėms, 
kol ją praris didysis baltasis ryklys, Merė prisiminė, kad vaizdas bu- 
vęs toks „lyg per miestą būtų perėjęs burtininkas su dūdele“!. Staiga 
beveik nebeliko mokyklinio amžiaus vaikų, o miestas bankrutavo, 
nes neliko mokesčių mokėtojų. Todėl birželį Iliumo vidurinė mo- 
kykla išleis paskutinę savo laidą. 


1 Roberto Brauningo eilėraščio personažas, su dūdele išsiviliojęs visus Hamelino miesto vaikus. Iš to 
paties eilėraščio ir „Mandarakso“ cituojamas posmas apie žiurkes. (Šis ir kiti paaiškinimai - vertėjo.) 

Balandį Rojui buvo nustatytas nepagydomas smegenų auglys. Gyvy- 
bę palaikė mintis apie „šimtmečio iškylą į gamtą“. 

- Bent jau iki lapkričio pratrauksiu, Mere. Nedaug liko laukti, ar 
ne? 

- Nedaug. 

- Tiek tai dar pratrauksiu. 

- Ką žinai, Rojau, gal metų metus, - sakė ji. 

- Kad tik sulaukus tos iškylos, - sakė jis. - Pamatyt ten, pusiaujy- 
je, pingvinus, - sakė. - Daugiau man ir nereikia. 


+++ 


Nors Rojus kuo toliau, tuo labiau nusišnekėdavo, dėl Galapagų salų 
pingvinų neapsiriko. Tie padarėliai metrdotelių uniformomis buvo 
gyvi kaulų rinkiniai. O kaip kitaip. Jei būtų apsitūloję riebalais, kaip 
jų giminaičiai ant ledo lyčių pietuose, per pusę Žemės rutulio nuo 
pusiaujo, išlipę iš vandens ant lavos dėti kiaušinių ir auginti jauniklių 
būtų gyvi iškepę. 

Kaip ir neskraidančių kormoranų, taip ir pingvinų protėviai nu- 
mojo į skrydžio žavesį - nusprendė verčiau sugauti daugiau žuvies. 

Dėl to nesuprantamo anų laikų žmonių užsidegimo kaip įmanoma 
daugiau darbų patikėti mašinoms: ar ne todėl, kad savo smegenis 
pripažino esant nė velniams netikusiomis? 


Tuo metu, kai Rojus Hepbernas merdėjo, o tiesą sakant, merdėjo ir 
visas Iliumas, kai tiek žmogų, tiek ir miestą žudė žmonių sveikatai ir 
laimei pražūtingi augliai, didelės smegenys Rojų įtikino, kad jis kaip 
jūreivis 1946 metais dalyvavo išbandant Jungtinių Amerikos Valstijų 
atominę bombą Bikinio atole, esančiame, kaip ir Gvajakilis, pusiau- 
jyje. Jis žadėjo pateikti šalies valdžiai milijoninį ieškinį, kadangi dėl 
apšvitinimo jiedu negalėję turėti vaikų, o dabar dar ir apsirgęs sme- 
genų vėžiu. 

Rojus tikrai tarnavo laivyne, tačiau bylai su Jungtinėmis Amerikos 
Valstijomis rimto pagrindo neturėjo, nes buvo gimęs 1932 metais, ir 
teisininkai tai būtų be vargo įrodę. Išeitų, kad jis tariamai apšvitintas 
keturiolikos metų. 

Šis anachronizmas Rojui nekliudė vaizdžiai prisiminti baisybes, 
kurias šalies valdžios įsakymu jis daręs vadinamiesiems žemesnie- 
siems gyvūnams. Anot jo, pats vienas pirmiausia visame atole prika- 
linėjęs kuolų, o paskui prie jų raišiojęs visokių veislių gyvūnus. 

— Matyt, - sakė jis, - pavedė man juos todėl, kad gyvūnai manim 
pasitiki. 

Kas tiesa, tai tiesa: Rojum visi gyvūnai pasitikėdavo. Nors po vi- 
durinės jokių mokslų, išskyrus Bendrosios plieno liejimo kompani- 
jos mokomuosius kursus, nebuvo ėjęs, jam bendrauti su gyvūnais 


sekėsi kur kas geriau nei Merei, Indianos universitete baigusiai zo00- 
logijos magistratūrą. Pavyzdžiui, jis susikalbėdavo su paukščiais jų 
kalbomis, ko Merė būtų nieku būdu nevaliojusi, nes jos abiejų pusių 
protėviai garsėjo neturintys muzikinės klausos. Rojui nereikėdavo ir 
penkių minučių susidraugauti su pikčiausiu šunimi ar gyvuliu, net 
įmonės apsaugos šunimi ar apsiparšiavusia kiaule. 

Todėl visai suprantama, kodėl gyvūnų raišiojimą prie kuolų Rojus 
prisimindavo su ašaromis akyse. Toks žiaurus bandymas su gyvūnais, 
aišku, atliktas buvo su avimis, kiaulėmis, galvijais, arkliais, beždžionė- 
mis, antimis, vištomis, žąsimis, bet tikrai ne su Rojaus vaizduojamu 
zoologijos sodu. Jis, girdi, prie kuolų raišiojęs ir povus, ir sniegynų 
leopardus, ir gorilas, ir krokodilus, ir albatrosus. Jo didelėse smegenyse 
Bikinis tapo visiška Nojaus arkos priešingybe. Ten po porą visokiausių 
gyvūnų surinkta tam, kad būtų subombarduoti atomine bomba. 

O neįtikimiausia, bet tik ne pačiam Rojui, be abejo, ši jo pasakojimo 
detalė: 

- Ir Donaldas ten buvo. 

Tas Donaldas, auksaplaukis retriveris, ir tik ketverių metų amžiaus, 
kaip sykis slampinėjo kaimynystėje, gal net Hepbernų panamėje. 

— Sunku man ten buvo, - sakė Rojus, - bet užvis sunkiausia - rišti 
prie kuolo Donaldą. Atidėliojau iki pat galo. Donaldą pririšau pasku- 
tinį. Leidosi, o kai baigiau, lyžtelėjo ranką ir pavizgino uodegą. Ir aš, 
nesigėdinu, su ašaromis jam pasakiau: „Sudie, bičiuli. Tu išeini į kitą 
pasaulį. Ten tikrai bus geriau, nes blogiau kaip čia būti nebegali.“ 

Kai Rojus ėmė sekti tokias pasakas, Merė tebedirbo mokykloje ir 
saujelę dar likusių mokinių tebetikino, jog turį dėkoti Dievui už to- 
kias dideles smegenis: 

— O gal norėtumėt būti ilgakakliai kaip žirafos ar spalvoti kaip 
chameleonai, ar storaodžiai kaip raganosiai, ar raguoti kaip Airijos 
briedžiai? - klausdavo taip ir panašiai. 

Žodžiu, tebepaistė tas pačias nesąmones. 

Taip, o po darbo grįždavo namo pas Rojų, gyvą įrodymą, kokios 
apgavikės gali būti smegenys. Ligoninėn guldyti jo nereikėjo, tik 
trumpam, tyrimams. Klusnumo jis buvo klusnus. Vairuoti automobi- 
lio jam nebeleido, bet ir pats tai suprato ir nesišiaušė, kai Merė paslė- 
pė džipo raktus. Net svarstė, ar jo nepardavus, nes jau vargu ar jiedu 
kada bevyksią iškylauti. Tad Merei, kol pati darbe, neprireikė samdyti 
slaugės Rojui prižiūrėti. Kaimynai pensininkai už keletą dolerių no- 
riai palaikydavo jam draugiją ir saugodavo, kad ko nepasidarytų. 

Vargo jie tikrai neturėjo. Jis ilgai žiūrėdavo televizorių ir mėgo 
valandų valandas, neišeidamas iš kiemo, žaisti su Donaldu, auksap- 
laukiu retriveriu, tariamai žuvusiu Bikinio atole. 


**+ 


Tiesa, skaitydama savo paskutinę paskaitą apie Galapagų salas, Merė 
ims ir stabtels pusiau sakinio, apnikta dvejonės, kurią žodžiais būtų 
galima išreikšti taip: „Galbūt aš paprasčiausiai kuoktelėjusi moteriš- 
kė, iš gatvės užklydusi į šią klasę ir pasišovusi aiškinti šitiems jau- 
nuoliams gyvybės paslaptis. O jie manimi tiki, nors visos mano šne- 
kos - muilo burbulas.“ | 
Pagalvojo ir apie visus didžiais laikomus praeities mokytojus, 
kurie, nors ir su sveikomis smegenimis, tikrovę suvokė, kaip vėliau 
paaiškėjo, taip pat klaidingai kaip ir Rojus. 43 

Kiek buvo Galapagų salų prieš milijoną metų? Trylika didelių, sep- 
tyniolika mažesnių ir trys šimtai aštuoniolika visai mažučių, net pa- 
prasčiausių metrą kitą virš vandens kyšančių uolų. 

Dabar yra keturiolika didelių, septynios mažesnės ir trys šimtai 
dvidešimt šešios mažučiutės. Vulkaniniai procesai nesiliauja. Pajuo- 
kausiu: dievai tebepyksta. 

O labiausiai į šiaurę nutolusi, vieniša, atsiskyrusi nuo kitų salų, 
kaip buvo, taip ir tebėra Santa Rozalija. 

Taip, o prieš milijoną metų, 1986 metų rugpjūčio 3 dieną, žmogus, 
pavarde *Rojus Hepbernas, gulėjo mirties patale savo namuos na- 
mučiuos Iliume (Niujorko valstija). Jau artėjant paskutiniajai labiau- 
siai jis sielojosi dėl to, kad juodu su žmona Mere bevaikiai. O žmonos 
raginti, kad jam mirus bandytų susilaukti vaikų nuo kito vyro, ne- 
galėjo, nes jai buvo nutrūkusi ovuliacija. 

— Mes, Hepbernai, išnyksim kaip drontai, - taip taręs, leidosi kaip 
papuola vardyti daugybę kitų gyvūnų, virtusių bevaisėmis, belapėmis 
evoliucijos medžio šakelėmis. - Kaip Airijos briedis, - tęsė. - Kaip 
baltasnapis genys. Kaip Tyrannosaurus rex, - ir dar, ir dar, ir dar. 

Tačiau iki pat galo neprarado santūraus humoro jausmo. Liūdną 


„Vakarinį patikrinimą jis juokais papildė dar dviem, kurie ir iš tiesų 
neturėjo palikuonių: 

- Kaip raupų virusas, - tarė, paskui pridūrė: - Kaip Džordžas 
Vašingtonas. 

Iki pat galo *Rojus šventai tikėjo, kad jį pražudė apšvitinusi sava 
valdžia. 

- Jeigu tai būtų tik Dievo rykštė! - pasakė Merei, kartu ir gydy- 
tojui, ir slaugei, kurie prie jo budėjo, nes paskutinioji galėjo ateiti bet 
kurią akimirką. 

Merės akimis, tai nuskambėjo lyg aktoriaus žodžiai leidžiantis už- 
dangai. Šitai ištaręs, jis iš tikrųjų atrodė nebegyvas. 

Bet paskui, po dešimties sekundžių, jo pamėlusios lūpos vėl su- 
krutėjo. Merė prisilenkė, kad išgirstų, ką jis sako. Ji kol gyva džiaug- 
sis, kad nepraleido pro ausis. 

— Pasakysiu tau, Mere, kas yra žmogaus siela, - neatsimerkdamas 
sušnabždėjo jis. - Gyvūnai jos neturi. Siela - tai vidaus balsas, kuris 
pasako: tavo smegenys blogai veikia. Aš visąlaik žinojau, Mere. Nie- 
ko negalėjau padaryti, bet žinoti žinojau. 

Ir tuomet jis Merę ir kitus, buvusius kambaryje, pergąsdino. Iš- 
plėtęs degančias akis atsisėdo, atsitiesė. 

— Atnešk Bibliją! - riktelėjo taip, kad nuskambėjo visame name. 

Tai buvo pirma per visą ligą užuomina į formalią religiją. Jiedu su 
Mere į bažnyčią nevaikščiojo ir nesimelsdavo net didžiausioje bėdo- 
je, tačiau Bibliją kažkur turėjo. Merė gerai nežinojo kur. 

— Bibliją atnešk! - pakartojo. - Moterie, atnešk Bibliją! - o nie- 
kada nebuvo jos šaukęs „moterimi“. 

Tad Merė puolė ieškoti. Rado laisvame miegamajame, šalia 


Darvino „Kelionės „Bygliu“ ir Čarlzo Dikenso „Pasakojimo apie du 
miestus“. 

*Rojus atsisėdo ir dar sykį į Merę kreipėsi „moterimi“. 

— Moterie... - paliepė. - Dėk ranką ant Biblijos ir kartok paskui 
mane: „Aš, Merė Hepbern, mirties patale gulinčiam mylimam vyrui 
iškilmingai pažadu du dalykus.“ 

Ji ir pakartojo. Spėjo, o iš tikrųjų vylėsi, kad tie du pažadai bus 
tokie keisti, tarkim, iškelti bylą šalies valdžiai, kad nė vieno nebus 
įmanoma įvykdyti. Bet laimė nenusišypsojo. 

Pirmasis pažadas buvo nesielvartauti ir nesigraužti, bet pasisteng- 
ti kuo greičiau ištekėti. 

Antrasis - lapkritį vykti į Gvajakilį ir ten už juodu abu dalyvauti 
„Šimtmečio iškyloje į gamtą . 

— Mano dvasia lydės tave kiekviename žingsnyje, - pasakė jis. Ir 
numirė. 

Tad štai ji Gvajakilyje ir įtaria pati turinti smegenų auglį. Paklusda- 
ma smegenims, sieninėje spintoje traukė polietileninį apdangalą nuo 
raudonos vakarinės suknelės, kurią vadino „suknele dėl Džekės“. 
Taip praminė, nes viena iš jos bendrakeleivių turėjo būti Žaklina Ke- 
nedi Onasis, ir Merė norėjo prieš ją gražiai atrodyti. 

Tačiau dabar, kuisdamasi spintoje, Merė žinojo: našlė Onasis tik- 
rai nebus tokia kvaila, kad vyktų į Gvajakilį, kur kareiviai patruliuoja 
gatvėse, budi ant stogų, parkuose rausia apkasus, daro įtvirtinimus 
kulkosvaidžiams. 

Jai traukiant apdangalą, suknelė nusmuko nuo pakabos ir nu- 
krito ant grindų. Atrodė lyg raudonas klanas. 

Merė jos nekėlė, nes tikėjo, kad žemiškų dalykų jai nebeprireiks. 


Tačiau žvaigždute jos vardą žymėti dar ne laikas. Iš tikrųjų ji gyvens 
dar trisdešimt metų. Ir dar: naudodama tam tikras planetos gyvy- 
bines medžiagas, ji atliks neabejotinai svarbiausią eksperimentą per 
visą žmonijos istoriją. 


Ti 


Jei Merė Hepbern būtų panūdusi ne nusižudyti, o pašnipinėti, tai, 
prikišusi ausį prie spintos galinės sienos, būtų išgirdusi niauzgėjimą 
kitame kambaryje. Kas jos kaimynai per vieni, neįsivaizdavo, nes va- 
kare, kai atvyko, viešbutyje dar niekas negyveno, o nuo tol ji nekėlė 
kojos iš kambario. 

Niauzgėjo genialus kompiuterininkas *Dzendžis Hirogučis ir nėš- 
čia jo žmona Hisako, ikebanos, japonų gėlių komponavimo meno, 
mokytoja. 

Iš kitos pusės jos kaimynės buvo Selena Makintoš, neregė *End- 
riaus Makintošo paauglė duktė, ir jos vedlė kalė Kazachė. Lojimo 
Merė negirdėjo, nes Kazachė niekada nelodavo. 

Kazachė nei lodavo, nei žaisdavo su kitais šunimis, nei domėjosi 
kvapais ar garsais, nei gainiojo gyvūnų, kurie jos protėviams reiškė 
natūralų grobį, nes kai maža taip pasielgdavo, smegeningi žmonės 
liedavo pyktį ir neduodavo ėsti. Jie iš tų dienų jai įkalė į galvą, ko- 
kioje planetoje esanti: kur natūralūs šuniški rūpesčiai - visi visutė- 
liai - prieštarauja įstatymams. | 

Kad dėmesio neblaškytų lytiniai poreikiai, jai pašalino lyties or- 
ganus. Beje, kaip tik ketinau pasakyti, kad mano pasakojimo veikėjų 
neilgai trukus sumažės iki vos vieno vyriškos ir saujelės moteriškos 
lyties atstovų, įskaitant ir kalę. Tačiau dėl atliktos operacijos Kazachė 


iš tikrųjų nebebuvo moteriškos lyties. Kaip ir Merė Hepbern, ji buvo 
pašalinta iš evoliucijos lošimo. Ji niekam neperduos savo genų. 

Gretimame kambaryje atviromis durimis buvo įsikūręs sveikas ir 
drūtas Selenos tėvas, finansininkas ir nuotykių ieškotojas *Endrius 
Makintošas. Jis buvo našlys. Jiedu su našle Mere Hepbern būtų pui- 
kiai sutarę, mat abu baisiai mėgo iškylas į gamtą. Tačiau jiedu taip 
ir nesusipažins. Kaip jau minėjau, dar saulei nenusileidus, *Endrius 
Makintošas ir *Dzendžis Hirogučis bus nebegyvi. 

O Džeimsas Veitas, beje, kambarį gavo antrame aukšte, toliau 
nuo kitų gyventojų. Didelės smegenys jį gyrė, kad jam sekasi vaidinti 
paprastą, dorą žmogelį. Tačiau jos klydo. Viešbučio administratorius 
užuodė, kad Veito esama sukčiaus. 

Viešbučio administratorius, pavarde *Zygfridas fon Kleistas, niaurus 
pusamžis vyriškis, priklausė Ekvadore seniai įsikūrusiai klestinčiai 
vokiečių bendruomenei. Du Kite gyvenantys jo dėdės iš tėvo pusės, 
„Eldorado“, taip pat „Bahia de Darwin“ savininkai, jam pavedė val- 
dyti viešbutį, bet tik porą savaičių, kurios dabar jau ėjo į pabaigą, 
ir apgyvendinti „šimtmečio iškylos į gamtą“ dalyvius. Būdamas ne- 
menko turto paveldėtojas, jis šiaip jau dykinėjo, bet, dėdžių sugėdin- 
tas, ryžosi, taip sakant, „įnešti įnašą“ į šį šeimos verslą. 

Buvo nevedęs, nepratęsęs giminės, tad evoliucijos požiūriu ne- 
reikšmingas. Jis irgi galėjo tikti vyru Merei Hepbern. Tačiau ir jis 
buvo pasmerktas. *Zygfridas fon Kleistas saulėleidžio sulauks, bet 
dar po trijų valandų jį pasiglemš didžiulė banga. 

Buvo popietė, ketvirta valanda. Šis Ekvadore gimęs augęs fricas 


ašarojančiomis mėlynomis akimis ir nukarusiais ūsais atrodė tarsi 
žinąs, kad vakare mirs, nors iš tikrųjų ateitį spėjo taip pat miglotai 
kaip ir aš. Abu tądien jautėme, kad planeta ant ašies klebetuoja ir kad 
bet kurią minutę gali nežinia kas atsitikti. 

Beje, *Dzendžis Hirogučis ir *Endrius Makintošas žus pašauti. 

*Zygfridas fon Kleistas mano pasakojime nėra svarbus veikėjas, kas 
kita jo vienintelis brolis Adolfas, trejais metais vyresnis ir taip pat 
viengungis. Adolfas fon Kleistas, „Bahia de Darwin“ kapitonas, fak- 
tiškai taps visų dabar Žemėje gyvenančių žmonių protėviu. 

Merės Hepbern pastangomis jis taps, taip sakant, šių laikų Ado- 
mu. Tačiau biologijos mokytoja iš Iliumo dėl nutrūkusios ovuliacijos 
jo Ieva netaps, negalės tapti. Jai teks lyg ir Dievo vaidmuo. 

O tuo metu šis itin svarbus nežymaus administratoriaus bro- 
lis, pustuščiu transportiniu lėktuvu atskridęs iš Niujorko, kur rek- 
lamavo „šimtmečio iškylą į gamtą, leidosi į tarptautinį Gvajakilio 
oro uostą. 


AAA 


Klausydamasi per spintos sieną, Merė nebūtų supratusi, kokios Hi- 
rogučių bėdos, kadangi jie niauzgėjo japonų kalba, vienintele, kuria 
laisvai kalbėjo. *Dzendžis truputį mokėjo angliškai ir rusiškai, Hi- 
sako - šiek tiek kiniškai. Nei vienas, nei kitas nemokėjo nei ispanų, 
nei kečujų, nei vokiečių ar portugalų - Ekvadore daugiausia varto- 
jamų kalbų. 

Pasirodo, jiedu irgi griežė apmaudą dėl to, ką jiems iškrėtė jų ta- 
riamai nuostabios smegenys. Ypač kvailai jautėsi dėl to, kad leidosi 
įveliami į tokį košmarą, kadangi *Dzendžis garsėjo kaip vienas pro- 


tingiausių žmonių pasaulyje. Ir ne dėl jos, o dėl jo kaltės jiedu iš es- 
mės tapo smarkuolio *Endriaus Makintošo belaisviais. 

Atsitiko taip: maždaug prieš metus su nerege dukra ir jos kale 
lankydamasis Japonijoje *Makintošas susipažino su *Dzendžiu ir jo 
darbu „Macumoto“ kompanijoje. Technologijų požiūriu *Dzendžis, 
nors tik dvidešimt devynerių metų amžiaus, buvo jau senelis. Buvo 
„pagimdęs“ kišeninį kompiuterį, kurį pavadino „Gokubiu“, gebantį iš 
daugelio kalbų iš karto išversti girdimą šneką. Tuomet, Makintošams 
lankantis Japonijoje, *Dzendžis pateikė naujos kartos sinchroninio 
šnekamosios kalbos vertimo aparatų bandomąjį modelį, pavadintą 
„Mandaraksas“. 

*Endriaus Makintošo investicinės bankininkystės firma sau bei 
verslo įmonėms finansuoti lėšų užsidirbdavo pardavinėdama akci- 
jas ir obligacijas. Taigi jis pasivedė jaunąjį *Dzendžį į šalį ir pasakė, 
kad nesąmonė tarnauti už algą, kad jis, * Makintošas, galįs padėti 
įsteigti nuosavą korporaciją, kuri uždirbtų milijardus dolerių arba 
trilijonus jenų. 

*Dzendžis paprašė leisti pagalvoti. 

Tas žvalgybinis pokalbis vyko viename Tokijo sušio restorane. 
Sušis, šaltais ryžiais įdaryta žalia žuvis, prieš milijoną metų buvo po- 
puliarus patiekalas. Vargu ar kas sapnavo, kad šviesioje ateityje visi, 
galima sakyti, tik žalia žuvimi ir mis. 

Sveikata trykštantis smarkus amerikietis verslininkas ir santūrus 
japonas išradėjas, lėliukas palyginti su amerikiečiu, bendravo per 
„Gokubį', nes nei vienas, nei kitas pašnekovo kalbos gerai nemokėjo. 
„Gokubiais“ tada naudojosi tūkstančių tūkstančiai žmonių visame 
pasaulyje. „Mandaraksu“ pasinaudoti jiedu negalėjo, kadangi vie- 
nintelis veikiantis egzempliorius buvo stipriai saugomas *Dzendžio 
kabinete „Macumoto“ kompanijoje. Žodžiu, didelėse *Dzendžio 

smegenyse sukirbo mintis turtu prilygti turtingiausiam šalies žmo- 
gui, tai yra Japonijos imperatoriui. 

Po keleto mėnesių, sausį, tą patį sausį, kai Merė ir Rojus Hepber- 
nai jautėsi tokie dėkingi likimui, *Dzendžis gavo laišką: *Makintošas 
visais dešimt mėnesių iš anksto kvietė pasisvečiuoti jo dvare Mek- 
sikoje, Jukatano valstijoje, netoli nuo Meridos, paskui kartu vykti į 
kelionę prabangiu Ekvadoro laivu „Bahia de Darwin“, prie kurio sta- 
tybos finansavimo ir jis prisidėjęs. 

Angliškai parašytame laiške, kurį *Dzendžiui išvertė žmogus, 
*Makintošas rašė: „Pasinaudokime šia proga artimiau susipažinti.“ 

Jis vylėsi jei ne Jukatane, tai per „šimtmečio iškylą į gamtą“ iš *Dzen- 
džio gauti rašytinį pasižadėjimą vadovauti naujai korporacijai, ku- 
rios akcijomis *Makintošas prekiaus. 

Kaip ir Džeimsas Veitas, jis buvo nelyg žvejys. Tikėjosi pasigauti 
investuotojų, kaip masalą naudodamas ne kainos kortelę ant marški- 
nių, o genialų japoną kompiuterininką. 

Dabar dingtelėjo, kad mano pasakojimo, apimančio milijoną 
metų, pradžia ne taip jau skiriasi nuo pabaigos. Žiūriu, kad apie 
žmones, nesvarbu, koks jų smegenų dydis, ir pradžioje, ir pabaigoje 
kalbu kaip apie žvejus. 

Ir štai lapkritis, ir Hirogučiai Gvajakilyje. *Makintošo patartas, 
*Dzendžis darbdaviams pamelavo, kur išvykstąs. Juos įtikino, kad 
kurdamas „Mandaraksą“ persidirbęs ir kad jiedu su Hisako norį 
porą mėnesių praleisti vienu du, visiškai atitrūkę nuo darbo ir viso 
pasaulio. Į jų dideles smegenis jis įdiegė tokią dezinformaciją: girdi, 


nusisamdęs škuną su įgula, kurios pavadinimo nenorįs atskleisti, ir 
iš Meksikos uosto, kurio pavadinimo nenorįs atskleisti, plauksiąs į 
kruizą po Karibų salas. 

Ir, nors „šimtmečio iškylos į gamtą“ dalyvių sąrašas buvo plačiai 
garsinamas, kad plaukti žada ir produktyviausias jų darbuotojas su 
žmona, *Dzendžio darbdaviai taip ir nesužinojo. Kaip ir Džeimsas 
Veitas, Hirogučiai keliavo prisidengę netikromis pavardėmis. 

Jie, kaip ir Džeimsas Veitas, sumėtė pėdas! 

Jokiam ieškotojui nebūtų pavykę jų rasti. Didelės smegenys net ir 
paiešką būtų pradėjusios ne tame žemyne. 

Merės Hepbern kaimynai Hirogučiai savo kambaryje niauzgėjo, koks 
pamišėlis, girdi, tas * Endrius Makintošas. Aiškiai perdėjo. * Makinto- 
šas iš tiesų buvo ūmus, gobšus ir savanaudis, tačiau ne beprotis. Kaip 
jo didelėms smegenims atrodydavo, dažniausiai iš tikrųjų taip ir bū- 
davo. Nuosavu lėktuvu „Learjet“ skraidindamas Seleną, Kazachę ir 
Hirogučius iš Meridos į Gvajakilį, jis žinojo, kad mieste karo padėtis 
ar kažkas panašaus ir kad neveiks parduotuvės, ir kad visur šlaisty- 
sis kuo toliau, tuo labiau išbadėję žmonės, ir kad „Bahia de Darwin“ 
greičiausiai neišplauks, kaip numatyta, ir taip toliau. 

Savo dvare jis per ryšių priemones gaudavo pačią šviežiausią in- 
formaciją apie padėtį Ekvadore ar kitoje rūpimoje vietoje. Tačiau to, 
kas jų Ekvadore greičiausiai laukia, neslėpė tik nuo neregės dukters, 
o Hirogučius pasistengė laikyti, taip sakant, nežinioje. 

Tikrasis jo kelionės į Gvajakilį tikslas, kurį jis vėlgi dukrai at- 
skleidė, o Hirogučiams - ne, buvo pusvelčiui prisipirkti Ekvado- 
re kaip galima daugiau turto, galbūt net „Eldoradą“ ir „Bahia de 
Darwin“ - ir aukso kasyklų, ir naftos telkinių, ir taip toliau, ir pa- 
našiai. Be to, ketino paskolinti *Dzendžiui Hirogučiui pinigų, kad ir 
tas taptų žymiu Ekvadoro turtuoliu, ir kaip verslo dalininką suvisam 
pririšti prie savęs. 


*kR 


*Makintošas Hirogučiams liepė niekur neiti iš viešbučio kambario - 
netrukus jiems pranešiąs džiugią žinią. Pats visą pusdienį nesitraukė 
nuo telefono, skambino Ekvadoro finansininkams bei bankininkams 
ir pranešti tikėjosi, kokį turtą jis ir Hirogučiai ryt poryt galės pava- 
dinti savo nuosavybe. 

Pranešti ir pridurti: „O „šimtmečio iškylą į gamtą“ trauk perkū- 
nas!“ 

Hirogučiai iš *Endriaus Makintošo nebelaukė jokių džiugių žinių. 
Jie nuoširdžiai tikėjo, kad jis pamišėlis. Likimo ironija: šią klaidingą 
nuomonę jiems įpiršo paties *Dzendžio kūrinys, tai yra „Mandarak- 
sas“. Tuo metu pasaulyje šių prietaisų buvo dešimt: devyni Tokijuje, 
o dešimtąjį *Dzendžis pasiėmė su savimi į kelionę. Skirtingai nuo 
„Gokubio“, „Mandaraksas“ mokėjo ne tik versti, bet ir gana tiksliai 
diagnozuoti tūkstantį dažniausiai Homo sapiens kamuojančių ligų, 
tarp jų - dvylika nervų sistemos pakrikimo atvejų. 

Tiesą pasakius, sveikatą „Mandaraksas“ tikrindavo labai papras- 
tai. Jis buvo užprogramuotas daryti tą patį, ką daro tikri gydytojai, 
tai yra duoti klausimų, kurių kiekvienas kildavo iš prieš tai gauto at- 
sakymo, pavyzdžiui: „Kaip jūsų apetitas?“, tada: „Ar tuštinatės regu- 
liariai?“, paskui, sakykim: „Kaip atrodo išmatos*“, ir taip toliau. 

Jukatane Hirogučiai pervarė tokią klausimų ir atsakymų grandi- 
nėlę, „Mandaraksui“ apibūdindami *Endriaus Makintošo elgesį. Ga- 
liausiai kortos dydžio „Mandarakso“ ekrane pasirodė tokie žodžiai 
japonų kalba: „Patologiška asmenybė.“ 

„Mandaraksui“ kas, jis šaltas ir abejingas, tačiau, Hirogučių ne- 
laimei, kompiuteris nebuvo suprogramuotas paaiškinti, kad tai 
palyginti lengvas negalavimas ir tokie žmonės retai kada guldomi 
į ligoninę, kad iš tikrųjų jie yra vieni laimingiausių žmonių visoje 
planetoje - ir kad patys dėl savo elgesio beveik nesikamuoja, dėl jo 
kenčia tik kiti. Tikras gydytojas gal būtų pridūręs, kad milijonai gat- 
vėje sutinkamų praeivių priklauso tarpinei kategorijai žmonių, mat 
juos sunku daugiau ar mažiau tiksliai priskirti prie patologiškų ar 
nepatologiškų asmenybių. 

Tačiau Hirogučiai apie mediciną nenutuokė, todėl diagnozę pa- 
laikė baisia liga. Tad jiems magėjo kaip nors atsikratyti *Endriaus 
Makintošo ir grįžti į Tokiją. Tačiau, kad ir kaip nenorėjo, liko nuo jo 
priklausomi. Naudodamiesi „Mandaraksu“, iš gedulingojo administ- 
ratoriaus jie sužinojo, kad visi keleiviniai reisai iš Gvajakilio atšaukti 
ir nė į vieną kompaniją, galinčią išnuomoti lėktuvą, neįmanoma pri- 
siskambinti. 

Hirogučiai pašiurpo, nes pasitraukti iš Gvajakilio jiems teliko du 
būdai: arba *Makintošo lėktuvas „Learjet“, arba laivas „Bahia de Dar- 
win“ jei tas rytojaus dieną išplauks - o tai darėsi vis mažiau įtikima. 

Prieš milijoną ir penkerius metus *Dzendžis Hirogučis „pagimdė“ 
„Gokubį“, paskui, lygiai prieš milijoną metų, šis jaunas genijus „pa- 
gimdė“ „Mandaraksą“. Taip, o tuo laiku, kai „pagimdė“ „Mandarak- 
są, Žmona ruošėsi jam pagimdyti pirmą biologinį vaiką. 

Buvo neramu, kokius genus motina, Hisako, perdavė vaisiui, ka- 
dangi jos pačios motina buvo apšvitinta Jungtinėms Amerikos Vals- 
tijoms ant Japonijos miesto Hirosimos numetus atominę bombą. 
Todėl Tokijuje iš Hisako buvo paimta gemalo dangalo skysčio ištirti, 
ar vaisius neišsigimęs. To skysčio druskingumas buvo, beje, toks pat, 
kaip ir vandenyno, į kurį nusmegs „Bahia de Darwin“. 

Tyrimai rodė, kad vaisius normalus. 

Paaiškėjo ir lyties paslaptis. Į pasaulį ateis mergaitė, dar viena 
mano pasakojimo moteriškos lyties veikėja. 

Tyrimais nebuvo įmanoma nustatyti nežymių vaisiaus ydų, pavyz- 
džiui, kad vaikas neturės muzikinės klausos kaip Merė Hepbern - ta- 
čiau taip neatsitiko, ar kad kūnas bus plaukuotas, švelnus, glotnus 
tarsi kotiko kailis, o taip ir buvo iš tikrųjų. 

Vienintelis *Dzendžio Hirogučio vaikas bus meilutė, tik visa 
plaukuota dukrytė, kurios jis taip ir nepamatys. 


Ji gims Santa Rozalijoje, atokiausiai į šiaurę nutolusioje Galapagų 
saloje. Jos vardas bus Akiko. 


AXRR 


Subrendusi Akiko vidumi bus tikra motina, skirsis tik oda. „Goku- 
biui“ evoliucionavus į „Mandaraksą“, priešingai, vidus iš esmės pa- 
tobulėjo, o išorė pakito visai nedaug. Akiko nebijojo nudegti sau- 
lėkaitoje, sušalti plaukydama ar susibraižyti sėdėdama ar gulėdama 
ant šiurkščios lavos - o jos motinos oda nuo šių kasdienių gyvenimo 
saloje pavojų buvo visiškai neapsaugota. „Gokubio“ ir „Mandarakso“, 
tokių skirtingų vidumi, įdėklai buvo beveik vienodi, abu iš juodo, 
smūgiams atsparaus plastiko, abu buvo dvylikos centimetrų ilgio, aš- 
tuonių centimetrų pločio ir dviejų storio. 

Kiekvienas kvailys būtų atskyręs Akiko nuo Hisako, tačiau „Go- 
kubį“ nuo „Mandarakso“ galėjo atskirti tik žinovas. 


*kaR 


Ant „Gokubio“ ir „Mandarakso“ nugarėlių buvo įtaisyti neiškilūs 
jautrūs mygtukai, kuriuos naudodamas galėjai gauti viduje įdiegtus 
duomenis. Abiejų priekyje - vienodi ekranėliai, juose pasirodydavo 
atitinkami ženklai; be to, per ekranėlius nuo saulės įsikraudavo ma- 
žyčiai akumuliatoriukai - pastarieji ir „Gokubio“, ir „Mandarakso“ 
taip pat buvo vienodi. 

Ir vieno, ir kito ekranėlio viršutiniame dešiniame kampe buvo 
smeigtuko galvutės dydžio mikrofoniukas. Per jį „Gokubis“ ir „Man- 
daraksas“ girdėdavo šneką, o paskui pagal mygtukais perduotą nu- 
rodymą išversti žodžiai pasirodydavo ekrane. 

Kad pokalbis dviem skirtingomis kalbomis vyktų sklandžiai, 
žmogus, valdantis šiuos prietaisus, pirštais turėjo dirbti sparčiai ir 


mikliai kaip fokusininkas. Jei aš, anglakalbis, šnekėčiausi, tarkim, 
su portugalu, turėčiau laikyti mikrofoną portugalui prie burnos, bet 
taip, kad ekrane matyčiau jo šnekos anglišką vertimą. Paskui prie- 
taisą turėčiau staigiai pakreipti, kad jis girdėtų mane, o pašnekovas 
ekranėlyje skaitytų mano žodžius. 

Šiais laikais joks žmogus neturi nei tokių miklių pirštų, nei tokių 
didelių smegenų, kad galėtų naudotis „Gokubiu“ ar „Mandaraksu“. 
Taip pat negalėtų įverti į adatą siūlo ar skambinti pianinu, ar prirei- 
kus išsikrapštyti nosies. 


*** 


„Gokubis“ gebėjo versti tik iš dešimties kalbų. „Mandaraksas“ - iš 
tūkstančio. „Gokubiui“ reikėdavo pranešti, kokią kalbą jis girdi. 
„Mandaraksas“ iš kelių žodžių pats atpažindavo bet kurią iš tūkstan- 
čio kalbų ir be nurodymo imdavo versti į operatoriaus kalbą. 

Abiejuose buvo įtaisyti nepaprastai tikslūs laikrodžiai ir amžini 
kalendoriai. Kai didžiulis baltasis ryklys prarijo Merę Hepbern ir 
„Mandaraksą', tai yra po trisdešimt vienų metų nuo tos minutės, kai 
*Dzendžis Hirogučis apsigyveno „Eldorade“, prietaiso laikrodis vėla- 
vo tik aštuoniasdešimt dvi sekundes. 

„Gokubis“ laiką rodė ne mažiau tiksliai, tačiau visais kitais at- 
žvilgiais „Mandaraksas“ tėvą smarkiai pranoko. „Mandaraksas“ ge- 
bėjo ne tik tarpininkauti šimtąkart daugiau kalbų nei jo pirmtakas 
kalbantiesiems ir teisingai nustatyti daugiau ligų nei dauguma to 
meto gydytojų. Paliepus jis galėdavo išvardyti svarbiausius nurodytų 
metų įvykius. Pavyzdžiui, nugarėlėje išbeldus „1802“, Čarlzo Darvi- 
no gimimo metus, „Mandaraksas“ praneštų, kad tada gimė ir Alek- 
sandras Diuma su Viktoru Hugo ir kad Bethovenas pabaigė „Ant- 
rąją simfoniją, ir kad prancūzai numalšino Santa Domingo negrų 


sukilimą, ir kad Gotfrydas Treviranas sugalvojo pavadinimą „biolo- 
gija“, ir kad Britanijoje įsigaliojo Įstatymas dėl amato mokinių svei- 
katos ir moralės, ir taip toliau. Be to, tais metais Napoleonas tapo 
Italijos Respublikos prezidentu. 

„Mandaraksas“ žinojo ir dviejų šimtų žaidimų taisykles bei galėjo 
pateikti meistrų išdėstytus pagrindinius penkiasdešimties menų ir 
amatų principus. Negana to, palieptas jis galėjo atkurti bet kurią iš 
dvidešimties tūkstančių populiarių literatūros ištraukų. Tad nugarė- 
lėje išbeldus, pavyzdžiui, žodį „saulėleidis“, ekrane pasirodytų šios 
iškilnios, jausmingos eilutės: 


Saulėleidis ir vakaro žvaigždė, 
Kvietimas jūros nuskardėjo man! 
Lai neraudos atstumiama velkė, 
Kai žengsiu pro duris laukan. 


— ALFREDAS LORDAS TENISONAS (1809-1892) 

Drauge su nėščia *Dzendžio Hirogučio žmona, Mere Hepbern, ne- 
rege Selene Makintoš, kapitonu Adolfu fon Kleistu ir šešiomis mer- 
gaitėmis „Mandaraksas“ netrukus atsidurs negyvenamoje Santa Ro- 
zalijos saloje, kur išbus trisdešimt vienus metus. Tačiau naudos iš jo 
tomis sąlygomis bus ne kažin kiek. 

Kapitoną visų „Mandarakso“ žinių nenaudingumas siutins taip, 
kad grasins jį sviesti į vandenyną. Prieš pat mirtį, kai jam bus aštuo- 
niasdešimt šešeri, o Merei - aštuoniasdešimt vieni, kapitonas grasi- 
nimą iš tikrųjų įvykdys. Galima sakyt, kad jis, kaip naujasis Adomas, 
paskutiniu žygiu į gilią mėlyną jūrą išmes Pažinimo obuolį. 


**+ 


Santa Rozalijos sąlygomis medicininiai „Mandarakso“ patarimai ga- 
lėjo skambėti tik kaip pasityčiojimas. Kai Hisako Hiroguči apėmė gili 
depresija, kamavusi ją iki pat mirties, tai yra veik dvidešimt metų, 
„Mandaraksas“ patarė susirasti naujų užsiėmimų, naujų draugų, 
pakeisti aplinką, gal net profesiją ir gydytis ličiu. Kai vos trisdešimt 
aštuonerių metų Selenai Makintoš ėmė streikuoti inkstai, „Manda- 
raksas“ paragino kuo greičiau ieškotis tinkamo donoro inkstui per- 
sodinti. Kai Hisako plaukuotoji dukrelė Akiko, būdama šešerių, ap- 
sirgo plaučių uždegimu, matyt, užsikrėtusi nuo savo geriausio drau- 
go jūrų kotiko, „Mandaraksas“ patarė vartoti antibiotikus. Hisako ir 
neregė Selena tuomet gyveno kartu ir bendrai, beveik kaip vyras su 
žmona, augino Akiko. 

O kai „Mandaraksą“ užklausdavo pasaulinės literatūros ištraukų, 
tinkamų panaudoti švenčiant kokį nors įvykį tame Santa Rozalija va- 
dinamame šlako sąvartyne, prietaisas niekada nepataikydavo nei į 
tvorą, nei į mietą. Štai kokių minčių jis pabėrė, kai Akiko, būdama 
dvidešimt ketverių, pagimdė plaukuotą dukrelę, pirmą salos čiabu- 
vių antrosios kartos narę: 


Jei kartuvėse man tektų kabėti, 
Motuše mano, motina mano - 
Žinau, kieno meilė mane vis lydėtų, - 
Meilė motušės, motinos meilė! 


— RADJARDAS KIPLINGAS (1865-1936) 


[21 Šią ir kitas poezijos citatas, kurių vertimų lietuvių kalba anksčiau nebuvo skelbta, išvertė Andrius 
Jakučiūnas ir Saulius Repečka. 


ir 

Gyvybė motinos kadaise 
Žmogum padarė savo vaisių. 
Kol būt gimdoj lemtis man lėmė, 
Jos grožio syvus godžiai sėmiau. 
Matyt, kvėpuot, judėti galią 
Gavau tik mirus josios daliai. 


— DŽONAS MEISEILDAS (1878-1967) 
ir 


O Dieve, dalijąs žmonėms 
Triūsus ir rūpesčius švelnius! 
Dėkojam, kad tvirtom pynėm 
Mamas riši ir žinduklius. 


— VILJAMAS KALENAS BRAJANTAS (1794-1878) 
ir 


Gerbk savo tėvą ir motiną, kad ilgai gyventumei 
krašte, kurį Viešpats, tavo Dievas, tau skiria. 


— BIBLIJA 


Akiko dukrelės tėvas buvo kapitono pirmagimis Kamikadzė, vos try- 
likos metų paauglys. 

Per pirmuosius keturiasdešimt vienus metus Santa Rozalijos kolo- 
nistai, iš kurių kilo visa dabartinė Žmonija, vaikų gimtuves šventė 
daugelį kartų, tačiau nebūdavo jokių oficialių sutuoktuvių. Į poras 
mestis ėmė, aišku, iš pat pradžių. Hisako ir Selena susidėjo visam gy- 
venimui. Kapitonas pirmuosius dešimt metų gyveno su Mere Hep- 
bern - kol ji pasielgė, jo akimis, nedovanotinai, tai yra be leidimo pa- 
naudojo jo spermą. O glaudi likusių šešių moterų seserija, gyvenusi 
kaip viena šeimyna, taip pat susiskirstė paporiui. 

2027 metais įvyko Kamikadzės ir Akiko sutuoktuvės, pirmos su- 
tuoktuvės Santa Rozalijoje. Visi senieji kolonistai jau buvo kadai iš- 
keliavę ringuotu žydru tuneliu į Anapilį, o „Mandaraksas“, nusagsty- 
tas polipais, gulėjo Ramiojo vandenyno dugne. Jei būtų likęs saloje, 
būtų galėjęs pateikti atsiliepimų apie santuoką, daugiausia nemalo- 
nių, kaip antai: 


Santuoka: bendrija, susidedanti iš pono, ponios 
ir dviejų vergų - susumavus, iš dviejų asmenų. 


— AMBROZAS BIRSAS (1842-?) 


ir 


Vedybos iš meilės, kaip actas iš vyno - 
Liūdnas, rūgštus, blaivus, - negadina 

Jo laikas, ir dangiškas kvapas vis sklando, 
Kol naminis gardumas burnoj atsiranda. 


— LORDAS BAIRONAS (1788-1824) 


ir panašiai. 

Paskutinė žmonių santuoka Galapagų salose, kartu ir Žemėje, 
įvyko 23011 metais Fernandinos saloje. Šiandien apie santuoką niekas 
neturi jokio supratimo. Reikia pasakyti, kad ciniškos „Mandarakso“ 
pastabos apie šią instituciją jos klestėjimo laikais buvo ne iš piršto 
laužtos. Mano paties tėvams gyvenimas susituokus virto kančia, o 
Merė Hepbern senatvėje Santa Rozalijoje plaukuotajai Akiko kartą 
prasitarė, kad jiedu su Rojumi buvę, labai galimas daiktas, vienintelė 
laiminga pora visame Iliume. 

Sutuoktinių nesantarvę anuomet kurstė vėlgi tos pačios visokių 
širdperšų kaltininkės: per didelės smegenys. Tame gremėzdiškame 
kompiuteryje knibždėdavo tiek prieštaringų nuomonių įvairiausiais 
klausimais ir jis taip staigiai peršokdavo nuo vienos nuomonės ar te- 
mos prie kitos, kad sudirgusių vyro ir žmonos ginčas dažnai virsdavo 
akis užsirišusių riedutininkų muštynėmis. 

Pavyzdžiui, Hirogučiai, kuriuos Merė girdėjo už sienos niauzgant, 
žaibo greičiu kaitaliojo nuomones apie save ir vienas kitą, apie meilę 
ir seksą, darbą ir pasaulį, ir taip toliau. 

Vieną akimirką Hisako mano, kad jos vyras baisus kvailys ir kad jai 
reikės pačiai gelbėtis ir gelbėti savo vaisių. O po akimirkos ji jau tiki, 
kad jis, kaip visi sako, nepaprastai sumanus, kad nėra ko nerimauti, 
kad netrukus jis juos lengvai išsuks iš šitos kebeknės, ir taip toliau. 

*Dzendžis vieną akimirką mintyse ją prakeikia, kad yra tokia 


bejėgė, akmuo po kaklu, o kitą prisiekia dėl savo dievaitės ir dar ne- 
gimusios dukrelės, jei reikės, guldyti galvą. 

Kokia gi galėjo būti nauda iš tokio jausmų bangavimo, jei ne 
kvailumo, gyvūnams, kurie gyventi kartu turėjo bent tol, kol užau- 
gins vaiką, tai yra kokius keturiolika metų? 


**+ 


Stojusioje tyloje *Dzendžis išgirdo savo balsą: 

- Tave slegia kažkas kita. 

Jis norėjo pasakyti, kad ji širsta - ir seniai - ne tik dėl kebeknės, į 
kurią jiedu įsivėlė, bet ant jo paties. 

— Ne, - atsakė ji. 

Štai dar viena tų didelių smegenų savybė: joms vienas juokas buvo 
daryti tai, ko visiškai nemokėjo „Mandaraksas“ būtent - meluoti ir 
meluoti, ir meluoti. 

- Pastarosiomis dienomis tave kažkas slegia, - pakartojo jis. - Ko 
neišsipasakoji? Sakyk, kas yra. 

— Nieko, - atsakė ji. 

Kas norėtų keturiolika metų gyventi su tokiu kompiuteriu, kai 
niekada negali būti tikras, ar jis sako tiesą, ar ne? 

Jiedu kalbėjosi japoniškai, o ne tuolaikine šnekamąja Amerikos 
anglų kalba, kuria pasakoju visą šią istoriją. Beje, *Dzendžis nervin- 
gai iš rankos į ranką dėliojo „Mandaraksą“ ir netyčia jį nustatė taip, 
kad abiejų šneką verstų į navahų kalbą. 


K+ 


- Na... jeigu nori žinot... - pagaliau prabilo Hisako. - Jukatane aš 
vieną dieną „Omu“ - tai buvo šimto metrų ilgio *Makintošo jach- 
ta - žaidžiau su „Mandaraksu“. Tu nardei nuskendusio lobio. 


*Makintošas *Dzendžį, nors šis beveik nemokėjo plaukti, iš tiesų 
prikalbino nardyti su akvalangu ir iš keturiasdešimties metrų gel- 
mėje nuskendusio ispanų galeono kelti indų šukes ir patrankų svie- 
dinius. Su savimi * Makintošas tempėsi ir neregę dukrą Seleną, trijų 
metrų nailono virve už dešinio riešo ją prisirišęs sau prie dešinės 
kojos kulkštymo. 

- Atsitiktinai sužinojau, kad „Mandaraksas“ moka vieną dalyką, 
apie kurį tu kažkodėl pamiršai man pasakyt, - tęsė Hisako. - Nenori 
paspėliot ką? 

— Ne, - atsakė *Dzendžis. Dabar buvo jo eilė meluoti. 

— Pasirodo, „Mandaraksas“, - pasakė ji, - puikus puokščių suda- 
rymo meno mokytojas. 

Hisako, suprantama, didžiavosi pati tokia esanti. Tačiau žinia, 
kad kažkokia juoda dėželė geba mokyti to, ko ir ji, ir dar tūkstančiu 
skirtingų kalbų, jos savigarbai sudavė žiaurų smūgį. 

- Ketinau pasakyti. Tikrai norėjau pasakyti, - teisinosi jis. 

Vėl melavo. Kad ji sužinos, jog „Mandaraksas“ išmano ikebaną, 
atrodė taip pat neįtikima, kaip atspėti banko saugyklos šifrą. Ji nesi- 
domėjo, kaip naudotis „Mandaraksu“, ir kol gyva nesidomės. 

Ir atsitik tu man taip, kad ten, „Omu, jai knaibant mygtukus 
„Mandaraksas“ staiga ėmė aiškinti, jog gražiausios gėlių kompozi- 
cijos — iš vienos, dviejų, daugių daugiausia trijų dalių. Trijų dalių 
kompozicijoje, mokė „Mandaraksas“, visos trys arba dvi iš trijų dalių 
gali būti vienodos, bet trijų skirtingų neturėtų būti. „Mandaraksas“ 
pateikė idealius kelių dalių aukščio santykius ir santykius tarp dalių 
ir vazų ar dubenų, kartais krepšelių skersmens ir aukščio. 

Pasirodo, ikebaną užkoduoti taip pat paprasta kaip ir šiuolaikinę 
gydymo praktiką. 

*Dzendžis Hirogučis „Mandarakso“ nei ikebanos, nei nieko kito 
pats nemokė. Tai paliko parankiniams. Parankinis, turėjęs išmoky- 
ti „Mandaraksą“ ikebanos meno, paprasčiausiai nusinešė į garsiąją 
Hisako ikebanos mokyklą magnetofoną, paskui padarė santrauką ir 
įdiegė į kompiuterį. 


*Dzendžis žmonai paaiškino, kad ikebanos „Mandaraksą“ išmokė 
norėdamas padaryti malonią staigmeną poniai Onasis, kuriai keti- 
no padovanoti prietaisą per paskutinį „šimtmečio iškylos į gamtą“ 
vakarą. 

- Padariau dėl jos, - tikino žmoną *Dzendžis, - nes ji garsėja 
meile grožiui. 

Šįsyk jis nemelavo, bet Hisako juo nepatikėjo. Štai iki ko tada, 
1986 metais, buvo nusigyventa. Meluoti buvo taip įprasta, kad žmo- 
gus nebetikėjo žmogumi. 

- Kurgi ne, - pasakė Hisako, - neabejoju, kad tai padarei ponios 
Onasis malonumui, taip pat žmonos garbei. Priskyrei mane prie 
nemirtingųjų, - ji turėjo omenyje „Mandarakso“ cituojamus proto 
bokštus. 

Netverdama iš pykčio, ji troško pažeminti vyro laimėjimus taip, 
„ kaip, jos galva, jis pažemino josios. 

- Aš, matyt, baisi kvaiša, - tarė ji, ir „Mandaraksas“ sakinį raštu 
tiksliai išvertė į navahų kalbą. - Nedovanotinai vėlai supratau, kiek 
piktos užmačios, kiek paniekos kitiems esama tavo darbe. 

- Tu, *daktare Hiroguči, - tęsė ji, - manai, kad visi žmonės, išsky- 
rus tave, šioje planetoje tik užima vietą, kad mes per daug triukšmau- 
jame, eikvojame vertingus gamtos išteklius, gimdome per daug vaikų 


ir teršiame aplinką. Tokiems kaip tu gyventi būtų kur kas maloniau, 
jei jums teikiamas kuklias paslaugėles iš mūsų perimtų mašinos. Kas 
tas stebuklingasis „Mandaraksas“, kuriuo dabar kasaisi ausį, jei ne 
niekšingo egoisto dingstis neatsilyginti ir net nedėkoti žmonėms, iš- 
manantiems kalbas, matematiką, istoriją, mediciną, literatūrą, ikeba- 
ną ar ką kitą? 


*k+ 


Aš jau sakiau, kodėl, mano nuomone, žmonės buvo taip panorėję 
mašinoms pavesti visokius savo darbus - iš esmės viską. Noriu tik 
pridurti, kad mano tėvas, mokslinės fantastikos rašytojas, kadaise 
parašė romaną apie žmogų, iš kurio visi juokėsi, nes jis gamino spor- 
to robotus. Sukūrė golfo robotą, kuris vienu smūgiu pataikydavo į 
bet kurią duobutę, krepšinio robotą, kuris visada įmesdavo į krepšį, 
teniso robotą, kurio padavimai buvo neatmušami, ir taip toliau. 

Iš pradžių žmonės neįžvelgė tokių robotų naudos. Žmona išradė- 
ją pametė, - beje, taip atsitiko ir mano tėvui, - o vaikai bandė įkišti 
į beprotnamį. Tačiau jis paskelbė reklamos užsakovams, kad jo ro- 
botai gali dar ir girti automobilius, alų, skustuvus, laikrodžius, kve- 
palus, ką tik nori. Pasak tėvo, išradėjas pralobo, nes daugybė sporto 
mėgėjų panoro būti tokie patys kaip tie robotai. 

Kodėl - manęs neklauskit. 

*Endrius Makintošas tuo metu neregės dukros kambaryje laukė te- 
lefono skambučio - laukė geros žinios, kuria paskui pasidalytų su 
Hirogučiais. Jis puikiai mokėjo ispaniškai ir nuo pietų nesitraukė 
nuo telefono, tardamasis su savo biurais Manhatano saloje ir su per- 
sigandusiais Ekvadoro finansininkais ir pareigūnais. Reikalus tvarkė 
dukters kambaryje, kad ji girdėtų, ką jis veikia. Jiedu buvo viens prie 
kito labai prisirišę. Selena nežinojo, ką reiškia turėti mamą, nes jos 
motina mirė gimdydama. 

Dabar galvoju apie Seleną bejausmėmis žaliomis akimis kaip apie 
gamtos eksperimentą, nes paveldėtą aklumą ji galėjo perduoti pa- 
likuonims. Tuomet Gvajakilyje jai, aštuoniolikmetei, geriausi metai 
pratęsti giminei buvo dar prieš akis. Jai bus tik dvidešimt aštuoneri, 
kai Santa Rozalijoje Merė Hepbern paklaus, ar ji nenorėtų dalyvauti 
savavališkame eksperimente su kapitono sperma. Selena atsisakys. 
Tačiau jei būtų žinojusi kokių nors aklumo pranašumų, būtų galėjusi 
juos perduoti palikuonims. 

Tenai, Gvajakilyje, klausydamasi, kaip jos antisocialus tėvas telefo- 
nu rezga sandėrius, jaunoji Selena manyti nenumanė, kad likimo 
jai lemta sueiti į porą su Hisako Hiroguči, apsistojusia per du kam- 


barius nuo jos, ir auginti plaukuotą kūdikį. 


Gvajakilyje jos pora buvo tėvas, kuriam priklausė, matyt, visa 
planeta, kuris galėjo daryti ką nori, kada nori ir kur nori. Didelės 
smegenys tikino, kad ji saugiai ir maloniai gyvuos valdingos tėvo 
asmenybės sukurtame, sakytum, elektromagnetiniame gaubte, kuris 
saugos net tėvui mirus - net ir atėjus jo eilei žydruoju tuneliu pasi- 
traukti į Anapilį. 

Kol nepamiršau: todėl, kad buvo akla, Selena Santa Rozalijoje turėjo 
vieną pranašumą prieš kitus kolonistus. Tas pranašumas jai teikė di- 
delį džiaugsmą, tačiau perduoti būsimoms kartoms nebuvo vertas. 

Selenai kaip jokiam kitam salos gyventojui patiko glostyti Akiko 
kailiuką. 

*Endrius Makintošas Ekvadoro finansininkų grietinėlei pranešė esąs 
pasirengęs tuojau pat pervesti į Ekvadorą bet kokiam įgaliotam as- 
meniui penkiasdešimt milijonų Amerikos dolerių, vis dar tokių pat 
vertingų kaip auksas. Didžioji Amerikos bankuose saugomo tariamo 
turto dalis tuomet buvo tapusi tokia grynai menama, tokia besvo- 
rė ir neapčiuopiama, kad bet kokį jo kiekį buvo galima akimirksniu 
persiųsti į Ekvadorą ar kokią kitą vietą, galinčią laidais ar per radiją 
priimti rašytinį pranešimą. 

*Makintošas laukė pranešimo iš Kito, kokią nuosavybę ekvado- 
riečiai už tokius pinigus sutiktų perrašyti jo paties, jo dukters ir Hi- 
rogučių vardu. 

Tie pinigai netgi nebus jo. Jis susitarė, kiek reikės, pasiskolinti iš 
Čeiz Manhatano banko. Kad galėtų paskolinti, bankas iš kažkur gavo 
tiek, kiek reikia. 


Taip, jei sandėris įvyktų, Ekvadoras laidais ar per radiją finansinį 
miražą galėtų dalimis persiųsti derlingoms šalims ir mainais gauti 
tikro maisto. 

Ir žmonės maistą švariai sukirstų, sučiaumotų, apsilaižytų, ir iš jo 
liktų tik išmatos ir prisiminimas. Ir kas laukia Ekvadorėlio paskui? 

*Makintošui turėjo paskambinti lygiai pusę šešių. Jam liko laukti 
pusvalandį, ir jis užsisakė į numerį du puskepius kepsnius su visais 
priedais. „Eldorade“ buvo dar daug puikaus maisto atsargų, skirtų 
„šimtmečio iškylos į gamtą dalyviams, ypač poniai Onasis. Tuo 
metu kareiviai viešbutį kvartalo atstumu iš visų pusių juosė spyg- 
liuotos vielos užtvara - maistui apsaugoti. 

Tas pats dėjosi ir prieplaukoje. Spygliuotos vielos užtvara buvo 
juosiama prieiga prie „Bahia de Darwin“, kuriame, kaip žinojo visas 
Gvajakilis, maisto sukaupta tiek, kad išeitų dvi savaites šimtui ke- 
leivių pataisyti rinktinius, kiekvienąkart kitokius pusryčių, pietų ir 
vakarienės patiekalus. Žiūrint į gražuolį laivą šiek tiek skaičiuoti mo- 
kančiam žmogui galėjo kilti tokia mintis: „Aš badauju, mano žmona 
ir vaikai badauja, mano tėvai badauja - o ten keturi tūkstančiai du 
šimtai gardžiausių pietų.“ 

Žmogus, į Selenos kambarį atnešęs du kepsnius, šitai buvo paskai- 
čiavęs; didelėse smegenyse jis nešiojosi ir viešbučio podėlyje esančių 
gardumynų sąrašą. Pats kol kas nebadavo, nes viešbučio darbuotojai 
tebebuvo maitinami. Jo šeima, Ekvadoro mastu nedidelė, susidedan- 
ti iš nėščios žmonos, jos motinos, jo tėvo ir augintinio, našlaičio sū- 
nėno, irgi neblogai maitinosi. Kaip ir kiti darbuotojai, jis viešbutyje 

pasivogdavo maisto namiškiams. 


Tas žmogus - Chesus Ortisas, jaunasis inkas barmenas, neseniai 
aptarnavęs Džeimsą Veitą. Nešioti į numerius maistą jį pasiuntė ad- 
ministratorius *Zygfridas fon Kleistas, pats stojęs už baro. Netikėtai 
paaiškėjo, kad viešbutyje trūksta darbo rankų. Du nuolatiniai patar- 
nautojai kažkur dingo. Dingo tai dingo, maža bėda, nes nepanašu, 
kad darbo bus per akis. Gal kur užsnūdo. 

Taigi ir virtuvėje, ir lifte, ir koridoriuje pakeliui į Selenos kamba- 
rį mintys didelėse Ortiso smegenyse sukosi apie tuos du kepsnius. 
Viešbučio darbuotojai tokio gero maisto nei valgė, nei vogė. Ir tuo 
didžiavosi. Gardumynus tebetaupė, anot jų, „senjorai Kenedi , tai yra 
poniai Onasis, turėdami omeny visus atvyksiančius įžymius, turtin- 
gus ir įtakingus asmenis. 

Ortiso smegenys buvo tokios didelės, kad galvoje rodydavo išti- 
sus filmus, kuriuose jis ir jo išlaikytiniai atlikdavo milijonierių vaid- 
menis. Ir šis žmogus, galima sakyti, berniokėlis, naiviai tikėjo, kad 
jo, neturinčio blogų įpročių ir nesibodinčio daug dirbti, svajonė gali 
išsipildyti - jeigu tik žmonės, jau tapę milijonieriais, paprotintų, kaip 
praturtėti. 

Jis bandė, tiesa, ne itin sėkmingai, išpešti patarimų, kaip prasigy- 
venti, bare iš Džeimso Veito, su pagarba pastebėjęs šio pilko, juokin- 
go žmogelio piniginę esant prikimštą kredito kortelių ir dvidešimti- 
nių Amerikos dolerių kupiūrų. 

Belsdamasis į Selenos duris, Ortisas apie kepsnius galvojo taip: 
žmonės šiame kambaryje jų verti, tapęs milijonieriumi jų būsiu 
vertas ir aš. O buvo jis labai protingas ir sumanus vyrukas. Nuo de- 
šimties metų dirbdamas Gvajakilio viešbučiuose, įgudo laisvai susi- 
kalbėti šešiomis kalbomis, tai yra dvigubai daugiau negu „Gokubis“, 
šešiskart daugiau negu Džeimsas Veitas ar Merė Hepbern, triskart 
daugiau negu Hirogučiai ir dvigubai daugiau negu Makintošai. 

Be to, buvo puikus virėjas ir kepėjas, o vakarinėje mokykloje išklausė 
sąskaitybos ir verslo teisės kursus. 

Taigi, kai Selena jį įleido į kambarį, buvo nusiteikęs žavėtis vis- 
kuo, ką išvys ar išgirs. Jis jau žinojo, kad jos žalios akys neregės. 
Antraip būtų apsigavęs. Nei iš elgesio, nei iš išvaizdos ji neatrodė 
esanti akla. Atrodė tikra gražuolė. Didelės smegenys pasistengė, kad 
Ortisas ją įsimylėtų. 

*Endrius Makintošas stovėjo prie stiklinės sienos ir žvelgė kitapus 
pelkės ir lūšnyno į „Bahia de Darwin“, kuris, tikėjosi, dar iki saulėlei- 
džio bus jo, o gal Selenos, gal Hirogučių nuosavybė. Žmogus, turėjęs 
pusę šešių jam paskambinti iš debesyse įsikūrusio Kito, buvo nepa- 
prastojo finansininkų konsorciumo vadovas Gotfrydas fon Kleistas, 
didžiausio Ekvadoro banko tarybos pirmininkas, „Eldorado“ admi- 
nistratoriaus ir „Bahia de Darwin“ kapitono dėdė, laivo ir viešbučio 
bendrasavininkis su vyresniuoju broliu Vilhelmu. 

Atsisukęs pasižiūrėti į kepsnius atnešusį Ortisą, * Makintošas 
mintyse repetavo, ką pirmiausia ispaniškai pasakys Gotfrydui fon 
Kleistui: „Brangus kolega, prieš pranešdamas visas kitas geras žinias, 
duokite man garbės žodį, kad aš iš nuosavo viešbučio žiūriu į nuo- 
savą laivą.“ 

*Makintošas stovėjo basas ir tik su chaki spalvos šortais atsegtu pra- 
skiepu, o kadangi nemūvėjo trumpikių, jo penis tabalavo taip pat 
matomai, kaip senovinio stovimo laikrodžio švytuoklė. 

Taip, pertraukdamas mintį pasakysiu: nepaisant ekshibicionis- 
tiško seksualumo ir liguisto potraukio savintis kaip galima daugiau 
planetos gyvybės palaikymo sistemų, šį žmogų labai menkai domino 
giminės pratęsimas, aukšti biologiniai rodikliai. Būdinga, kad gar- 
siausi gyvybiškai svarbių sistemų kaupikai anuomet paprastai vaikų 
turėdavo labai mažai. Be abejo, būdavo išimčių. Tačiau tie, kurie vai- 
kų turėdavo daug ir galbūt siekdavo sukaupti kuo daugiau nuosa- 
vybės patogiam palikuonių gyvenimui, vaikus paprastai išaugindavo 
psichiškai luošus. Jų įpėdiniai dažniausiai virsdavo zombiais, kuriuos 
lengvai apšmaukdavo tokie pat gobšuoliai ir gobšuolės, kaip ir tas, 
kas jiems paliko pernelyg daug žmonių veislės gyvūnui reikalingo ar 
pageidautino gero. 

*Endriui Makintošui nerūpėjo net sava gyvybė - tai rodė jo po- 
mėgiai šokti su parašiutu šį išskleidžiant uždelsus, lenktynės galin- 
gais automobiliais ir panašiai. 

Turiu pasakyti, kad žmonių smegenys anuomet neatsakingai 
teikdavo tokią gausybę pasiūlymų, kur dėti gyvenimui skirtą laiką, 
jog darbuotis ateities kartų labui atrodė vienas iš daugelio tik siauro 
mėgėjų rato žaidžiamų nenuspėjamos baigties žaidimų - kaip po- 
keris, polas, prekyba vertybiniais popieriais ar mokslinės fantastikos 
romanų rašymas. 

Anuomet ne tik *Endrius Makintošas, bet ir vis daugiau kitų 
žmonių manė, kad rūpintis žmonijos išlikimu - baisiai nuobodus 
užsiėmimas. 

Nepalyginamai, taip sakant, įdomiau kapoti teniso kamuoliuką. 

Vedlė kalė Kazachė tupėjo prie bagažo stovo didžiulės Selenos lovos 
kojūgaly. Kazachė buvo vokiečių aviganė. Be pakinkto su rankena * 
ji dabar jautėsi laisva, rami. Jos smegenėlės, gavusios mėsos kvapo 
signalą, paragino viltingai nukreipti rudas akis į Ortisą ir pavizginti 
uodegą. 

Šunys kvapus anuomet skirdavo kur kas geriau nei žmonės. Dėl 
Darvino natūraliosios atrankos dėsnio dabartinių žmonių uoslė jaut- 
ri kaip Kazachės. O vienu atžvilgiu žmonės šunis net pranoksta: jie 
užuodžia ir po vandeniu. 

Šunys ir per milijoną metų neišmoko plaukyti po vandeniu. Po 
senovei dykinėja, ir tiek. Jie net žuvų pasigauti neišmoko. Turiu pa- 
sakyti, kad per šį laiką ir visų kitų gyvūnų, išskyrus žmones, kovos 
dėl būvio taktika patobulėjo menkai. 

Dabar, įėjus Chesui Ortisui, *Endrius Makintošas pasielgė taip už- 
gauliai ir, turint omeny, kad vis daugiau ekvadoriečių kamuoja ba- 
das, taip neatsargiai, kad jo didelės smegenys, matyt, iš tiesų smarkiai 
negalavo - jei laikysime, kad dvasiškai sveikam žmogui nenusispjau- 
ti į tai, kas bus paskui. Juoba kad šį draugišką, geraširdį padavėją jis 
žiauriai užgavo to nenorėdamas. 

*Makintošas buvo kresnas, tikra spinta su galvos dėže ant viršaus, 
storarankis ir storakojis. Buvo toks pat stiprus ir sveikatingas iškylau- 
tojas, kaip Merės Hepbern vyras Rojus, tačiau, priešingai nei Rojus, 
dar ir baisus nutrūktgalvis. *Makintošas plačiai išsišiepė ir parodė 
didelius ir akinamai baltus dantis, kurie Ortisui priminė fortepijono 
klaviatūrą. 

*Makintošas jam ispaniškai paliepė: 

— Nudenk kepsnius, padėk ant grindų šuniui ir dink iš čia. 

AA 
Apie dantis: nei Santa Rozalijoje, nei jokioje kitoje Galapagų saly- 
no žmonių kolonijoje per amžius nėra buvę dantistų. Kaip ir prieš 
milijoną metų, tūlas kolonistas ar kolonistė, dar nesulaukęs trisde- 


šimties, jau esti daug kartų kentęs galvą skeliantį skausmą ir galop 
atsisveikinęs su dantimis. Ir tai, be abejo, kur kas daugiau nei smūgis 

savimeilei, kadangi gyvose dantenose įtverti dantys šiais laikais yra 
vieninteliai žmonių įnagiai. 

Rimtai. Be dantų, žmonės šiais laikais nesinaudoja jokiais kitais 
įnagiais. 

*++4 


Kadangi nuolat lankydavosi pas dantistus, kurie išgręždavo puvi- 
nius, ištraukdavo pūlius ir taip toliau, Merė Hepbern ir kapitonas, 
nors abiem buvo gerokai per trisdešimt, Santa Rozalijoje atsidūrė 
turėdami sveikus dantis. Tačiau mirė abu bedančiai. Selena Makin- 
toš, su Hisako Hiroguči sutarusi nusižudyti, mirė tokia jauna, kad 
tebeturėjo daugumą dantų, bet toli gražu ne visus. Hisako mirė vi- 
siškai bedantė. 

Norėdamas papeikti prieš milijoną metų gyvenusių žmonių or- 
ganizmą, tokį, kokį turėjau ir pats, sakytum, rinkai skirtą mašiną, 
turėčiau pareikšti dvi pastabas. Vieną savo pasakojime jau esu aiš- 
kiai išsakęs: „Smegenys pernelyg didelės ir dėl to nepraktiškos.“ Kita 
būtų tokia: „Kažkas negerai su dantimis. Juk jie žmogaus amžiaus 
paprastai netveria. Įdomu, kokiai evoliucijos grandžiai turime būti 
dėkingi už tą burnoje trūnijantį servizą?“ 

Būtų nuostabu, jei galėčiau pasakyti, kad natūraliosios atrankos 
dėsnis, per tokį trumpą laiką tiek pasitarnavęs žmonijai, padėjo iš- 
spręsti ir dantų problemą. Iš dalies taip ir atsitiko, tačiau sprendi- 
mas - drakoniškas. Dantys patvaresni nepasidarė. Paprasčiausiai 
žmonių gyvenimo trukmė sutrumpėjo iki vidutiniškai trisdešim- 
ties metų. 

Grįžkime į Gvajakilį, kur *Endrius Makintošas ką tik liepė Chesui 
Ortisui kepsnius padėti ant grindų. 

— Atsiprašau, pone? - angliškai tarė Ortisas. 

— Padėk abu šuniui, - pakartojo * Makintošas. 

Ką gi, Ortisas taip ir padarė. Jo didelės smegenys, visiškai apduju- 
sios, šokosi iš esmės peržiūrėti savo nuomonės apie save, apie žmo- 
niją, apie praeitį, ateitį ir apie Visatos prigimtį. 

Nespėjo Ortisas, aptarnavęs šunį, atsistoti, kai *Makintošas vėl 
pakartojo: | 

— Nyk iš čia. 

Net dabar, net po milijono metų, man skaudu rašyti apie tokį 
bjaurų žmonių elgesį. 

Net ir praėjus milijonui metų, man norisi atsiprašyti už žmoniją. 
Daugiau neturiu ko pridurti. 

Su Selena gamta atliko aklumo eksperimentą, o su jos tėvu - be- 
širdiškumo. Taip, su Chesumi Ortisu - žavėjimosi turtuoliais, su ma- 
nimi - nepasotinamo stebėjimo nemačiomis, su mano tėvu - ciniz- 
mo, su motina - optimizmo, su „Bahia de Darwin“ kapitonu - nepa- 
matuoto pasitikėjimo savimi, su Džeimsu Veitu - betikslio godumo, 
su Hisako Hiroguči - depresijos, o su Akiko - plaukuotumo ekspe- 
rimentą, ir taip toliau. 

Ta proga prisiminiau vieną tėvo romaną, pavadintą „Perspekty- 
viųjų išsigimėlių epocha“. Jame pasakojama apie planetą, kur huma- 

binės svarbos problemas. Ir kai visi miškai buvo išnaikinti, ežerai už- 
nuodyti rūgštaus lietaus, o pramonės atliekomis užteršti požeminiai 
vandenys netinkami gerti, humanoidams ėmė gimti tai sparnuoti, tai 
raguoti, tai pelekuoti, tai šimtaakiai, tai beakiai, tai didžiasmegeniai, 
tai besmegeniai vaikai, ir taip toliau. Gamta eksperimentavo kurda- 
ma būtybes, kurios, jei pavyktų, būtų geresnės planetos pilietės už 
humanoidus. Dauguma jų išmirė, kitas teko nušauti, visaip buvo, ta- 
čiau kai kurios pasirodė esančios gana perspektyvios, tad jos tuokėsi 
su panašiomis į save ir gimdė į save panašius jauniklius. 

„Perspektyviųjų išsigimėlių epocha“ pavadinčiau ir savo gyveni- 
mo laikotarpį prieš milijoną metų, tik tada daugelis išsigimėlių išsi- 
skyrė ne tiek kūno, kiek dvasios ypatybėmis. O šiais laikais nei kūno, 
nei dvasios eksperimentų nebevyksta. 

Anuomet didelėms smegenims buvo būdingas ne tik betikslis žiauru- 
mas. Jos gebėjo kęsti ir įvairius skausmus, kuriems žemesnieji gyvū- 
nai visiškai nejautrūs. Joks kitas Žemės gyvūnas negalėjo jaustis taip, 
kaip jautėsi liftu į vestibiulį leisdamasis Chesus Ortisas, sugniuždytas 
*Makintošo žodžių. Jis net abejojo, ar ras jėgų prisiversti gyventi. 

Jo smegenys buvo tokios sudėtingos, kad kaukolėje kildavo viso- 
kiausių reginių, kokių nelemta matyti jokiam žemesniajam gyvūnui, 
tokių pat vaizduotės, nuomonės reiškinių, kaip ir tie penkiasdešimt 
milijonų dolerių, kuriuos *Endrius Makintošas buvo pasirengęs aki- 
mirksniu pervesti iš Manhatano į Ekvadorą, kai tik telefono ragelyje 
išgirs reikiamus žodžius. Galvoje Ortisas nešiojosi senjoros Kenedi, 
Žaklinos Kenedi Onasis, paveikslą, kaip du vandens lašai panašų į 
matytus Mergelės Marijos paveikslus. Ortisas buvo Romos katali- 
kas. Visi ekvadoriečiai buvo Romos katalikai. Visi fon Kleistai buvo 


Romos katalikai. Net slapukai kankabonai, Ekvadoro atogrąžų miš- 
kų žmogėdros, ir tie buvo Romos katalikai. 

Senjora Kenedi atrodė graži, liūdna, tyra, gera ir visa galinti. Ne- 
gana to, Ortiso vaizduotėje ją supo visas spiečius žemesnio rango 
dievaičių, dalyvausiančių „šimtmečio iškyloje į gamtą“, įskaitant ir 
šešis viešbučio gyventojus. Iš visų jų Ortisas tikėjosi vien tik gėrio ir, 
kaip ir daugelis ekvadoriečių prieš prasidedant badui, manė, kad jų 
viešnagė taps šlovingu Ekvadoro istorijos įvykiu ir kad priimti juos 
reikia kaip įmanoma prabangiau. 

Tačiau teisybė apie vieną iš tų tariamai nuostabių svečių, *Endrių 
Makintošą, subjaurojo Ortiso įsivaizduojamą ne tik visų kitų mažes- 
nių dievaičių, bet ir senjoros Kenedi paveikslą. 

Jos portreto atvaizdui išdygo vampyro iltys, veido oda nusmuko, 
tik plaukai - ne. Liko išsišiepusi kaukolė, mažyčiam Ekvadorui lin- 
kinti tik maro ir pragaišties. 

Šiurpus tai buvo paveikslas, ir Ortisas niekaip neįstengė jo išmesti iš 
galvos. Pamanė, gal pavyks atsikratyti išėjus į kaitrą, todėl patraukė 
per vestibiulį, nekreipdamas dėmesio, kad nuo baro jam šaukia * Zyg- 
fridas fon Kleistas, klausdamas, kas atsitiko, kur jis einąs, ir taip to- 
liau. Ortisas, geriausias viešbučio darbuotojas, ištikimiausias, suma- 
niausias, visad gerai nusiteikęs, *fon Kleistui buvo labai reikalingas. 

Beje, štai kodėl viešbučio administratorius neturėjo vaikų, nors buvo 
heteroseksualus, o sperma per mikroskopą atrodė puiki, ir taip to- 
liau. Buvo penkiasdešimties procentų tikimybė, kad jis yra nešioto- 
jas paveldimos nepagydomos, šiais laikais nežinomos smegenų ligos, 


vadinamos Hantingtono chorėja. Anuomet Hantingtono chorėja 
buvo viena iš tūkstančio dažniausiai pasitaikančių ligų, ją gebėjo nu- 
statyti „Mandaraksas“. 

Kad šiais laikais nėra Hantingtono chorėjos nešiotojų, lėmė gry- 
niausias atsitiktinumas, pasitaikęs kaip aklai vištai grūdas. Dėl tokio 
pat aklo atsitiktinumo *Zygfridas fon Kleistas anuomet tapo ligos 
nešiotoju. Jo tėvas sužinojo esąs nešiotojas tik būdamas pusamžis, 
susilaukęs dviejų palikuonių. 

O tai, be abejo, reiškė, kad ir *Zygfrido aukštesnis, vyresnis ir 
įspūdingesnis brolis Adolfas, „Bahia de Darwin kapitonas, gali būti 
kinės žmonijos pirmtaku tapsiantis Adolfas anuomet, prieš milijoną 
metų, pasigėrėtinai nesavanaudiškais sumetimais atsisakė biologiš- 
kai prasmingų lytinių santykių. 

Galimą genų ydą *Zygfridas su Adolfu laikė paslaptyje. Neišsiduo- 
dami jie, žinoma, apsisaugojo nuo įvairių keblumų, kartu apsaugojo 
ir visą giminę. Jei žmonės būtų žinoję, kad broliai gali savo atžaloms 
perduoti Hantingtono chorėją, greičiausiai visiems fon Kleistams, net 
ir neabejotinai sveikiems, sunku būtų buvę gauti gerą vyrą ar pačią. 

O buvo taip: ligą, jeigu ja sirgo, broliai paveldėjo pagal tėvo lini- 
ją iš senelės, antrosios senelio žmonos, pagimdžiusios tik vieną vai- 
ką - jųdviejų tėvą, Ekvadoro skulptorių ir architektą Sebastianą fon 
Kleistą. 

Kuo ta yda grasino? Na... Ką ir kalbėti, daug blogesniais padari- 
niais nei susilaukti vaiko su kailiuku. 

Teisybę sakant, iš visų „Mandaraksui“ žinomų baisių ligų Han- 
tingtono chorėja buvo, ko gero, pati sunkiausia. Iš visų likimo 


išdaigų — neabejotinai klastingiausia ir bjauriausia. Neišaiškinama 
jokiais tyrimais, ji paprastai tūnodavo pasaloje, kol ją paveldėjęs ne- 
laimingasis ar nelaimingoji įpusėdavo amžių. Pavyzdžiui, brolių tė- 
vas vaisingai darbuodamasis ramiausiai pratraukė iki penkiasdešimt 
ketverių - o tada pradėjo nevalingai šokti ir regėti nesamus dalykus. 
Ir vieną gražią dieną nužudė žmoną. Šeima pasistengė, kad įvykis ne- 
iškiltų į aikštę. Kaip Kleistai policijai pranešė, taip policija nužudymą 
ir įvertino: nelaimingas atsitikimas. 

Taigi šiedu broliai jau dvidešimt penkerius metus žinojo bet kada 
galį išprotėti, imti šokti ir regėti haliucinacijas. Galimybė, kad taip 
katram atsitiks, buvo lygi penkiasdešimčiai procentų. Jei katras iš- 
protėtų, tai būtų įrodymas, kad jis ydą gali perduoti ir kitai kartai. Jei 
katras sulauktų žilos senatvės neišprotėjęs, tai būtų įrodymas, kad jis 
nėra nešiotojas ir kad jo palikuonys taip pat nebus nešiotojai. Išeitų, 
kad jam buvo galima drąsiai daugintis. 


** + 


Kaip vėliau paaiškėjo, likimas monetą išmetė taip, kad kapitonas ne- 
buvo, o jo brolis buvo nešiotojas. Gerai bent, kad vargšui *Zygfridui 
neteko ilgai kamuotis. Jis ėmė kraustytis iš proto likus gyventi vos 
kelioms valandoms - 1986 metų lapkričio 27 dieną, ketvirtadienį, va- 
karop. Stovėjo už „Eldorado“ baro, priešais sėdėjo Džeimsas Veitas, 
už nugaros kabojo Čarlzo Darvino portretas. Ką tik matė, kaip pa- 
tikimiausias jo darbuotojas Chesus Ortisas kažko baisiai susikrimtęs 
išdrožė pro paradines duris. 

Štai tada didelės *Zygfrido smegenys panardino jį į beprotybę, o 
po minutėlės grąžino į normalią būseną. 

Ankstyvos ligos stadijos, vienintelės stadijos, kurią patirs nelaimin- 
gasis brolis, metu siela dar suvokdavo, kad smegenys kelia pavojų, 
ir žmogus grynai valios pastangomis prisiversdavo atrodyti psichiš- 
kai sveikas. Tad *Zygfridas pasistengė grįžti prie įprastinių reikalų ir 
kaip niekur nieko užkalbino Veitą. 

— Kuo jūs verčiatės, pone Flemingai? - pasiteiravo. 

Ištarti žodžiai pragarišku aidu trenkė *Zygfridui į ausis, lyg visa 
gerkle būtų surikęs į tuščią plieninę statinę. Jis tapo nepaprastai jaut- 
rus garsams. 

Ir Veito atsakymas, nors ištartas pusbalsiu, taip pat nuskambėjo 
kurtinamai. 

— Dirbau inžinieriumi, - atsakė Veitas, - bet žmonai mirus ir dar- 
bas, ir, atvirai kalbant, viskas pasidarė nebeįdomu. Galima sakyti, 
stumiu dienas, ir tiek. 

Taigi *Endriaus Makintošo siaubingai įžeistas Chesus Ortisas išėjo iš 
viešbučio, ketindamas, kol nusiramins, pasivaikščioti po miestą. Tačiau 
netrukus pamatė, kad kareiviai ir spygliuotos vielos viešbučio prieigas 
pavertė sanitariniu kordonu. Kad tokia užtvara reikalinga, buvo aki- 
vaizdu. Iš kitapus vielų ilgesingai it vedlė Kazachė, tuščiai vildamiesi 
gauti maisto, į Chesų žvelgė pulkai įvairaus amžiaus žmonių. 

Jis liko šiapus užtvaros ir triskart apsuko aplink viešbutį. Kiek- 
vieną kartą praeidavo pro atdaras skalbyklos duris. Viduje ant sie- 
nos stūksojo pilka plieninė dėžė. Jis žinojo, kas joje: komutatorius, 
jungiąs viešbučio telefonus su visu pasauliu. Prieš milijoną metų pa- 
dorus pilietis apie tokią dėžę būtų pagalvojęs taip: „Ką telefono kom- 
panija sujungė, žmogus teneperskiria. 


Taip, kaip tik tokia mintis kilo ir Chesaus Ortiso smegenyse. Jis 
nieku būdu nesugadintų tokios daugybei žmonių reikalingos dėžės. 
Tačiau smegenys anuomet buvo tokios didelės, kad gebėdavo apgauti 
net savo šeimininkus. Jau patį pirmą kartą einant pro skalbyklą sme- 
genims knietėjo, kad Chesus atjungtų visus telefonus, tačiau jos žino- 
jo, kaip ši siela nusistačiusi prieš elgesį, nukreiptą prieš visuomenę. 
Todėl tam, kad neliktų paralyžiuotas, smegenys jį tikino: „Ne, ne... 
Mes nieku gyvu taip nepasielgtume.“ 

Sukant ketvirtą ratą, smegenys jį įvedė į skalbyklą ir pakišo dings- 
tį, ko ten reikia. Jis, padorus pilietis, ieško viešbučio gyventojos Me- 
rės Hepbern žalio kostiumo su kelnėmis, kuris vakar, matyt, atsidūrė 
kokioje kitoje galaktikoje. 

O tada viens du atidarė dėžę ir išrovė visus komutatoriaus laidus. 
Tipiškos anų laikų smegenys padoriausią Gvajakilio pilietį per kelias 
sekundes pavertė žiauriu teroristu. 

Manhatano saloje pusamžis amerikietis reklamos agentas mąstė 
apie savo šedevro, „šimtmečio iškylos į gamtą, žlugimą. Jis ką tik 
persikėlė į naują biurą „Chrysler“ pastato paskliautėje, buvusį arfų 
kompanijos saloną. Kompanija bankrutavo - kaip ir Iliumo mies- 
tas, Ekvadoras, Filipinai, Turkija ir taip toliau. Agentas vadinosi 
Bobis Kingas. 

Jis buvo toje pačioje laiko zonoje kaip ir Gvajakilis, tad linija, iš 
gilios raukšlės jo tarpuakyje nubrėžta tiesiai į pietus, būtų per pu- 
siaują nuvedusi į Gvajakilį, į dar gilesnę raukšlę *Endriaus Makinto- 
šo tarpuakyje. *Makintošas, mėgindamas atgaivinti tylintį telefoną, 
tolydžio vis įsakmiau šūkavo: „Alio! Alio!“ Tiek pat būtų laimėjęs, 
jei būtų šūkavęs prie kampuotos galvos priglaudęs Galapagų jūrinės 
iguanos iškamšą. 

Ant Bobio Kingo rašomojo stalo ir gulėjo tokia iškamša; lanky- 
tojams palinksminti kartais ją pastvėręs jis pridėdavo prie ausies ir, 
apsimetęs sumaišęs su telefonu, šūkčiodavo: „Alio! Alio!“ 

Tačiau dabar, žinoma, juokauti jis nebuvo nusiteikęs. Per dešimt 
mėnesių trukusią reklamos kampaniją milijonus planetos žmonių 
įtikinęs, kad pirmoji „Bahia de Darwin“ kelionė iš tiesų bus „šimtme- 
čio iškyla į gamtą“, Bobis Kingas neprasčiau už Čarlzą Darviną išgar- 
sino Galapagų salas. Jo dėka įžymybėmis tapo daugelis salų gyvūnų, 


neskraidantieji kormoranai, mėlynkojai padūkėliai, plėšikės fregatos 
ir dar, ir dar, ir dar. 

Reklamos užsakovai buvo Ekvadoro kelionių ministerija, „Ek- 
vatorianos“ oro transporto bendrovė ir „Eldorado“ viešbučio bei 
„Bahia de Darwin“ savininkai - *Zygfrido ir kapitono Adolfo fon 
Kleistų dėdės iš tėvo pusės. Beje, nei viešbučio administratoriui, nei 
kapitonui dirbti dėl pragyvenimo nebuvo jokio reikalo. Jiedu pavel- 
dėjo pasakiškus turtus, bet vis vien norėjo ką nors veikti. 

Nors Kingas tokios žinios dar nebuvo gavęs, ir taip buvo aišku, 
kad visas jo triūsas nuėjo šuniui ant uodegos, kad „šimtmečio iškyla 
į gamtą“ neįvyks. 

Apie jūrinės iguanos iškamšą ant jo rašomojo stalo: šį roplį jis 
padarė kruizo totemu - pasirūpino, kad jo atvaizdas būtų nupieštas 
abiejuose „Bahia de Darwin“ pirmagalio šonuose ir kaip emblema 
naudojamas visuose skelbimuose ir pranešimuose spaudai. 

Tikrovėje šis padaras buvo gero metro ilgio ir atrodė baisus kaip ki- 
niškas drakonas. Tačiau, po teisybei, bet kokiai gyvybės formai, išskyrus 
jūrų dumblius, iguana nebuvo pavojingesnė už kepeninę dešrą. Jos gy- 
venimo būdas per milijoną metų nė trupučio nepasikeitė ir atrodo taip: 

Ji neturi priešų, tad tįso sau ir tįso, abejingai spoksodama, nieko 
nenorėdama, dėl nieko nesijaudindama, kol išalksta. Tuomet nukry- 
puoja prie vandens ir lėtai, nerangiai nusiiria keletą metrų nuo kran- 
to. Tada panyra it povandeninis laivas ir prisikemša dumblių, kurie 
kol kas nevirškinami. Kad būtų virškinami, juos reikia ištroškinti. 

Tad jūrinė iguana išnyra į paviršių, atsiiria prie kranto ir vėl tįso 
saulėkaitoje ant lavos. Dabar ji pati sau veikia kaip troškintuvas, to- 
lydžio kaistantis dumbliams nuo saulės šuntant. Kaip ir pirma, abe- 
jingai spokso prieš save. Skirtumas tik toks: protarpiais ji išspjauna 
kaskart karštesnio sūraus vandens. 


Per milijoną metų, mano praleistų šiose salose, natūraliosios at- 
rankos dėsnis neišrado, kaip patobulinti ar, jeigu norite, pabloginti 
štai tokią gyvybės palaikymo sistemą. 

Kingas žinojo, kad šeši asmenys vis dėlto atvyko į Gvajakilį ir gyvena 
„Eldorado“ viešbutyje, vis dar tikėdamiesi dalyvauti „šimtmečio iš- 
kyloje į gamtą“. Jam tai buvo geroka staigmena. Jis spėjo, kad tie, ku- 
rie į kelionę užsirašė patys, tikrai nepasirodys, kadangi padėtis šalyje, 
pasak pranešimų, buvo labai bloga. 

Žinojo visų šešių pavardes. Vienas, kažkoks kanadietis Vilar- 
das Flemingas, jam buvo visai negirdėtas. Iš tikrųjų tai, aišku, buvo 
Džeimsas Veitas. Kingas neįsivaizdavo, kaip šis žmogus pateko į 
dalyvių sąrašą, kuriame, be Merės Hepbern ir japono veterinaro su 
žmona, turėjo būti vien žinomiausios ir įtakingiausios garsenybės. 

Kingas nusistebėjo, kodėl Merė Hepbern be vyro, Rojaus. Mat ne- 
buvo girdėjęs, kad Rojus mirė. Apie Hepbernus, nors tame garseny- 
bių sąraše visiškus nulius, jis šį tą žinojo, mat jie pirmieji užsirašė į 
„šimtmečio iškylą į gamtą“. Tuo metu Kingas ne be pagrindo dvejojo, 
ar prišnekins keliauti bent vieną tikrai garsų žmogų. 

Hepbernams užsirašius, Kingas net svarstė, ar kažkaip nepadarius 
jų mažytėmis garsenybėmis: pasirodytų televizijos pokalbių laidose, 
duotų interviu laikraščiams ir taip toliau. Susitikti su Hepbernais ne- 
susitiko, tačiau susisiekė telefonu su Mere, turėdamas kruopelę vil- 
ties išpešti apie juos ką nors įdomaus, nors anie dirbo paprasčiausius 
darbus nykiame pramonės mieste, kur nedarbo lygis buvo didžiau- 
sias šalyje. Gal katras gali pasigirti garsiu protėviu ar giminaičiu, gal 
Rojus pasižymėjo kokiame nors kare, gal jie ką nors išlošė loterijoje, 
gal neseniai juos ištiko kokia nors baisi nelaimė, maža kas. 


Dalis Kingo pokalbio su Mere tą sausį atrodė taip: 

- Na... Aš tolima Danielio Būno3 giminaitė, - sakė ji. - Mano 
mergautinė pavardė Būn, aš iš Kentukio. 

— Nuostabu! - nudžiugo Kingas. - Jūs jo proproprovaikaitė ar 
kaip? 

— Nemanyčiau, kad esu tiesioginė palikuonė, - atsakė ji. - Netei- 
kiau tam daug reikšmės, todėl nebandžiau tiksliai išsiaiškinti. 

- Bet jūsų mergautinė pavardė Būn. 

— Taip, bet tai tik sutapimas. Mano tėvo pavardė Būnas, bet jis 
Danieliui Būnui ne giminė. Aš giminiuojuosi su Danieliu Būnu per 
motinos liniją. 

- Jeigu jūsų tėvas Būnas, ir dar kentukietis, tai jis turėjo kažkaip 
giminiuotis su Danieliu Būnu, ne tiesa? - neatlyžo Kingas. 

— Nebūtinai, - paaiškino ji, - kadangi jo tėvas buvo vengras žirgų 
dresuotojas Miklošas Gembešas, paskui vardą ir pavardę pasikeitė į 
Maiklą Būną. 

Užklausta apie juodviejų premijas ar apdovanojimus, Merė pa- 
sakė, kad Rojus už pavyzdingą darbą Bendrojoje plieno liejimo kom- 
panijoje tikrai jų nusipelnė, bet kad ta kompanija apdovanoja tik 
pačią grietinėlę. 

— Karinių medalių ar panašiai... neturi? - užsiminė Kingas. 

- Jis tarnavo laivyne, - atsakė Merė, - bet nekariavo. 

Jei Kingas būtų paskambinęs trimis mėnesiais vėliau ir būtų atsi- 
liepęs Rojus, šis, žinoma, jam ausis būtų išūžęs pasakodamas apie savo 
tragiškus žygius per bombos išbandymus Ramiajame vandenyne. 

— Ar vaikų turite? - pasiteiravo Kingas. 

- Tikrąja prasme ne, - atsakė Merė. - Tačiau man kiekvienas mo- 
kinys kaip vaikas, o Rojus daug dirba su skautais, ir jam kiekvienas 
būrio narys kaip sūnus. 


- Pagirtina nuostata, - pasakė Kingas. - Buvo labai malonu su 
jumis pasikalbėti ir tikiuosi, kad kelionė judviem su vyru patiks. 

- Neabejoju, - atsakė ji, - tik dar neįsidrąsinau paprašyti direkto- 
riaus trijų savaičių atostogų pačiame semestro vidury. 

- Grįžusi galėsite savo mokiniams papasakoti tiek daug nuosta- 
bių dalykų, - nuramino Kingas, - tad jis mielu noru jus išleis. 

Tarp kitko, pats Kingas Galapagų salose nebuvo lankęsis ir nesi- 
lankys. Kaip ir Merė Hepbern, jis, aišku, buvo matęs daug nuotraukų 
iš ten. 

- Tiesa... - prisiminė ji, kai jis buvo bepadedąs ragelį, - jūs klausėt 
apie apdovanojimus, medalius ir panašius dalykus... 

- Taip, o ką? - atkuto Kingas. 

— Mane žada netrukus apdovanoti, bent man tai kaip ir apdova- 
nojimas. Nuo manęs tai slepiama, todėl, ko gero, neturėčiau jums 
išduoti. 

- Tylėsiu kaip kapas, - pažadėjo Kingas. 

— Sužinojau atsitiktinai, - paaiškino Merė. - Pasirodo, šiemet bai- 
giamoji klasė savo albumą dedikuos man. Dedikacijoje man duota 
pravardė, pamačiau užėjusi į spaustuvę paimti draugės užsakytų pra- 
nešimų apie vaikų gimimą. Turi dvynukus - berniuką ir mergaitę. 

— Mat kaip, - tarstelėjo Kingas. 

- Ir, žinot, kokią pravardę man suteikė tas mielas jaunimėlis? - 
paklausė Merė. 

-— Nagi ne, - atsakė Kingas. 

— „Motušės gamtos įsikūnijimas, - pasakė Merė. 


3 Danielis Būnas (Daniel Boone, 1734-1820) - vienas garsiausių Amerikos pionierių, gamtos tyrinė- 
tojas. 

Galapagų salose nėra kapų. Visus lavonus savo nuožiūra sunau- 
doja vandenynas. Bet jei ten būtų Merės Hepbern antkapis, geriau- 
siai pritiktų toks įrašas: „Motušės gamtos įsikūnijimas“. Kuo ji taip 
panaši buvo į motinėlę gamtą? Santa Rozalijoje, suvis beviltiškomis 
sąlygomis, ji vis tiek rūpinosi, kad žmonėms gimtų vaikų. Niekas ne- 
galėjo pakirsti jos ryžto dėti visas pastangas, kad gyvenimas tęstųsi, 
tęstųsi, tęstųsi. 

Sužinojęs, kad Merė Hepbern yra viena iš šešių nelaimėlių, nuvyku- 
sių į Gvajakilį, Bobis Kingas pirmą kartą per tuos kelis mėnesis apie 
ją pamąstė. Pagalvojo, kad galbūt ji su Rojumi, nes iš kalbos jiedu 
atrodė tokia neperskiriama pora, gal „Eldorado“ viešbučio administ- 
ratorius, kurio pranešimai teletaipu kas valandą darėsi vis karštligiš- 
kesni, netyčia pamiršo jį paminėti. 


**+ 


Beje, Kingas buvo girdėjęs ir apie mane, tik pavardės nežinojo. 

Buvo girdėjęs, kad, statant „Bahia de Darwin“, žuvo vienas dar- 
bininkas. 

Bet skelbti šios žinios, iš kurios prietaringi žmonės galėjo spręsti, 
kad laive yra vaiduoklis, jis nepanūdo. Lygiai kaip fon Kleistų giminė 
nepageidavo, kad visi žinotų, jog vienas jos narių gulėjo ligoninėje 
susirgęs Hantingtono chorėja ir kad penkiasdešimt procentų tikimy- 
bės, jog dar du nariai yra šios ligos nešiotojai. 


**+ 


Ar kapitonas per bendro gyvenimo Santa Rozalijoje metus Me- 
rei Hepbern pasisakė galbūt esąs Hantingtono chorėjos nešiotojas? 
Šią baisią paslaptį jis atskleidė tik po dešimties toje negyvenamoje 


saloje praleistų metų, kai suprato, kad ji be jo žinios darė ką nori su 
jo sperma. 

Iš šešių „Eldorado“ gyventojų Kingas buvo pažįstamas tik su dviem: 
*Endriumi Makintošu ir nerege jo dukra Selena - ir, aišku, su Selenos 
kale Kazache. Visi, kas pažinojo Makintošus, pažinojo ir kalę, nors 
dėl operacijos ir dresūros Kazachė nebeturėjo jokių savitų charak- 
terio bruožų. Makintošai dažnai lankydavosi keliuose restoranuose, 
kurių savininkai buvo Kingo klientai, be to, *Makintošas drauge su 
kai kuriais jo klientais, bet be kalės ir dukters, dalyvavo televizijos 
pokalbių laidose. Kingas su Selena ir kale laidas stebėdavo užkulisių 
monitoriuje. Jam kilo įspūdis, kad duktė, tėvui nesant šalia, būdavo 
beveik tokia pati be charakterio kaip ir jos kalė. Ir ji apie nieką, iš- 
skyrus tėvą, neturėjo ką pasakyti. 

*Endriui Makintošui aiškiai patiko rodytis pokalbių laidose. Ka- 
dangi šiurpindavo savo kalbomis, būdavo laukiamas svečias. Išsijuo- 
sęs porindavo, kaip smagu gyventi, kai gali nevaržomai leisti pinigus. 
Gailėjo ir niekino neturtinguosius, ir panašiai. 

Gyvendama Santa Rozalijoje, kol žydruoju tuneliu iškeliaus į 
Anapilį, Selena dėl nuožmių sąlygų taps visai kitokia asmenybė negu 
tėvas. Be to, ji laisvai kalbės japoniškai. Didelių smegenų epochos 
žmonių biografijose pasitaikydavo visokių netikėtų posūkių. 

Pavyzdžiui, kad ir mano. 


AAR+* 


Po Rojaus ir Merės Hepbernų vasarį į „šimtmečio iškylą į gam- 
tą užsirašė Makintošai ir Hirogučiai. *Makintošo svečiai Hi- 
rogučiai turėjo keliauti prisidengę netikromis pavardėmis, kad 

*Dzendžio darbdaviai nesužinotų, jog jis su *Makintošu veda vers- 
lo derybas. 

Ir Kingui, ir *Zygfridui fon Kleistui, ir kitiems, susijusiems su 
kruizu, Hirogučiai buvo ne Hirogučiai, o Kendzaburos, ir *Dzen- 
džis - veterinaras. 

Tai reiškia, kad lygiai pusė „Eldorado“ gyventojų buvo apsime- 
tėliai. Šią didelių smegenų suregztą apgaulę papildė ant Merės Hep- 
bern kareiviškos darbinės uniformos virš kišenėlės išsiuvinėta anks- 
tesnės savininkės pavardė - Kaplan. Ir kai galiausiai Merė kokteilių 
bare susipažins su Džeimsu Veitu, jis prisistatys netikra, o ji - tikra 
pavarde, bet jis vis vien ją vadins „ponia Kaplan“, liaupsins žydus ir 
taip toliau. 

Vėliau kapitonas ant „Bahia de Darwin“ viršutinio denio juodu 
sutuoks, ir ji manys tapusi Vilardo Flemingo žmona, o jis tapęs Me- 
rės Kaplan vyru. 

Šiais laikais tokia painiava neįmanoma, nes niekas neturi pavar- 
džių - ir nei profesijos, nei biografijos. Vienintelis žmogų išskiriantis 
bruožas - kūno kvapas, nekintantis nuo gimimo iki mirties. Žmogus yra 
kas yra, ir taškas. Dėl natūraliosios atrankos dėsnio žmonės šiuo atžvil- 
giu visiškai sąžiningi. Koks žmogus atrodo esąs, toks iš tikrųjų ir yra. 

Kai *Endrius Makintošas pirmai „Bahia de Darwin“ kelionei užsisa- 
kė tris atskiras kajutes, Bobiui Kingui buvo ko suglumti. * Makintošas 
turėjo nuosavą jachtą, „Omu“, neką mažesnę už kruizinį laivą, ir ga- 
lėjo savarankiškai plaukti į Galapagų salas - nereikėtų nei trintis tarp 
nepažįstamų žmonių, nei taikytis prie „šimtmečio iškylos į gamtą“ 
tvarkos reikalavimų. Pavyzdžiui, kruizo dalyviai negalės kada nori 
išlipti ant kranto ir ką nori ten daryti. Visą laiką juos lydės ir prižiūrės 


gidai, visi parengti Santa Kruso saloje esančios Darvino tyrimų sto- 
ties mokslininkų, visi išėję vienokius ar kitokius gamtos mokslus. 

Taigi vieną vakarą apeidamas restoranus ir klubus, įžymybių pa- 
mėgtame „Eleinos“ restorane išvydęs vakarieniaujančius *Makintošą 
su dukra ir jos kale ir dar dviem žmonėmis, Kingas stabtelėjo prie 
jų stalo pasidžiaugti, kad jie dalyvaus kruize. Jam knietėjo išgirsti, 
kodėl jie nutarė dalyvauti, - turėjo mintį jų priežastis panaudoti kaip 
paskatą kitoms garsenybėms prisijungti. 

Tik pasisveikinęs su Makintošais, Kingas susigaudė, kas tokie kiti 
du asmenys. Buvo šiek tiek bendravęs, tad pakalbino ir juodu. Tat 
buvo planetoje labiausiai garbinama moteris, ponia Žaklina Buvjė 
Kenedi Onasis, tą vakarą lydima įžymaus šokėjo Rudolfo Nurijevo. 

Beje, Nurijevas - buvęs Sovietų Sąjungos pilietis, Didžiojoje Bri- 
tanijoje gavęs politinį prieglobstį. Aš, tada dar gyvas Jungtinių Ame- 
rikos Valstijų pilietis, politinį prieglobstį gavau Švedijoje. 

Taip, ir abu mėgome šokti. 


*k+ 


Rizikuodamas, kad *Makintošas supras užuominą apie nuosavą 
okeaninę jachtą, Kingas pasiteiravo, kuo jį suviliojo kelionė „Bahia 
de Darwin“. *Makintošas, labai protingas ir apsiskaitęs žmogus, iš- 
rėžė kalbą apie žalą, kurią Galapagų saloms padarė be priežiūros išsi- 
laipinantys savanaudžiai neišmanėliai. Visi duomenys buvo paimti iš 
straipsnio žurnale „National Geographic“, kurio kiekvieną mėnesinį 
numerį jis perskaitydavo nuo pirmo iki paskutinio puslapio. Straips- 
nyje buvo teigiama, kad, norint neleisti žmonėms brautis į salas ir ten 
daryti kas šauna į galvą, Ekvadorui reikėtų tokio laivyno, kaip viso 
pasaulio laivynai kartu sudėjus, kad lengvai pažeidžiamus arealus 
įmanoma išsaugoti tik tuo atveju, jei žmonės išmoks elgtis drausmin- 


gai. „Kiekvienas padorus planetos pilietis, - buvo rašoma straipsny- 
je, - vaikščioti po salas turėtų tik lydimas kvalifikuoto gido.“ 


*++ 


Kai Merė Hepbern, kapitonas, Hisako Hiroguči, Selena Makintoš 
ir kita draugija atsidūrė negyvenamoje Santa Rozalijos saloje, kva- 
lifikuoto gido su jais nėbuvo. Ir per pirmuosius kelerius metus jie 
siaubte siaubė tą trapų arealą. 

Jie vos vos spėjo susivokti, kad niokoja savo gyvenvietę - kad jie 
ne kokie nors turistai. 


+++ 


„Eleinos“ restorane *Makintošas sukėlė apstulbintų klausytojų pasi- 
piktinimą nevėkšlomis, batais traiškančiais paslėptus iguanų lizdus, 
godišiais, vagiančiais padūkėlių kiaušinius, ir taip toliau, ir panašiai. 
Tačiau labiausiai visus sukrėtė pasakojimas, taip pat pasiskolintas iš 
„National Geographic“, apie tai, kaip žiauriai žmonės elgiasi pozuo- 
dami nuotraukoms su ruoniukais tarsi kūdikiais glėbyje. Kai ruoniu- 
kas grąžinamas motinai, kartėlio kupinu balsu dėstė jis, ši jo nebe- 
žindo, nes nuo jo sklinda svetimas kvapas. 

— Kas laukia to mielo ruoniuko, kuriam geraširdis gamtos mylė- 
tojas suteikė garbę būti paglamonėtam? - klausė * Makintošas. - Jis 
nugaišta iš bado - dėl vienos nuotraukėlės. 

Tad į Bobio Kingo klausimą jis atsakąs taip: į „šimtmečio iškylą į 
gamtą vykstąs tikėdamasis, kad jo pavyzdžiu paseks ir kiti. 


**++4 


Juokingos man šio žmogaus pastangos pasirodyti aistringu gamtos 
sargu, nes daugelis kompanijų, kur jis arba priklausė valdybai, arba 


valdė daugumą akcijų, buvo liūdnai pagarsėjusios vandens, dirvos 
ar oro teršėjos. Tačiau *Makintošas nejuokavo. Jis buvo iš prigimties 
nepajėgus dėl ko nors jaudintis. Kad nuslėptų šį savo trūkumą, pasi- 
darė puikiu aktoriumi, net ir sau vaidinančiu, kad jam smarkiai rūpi 
visokie dalykai. 

Lygiai taip pat įtikinamai jis anksčiau dukrai visiškai kitaip aiški- 
no, kodėl jie į salas vykstą ne „Omu“, o „Bahia de Darwin“. Negalėda- 
mi su niekuo, išskyrus Makintošus, pabendrauti, Hirogučiai „Omu“ 
galį pasijusti įvilioti į spąstus. Tokiu atveju jie galį supanikuoti, ir 
*Dzendžis galįs nutraukti derybas, prašytis išlaipinamas artimiausia- 
me uoste ir su žmona išskristi namo. 

Kaip ir daugelis kitų prieš milijoną metų valdžią turėjusių patolo- 
giškų asmenybių, impulso pagautas, *Makintošas galėdavo ramiau- 
siai padaryti bet ką. Logiškas veiksmų paaiškinimas visada būdavo 
sumąstomas jau po visko. 

Ir leiskite teigti, kad toks anos epochos didsmegenių elgesys 
buvo karo, kuriame turėjau garbės dalyvauti, tai yra Vietnamo karo, 
esmė. 

Kaip dauguma patologiškų asmenybių, *Endrius Makintošas nesuko 
galvos, ar sako tiesą, ar ne, - dėl to jam buvo būdingas nepaprastas 
įtaigumas. Ir jis taip sujaudino našlę Onasis ir Rudolfą Nurijevą, kad 
šie Bobio Kingo paprašė daugiau informacijos apie „šimtmečio išky- 
lą į gamtą, ir pastarasis ją kitą rytą perdavė per specialų pasiuntinį. 

Taip sutapo, kad vakare per mokomąją televiziją turėjo rodyti 
dokumentinę apybraižą apie Galapagų mėlynkojus padūkėlius, tad 
Kingas informaciją papildė prierašu, siūlydamas, jei būtų noro, pa- 
sižiūrėti. Vėliau mažutė žmonių kolonija Santa Rozalijoje išgyvens 
daugiausia tik dėl padūkėlių. Jei tie paukščiai nebūtų buvę tokie kvai- 
li, tokie nenuovokūs ir supratę, kad žmonių reikia saugotis, naujaku- 
riai tikrai būtų išmirę badu. 


x*k+* 


Apybraižą, kaip ir Merės Hepbern paskaitas apie salas Iliumo vidu- 
rinėje mokykloje, vainikavo filmukas, skirtas mėlynkojų padūkėlių 
tuoktuvių šokiui. Šokis atrodė taip: 

Ant lavos stovi du stamboki jūrų paukščiai. Didumo jie sulig 
neskraidančiais kormoranais, su tokiais pačiais ilgais, lanksčiais 
kaklais ir žeberkliškais snapais. Tačiau padūkėliai nenusivylę avia- 
cija, todėl jų sparnai dideli, stiprūs. Plėvėtos kojos ryškiai mėlynos. 

Žuvis jie gaudo iš aukštai smigdami į vandenį. 

Žuvų! Žuvų! Žuvų! 

Abu panašūs, nors vienas patinas, kita patelė. Abu atrodo užsi- 
ėmę savais reikalais, vienas kitu nesidomintys - nors kokie ten reika- 
lai ant lavos, juk padūkėliai nei vabalų, nei sėklų nelesa. Ir medžiagų 
lizdui ieškotis dar ne laikas. 

Patinas nustoja dirbęs savo darbą, tai yra nieko nedirbęs. Pastebi 
patelę. Nusisuka, vėl atsigręžia, stovi kaip įbestas ir tyli. Jie balsingi, 
bet visą šokį šoka tylėdami. 

Patelė dirst šen, dirst ten, tada atsitiktinai pastebi patino žvilgsnį. 
Jie vienas nuo kito per gerus penkis metrus. 

Vidurinėje mokykloje rodydama filmą apie šokį, Merė šioje vieto- 
je, tarsi kalbėdama už patelę, sakydavo: 

— Ko, po galais, šitam pašaliečiui iš manęs reikia? Dievaži! Keista! 

Patinas pakelia vieną ryškiai mėlyną koją. Išskleidžia ore it po- 
pierinę vėduoklę. 

Merė Hepbern vėl už patelę sakydavo: 

— Na ir kas čia tokio? Pasaulio stebuklas? Ar manai, kad tai vie- 
nintelė mėlyna koja salose? 

Patinas tą koją nuleidžia ir pakelia kitą, taip žengdamas žingsnį 
patelės link. Tada vėl, neatitraukdamas nuo jos akių, parodo pirmą 
koją, tada vėl antrą. 

Merė už ją sakydavo: 

— Ai, einu aš iš čia. 

Tačiau patelė niekur neina. Stovi kaip prilipusi ant lavos, o patinas, 
rodydamas pakaitomis tai vieną, tai kitą koją, artėja prie jos, artėja. 

Paskui patelė pakelia vieną mėlyną koją, ir Merė sakydavo: 

- Manai, tu vienas turi tokias gražias kojas? Še, pasižiūrėk, va kur 
tikrai graži kojytė. Taip, aš turiu dar ir kitą tokią. 


Patelė vieną koją nuleidžia ir pakelia kitą, taip žengdama žingsnį 
patino link. 

Čia Merė prikąsdavo liežuvį ir daugiau nebekaišiodavo antropo- 
morfinių trigrašių. Leisdavo paukščiams pasirodymą užbaigti vie- 
niems. Tiedu oriai ir iškilmingai, nespartindami ir nelėtindami žings- 
nio, dėlioja kojas, kol galiausiai gluste priglunda vienas prie kito. 

Iliumo vidurinės mokyklos mokiniai pačios kopuliacijos pamaty- 
ti nesitikėdavo. Kadangi Merė kasmet pavasario proga gegužės pra- 
džioje klasėje rodydavo tą filmą, visi būdavo apie jį girdėję ir žinojo, 
kad kopuliacijos nepamatys. 

Tačiau ir be to paukščių elgesys ekrane atrodė be galo erotiškas. 
Prigludę vienas prie kito, jie riestus kaklus ištiesia statmenai it vėlia- 
vos stiebus. Kiek įstengdami atlošia galvas. Prisispaudžia kaklais ir 
snapais. Virsta vientisu statiniu, smailiaviršūniu bokštu ant keturių 
mėlynų kojų. 

Tuoktuvių apeigos atliktos. 

Be liudytojų, be jokių kitų padūkėlių, be komplimentų, kokia jie- 
du graži pora ar kaip puikiai jiedu šokę. Filme, kurį Merė Hepbern 
rodydavo vidurinėje mokykloje, tame pačiame, kurį Bobis Kingas 
siūlė poniai Onasis ir Rudolfui Nurijevui pasižiūrėti per mokomąją 
televiziją, vieninteliai liudytojai buvo didsmegeniai filmavimo gru- 
pės nariai. 

Filmas vadinosi „Dangaus rodyklė“. Mat šitaip didsmegeniai 
mokslininkai vadino tą momentą, kai abiejų paukščių snapai rodo 
žemės traukai priešingą kryptį. 

Filmas ponią Onasis taip sujaudino, kad kitą rytą liepė sekreto- 
rei paskambinti Bobiui Kingui ir pasiteirauti, ar dar ne vėlu užsisa- 
kyti „šimtmečio iškylai į gamtą“ „Bahia de Darwin“ pagrindiniame 
denyje dvi kajutes. 

Merė Hepbern mokiniams, kurie apie tuoktuvių šokį sukurdavo ei- 
lėraštuką ar rašinėlį, padidindavo pažymį. Atnešdavo maždaug kas 
antras, iš jų pusei šokis atrodė įrodymas, kad gyvūnai garbina Dievą. 
Likusiųjų kūrinėliai - margumynas. Vieno mokinio eilėraštį Merė 
įsiminė visam gyvenimui ir vėliau įrašė į „Mandaraksą. Mokinys, 
pavarde Noblis Klagetas, žuvo Vietnamo kare - o štai jo eilėraštis 
atsidūrė „Mandarakse“ tarp visų laikų didžiausių rašytojų kūrybos 
pavyzdžių. Skambėjo jis taip: 


Taip, aš tave myliu, 
Mums reik atžalos, 
Kad sakytų prabilus, 
Ką tėvai kitados; 
„Taip, aš tave myliu, 
Mums reik atžalos, 
Kad sakytų prabilus 
Ką tėvai kitados“; 
„Taip, aš tave myliu, 
Mums reik atžalos, 
Kad sakytų prabilus 
Ką tėvai kitados -“ 
— NOBLIS KLEGETAS (1947-1966) 

Kai kurie mokiniai prašydavo leisti jiems rašyti apie kokį nors 
kitą Galapagų salų gyvūną, ir Merė, kaip tikrai gera mokytoja, aišku, 
neprieštaraudavo. Daugelis rinkdavosi didžiąsias fregatas, amžinas 
padūkėlių erzintojas ir skriaudikes. Šie paukščių pasaulio džeimsai 
veitai mito padūkėlių sugautomis žuvimis, iš padūkėlių vogdavo me- 
džiagą lizdams krauti. Kai kuriems mokiniams, beveik vien berniu- 
kams, toks elgesys atrodė juokingas. 

Nesubrendę žmonių patinėliai, kuriuos domino savo lyties orga- 
nų erekcijos reikalai, būtinai atkreipdavo dėmesį į vieną didžiųjų fre- 
gatų patinų ypatybę. Poravimosi metu fregatų patinai stengiasi pate- 
lių dėmesį patraukti pagurklyje išpūsdami skaisčiai raudoną balioną. 
Poravimosi metu tipiška perykla iš aukštai primena didžiulį žmonių 
vaikų su raudonais balionėliais sambūrį. Visa sala sėte nusėta di- 
džiųjų fregatų patinų, atlošusių galvas, iš visų plaučių išpūtusių kone 
sprogstančius vyriškumo įrodymus - o danguje ratus suka patelės. 

Išsirinkusios tą ar kitą raudoną balioną, patelės viena po kitos 
puola žemyn. 


*4+ 


Merei Hepbern parodžius filmą apie didžiąsias fregatas, pakėlus 
temdomąsias langų užuolaidas ir klasėje uždegus šviesą, kas nors 
iš mokinių, paprastai berniukas, kartais šaltai, kartais vaidindamas 
juokdarį, kartais pagiežingai, su moterims jaučiama baime ir neapy- 
kanta, būtinai paklausdavo: 

— Ar patelės visada renkasi tą, kieno didžiausias? 

Tad Merė turėjo gatavą atsakymą, kurį visada kartojo žodis žodin 
it „Mandaraksas“ savo citatas: 

— Norint atsakyti į šį klausimą, reikėtų paklausinėti fregatų pa- 
telių, nors, kiek man žinoma, to dar niekas nėra daręs. Tačiau yra 

žmonių, visą gyvenimą tyrusių šiuos paukščius, ir, jų nuomone, pa- 
telės renkasi tuos raudonus balionus, kurie žymi tinkamiausias lizda- 
vietes. Tokį elgesį, kaip matote, lemia rūpinimasis rūšies išlikimu. 

— O dabar grįžkime prie iš tiesų nepaprastai mįslingo mėlynkojų 
padūkėlių tuoktuvių šokio, atrodytų, visiškai nesusijusio su rūšies iš- 
likimo veiksniais, tai yra lizdų krovimu ar žuvų gaudymu. Su kuo 
tada jis susijęs? Gal drįsime jį priskirti prie „religijos“? O jei tai at- 
rodo per drąsu, gal bent prie „meno“? 

- Prašom, kas norėtų pasisakyti? 


**++2 


Mėlynkojų padūkėlių tuoktuvių šokis, kurį ponia Onasis staiga už- 
sidegė išvysti savo akimis, per milijoną metų nepakito nė per nago 
juodymą. Neišmoko šie paukščiai ir ko nors saugotis. Ir neparodė nė 
menkiausio noro atsisakyti aviacijos ir mokytis povandeninio plau- 
kiojimo. 

Dėl mėlynkojų padūkėlių tuoktuvių šokio prasmės: šie paukščiai 
yra didžiulės mėlynkojės molekulės ir kaip nors kitaip daryt: negali. 
Taip elgtis juos verčia prigimtis. 

Senovės žmonės buvo molekulės, galėjusios šokti daug daug įvai- 
riausių šokių arba visa nešokti - kaip kam labiau patiko. Mano moti- 
na mokėjo šokti valsą, tango, rumbą, čarlstoną, lindihopą, džiterba- 
gą, vatusį ir tvistą. Tėvas naudojosi teise nešokti jokių šokių. 

Poniai Onasis pareiškus norą vykti į „šimtmečio iškylą į gamtą, pa- 
noro ir kiti, tad Rojus ir Merė Hepbernai, gavę varganą kajutę žemiau 
vandens linijos, buvo beveik suvis užmiršti. Jau kovo gale Kingas pa- 
skelbė dalyvių sąrašą, kuriame po ponios Onasis buvo išvardytos 
neką mažiau įspūdingos pavardės - daktaras Henris Kisindžeris, 
Mikas Džegeris, Paloma Pikaso, Viljamas E Baklis jaunesnysis ir, be 
abejo, * Endrius Makintošas, ir Rudolfas Nurijevas, ir Valteris Kron- 
kaitas, ir taip toliau, ir taip toliau. *Dzendžis Hirogučis, keliaujantis 
Dzendžio Kendzaburos pavarde, kad labai neišsiskirtų iš kitų daly- 
vių, pranešime spaudai buvo pristatytas kaip pasaulinio lygio gyvū- 
nų ligų Žinovas. 

Dviejų dalyvių pavardės buvo delikačiai nutylėtos, kad nekiltų 
nepatogių klausimų, būtent - kas jie tokie, kadangi tiedu iš tikrųjų 
buvo visiški nuliai. Tiedu - tai varganą kajutę žemiau vandens linijos 
gavę Rojus ir Merė Hepbernai. 

Tačiau paskui šitas patrumpintas sąrašas tapo oficialus. Tad kai 
„Ekvatorianos“ oro transporto bendrovė gegužės mėnesį pagal sąra- 
šą išsiuntinėjo telegramas ir pranešė, kad visi, kam kelionės „Bahia 
de Darwin“ išvakarėse pasitaikys būti Niujorke, specialiu naktiniu 
reisu būsią nuskraidinti į Ekvadorą, Merė Hepbern tokio pranešimo 
negavo. Į oro uostą jie limuzinais būsią nuvežti iš bet kurios miesto 

vietos. Kiekvieną sėdimą vietą galima paversti į miegamą, o žemiau- 
sios klasės salone įrengtas naktinis baras su šokių aikštele, kur Ek- 
vadoro trupė „Ballet Folklėrico“ atliksianti būdingus įvairių indėnų 
genčių šokius, tarp jų ir slapukų kankabonų ugnies šokį. Būsią pa- 
teikta rinktinių patiekalų ir garsiausių Prancūzijos restoranų lygio 
vynų. Viskas nemokamai. Tačiau Rojus ir Merė Hepbernai šito taip 
ir nesužinojo. 

Nepasiekė jų ir birželį visiems kitiems dalyviams išsiuntinėtas Ek- 
vadoro prezidento daktaro Chosės Sepulvedos de la Madrido kvieti- 
mas į jų garbei „Eldorado“ viešbutyje rengiamus oficialius pusryčius, 
po kurių įvyksiąs paradas - gėlėmis išpuoštomis karietomis jie iš 
viešbučio būsią nuvežti į prieplauką ir įlaipinti į laivą. 

Negavo Merė ir lapkritį Kingo visiems išsiuntinėtos telegramos. 
Pripažindamas, kad audros debesys ekonomikos horizonte iš tiesų 
kelia nerimą, Kingas tvirtino: Ekvadoro ekonominė padėtis tebesan- 
ti tvirta, todėl abejoti, ar „Bahia de Darwin“ išvyks kaip numatyta, 
nesą pagrindo. Tačiau jis, nors ir žinojo, nutylėjo, kad dalyvių sąrašas 
maždaug perpus sutrumpėjęs dėl to, kad visų šalių, išskyrus Japoniją 
ir Jungtines Amerikos Valstijas, atstovai pranešė atsisakantys daly- 
vauti kruize. Vadinasi, beveik visi nepraradusieji noro keliauti atvyks 
tuo specialiu reisu iš Niujorko. 

O dabar pas Kingą į kabinetą įėjo sekretorė ir pranešė, kad ką 
tik per radiją išgirdusi Valstybės departamento patarimą Amerikos 
piliečiams šiuo metu nevykti į Ekvadorą. 

"Tai reiškė, kad šuniui ant uodegos eina kaip niekada puikiai nu- 
veiktas Kingo darbas. Jis, nenusimanantis apie laivų statybą, suge- 
bėjo laivą padaryti patrauklesnį įtikinęs savininkus pasirinkti ne 
„Antonijaus Chose de Sukre', o „Bahia de Darwin“ pavadinimą. Pa- 
prasčiausią dviejų savaičių išvyką į salas ir atgal pavertė „šimtmečio 

iškyla į gamtą“. Kaip tokį stebuklą atliko? Ogi visąlaik ją vadindamas 
„Šimtmečio iškyla į gamtą“. 

Jei „Bahia de Darwin“ rytojaus vidurdienį į „šimtmečio iškylą į 
gamtą“ ir neišplauks - o kad neišplauks, Kingas jau neabejojo, tam tik- 
ras šalutinis kampanijos poveikis išliks. Iš jo reklaminių straipsnių apie 
stebuklus, kuriuos išvys ponia Onasis, daktaras Kisindžeris, Mikas 
Džegeris ir kiti, žmonės pasisėmė daug gamtos mokslo žinių. Jis su- 
kūrė dvi naujas garsenybes: Roberą Pepeną, kurį, pasamdęs per šią pir- 
mą kelionę vadovauti laivo virtuvei, paskelbė „žymiausiu Prancūzijos 
vyriausiuoju virėju“, ir „Bahia de Darwin“ kapitoną Adolfą fon Kleistą, 
kuris, nosingas ir niūrus, lyg slepiąs neapsakomai skaudžią asmeninę 
tragediją, televizijos pokalbių laidose sužibėjo kaip puikus komikas. 

Tarp dokumentų Kingas turėjo ir kapitono pasirodymo Džonio 
Karsonolai „Vakaro šou“ stenogramą. Kaip ir kitose laidose, taip ir 
šioje kapitonas pasirodė su akinamai balta ir auksuota uniforma, ko- 
kią nešioti turėjo teisę kaip Ekvadoro karinio jūrų laivyno atsargos 
admirolas. Štai ta stenograma: 


**k+ 


KARSONAS: Fon Kleistas, sakyčiau, nelabai Pietų Amerikai būdin- 
ga pavardė. 

KAPITONAS: Ji inkiška - tiesą sakant, viena iš dažniausiai sutin- 
kamų inkų pavardžių, kaip Smitas ar Džonsas anglų. Paskaitykite is- 
panų tyrinėtojų ataskaitas, tų, kurie sunaikino inkų imperiją, nes ji 
buvo baisiai nekrikščioniška... 

KARSONAS: Taip, ir?.. 

KAPITONAS: Vadinasi, skaitėte. 


WI Džonis Karsonas (Johnny Carson, 1925-2005) - JAV televizijos žvaigždė, 1962-1992 metais popu- 
liarios pokalbių laidos „Vakaro šou“ vedėjas; buvo keturis kartus vedęs. 

KARSONAS: Turiu pasidėjęs miegamajame ant staliuko - šalia 
Hedi LamarISI autobiografijos „Ekstazė ir aš“. 

KAPITONAS: Tada žinote, kad kas trečias už ereziją sudegintas in- 
dėnas vadinosi fon Kleistas. 

KARSONAS: Ar didelis Ekvadoro karinis laivynas? 

KAPITONAS: Keturi povandeniniai laivai. Jie visą laiką po vande- 
niu. Niekada neiškyla. 

KARSONAS: Niekada neiškyla? 

KAPITONAS: Jau daug daug metų. 

KARSONAS: Bet jie palaiko ryšį per radiją? 

KAPITONAS: Ne. Jie per radiją laikosi tylos. Patys taip nusprendė. 
Mes norėtume su jais pasišnekėti, bet jie linkę verčiau laikytis tylos. 

KARSONAS: Kodėl jie taip ilgai būna po vandeniu? 

KAPITONAS: Reikėtų paklausti jų pačių. Ekvadoras, žinote, de- 
mokratinė valstybė. Net ir mums, tarnaujantiems kariniame laivyne, 
duota didelė laisvė spręsti, ką daryti ir ko nedaryti. 

KARSONAS: Yra manančių, kad Hitleris galbūt dar gyvas ir kad 
gyvena Pietų Amerikoje. Kaip sakote, ar gali taip būti? 

KAPITONAS: Žinau, kad Ekvadore yra žmonių, kurie jo pageidau- 
tų vakarienei. 

KARSONAS: Nacių šalininkai. 

KAPITONAS: To aš nežinau. Gal ir taip. 

KARSONAS: Jeigu jie pageidautų Hitlerio vakarienei... 

KAPITONAS: Tai jie turbūt žmogėdros. Turiu omeny kankabonus. 
Jiems vakarienei tinka bet koks žmogus. Jie, jie... Koks gi tas angliš- 
kas žodis? Ant liežuvio galo. 

KARSONAS: Nesiryžtu spėlioti. 


[3] Hedi Lamar (Hedy Lamarr, 1913-2000) - Austrijos žydų kilmės aktorė, dažnai vadinama „gražiau- 
sia kino aktore“, pirmoji moteris, vaidinusi nuoga. 

KAPITONAS: Jie yra... Jie yra... Kankabonai yra... 

KARSONAS: Pagalvokit. Neskubėkit. 

KAPITONAS: O! Jie „apolitiški“. Atsiminiau. Kankabonai yra apo- 
litiški. 

KARSONAS: Bet jie Ekvadoro piliečiai? 

KAPITONAS: Taip. Žinoma. Juk sakiau, kad mūsų valstybė de- 
mokratinė. Kiekvienas žmogėdra turi balso teisę. 

KARSONAS: Kelios damos mane prašė jūsų paklausti, bet bijau, ar 
neįsižeisite... 

KAPITONAS: Kodėl aš, toks gražus, žavus vyriškis, nepatyriau san- 
tuokos malonumų? | 

KARSONAS: Aš pats, kaip žinote, o gal nežinojote, turiu šioje sri- 
tyje šiokios tokios patirties. 

KAPITONAS: Būtų negarbinga moters atžvilgiu. 

KARSONAS: Per daug nukrypome į asmeninius reikalus. Pakalbė- 
kime apie mėlynkojus padūkėlius. Gal dabar galėtume parodyti jūsų 
atsineštą filmą? 

KAPITONAS: Dar ne. Mielai paaiškinsiu, kodėl niekada nedaviau 
santuokos įžado. Iš mano pusės būtų negarbinga vesti todėl, kad bet 
kurią minutę galiu būti paskirtas povandeninio laivo vadu. 

KARSONAS: Ir jums tektų pasinerti ir niekada nebeiškilti. 

KAPITONAS: Tokia tradicija. 


xk* 


Kingas giliai atsiduso. Prieš jį ant rašomojo stalo gulėjo dalyvių sąra- 
šas, kuriame buvo išbraukyta apie pusę pavardžių - meksikiečių, ar- 
gentiniečių, italų, filipiniečių ir kitų žioplių, visą savo turtą laikiusių 
nacionalinės valiutos pavidalu. Likusieji, išskyrus jau esančius Gva- 
jakilyje, buvo niujorkiečiai, lengvai pasiekiami telefonu. 

— Matyt, reikės žmonėms paskambinti, - tarė Kingas sekretorei. 

Ta pasisiūlė paskambinti. Jis nesutiko. Jautė neturįs teisės šios 
prievolės užkrauti kitiems. Juk pats įkalbinėjo visas tas garsenybes 
dalyvauti kruize, it meilužis viliojo įtakingiausius iš įtakingiausiųjų. 
Dabar pats asmeniškai, kaip ir dera sąžiningam meilužiui, jiems pra- 
neš liūdną žinią. Daugelį iš jų susirasti bus nesunku. Jų keturiasde- 
šimt du, įskaitant nereikšmingas antrąsias puses ar palydovus, tačiau 
jau ir laikraščių paskalų skiltyse pranešta, kad jie susimetė į kelias 
kompanijas bendrai pavakarieniauti ir maloniai praleisti valandą 
kitą, kol patogiais, minkštais limuzinais bus nuvežti į tarptautinį Ke- 
nedžio oro uostą - o iš ten dešimtą valandą specialiu „Ekvatorianos“ 
reisu išskris į Gvajakilį. 

Viena paguoda, kad nereikės kalbėtis apie pinigų grąžinimą. Ke- 
lionė jiems nekainavo nė cento - be to, jau buvo nemokamai gavę 
kelionei pritaikytą bagažą ir tualeto reikmenis, ir net po panamą. 

Sau ir sekretorei palinksminti Kingas liūdnai papokštavo su jūri- 
nės iguanos iškamša. Paėmęs priglaudė prie ausies lyg telefono ragelį 
ir tarė: 

- Ponia Onasis? Gaila, turiu jus nuliūdinti. Mėlynkojų padūkėlių 
tuoktuvių šokio jums pamatyti, deja, neteks. 


xAR+* 


Telefonu atsiprašinėdamas žmonių Kingas tik atidavė duoklę man- 
dagumui. Niekas ir taip nebesitikėjo vakare dešimtą valandą sėsti į 
lėktuvą. Beje, dešimtą vakaro *Endrius Makintošas, *Dzendžis Hi- 
rogučis ir kapitono brolis *Zygfridas, atlikę trumputę kelionę žydru 
tuneliu į Anapilį, bus nebegyvi. 

Visi Kingo kalbinti žmonės iš dalyvių sąrašo ateinančioms dviem 
savaitėms turėjo naujų planų. Daugelis ketino patikimų sienų 

saugomoje tėvynėje kur nors paslidinėti. Šešetas vakarieniaudami 
susitarė vykti į Eyniksą (Arizonos valstija), į vieną teniso aikštynais 
garsų kurortą storuliams. 

Prieš pat išeidamas iš biuro, Kingas paskambino žmogui, su ku- 
riuo per pastaruosius dešimt mėnesių labai susidraugavo, - Ekvadoro 
ambasadoriui Jungtinėse Tautose, poetui ir gydytojui iš Kito, dakta- 
rui Teodorui Donosui. Šis buvo baigęs medicinos studijas Harvarde. 
Jungtinėse Amerikos Valstijose studijavo ir keletas kitų ekvadorie- 
čių, su kuriais Kingas turėjo reikalų. „Bahia de Darwin“ kapitonas 
Adolfas fon Kleistas baigė Jungtinių Amerikos Valstijų karinę jūrų 
akademiją Anapolyje. Kapitono brolis *Zygfridas baigė Kornelio 
viešbutininkų mokyklą Itakoje (Niujorko valstija). 

Iš triukšmo atrodė, kad ambasadoje vyksta audringas vakarėlis; 
daktarui Donosui uždarius duris, triukšmas pritilo. 

- Kas ten ką švenčia? - paklausė Kingas. 

- Tai „Ballet Folklėrico“, - atsakė ambasadorius, - repetuoja kan- 
kabonų ugnies šokį. 

- Jie dar nežino, kad kelionė atšaukta? - nustebo Kingas. 

Pasirodė, kad žino, bet ketina pabūti Jungtinėse Amerikos Valsti- 
jose, kad uždirbtų dolerių namuose likusioms šeimoms, naktiniuose 
klubuose ir teatruose šokdami dėl Bobio Kingo reklamos pagarsėjusį 
kankabonų ugnies šokį. 

— Ar trupėje yra tikrų kankabonų? - paklausė Kingas. 

- Spėju, kad pasauly nebėra nė vieno tikro kankabono, - atsakė 
ambasadorius. 

Tiesą pasakius, jis buvo sukūręs dvidešimt šešių eilučių eilėraštį 
„Paskutinis kankabonas“ apie Ekvadoro atogrąžų girioje beišnyks- 
tančią mažytę gentį. Eilėraščio pradžioje yra vienuolika kankabonų. 
Pabaigoje — vienas, ir tas pasiligojęs. Tačiau tai tebuvo literatūrinė 

išmonė, kadangi poetas, kaip ir dauguma ekvadoriečių, jokio kan- 
kabono gyvenime matyti nebuvo matęs. Buvo girdėjęs, kad bėra likę 
keturiolika tos genties narių, tad atrodė, jog dėl civilizacijos skverbi- 
mosi jai gresia neišvengiamas galas. 

Būtų jis žinojęs, kad nepraeis nė šimtmetis, ir visi pasaulio žmo- 
nės bus kankabonų kraujo, truputį atmiešto fon Kleistų ir Hirogučių 
krauju! 

O šį stulbinamą istorijos posūkį labiausiai nulems viena iš dviejų į 
pradinį „šimtmečio iškylos į gamtą“ dalyvių sąrašą įtrauktų nereikš- 
mingų asmenybių. Tai Merė Hepbern. Antroji - jos vyras, atlikęs 
lemiamą vaidmenį žmonijos raidai tuo, kad, prieš išnykdamas iš pa- 
saulio, užsisakė tą pigią, prastą kajutę žemiau vandens linijos. 

Tomis dvidešimt šešiomis eilutėmis „paskutinį kankaboną“ ambasa- 
dorius apverkė, švelniai tariant, per anksti. Verčiau būtų raštu ap- 
raudojęs žemynų gyventojus - „paskutinį pietų amerikietį“, „pasku- 
tinį šiaurės amerikietį, „paskutinį europietį , „paskutinį afrikietį“ ir 
„paskutinį azijietį . 

Tačiau kalbėdamas telefonu su Bobiu Kingu jis teisingai spėjo, 
kokia nuotaika nepraėjus nė valandai įsivyraus Ekvadore: 

- Žinia, kad ponia Onasis vis dėlto neatvyks, visiems bus baisus 
smūgis. 

- Kas galėjo pagalvoti, kad vos per mėnesį padėtis taip smarkiai pa- 
sikeis? - pasakė Kingas. - „Šimtmečio iškyla į gamtą“ ekvadoriečiams 
turėjo būti tik vienu iš lauktų įvykių. O ėmė ir tapo vienintelis. 

- Sakytum, paruošėme didelę krištolinę vazą šampano punšo, - 
pasakė Donosas, - o ji pernakt virto aprūdijusiu kibiru su nitrogli- 
cerinu. 

Jis pridūrė, kad „šimtmečio iškyla į gamtą“ savaitei kitai Ekva- 
dore atitolino neįveikiamą ekonominę krizę. Kolumbijoje, į šiaurę 
nuo Ekvadoro, ir Peru, į pietus ir rytus, vyriausybės jau nuverstos 
ir įvesta karinė diktatūra. Naujoji Peru valdžia, kad atitrauktų dide- 
les gyventojų smegenis nuo visų bėdų, netgi pasirengusi skelbti karą 
Ekvadorui. | 

- Jei ponia Onasis dabar pasirodytų Ekvadore, - sakė Donosas, - ji 
būtų sutikta kaip gelbėtoja, kaip stebukladarė. Žmonės tikėtų, kad, 
jai paliepus, į Gvajakilį priplauks maistu pakrautų laivų, o Jungtinių 
Amerikos Valstijų bombonešiai parašiutais mėtys kruopas, pieną ir 
šviežius vaisius vaikams! 

Šiais laikais, turiu pasakyti, nuo devynių mėnesių amžiaus nie- 
kas nesitiki jokios pagalbos iš šalies. Devynis mėnesius - tiek dabar 
trunka vaikystė. 


xRRA 


Aš pats buvau sergstimas, kad nesielgčiau žioplai ar vėjavaikiškai, iki 
dešimties metų - iki tol, kol motina mudu su tėvu pametė. Nuo tada 
gyvenau savo galva. Merė Hepbern tapo nepriklausoma nuo tėvų 
dvidešimt dvejų metų, kai gavo magistrės laipsnį. Adolfą fon Kleis- 
tą, „Bahia de Darwin“ kapitoną, kada tas prasilošęs įlįsdavo į skolas 
ar kai jam grėsdavo cypė tai už vairavimą girtam, tai už muštynes, 
tai už pasipriešinimą suimant, tai už turto niokojimą ir panašiai, tė- 
vai nuolat gelbėdavo iki dvidešimt šešerių metų - kol tėvas apsirgo 
Hantingtono chorėja ir nužudė motiną. Tik paskui jis pradėjo pats 
atsakyti už savo klaidas. 

Nenuostabu, kad anuomet, kai dažnam vaikystė šitaip užsitęsda- 
vo, tiek daug žmonių visą gyvenimą, net ir tėvams mirus, likdavo 
įsitikinę, kad kažkas juos nepaliaujamai sergi - Dievas, šventasis, an- 
gelas sargas, žvaigždės, maža kas dar. 

Dabar žmonės tokių iliuzijų neturi. Jie labai anksti sužino, koks iš 
tikrųjų yra šis pasaulis, ir labai retam suaugusiajam nėra tekę regėti, 
kaip neatsargų brolį ar seserį, tėvą ar motiną gyvą praryja dalginis 
delfinas ar ryklys. 

Prieš milijoną metų virė karšti ginčai, leistina ar neleistina naudoti 
mechanines priemones apsaugoti, kad sperma neapvaisintų kiauši- 
nėlių, arba apvaisintiems kiaušinėliams pašalinti iš gimdos - tam, 
kad žmonių skaičius neviršytų maisto išteklių. 

Dabar ši problema sprendžiama be jokių dirbtinių priemonių. 
Dalginiai delfinai ir rykliai puikiai kontroliuoja žmonių populiaciją, 
ir niekas nebadauja. 


**+ 


Merė Hepbern Iliumo vidurinėje dėstė ne tik bendrąją biologiją, bet 
ir seksologiją. Tad jai reikėdavo apibūdinti įvairias priemones nėštu- 
mui išvengti, kurių pati niekada nenaudodavo, kadangi mylėdavosi 
tik su savo vyru ir abu nuo pat pirmų dienų troško sulaukti vaikų. 

Ji, nepaisant gausių lytinių santykių su Rojumi, per tiek metų taip 
ir nepastojusi, turėjo mokines gąsdinti, kaip lengvai gali moteris pa- 
stoti net nuo trumpalaikio, bejausmio ir, atrodytų, bereikšmio santy- 
kio su vyriškiu. Ir per kelerius metus ji sukaupė daugybę pamokomų 
istorijų apie pačios pažinotas moksleives - iš tos pačios Iliumo vidu- 
rinės mokyklos. 

Beveik kiekvieną semestrą vidurinėje rasdavosi mažiausiai viena 
besilaukianti paaauglė, o atmintiną 1981 metų pavasario semestrą to- 
kių buvo net šešios. Tiesa, apie pusę tų kūdikius turėsiančių kūdikių 
tikindavo rimtai mylinčios tuos, nuo kurių pastojo. Tačiau kita pusė, 
nors nepaneigiami požymiai liudijo priešingai, prisiekdavo neprisi- 
menančios, kad būtų dariusios ką nors tokio, nuo ko gimtų vaikas. 

Ir to atmintino 1981-ųjų pavasario semestro pabaigoje Merė vie- 
nai kolegei pasakė: 

— Kai kam pastoti taip paprasta, kaip gauti slogą. 

O panašumo tikrai yra: ir slogą, ir kūdikius pradėdavo mikrobai, 
kaip nieką kitą mėgstantys gleivinę. 


*** 


Pragyvenusi dešimt metų Santa Rozalijos saloje, Merė Hepbern tie- 
siogiai įsitikins, kaip lengva nekaltą mergaitę apvaisinti vyriškio sėk- 
la - vyriškio, kuriam terūpi lytiškai atsipalaiduoti ir daugiau nieko 
ir kuriam ta mergaitė netgi nepatinka. 

Taigi kapitonui Adolfui fon Kleistui važiuojant taksi iš Gvajakilio 
tarptautinio oro uosto į prieplauką, į „Bahia de Darwin“, aš įsigavau 
į jo sąmonę, nė manyti nenumanydamas, kad šis asmuo taps visos 
žmonijos pirmtaku. Nežinojau, kad žmonija dėl laimingo atsitikti- 
numo sumažės iki menkutės saujelės, o paskui, taip pat dėl laimin- 
go atsitiktinumo, vėl padidės. Buvau įsitikinęs, kad milijardai did- 
smegenių žmonių be jokios tvarkos visaip kaip tvatinsis ir tvatinsis, 
dauginsis ir dauginsis. Sunku buvo įsivaizduoti, kad pavienis asmuo 
šiame gaivališkame šėlsme galėtų suvaidinti reikšmingą vaidmenį. 

Taigi, kad transporto priemone pasirinkau kapitono galvą, buvo 
lygu milžiniškame kazino į lošimo automatą įmesti monetą ir išsyk 
laimėti aukso puodą. 

Labiausiai mane patraukė jo uniforma. Jis vilkėjo baltą su paauk- 
sinimais atsargos admirolo uniformą. Aš pats tarnavau eiliniu, todėl 
buvo smalsu, kaip pasaulis atrodo labai aukšto karinio laipsnio ir vi- 
suomeninės padėties žmogui. 

Nustebau, kad jo didelės smegenys mąstė apie meteoritus. Anuo- 
met man dažnai taip nutikdavo: įsigaunu, būdavo, į įdomioje pa- 
dėtyje atsidūrusio žmogaus galvą, ir, pasirodo, jo didelės smegenys 
mąsto apie dalykus, neturinčius jokio ryšio su jam po nosimi esančiu 
reikalu. 

O štai kaip buvo su kapitonu ir meteoritais. Jungtinių Amerikos 
Valstijų karinėje jūrų akademijoje jis leisdavo pro ausis, ką aiški- 
na daugelis dėstytojų, ir baigė prasčiau už visus kurso draugus. Jei 
diplomatiniais kanalais nebūtų įsikišę tėvai, už sukčiavimą per oro 
navigacijos egzaminą jis netgi būtų buvęs išmestas iš akademijos. 
Tačiau viena paskaita apie meteoritus jam paliko įspūdį. Dėstytojas 
pasakojo, kad per begalę epochų Žemę dažnai užklupdavęs didžiulių 
akmenų iš kosmoso lietus ir, spėjama, smūgių būta tokių galingų, jog 
išgaišo daugybė augalų ir gyvūnų rūšių, įskaitant dinozaurus. Sakė, 
kad žmonės galį bet kada sulaukti daugiau tokių neatremiamų smū- 
gių, todėl reikėtų sukurti prietaisus, kuriais būtų galima atskirti prie- 
šo raketas nuo meteoritų. 

Priešingu atveju, visiškai betikslė kosmoso rūstybė galinti įžiebti 
Trečiąjį pasaulinį karą. 

Ir šis apokaliptinis perspėjimas taip pritiko prie kapitono sme- 
genų schemos dar prieš tėvui apsergant Hantingtono chorėja, jog jis 
ir vėliau nesiliovė tikėjęs, kad jeigu žmonija žus, tai greičiausiai nuo 
meteoritų lietaus. 

Kapitono galva, žmonijai žūti nuo meteoritų būtų nepalyginamai 
garbingiau, poetiškiau ir netgi gražiau nei susinaikinti Trečiajame 
pasauliniame kare. 


*k+ 


Geriau pažinęs jo dideles smegenis, supratau, kad tada Gvajakilyje, 
matydamas alkanas minias karo padėties sąlygomis, apie meteoritus 
jis galvojo ne be pagrindo. Gvajakiliečiams tai buvo pasaulio pabai- 
ga, kad ir be romantiško meteoritų lietaus. 

Kažką panašaus į meteorito smūgį šis žmogus taip pat buvo patyręs 
tėvui nužudžius motiną. Tiesą pasakius, tas jausmas, kad gyvenimas 
beprasmis košmaras ir niekam nei šilta, nei šalta dėl to, kas dedasi 
aplink, tas jausmas buvo gerai pažįstamas ir man. 

Taip jaučiausi Vietname nušovęs senutę. Bedantę, susirietusią kaip 
Merė Hepbern gyvenimo pabaigoje. Nušoviau už tai, kad ji vienintele 
granata užmušė mano geriausią būrio draugą ir pikčiausią priešą. 

Paskui gailėjausi, kad esu gyvas, pavydėjau akmenims. Verčiau 
eiliniu akmeniu, galvojau, tarnaučiau Gamtai. 


AAA 


Iš oro uosto kapitonas nuvažiavo tiesiai į prieplauką, net neužsuko 
į viešbutį pasimatyti su broliu. Per visą ilgą skrydį iš Niujorko gėrė 
šampaną, todėl jam smarkiai skėlė galvą. 

O kai įlipome į „Bahia de Darwin“, paaiškėjo, kad jo, kaip kapi- 
tono, lygiai kaip ir atsargos admirolo, pareigos yra grynai dekoraty- 
vinės. Laivą vesti, mašinų darbą prižiūrėti, įgulos drausmę palaikyti 
ir panašiai bus kam, o jis tik bendraus su garbiais keleiviais. Apie 
laivo valdymą jis nutuokė labai menkai, o ir nematė reikalo nutuok- 
ti. Jo pažintis su Galapagų salomis buvo tokia pat paviršutinė. Kaip 
admirolas - iš tikrųjų greičiau laivo, kurio vadu oficialiai vadinosi, 
keleivis - buvo nuvykęs formalaus vizito į karinio jūrų laivyno bazę 
Baltros saloje ir į Darvino tyrimų stotį Santa Kruse. O visos kitos 
salos jam buvo terra incognita. Kompetentingesnis vadovas jis būtų 
buvęs Šveicarijos slidinėjimo trasose, kilimais išklotose Monte Karlo 
kazino salėse ar Palm Byčo polo aikštynų žirgynuose. 

Bet vėlgi - ar tai labai svarbu? „Šimtmečio iškyloje į gamtą“ 
dirbs gamtos mokslus išėję, Darvino tyrimų stotyje parengti gidai ir 

lektoriai. Kapitonas buvo nusiteikęs jų atidžiai klausytis ir drauge su 
kitais keleiviais susipažinti su salomis. 


*x*+ 


Įsitaisęs kapitono smegeninėje, tikėjausi patirti, ką reiškia būti aukš- 
čiausio rango vadu. Tačiau tesužinojau, ką reiškia būti vakarėlių paži- 
ba. Prie trapo buvome pasitikti su visais įmanomais kariškais pagar- 
bos ritualais. Tačiau laive nei karininkai, nei įgulos nariai, baigiantys 
pasirengti ponios Onasis ir kitų keleivių sutikimui, į mus nesikreipė 
jokių nurodymų. 

Kapitono žiniomis, laivas kitą dieną turėjo išplaukti. Kad neiš- 
plauks, niekas jam nepranešė. Kadangi į Ekvadorą buvo atvykęs vos 
prieš valandą su pilnu pilvu Niujorko gardėsių ir plyštančia nuo šam- 
pano galva, dar nesuvokė, kokioje bjaurioje padėtyje atsidūrė pats ir 
jo laivas. 


*A+ 


Natūraliosios atrankos dėsnis dar turės ištaisyti vieną žmonių ydą: 
prisikimšę pilvus žmonės šiais laikais, kaip ir jų protėviai prieš mi- 
lijoną metų, per vėlai susivokia, kad jiems gresia koks nors baisus 
pavojus. Jie pamiršta, kad reikia budriai saugotis ryklių ir dalginių 
delfinų. 

Prieš milijoną metų šis trūkumas turėjo itin katastrofiškų pa- 
darinių, kadangi tie, kurie buvo geriausiai informuoti apie planetos 
būklę, pavyzdžiui, *Endrius Makintošas, ir pakankamai turtingi, 
ir įtakingi, kad sustabdytų jos niokojimą ir naikinimą, visada so- 
čiai maitinosi. 

Tad jiems asmeniškai viskas atrodydavo miela malonu. 

Nepaisant jų žinioje esančių kompiuterių, matavimo prietaisų, 

informacijos rinkėjų, vertintojų, atminties bankų, bibliotekų ir viso- 
kiausio plauko ekspertų, lemiamą žodį, ar labai neatidėliotina ta ar 
kita problema, tarkim, Šiaurės Amerikos ir Europos miškų nykimas 
nuo rūgštaus lietaus, tardavo kurti ir akli jų pilvai. 

Ir štai kokius patarimus duodavo ir dabar duoda prikimštas pil- 
vas: kai „Bahia de Darwin“ kapitono vyresnysis padėjėjas Ernandas 
Krusas pranešė, kad nepasirodė ir nedavė žinios nė vienas gidas ir 
kad trečdalis įgulos išsilakstė, nusprendę verčiau pasirūpinti savo 
šeimomis, kapitono prikimštas pilvas patarė: „Kantrybės. Šypseną. 
Nenuleist nosies. Viskas kaip nors susitvarkys.“ 

Merė Hepbern matė ir deramai įvertino komiškus kapitono pasi- 
rodymus „Vakaro šou“ ir „Labas rytas, Amerika . Todėl, didelėms 
smegenims prispyrus vykti į Gvajakilį, jį laikė jau šiokiu tokiu pa- 
žįstamu. 

Porai savaičių po Rojaus mirties praėjus, pasirodęs „Vakaro šou“, 
pirmąkart po to liūdno įvykio ją privertė kvatoti. Sėdėdama savo 
svetainėje, vieninteliame gyvenamame namuke tarp tuščių, parduoti 
skirtų namų, staiga pasijuto kvatojanti iš absurdiško Ekvadoro po- 
vandeninio laivyno, besilaikančio tradicijos panirti po vandeniu ir 
niekada neiškilti į paviršių. 

Tuomet Merė spėjo, kad fon Kleistas, kaip ir Rojus, mėgsta gamtą 
ir techniką. Jei ne, tai kodėl būtų paskirtas „Bahia de Darwin“ kapi- 
tonu? 

Ir tuomet jos didelės smegenys privertė garsiai tarti kapitono at- 
vaizdui elektroninio vamzdžio ekrane, gerokai sutrikdydamos sielą, 
nors niekas jos negalėjo girdėti: 

— Gal kartais norėtum mane vesti? 


**+ 


Vėliau paaiškės, kad vien dėl to, jog gyveno su Rojumi, apie tech- 
niką ji nusimanė gerėliau už kapitoną. Po Rojaus mirties kartą, 

pavyzdžiui, vedusi vedusi ir neužvedusi vejapjovės, ji sugebėjo pakeisti 
žvakę ir užvesti variklį - kapitonas to nieku būdu nebūtų padaręs. 

Ir ji kur kas daugiau už jį žinojo apie salyną. Būtent Merė vėliau 
teisingai nustatė, kokioje negyvenamoje saloje jie atsidūrė. Mėgin- 
damas išsaugoti tai, kas liko iš savigarbos ir autoriteto po to, kai jo 
didelės smegenys taip sujaukė visą reikalą, kapitonas pareiškė, kad 
tai esanti Rabida. Tačiau tai buvo visai ne Rabida, šiaip ar taip, jos jis 
niekada nebuvo ir matęs. 

O atpažino Santa Rozaliją Merė iš vyraujančių kikilių veislių. 
Beje, tie neišvaizdūs paukšteliai, tokie neįdomūs daugeliui turistų ir 
Merės mokiniams, jauną Čarlzą Darviną sudomino ne mažiau kaip 
didieji sausumos vėžliai ar padūkėliai, ar jūrinės iguanos, ar kiti vie- 
tiniai gyvūnai. Dalykas tas, kad kikiliai atrodė labai panašūs, bet iš 
tikrųjų jų buvo trylika veislių, mintančių skirtingu maistu ir skirtin- 
gai jo ieškančių. 

Nė viena veislė neturėjo artimų giminaičių nei Pietų Amerikos 
žemyne, nei kur kitur. Jų protėviai gal irgi atkeliavo su Nojaus arka ar 
ant natūralių plaustų, nes kikiliams visai nebūdinga leistis į tūkstan- 
čio kilometrų skrydį per atvirą vandenyną. 

Genių saloje negyveno, užtat gyveno kikilis, mintantis tuo, kuo 
mistų geniai. Medžio kalti jis nemokėjo, todėl pasislėpusius vabz- 
džius iškrapštydavo bukame snapelyje suspausta šakele ar kaktuso 
dygliu. 

Dar vienas kikilis buvo kraugerys. Šis maisto prasimanydavo 
kapsnodamas ilgą rambaus padūkėlio kaklą tol, kol pasirodys kraujo 
lašelių. Tada kiek širdis geidžia siurbčiodavo tą karališką patiekalą. 
Žmonės šį paukštį vadino Geospiza difficilis. 

Pagrindinė šių keistų kikilių lizdavietė, jų rojus, buvo Santa Ro- 
zalijos sala. Jei ne toji gausybė Geospiza difficilis, Merė apie tą nuo 

viso salyno taip nutolusią ir žmonių labai retai lankomą salą gal nė 
nebūtų girdėjusi. Ir jei ne tie kraugeriai kikiliai, vieninteliai, bent 
kiek sudomindavę jos mokinius, tikrai nebūtų apie ją tiek pasakojusi 
per pamokas. 

Būdama puiki mokytoja, ji, taikydamasi prie mokinių, šiuos 
kikilius apibūdindavo kaip „idealius kambarinius paukštelius gra- 
fui Drakulai“. Žinojo, kad daugumai jos mokinių išgalvotas grafas 
reikšmingesnis, pavyzdžiui, už Džordžą Vašingtoną, viso labo tik jų 
tėvynės įkūrėją. 

Be to, ir žinių apie Drakulą jie turėjo daug daugiau, todėl Merė 
toliau juokais pripažindavo, kad jis Geospiza difficilis vis dėlto, matyt, 
nesidžiaugtų, kadangi Drakula, anot Merės, Homo transylvaniensis, 
miegodavo dieną, o Geospiza difficilis - naktį. 

— Tad, ko gero, - apsimestinai liūdnai padarydavo išvadą, - ge- 
riausias kambarinis gyvūnas grafui Drakulai lieka Desmontidae šei- 
mos narys, iš mokslinės kalbos išvertus - šikšnosparnis vampyras. 


**+ 


O baigdavo juokauti klausimu: 

- Jei atsidurtumėte Santa Rozalijoje ir užmuštumėte Geospiza dif- 
ficilis atstovą, ką reikia daryti, kad jis niekada neatgytų? 

Pati atsakydavo: 

- Palaidoti kryžkelėje, prieš tai, aišku, kuoliuku persmeigus širdį. 


Tačiau jaunam Čarlzui Darvinui įvairūs Galapagų kikiliai uždavė 
galvosūkį, nes pamėgdžiojo įvairius kur kas geriau prisitaikiusius 
prie aplinkos žemyno paukščius. Jis vis dar buvo linkęs sutikti, jei 
tai pasirodytų prasminga, kad Visagalis Dievas sukūrė visus padarus 

tokius, kokius jis pats ir aptiko keliaudamas aplink pasaulį. Tačiau 
jo didelėms smegenims kilo klausimas: kodėl Kūrėjas visokiausias 
įmanomas mažų sausumos paukščių pareigas skyrė blogai prisitai- 
kiusiam kikiliui? Jei Kūrėjas manė, kad saloms reikia genio tipo pa- 
ukščio, kas jam neleido sukurti tikro genio? Jei manė, kad kraugerys- 
tė - geras daiktas kodėl po galais šią pareigą skyrė ne šikšnosparniui 
vampyrui, bet kikiliui? Kikiliui vampyrui? 


**+ 


Tą patį galvosūkį Merė pateikdavo mokiniams, pasisakymą baigda- 
ma klausimu: 
- Prašom, kas norėtų pasisakyti? 

Vos įkėlusi koją ant juodo sausumos lopinio, prie kurio „Bahia de 
Darwin“ užplaukė ant seklumos, Merė kluptelėjo. Susilaikė nepar- 
griuvusi, bet nusibrozdino dešinės rankos krumplius. Neskaudžiai. 
Dirstelėjo į žaizdeles. Iš nubrozdintos odos sunkėsi kraujo lašelyčiai. 

Staiga ant piršto nutūpė visai nebaikštus kikilis. Ji nenustebo, mat 
buvo girdėjusi, kad kikiliai tupia žmonėms ant galvų, rankų, puodelių 
su gėrimu ir panašiai. Tad nutarė pasidžiaugti tokiu pasveikinimu at- 
vykus į salas ir, nejudindama rankos, švelniai paukštukui tarė: 

- Tai kurios iš trylikos kikilių veislių pats būsi? 

Lyg supratęs klausimą, paukštukas tuoj pat pasirodė, kas esąs, nu- 
siurbdamas raudonus lašelius nuo jos krumplių. 

Tad ji vėl apžvelgė salą, nė minties neturėdama, kad čia teks pra- 
leisti visą likusį gyvenimą ir pamaitinti tūkstančius kikilių. Visiškai 
jos pagarbą praradusiam kapitonui tarė: 

- Sakote, čia Rabidos sala? 

— Aha, - patvirtino tas. - Be jokios abejonės. 

— Na, nesmagu jums, nusikamavusiam, prieštarauti, bet ir vėl esa- 
te neteisus, - atšovė ji. - Čia ne kas kita, o Santa Rozalija. 

— Kodėl jau jūs taip įsitikinusi? - paklausė jis. 

Ir ji paaiškino: 

— Man ką tik pasakė šitas paukštelis. 


Manhatano saloje, „Chrysler“ dangoraižio pastogėje, Bobis Kingas 
užgesino šviesą savo kabinete, atsisveikino su sekretore ir išvažia- 
vo namo. Mano pasakojime jis nebepasirodys. Nuo šios akimirkos 
per daugelį darbingų metų, kol žydru tuneliu nužengė į Anapilį, 
jis nebenuveikė ničnieko, kas turėtų bent kiek svarbos žmonijos 
ateičiai. 

Tuo metu, kai Bobis Kingas grįžo namo, Gvajakilyje *Dzendžis 
Hirogučis, įtūžęs ant nėščios žmonos, išlėkė iš kambario „Eldora- 
do“ viešbutyje. Jautėsi neatleistinai užgautas jos išvedžiojimų apie 
tai, kokiais sumetimais jis sukūręs „Gokubį“ ir „Mandaraksą“. Pa- 
spaudęs lifto mygtuką, gaudydamas kvapą spragsėjo pirštais. 

Ir čia į koridorių išėjo žmogus, kurį jis mažiausiai troško matyti, 
visų jo bėdų kaltininkas, tai yra *Endrius Makintošas. 

- A, štai kur jūs, - tarė *Makintošas. - Kaip tik ketinau jums 
pasakyti, kad streikuoja telefonai. Kai tik sutaisys, pranešiu jums 
gerą naujieną. 

*Dzendžis, kurio genai gyvi ir šiandien, žmonos, dabar ir * Ma- 
kintošo sunervintas neįstengė pratarti nė žodžio. Tad japoniškai 
parašė atsakymą „Mandarakse“, tada parodė *Makintošui vertimą 
„Mandarakso“ ekranėlyje: „Nenoriu kalbėti. Mano labai bloga nuo- 
taika. Palikite mane ramybėje.“ 


125 


Beje, kaip ir Bobis Kingas, *Makintošas neturės jokios tolesnės 
įtakos žmonijos ateičiai. Būtų kitas reikalas, jei jo duktė po dešimties 
metų Santa Rozalijoje būtų sutikusi būti dirbtinai apvaisinta. Manau, 
ne per drąsu teigti, kad jis būtų itin geidęs šitaip prisidėti prie Merės 
Hepbern eksperimento su kapitono sperma. Jei Selena būtų buvusi 
drąsesnė, tuomet visą šiuolaikinę žmoniją, kaip ir patį *Makintošą, 
kildintume iš narsių škotų karių, kadaise atrėmusių romėnų legionų 
antpuolį. Kokia galimybė praleista! Kaip sakytų „Mandaraksas“: 


Tarp žodžių, - kur sakyti ar raštu 
Išdėstyti, - liūdniausi: „Galėjo būt!“ 


— DŽONAS GRYNLYFAS VITJĖ (1807-1892) 


- Kuo galiu padėti? - paklausė *Makintošas. - Tik pasakykite, 
viską padarysiu. 

*Dzendžis neįstengė net galvos papurtyti. Teįstengė užsimerkti. O 
tuomet atvažiavo liftas, ir kai *Makintošas iš paskos įžengė į kabiną, 
*Dzendžiui net protas aptemo. 

- Klausykit... - leidžiantis žemyn įtikinėjo *Makintošas, - aš jūsų 
draugas. Galite viską drąsiai sakyti. Jei turite bėdos per mane, liep- 
kite man atsiknisti, ir neišgirsite nė žodžio prieš. Man taip pat pasi- 
taiko suklysti. Aš gi žmogus. 

Jiems nusileidus į vestibiulį, didelės smegenys *Dzendžiui davė 
nepraktišką, galima sakyti, vaikišką patarimą sprukti nuo *Makinto- 
šo - girdi, jis galėtų laimėti lenktynes su šiuo atletišku amerikiečiu. 

Taigi jis nėrė pro paradines duris į kordonu atitvertą Calle Diez de 
Agosto dalį, o *Makintošas - petys į petį su juo. 

Abudu taip greit išdūmė per vestibiulį į besileidžiančios saulės 
apšviestą gatvę, kad nelaimingasis brolis fon Kleistas, *Zygfridas, 


126 


darbavęsis kokteilinės bare, nesuspėjo jų net perspėti. Sušuko, bet 
pavėluotai: 

- Klausykit! Klausykit! Aš, jumis dėtas, ten neičiau! 

Ir išlėkė jiems iš paskos. 


*kR+R 


Mažame planetos sklypelyje per labai trumpą laiką atsitiko įvykių, 
kurių atgarsis bus juntamas ir po milijono metų. Tuo metu, kai nelai- 
mingasis brolis fon Kleistas vijosi * Makintošą ir *Hirogučį, laimin- 
gesnysis savo kajutėje po „Bahia de Darwin“ tilteliu prausėsi duše. 
Nedarė nieko reikšmingesnio žmonijos ateities labui, išskyrus tai, 
kad gyveno, buvo gyvas, o štai jo vyresnysis padėjėjas, pavarde Er- 
nandas Krusas, rengėsi atlikti lemiamos įtakos turėsiantį poelgį. 

Krusas viršutiniame denyje stebėjo vienintelį laivą akiratyje, Ko- 
lumbijos krovininį laivą „San Mateo, jau seniai išmetusį inkarą upės 
žiotyse. Krusas, kresnas, plikas, kapitono amžiaus, kitais laivais buvo 
atlikęs penkiasdešimt kruizų į salas ir atgal. Kartu su įgulos bran- 
duoliu jis atplukdė „Bahia de Darwin“ iš Malmės. Tuo metu, kai ofi- 
cialusis kapitonas reklamos tikslais važinėjo po Jungtines Amerikos 
Valstijas, Krusas Gvajakilyje rūpinosi laivo parengimu kelionei. Di- 
delės šio žmogaus smegenys puikiai nusimanė apie bet kurią laivo 
dalį - nuo galingų dyzelino variklių mašinų skyriuje iki ledų šaldik- 
lio pagrindinio salono bare. Be to, jis žinojo kiekvieno įgulos nario 
privalumus ir trūkumus ir buvo pelnęs visų jų pagarbą. 

Jis buvo tas tikrasis kapitonas, vesiantis laivą, kai Adolfas fon 
Kleistas, dabar besiteškinantis ir dainuojantis dabar duše, žavės ke- 
leivius prie pietų stalo, o vakarais šokdins visas iš eilės damas. 

Akiratyje atsidūręs „San Mateo“ ir aplink inkaro grandinę su- 
sitelkęs augalinis plaustas Krusui mažiausiai rūpėjo. Tas aprūdijęs 

laiviūkštis ten buvo taip ilgai užsistovėjęs, kad galėjai įsivaizduoti žiū- 
rįs į negyvą uolą. Tačiau dabar Krusas matė, kaip jį lyg banginė jaunik- 
lį žindo prie borto priplaukęs nedidukas tanklaivis. Lanksčia žarna iš 
tanklaivio tekėjo dyzelinas, motinos pienas „San Mateo“ varikliui. 

O atsitiko taip, kad „San Mateo“ savininkai mainais už Kolumbi- 
jos kokainą gavo didelę Jungtinių Amerikos Valstijų dolerių sumą ir 
tuos dolerius kontrabanda įvežė į Ekvadorą, kur juos išmainė ne tik į 
dyzeliną, bet ir į pačią vertingiausią prekę, tai yra į maistą - degalus 
žmonėms. Vadinasi, tebevyko šiokia tokia tarptautinė prekyba. 

Krusas negalėjo tiksliai nuspėti, kokiais neteisėtais būdais „San 
Mateo apsirūpino degalais ir maistu, tačiau, žinoma, mąstė apie ne- 
teisybę apskritai, o būtent: tas, kas turi lengvai realizuojamo turto, 
nesvarbu, ar uždirbto, ar ne, lengvai gali gauti ko panorėjęs. Duše 
besiteškenantis kapitonas - vienas iš tokių žmonių. Krusas - ne. 
Kruso visą gyvenimą uoliai kauptos santaupos, visos sukrės, buvo 
virtusios bevertėmis šiukšlėmis. 

Jis pavydėjo džiugios nuotaikos sparnus namo pakėlusiai „San 
Mateo“ įgulai. Krusas nuo aušros, kai atsikėlė, rimtai svarstė, ar pa- 
čiam nesprukus namo. Gražiame name netoli oro uosto jo laukė bai- 
mės apimta šeima - nėščia žmona ir vienuolika vaikų. Jiems buvo 
labai reikalingas, tačiau, nepaisant to, palikti laivą, su kuriuo sieja 
įsipareigojimai, iki šiol atrodė tolygu nusižudyti, paaukoti pagarbos 
vertus principus ir gerą vardą. 

Ir vis dėlto jis apsisprendė bėgti iš „Bahia de Darwin . Patapšnojo 
denio turėklą ir ispaniškai sukuždėjo: 

- Sėkmės, manoji Švedijos princese. Sapnuosiesi tu man. 

Jo elgesys buvo labai panašus į Chesaus Ortiso, išjungusio visus 
„Eldorado“ telefonus. Didelės Kruso smegenys iki paskutinės minutės 
nuo sielos slėpė išvadą, kad pats laikas pasielgti nevisuomeniškai. 

Taip Adolfas fon Kleistas liko vienvaldis viršininkas, nors nei bū, nei 
mė nenutuokė apie laivavedybą, Galapagų salas ar tokio didžiulio 
laivo eksploatavimą ar remontą. 

Kapitono nekompetencija ir Ernando Kruso apsisprendimas pa- 
dėti saviškiams, tuomet kvepėję pigia komedija, neįkainojamai pa- 
sitarnavo dabartinei žmonijai. Ir po visų komedijų. Po visų tariamai 
rimtų reikalų. 


**++ 


Jei „šimtmečio iškyla į gamtą“ būtų vykusi pagal planą, kapitono ir 
vyresniojo padėjėjo pareigų pasidalijimas būtų būdingas daugelio 
prieš milijoną metų egzistavusių organizacijų valdymo pavyzdys, kai 
oficialus vadovas apsiribodavo viešais pliurpalais, o vadinamajam 
pavaduotojui tekdavo didžiausia atsakomybės našta - žinoti, kaip ir 
ką geriausia daryti ir kokia tikroji padėtis. 

Geriausiai tvarkėsi tos valstybės, kurių valdžios viršūnėje stovė- 
davo tokios simbiozinės poros. O galvodamas apie valstybes, senovė- 
je dariusias savižudiškų klaidų, pastebiu, kad jos bandė apsieiti tik su 
vienu aukščiausiu pareigūnu Adolfu fon Kleistu be Ernando Kruso. 
Likusieji gyvi tokios valstybės piliečiai kapanodavosi iš pačių kūri- 
nio griuvėsių, pavėluotai suvokę, kad per visą užsikrautų negandų 
metą nebuvo valdžios viršūnėje nė vieno, suprantančio, kaip ir ką 
geriausia daryti, dėl ko padėtis tokia, o ne kitokia, ir kaip viskas yra 
iš tikrųjų. 


Laimingesnysis brolis fon Kleistas, visų šiandien gyvuojančių žmonių 
protėvis, buvo aukštas, liesas, su ereliška nosimi. Galvą puošė kupeta 
garbanotų auksaspalvių, dabar žilų plaukų. Kite gyvenantys dėdės jį 
paskyrė vadovauti „Bahia de Darwin“ - turėdami omeny, kad visus 
svarbius reikalus spręs pirmasis padėjėjas, - tais pačiais sumetimais, 
kaip ir *Zygfridui pavedė valdyti viešbutį: norėjo, kad įžymiais atvy- 
kėliais ir brangia nuosavybe rūpintųsi artimi giminaičiai. 

Kalnuose virš Kito tvyrančiame vėsiame ūke kapitonas ir jo brolis 
turėjo puikius namus, kurių jau niekada nebepamatys. Abudu pa- 
veldėjo nemenką nužudytos motinos ir abiejų pusių senelių turtą. 
Beverčių sukrių sąskaitose kaip ir neturėjo. Beveik visas lėšas laikė 
Niujorko Čeiz Manhatano banke, todėl jų turtas buvo JAV dolerių ir 
Japonijos jenų pavidalu. 

Stripinėdamas dušo kabinoje, kapitonas galvojo: nors padėtis 
Gvajakilyje įtempta, jaudintis nėra ko. Kas bus, tas, o Ernandas Kru- 
sas žings, ką daryti. 

Jo didelės smegenys davė mintį, kurią pamanė būsiant verta nusi- 
šluosčius perduoti Krusui. Jei panašu, kad įgula rengiasi išsilakstyti, 
galvojo jis, Krusas galėtų priminti, kad oficialiai „Bahia de Darwin 
yra karo laivas, taigi pagal karinio laivyno statutą dezertyrams gresia 
griežtos bausmės. 

Toks įstatymas negaliojo, tačiau dėl to, kad pagal popierius laivas 
priklausė Ekvadoro kariniam jūrų laivynui, kapitonas neklydo. Kaip 
laivyno admirolas, vasarą iš Malmės atplukdytą laivą pats priėmė į 
kovines pajėgas. Deniai buvo dar neiškloti kilimais, ir plikas plienas 
nusėtas užkaltomis skylėmis, į kurias karo atvėju būtų tvirtinami sto- 
vai kulkosvaidžiams, raketiniams šautuvams, giluminėms bomboms 
ir taip toliau. 

Tuomet laivas būtų pertvarkytas į transportinį desanto šarvuotį, 
kuriame, kaip kapitonas sakė per „Vakaro šou“, tektų „po dešimt bute- 
lių „Dom Perignon“ ir po vieną bidė šimtui eilinių ir puskarininkių“. 


*AA 


Duše kapitonas apmąstė ir kitokius planus, bet visi jie buvo sugalvoti 
Ernando Kruso. Pavyzdžiui, jei kruizas bus atšauktas, o tai beveik 
neabejotina, Krusas su keletu jūreivių nuplukdys laivą ir nuleis in- 
karą kur nors liūgyne, toliau nuo marodierių. Kruso manymu, jie 
išsiversią ir be kapitono. 

Jei kiltų tikra velniava ir laivui netoli miesto neatsirastų saugios 
vietos, Krusas ketino jį nuplukdyti į karinio laivyno bazę Baltroje, 
Galapagų salyne. Krusas manė, kad ir tokiu atveju jie išsiversią be 
kapitono. 

O jei garsenybės iš Niujorko rytojaus dieną vis dėlto, nors ir ne- 
įtikėtina, atvyktų, tada kapitonui būtinai reikėtų būti laive, pasvei- 
kinti ir nuraminti keleivius. Iki jiems atvykstant Krusas „Bahia de 
Darwin“ su nuleistu inkaru laikytų atviroje jūroje, kur ir Kolumbijos 
krovininis laivas „San Mateo“. Laivą prišvartuotų tik tuomet, kai gar- 
senybės būtų prieplaukoje, pasirengusios lipti į laivą. Tada skubiai iš- 
vestų laivą į saugius atvirus vandenis, o paskui, nelygu, kokia padėtis, 
gal net iš tikrųjų atliktų žadėtąją kelionę į salas. 

Bet greičiausiai ne: nugabentų keleivius į kokį nors už Gvajakilį 
saugesnį uostą, tik, aišku, ne į Peru, Čilę ar Kolumbiją, kitaip sakant, 
ne į Pietų Amerikos vakarus. Tose šalyse žmonių būklė ne mažiau 
beviltiška kaip Ekvadore. 

Galima būtų į Panamą. 

Reikalui esant, Ernandas Krusas buvo numatęs visas garsenybes 
nugabenti į patį San Diegą. Maisto, degalų ir vandens laive daugiau 
negu pakankamai net ir tokiai ilgai kelionei. O pakeliui garsenybės 
galės telefonu draugus ir gimines nuraminti, kad, nepaisant iš visur 
girdimų blogų žinių, jie čia po senovei vartosi kaip inkstai taukuose. 


**+* 


O apie tokią išeitį kritišku atveju kapitonas, būdamas duše, nepamąs- 
tė: kad jis pats, tik Merės Hepbern padedamas, ves laivą - ir užpluk- 
dys ant seklumos prie Santa Rozalijos, tapsiančios visos žmonijos 
lopšiu. 


*xk+* 


Štai „Mandaraksui“ puikiai žinoma ištrauka: 


Nežymus aplaidumas į didelį blogį išvirsta... 
Pritrūkus vinies - pražuvo pasaga; pritrūkus pasagos - 
pražuvo žirgas; pritrūkus žirgo - pražuvo raitelis. 


— BENDŽAMINAS FRANKLINAS (1706-1790) 


Taip, bet nedidelis aplaidumas kartais ir į gerą išvirsta. „Bahia 
de Darwin pritrūkus Ernando Kruso buvo išgelbėta žmonija. Kru- 
sas nieku būdu nebūtų užplukdęs laivo ant seklumos prie Santa 
Rozalijos. 

Dabar jis, pribubijęs bagažinę „šimtmečio iškylai į gamtą“ skir- 
tų skanėstų, „Eldorado“ modelio kadilaku važiavo iš uosto. Maisto 
šeimai pasivogė auštant, gerokai prieš pasirodant kareiviams ir iš- 
badėjusiai miniai. 

Automobilis, kurį įsigijo iš to, kas nubyrėjo „Bahia de Darwin“ 
aprūpinant įrenginiais ir maistu, vadinosi taip pat kaip ir viešbu- 
tis - ir kaip turtų bei puikių galimybių pertekęs legendinis miestas, 
kurio ieškojo, bet taip ir nerado jo protėviai ispanai. Tie jo protėviai 
kankindavo indėnus norėdami iškvosti, kur yra Eldoradas. 

Šiais laikais sunku įsivaizduoti vieną žmogų kankinant kitą. Visų 
pirma, kaip su plaukmenimis ir burna sulaikyti tą, kurį norite pa- 
kankinti? Kaip surengti gaudynes, kai žmonės taip gerai plauko ir 
taip ilgai išbūna po vandeniu? To, kurį gaudysite, beveik neįmanoma 
atskirti nuo kitų, be to, jis gali pasislėpti bet kur bet kokiame gylyje. 


**+ 


Ernandas Krusas jau pasitarnavo žmonijai. 

Netrukus pasitarnaus ir Peru karinis oro laivynas, bet vėliau, po 
šeštos valandos, kai * Endrius Makintošas ir *Dzendžis Hirogučis jau 
bus žuvę, - kai Peru paskelbs Ekvadorui karą. Peru bankrutavo puse 
mėnesio anksčiau už Ekvadorą, taigi ir badas ten buvo didesnis. Sau- 
sumos kareiviai bėgo namo, pasiimdami ir ginklus. Patikimas liko 
tik mažutis Peru karinis oro laivynas, ir ištikimybei palaikyti karinė 
chunta jį maitino geriausiais maisto likučių kąsneliais. 

Kovinga karinio oro laivyno nuotaika vyravo ir dėl to, kad visa 
įranga, pirkta kreditan ir pristatyta dar prieš bankrotą, buvo laikoma 
naujausiu technikos žodžiu. Jis turėjo aštuonis naujus prancūziškus 
bombonešius naikintuvus, ginkluotus amerikietiškomis „oras- že- 
mė“ raketomis su japonišku elektroniniu protu, piloto nurodymu 

galinčiomis tiksliai pataikyti arba į radiolokatoriaus signalų šaltinį, 
arba į šilumą skleidžiantį variklį. Savo ruožtu pilotas nurodymus 
gaudavo iš ant žemės ir kabinoje esančių kompiuterių. Kiekvienos 
raketos kovinėje galvutėje esanti naujoviška izraelietiška sprogsta- 
moji medžiaga griaunamąja galia prilygo penktadaliui Jungtinių 
Amerikos Valstijų atominės bombos, per Antrąjį pasaulinį karą nu- 
mestos ant Hisako Hiroguči motinos. 

Didsmegeniams karybos specialistams naujoji sprogstamoji me- 
džiaga buvo tikras lobis. Jeigu žudydavo tradiciniais, ne atominiais, 
ginklais, jie būdavo garbstomi kaip humaniški valstybininkai. Atro- 
dė, kol nepanaudos atominių ginklų, niekas nepavadins visų po Ant- 
rojo pasaulinio karo vykdytų žudynių tikruoju vardu, tai yra, aišku, 
Trečiuoju pasauliniu karu. 


**4 


Oficialiai Peru chunta nurodė tokią karo paskelbimo priežastį: kad Ga- 
lapagų salos teisėtai priklauso Peru ir kad Peru nori jas susigrąžinti. 


*** 


Šiuolaikinių žmonių protelis per skystas, kad sugalvotų tokius gink- 
lus, kokių prieš milijoną metų turėjo net skurdžiausios valstybės. 
Taip taip, ir tie ginklai buvo visąlaik naudojami. Per visą mano gy- 
venimą nebuvo dienos, kad kur nors planetoje nevyktų bent treje- 
tas karų. | 

Ir natūraliosios atrankos dėsnis naujoms technologijoms nieko 
negalėjo priešpriešinti. Jokios rūšies patelė, išskyrus nebent raga- 
nosę, negalėjo pagimdyti jauniklio, kurio neįveiktų ugnis, bombos 
ar kulkos. 

Geriausia, ką natūraliosios atrankos dėsnis mano laikais galėjo 
pasiūlyti, tai žmonės, kurie nieko nebijo, nors bijoti labai buvo ko. 
Keletą tokių pažinojau Vietname - tiek, kiek tokius žmones įmano- 
ma pažinti. Toks buvo ir * Endrius Makintošas. 

Kad jos tėvas miręs, Selena Makintoš įsitikins tik susitikusi su juo 
žydrojo tunelio, vedančio į Anapilį, gale. Tikrai žinojo tiek, kad jis 
„Eldorade“ išėjo iš kambario ir koridoriuje šnektelėjo su *Dzendžiu 
Hirogučiu. Paskui jiedu liftu nusileido žemyn. Kas juodu ištiko vė- 
liau, ji taip ir nesužinos. 

Beje, jos aklumo istorija tokia: dėl ydingo geno, paveldimo per 
moterišką giminės liniją, ji sirgo pigmentiniu retinitu. Geną ji pa- 
veldėjo iš motinos. Pastaroji regėjo puikiai, tačiau nuo tėvo nuslėpė 
esanti to geno nešiotoja. 

Ši liga, kaip viena iš tūkstančio sunkiausių Homo sapiens ligų, 
buvo žinoma ir „Mandaraksui“. Santa Rozalijoje Merės užklaustas, 
„Mandaraksas“ Selenos atvejį pavadino itin sunkiu, nes ji buvo ne- 
regė iš prigimties. Dažniausiai pigmentinis retinitas, bylojo „Manda- 
raksas“, sūnus „Gokubio“, pažeistiesiems ir pažeistosioms leidžia ma- 
tyti pasaulį kartais net iki trisdešimties metų. Be to, „Mandaraksas“ 
patvirtino tai, ką Merei sakė pati Selena: kad jeigu ji susilauktų kū- 
dikio, penkiasdešimt procentų tikimybės, jog jis bus aklas. O jei tai 
būtų mergaitė, nesvarbu, ar reginti, ar neregė, ir užaugusi susilauktų 
palikuonių, penkiasdešimt procentų tikimybės, kad jie bus akli. 

Keista, kad tokios palyginti retos paveldimos ligos kaip pigmentinis 
retinitas ir Hantingtono chorėja kėlė tiek daug nerimo Santa Rozali- 
jos naujakuriams, turint omeny, kad jų viso labo buvo tik dešimt. 

Kaip jau minėjau, kapitonas, laimei, nebuvo ligos nešiotojas. Se- 
lena aiškiai buvo. Bet, manau, jei ji ir būtų susilaukusi palikuonių, 
šiandienos žmonijai pigmentinis retinitas vis vien negrėstų - dėl na- 
tūraliosios atrankos, ryklių ir dalginių delfinų. 


* +++ 


Beje, štai kaip tada, jai su savo kale Kazache klausantis lauke dūz- 
giančios minios, žuvo jos tėvas ir *Dzendžis Hirogučis: jiedu buvo 
nušauti į pakaušius, taigi nežinojo, kas juos pakirto. Ir reikia pripa- 
žinti, kad juos nušovęs kareivis taip pat atliko nedidelį žygį, kurio 
padariniai regimi ir po milijono metų. Kalbu ne apie šūvius. Kalbu 
apie jo įsilaužimą pro užpakalines duris į suvenyrų parduotuvę prieš 
„Eldoradą“. 

Jei jis nebūtų į tą parduotuvę įsilaužęs, žmonių šiandien Žemėje 
tikrai nebūtų nė kvapo. Aš nejuokauju. Visi dabar gyvenantys žmo- 
nės turėtų dėkoti Dievui, kad tas kareivis buvo išprotėjęs. 

Tas kareivis, eilinis Cheraldas Delgadas, dezertyravo iš būrio, su 
savimi pasiėmė pirmosios pagalbos vaistinėlę, gertuvę, kastuvėlį, auto- 
matinį kovinį šautuvą, porą granatų, keletą apkabų su šoviniais ir taip 
toliau. Jis turėjo tik aštuoniolika metų ir sirgo paranojiška šizofrenija. 
Tokiam nieku būdu negalima buvo duoti į rankas tikros ginkluotės. 

Didelės smegenys jam diktavo visokiausius nesamus dalykus - 
kad jis geriausias pasaulio šokėjas, kad jis Frenko Sinatros sūnus, kad 
jo, šokėjo, talento pavydintys žmonės kėsinasi radijukais išvesti jį iš 
proto, ir taip toliau, ir panašiai. 

Išbadėjusiam, kaip ir daugybė kitų gvajakiliečių, Delgadui vaide- 
nosi, kad svarbiausias jo uždavinys - saugotis priešų su radijukais. O 
lauždamasis į nebeveikiančią suvenyrų parduotuvę įsivaizdavo, kad 
tai ne suvenyrų parduotuvė, bet Ekvadoro „Ballet Folklėrico“ būsti- 
nė, ir dabar jis įrodys esąs geriausias pasaulio šokėjas. 


**+ 


Ir šiais laikais daug kas regi haliucinacijas ir audringai reaguoja į vi- 
sokiausius nesamus dalykus. Galimas daiktas, tai paveldėta iš kanka- 
bonų. Tačiau dabar tokie žmonės negali apsiginkluoti, be to, nuo jų 
lengva pabėgti plaukte. Net jei ir rastų iš senovės užsilikusią granatą, 
kulkosvaidį, peilį ar dar ką, kaip, teturėdami plaukmenis ir dantis, jie 
tą ginklą panaudotų? 


A+ 


Vaikystėje mama mane sykį iš Kohouzo nusivežė į Olbenį, į cirką, 
nors mums buvo ir ne pagal kišenę, o tėvas cirkų apskritai nevertino. 
Rodė dresuotus ruonius ir jūrų liūtus, mokančius ant snukio išlaikyti 
kamuolį, pūsti dūdą, kada reikia paploti pelekais ir taip toliau. 

Tačiau jie nieku gyvu nebūtų mokėję užtaisyti kulkosvaidžio ir 
atlaužti gaiduko ar ištraukti kaiščio ir kur nors bent apytiksliai nu- 
sviesti granatos. 


*k+ 


Pirmiausia, kaip tokie nevispročiai delgadai patekdavo į kariuomenę: 
kalbėdamasis su naujokų verbavimo karininku, jis ir elgėsi, ir kalbė- 
jo normaliai, kaip ir aš stodamas į Jungtinių Amerikos Valstijų jūrų 
pėstininkus. O pašauktas Delgadas buvo vasarą maždaug tada, kai 
mirė Rojus Hepbernas, trumpalaikei tarnybai dėl „šimtmečio iškylos 

į gamtą“. Buvo numatyta, kad jo būrys idealiai tvarkingomis unifor- 
momis poniai Onasis ir kitiems svečiams demonstruos išmuštruotus 
rikiuotės pratimus. Turėjo gauti kovinius šautuvus, plieninius šalmus 
ir visa kita, tik, aišku, be tikros amunicijos. 

Delgadui puikiai sekėsi žygiuoti, šveisti žalvarines sagas, blizgin- 
ti batus. Tačiau staiga Ekvadorą sukrėtė ekonomikos krizė, ir karei- 
viams buvo išdalyta tikra amunicija. 

Delgadas buvo stulbinamas žaibiškos evoliucijos pavyzdys, kaip, 
beje, ir kiekvienas kareivis. Kai mane po naujokų mokymo stovyklos 
išsiuntė į Vietnamą ir išdavė tikrą amuniciją, kaip juoda nuo bal- 
ta skyriausi nuo to geltonsnapio, koks buvau civiliniame gyvenime. 
Ir elgiausi baisiau už Delgadą. 


**+ 


Taigi: parduotuvė, į kurią įsilaužė Delgadas, buvo viena iš neveikian- 
čių parduotuvių prieš „Eldoradą“. Kareiviai, spygliuota viela atitvėrę 
viešbutį, jas laikė užtvaros dalimi. Tad pro užpakalines duris į vieną 
iš jų įsilaužęs, atrakinęs priekines duris ir vos vos pravėręs dirstelėti, 
Delgadas užtvaroje padarė spragą, pro kurią galėjo pereiti ir kiti. Ši 
spraga - jo įnašas į žmonijos ateitį, nes netrukus pro ją viešbutį pa- 
sieks labai svarbūs žmonės. 


*k+ 


Dirstelėjęs pro tarpdurio plyšelį, Delgadas išvydo du savo prie- 
šus. Vienas jų mosčiojo radijuku, galinčiu, jo manymu, sujaukti 
jam protą. Tai buvo ne radijas, o „Mandaraksas , ir tariamieji prie- 
šai - *Dzendžis Hirogučis ir *Endrius Makintošas. Jiedu sparčiai 
kulniavo per atitvertą plotą, nes kaip viešbučio gyventojai turėjo 
tam teisę. 

kam tas viską taip imąs į širdį. Jiedu pralėkė pro parduotuvę, kurioje 
slėpėsi Delgadas. Pastarasis šoko pro priekines duris ir, savo supra- 
timu, savigynos sumetimais abu nušovė. 

Taigi man daugiau nebereikės Dzendžio Hirogučio ir Endriaus 
Makintošo pavardžių žymėti žvaigždutėmis. Iki šiol žymėdavau, kad 
skaitytojams priminčiau, jog šie du iš šešių „Eldorado“ gyventojų ne- 
sulauks saulėleidžio. 

Dabar jie buvo nebegyvi, ir leidosi saulė, po kuria prieš milijoną 
metų tiek daug žmonių tikėjo, kad išgyvena tik patys pranašiausieji. 


* + 


Delgadas, kovos dėl būvio laimėtojas, nėrė atgal į parduotuvę ir pa- 
traukė galinių durų link, tikėdamasis aptikti daugiau priešų, kuriems 
įrodytų savo pranašumą. 

Aptiko tik pulkelį elgetaujančių rudaodžių vaikų - šešias mergaites. 
Šiam šiurpiam pamišusiam kareivai, apsikarsčiusiam žudymo prietaisais, 
išpuolus pro duris, mergaitės, per daug išbadėjusios ir praradusios viltį 
išgyventi, neišsilakstė. Visos išsižiojo — ir vartė rudas akutes, plekšnojo 
pilvukus, kišo pirštukus į burneles, rodydamos, kokios jos alkanos. 

Taip pat anuomet elgėsi vaikai visame pasaulyje, ne tik Ekvadore, 
tame viename aklagatvyje. 

O Delgadas ėjo ir nuėjo, ir nei buvo suimtas, nei nubaustas, nei 
paguldytas į ligoninę, nei nieko. Tokių kareivių kaip jis mieste knibž- 
dėte knibždėjo, ir niekas gerai neįsižiūrėjo į jo veidą, be to, veidas 
plieninio šalmo šešėlyje niekuo nesiskyrė iš kitų veidų. O kitą dieną 
jis, šaunus kovotojas už būvį, išprievartaus moteriškę ir taps tėvu vie- 
no iš paskutinių kokių dešimties milijonų Pietų Amerikos žemyne 
gimsiančių vaikų. 

Jam nuėjus, šešios mergaitės smuko į parduotuvę pasiieškoti maisto 
ar daiktų, kuriuos būtų galima išmainyti į maistą. Buvo našlaitės iš 
Rytų Ekvadoro atogrąžų girios kitapus kalnų - iš labai labai toli. Jų 
visų tėvai išmirė nuo iš oro išpurkštų insekticidų, ir jas vienas lakū- 
nas atskraidino į Gvajakilį, kur jos tapo gatvės vaikais. 

Buvo jos daugiausia indėnų kilmės, bet turėjo ir protėvių negrų — 
afrikiečių vergų, kadaise pabėgusių į atogrąžų girią, - kraujo. 

Tos mergaitės - kankabonės. Jos užaugs ir subręs Santa Rozalijoje 
ir kartu su Hisako Hiroguči taps visos šiuolaikinės žmonijos pramo- 
tėmis. 

Bet prieš patekdamos į Santą Rozaliją, jos dar turėjo atsidurti vieš- 
butyje. Ir jeigu eilinis Cheraldas Delgadas nebūtų atvėręs kelio per 
parduotuvę, kareiviai ir užtvara tikrai būtų neleidę ten patekti. 

Šios šešios mažylės Santa Rozalijoje taps šešiomis Ievomis Ado- 
mui - kapitonui fon Kleistui, o Gvajakilyje jos nebūtų atsidūrusios, 
jei ne jaunas lakūnas Eduardas Chimenas. Tą vasarą, tiksliau, tą pačią 
dieną, kai įvyko Rojaus Hepberno laidotuvės, Chimenas keturviečiu 
lėktuvu amfibija skrido virš atogrąžų girios ties Tiputinio upės, te- 
kančios ne į Ramųjį, o į Atlanto vandenyną, ištakomis. Ką tik buvo 
nuskraidinęs prancūzą antropologą su būtiniausiais reikmenimis į 
vieną vietą prie Peru sienos, kur tas ketino pradėti slapukų kanka- 
bonų paiešką. 

Iš ten Chimeno laukė penkių šimtų kilometrų skrydis per dvi 
aukštų dantytų kalnų grandines į Gvajakilį. Gvajakilyje turėjo paimti 
du amerikiečius milijonierius žvejus ir nuskraidinti į oro uostą Ga- 
lapagų saloje Baltroje, kur jų lauks frachtuotas giliavandenės žūklės 
laivas su įgula. Ir jie neketino žvejoti kas papuola. Tikėjosi pagauti 
didelių baltųjų ryklių, tokių pat, kokie po trisdešimt vienų metų pra- 
ris Merę Hepbern, kapitoną fon Kleistą ir „Mandaraksą“. 


*k+* 


Chimenas iš lėktuvo pamatė pakrantės dumble ištryptas raides: 
sos. Jis nusileido ant vandens, o paskui lėktuvas kaip antis užkry- 
pavo ant kranto. 

Jį džiaugsmingai pasitiko aštuoniasdešimtmetis Romos katalikų 
kunigas tėvas Bernardas Ficdžeraldas, pusę šimtmečio gyvenęs tarp 
kankabonų. Su juo buvo šešios mergaitės, paskutinės kankabonės. Jis 
su jomis ir ištrypė tas raides pakrantės dumble. 

Beje, tėvas Ficdžeraldas turėjo bendrą prosenelį su Džonu E Ke- 
nedžiu, pirmu ponios Onasis vyru, trisdešimt penktuoju Jungtinių 
Amerikos Valstijų prezidentu. Jei tėvas Ficdžeraldas būtų susidėjęs su 
indėne, tačiau jis taip nesielgė, šiandienykščiai žmonės galėtų tvirtinti 
turį mėlynojo airiško kraujo - tik kad šiandien kilmė niekam nerūpi. 

Sulaukęs devynių mėnesių amžiaus, žmogus pamiršta net savo 
motiną. 


** + 


Tuo metu, kai visą gentį apipurškė nuodais, mergaitės su tėvu Fic- 
džeraldu mokėsi giedoti. Kai kurie nukentėjusieji tebemerdėjo, tad 
senasis kunigas ketino pasilikti su jais. Tačiau prašė Chimeną vežti ir 
įduoti kieno nors globon mergaites. 

Tad vos per penkias valandas tos mergaičiukės perskrido iš 
akmens amžiaus į elektronikos amžių, iš gėlavandenių džiunglių 
pelkynų į sūriavandenį Gvajakilio liūgyną. Kalbėti jos mokėjo tik 
kankabonų kalba, kurią suprato vien keletas džiunglėse besigaluo- 
jančių giminaičių ir, kaip paaiškėjo vėliau, vienas apskuręs balta- 
odis gvajakilietis. 

Chimenas buvo iš Kito ir Gvajakilyje mergaičių priglausti ne- 
turėjo kur. Pats nuomojosi kambarį „Eldorade“, tą patį kambarį, 
kuriame vėliau apsistos Selena Makintoš ir jos kalė. Policijoje jam 
patarė mergaites nuvesti į katedros pašonėje įsikūrusią našlaičių 
prieglaudą, kur vienuolės mielai apsiėmė jomis pasirūpinti. Maisto 
tuomet dar visiems pakako. 

Tada Chimenas grįžo į viešbutį ir apie savo nuotykį papasakojo 
barmenui, tai yra Chesui Ortisui, tam pačiam, kuris išjungs viešbu- 
čio telefono ryšį su pasauliu. 


*k+* 


Taip Chimenas tapo vienu iš lakūnų, smarkiai pasitarnavusių atei- 
ties žmonijai. Kitas - toks amerikietis Polas V. Tibecas. Tai jis per 
Antrąjį pasaulinį karą numetė atominę bombą ant Hisako Hiroguči 
motinos. Galimas daiktas, šiuolaikiniai žmonės būtų plaukuoti, jei 
Tibecas bombos ir nebūtų numetęs. Tačiau jo dėka jie apsiplaukavo 
daug greičiau. 


**+ 


Našlaičių prieglauda paskelbė ieškanti vertėjo, žmogaus, mokančio 
kankaboniškai. Atėjo senas girtuoklis, vagišius, grynakraujis baltao- 
dis; įdomiausia, kad jis buvo vienos mergaitės, šviesiausio gymio, se- 
nelis. Jaunystėje nusidavė į atogrąžų girią ieškoti brangių mineralų ir 
trejus metus pragyveno tarp kankabonų. Jis pasveikino tėvą Ficdže- 
raldą, šiam iš Airijos atvykus pas gentį. 

Vadinosi Domingas Keseda ir buvo kilęs iš geros šeimos. Jo tėvas 
buvo Kito centrinio universiteto Filosofijos skyriaus vadovas. Norė- 
dami šiandienykščiai žmonės galėtų teigti kilę iš intelektualių ispanų 
aristokratų dinastijos. 


+++ 


Vaikystėje, kai gyvenau Kohouze, nemačiau, dėl ko galėčiau didžiuo- 
tis savo mažute šeima, tad motina man pasakė, kad mano gyslomis 
tekąs prancūzų didikų kraujas. Pasak jos, jei ne Prancūzijos revoliuci- 
ja, aš galbūt gyvenčiau didelio dvaro pilyje. Tai per jos giminės liniją. 


Be to, per ją mane kažkaip siejanti giminystė su Karteriu Brakstonu, 
vienu iš Nepriklausomybės deklaracijos signatarų. Kai gyslomis teka 
toks kraujas, sakė ji, reikia vaikščioti aukštai iškėlus galvą. 

Pagalvojau, kad visai neblogai. Tada, atitraukdamas tėvą nuo ra- 
šomosios mašinėlės, paklausiau, kieno palikuonis esu iš jo pusės. 
Tuomet nežinojau, kas yra sperma, todėl jo atsakymas man kelerius 
metus liko neaiškus. 

— Sūneli, - atsakė jis, - tu kilęs iš senos ryžtingų, sumanių 
mikroskopiškų buožgalviukų giminės. Jie visi lig vieno - varžybų 
čempionai. 


*k+ 


Senis Keseda, dvokiantis it lavonais nuklotas mūšio laukas, mer- 
gaitėms prisakė niekuo, be jo, nepasitikėti. Būdamas vienintelis 
mergaičių pašnekovas ir dar vienos iš jų senelis, įtikino nesunkiai. 
Mergaitėms teko kiekvieną jo žodį priimti už gryną pinigą. Suabe- 
joti nebuvo kaip, nes naujoji aplinka kaip diena nuo nakties skyrė- 
si nuo atogrąžų girios. Mergaitės turėjo įsitikinimų, kuriuos buvo 
pasirengusios atkakliai ir išdidžiai ginti, tačiau nė vienas jų netiko 
tam, ką matė Gvajakilyje, išskyrus vieną klasikinį, prieš milijoną 
metų miesto sąlygomis pragaištingą įsitikinimą: giminės giminių 
neskriaudžia. Po teisybei, Keseda puoselėjo žiauriai pavojingus kės- 
lus - paversti mergaites vagilėmis ir elgetėlėmis, netolimoje ateity- 
je - ir prostitutėmis. Tam jis ryžosi, kad pasotintų tuščios savigar- 
bos ir alkoholio trokštančias savo dideles smegenis. Vienąkart ir jis 
bus turtingas ir svarbus žmogus. 

Keseda mergaites vesdavosi pasivaikščioti po miestą ir, prieglau- 
dos vienuolių įsitikinimu, apžiūrėti parkų, katedros, muziejų ir pa- 
našiai. Tačiau iš tikrųjų mergaičiukėms aiškino, kodėl reikia nekęsti 

turistų, kur jų rasti ir kaip juos apdumti, ir kur jie dažniausiai laiko 
vertingus daiktus. Ir mokė žaidimo: pastebėti policininką anksčiau, 
negu jis pastebės tave, ir įsiminti geriausias vietas miesto centre pasi- 
slėpti, jei koks priešas pultų gaudyti. 


*k+ 


Pirmoji savaitė mieste mergaitėms ir prabėgo žaidžiant žaidimėlius 
„ką daryti, jeigu“. Bet paskui senelis Domingas Keseda ir mergaičiu- 
kės kaip į vandenį dingo policijai ir vienuolėms iš akių. Tas šlykštus 
žmonijos protėvis mergaites apgyvendino tuščiame elinge šalia prie- 
plaukos - elinge, pasirodo, priklausiusiame vienam iš dviejų senes- 
nių kruizinių laivų, „Bahia de Darwin“ konkurentų. Elingas buvo 
tuščias, nes turistų srautas sumenko iki tiek, kad senasis laivas liko 
be darbo. 

Gerai bent tai, kad mergaitės buvo drauge. Ir pirmaisiais metais 
Santa Rozalijoje, kol Merė Hepbern jas apdovanojo kūdikiais, di- 
džiausią paguodą joms teikė buvimas krūvoje - su savo kalba, religi- 
niais įsitikinimais, pokštais, dainomis ir panašiai. 

Tatai jos, viena po kitos žydruoju tuneliu pasitraukusios į Anapilį, 
paliks ir Santa Rozalijoje gimusiems savo vaikams: bendrystės pa- 
guodą, kankabonų kalbą, kankabonų religiją, kankaboniškus pokš- 
tus ir dainas. 


**+ 


O tomis liūdnomis dienomis Gvajakilyje senis Keseda, leisdamas 
eksperimentuoti savo dvokiančiu kūnu, mergaites, kad ir mažutes, 
mokė prostitutėms būtiniausių įgūdžių ir laikysenos. 

Jau tada, gerokai prieš ekonomikos krizę, jas reikėjo gelbėti. Taip, 
o pro apdulkėjusį vienintelį elingo, siaubingos jų mokyklos, langą 

dūlavo „Bahia de Darwin“ pirmagalys. Būtų jos žinojusios, kad tas 
gražus baltas laivas bus jųjų Nojaus arka! 


**2 


Galiausiai mergaitės nuo senio pabėgo. Dienas leido gatvėje elgetau- 
damos ir vogdamos. Bet dėl joms nesuprantamų priežasčių turistų 
rasti darėsi vis sunkiau, o galiausiai, atrodė, niekur nebeliko nieko 
valgomo. Dabar jau kaip reikiant išbadėjusios, jos puldinėjo prie 
kiekvieno, žiojosi, vartė akis, kišo į burneles pirštus, rodydamos, kaip 
seniai yra valgiusios. 

Ir vieną pavakarę jas patraukė aplink „Eldoradą susibūrusios mi- 
nios ūžesys. Aptiko atdaras neveikiančios parduotuvės galines duris, 
ir pro jas išpuolė Cheraldas Delgadas, ką tik nušovęs Endrių Makin- 
tošą ir Dzendžį Hirogučį. Tad jos smuko į parduotuvę ir iš jos išėjo 
pro priekines duris. Atsidūrė kareivių atitvertame plote, taigi nebuvo 
kas pastotų kelią į „Eldoradą“, kur kokteilių bare jos atsiduos Džeim- 
so Veito malonei. 

Merė Hepbern tuo metu gulėjo savo kambaryje ant lovos, „Džekės 
suknelės“ polietileniniu apdangalu apsivyniojusi galvą, ir vadavosi 
mirtimi. Apdangalas iš vidaus buvo visas išrasojęs, ir haliucinacijoje 
ji regėjo save, virtusią dideliu sausumos vėžliu, gulinčiu aukštielnin- 
ku tvankiame senovinio burlaivio triume. Visiškai bergždžiai graibė 
orą taip, kaip būtų daręs aukštielninkas sausumos vėžlys. 

Ji dažnai pasakodavo mokiniams, kaip burlaiviai, plaukiantys per 
Ramųjį vandenyną, sustodavo Galapagų salose pasigauti beginklių 
vėžlių, kurie aukštielninki išgyvendavo mėnesius be maisto ir van- 
dens. Jų, lėtų, nebaikščių, didelių, salose knibždėte knibždėjo. Vėžlius 
jūreiviai versdavo aukštielninkus be baimės, kad įkąs ar apdraskys. 
Tada įsitvėrę gyvūnams nebenaudingų šarvų it roges juos tempdavo 
iki krante laukiančių barkasų. 

Sukraudavo aukštielninkus tamsiame triume ir prisimindavo tik 
tada, kai ateidavo laikas juos valgyti. Jūreivius vėžliai žavėjo šviežia 
mėsa, kurios nereikia užšaldyti ar iškart suvalgyti. 


**+ 


Iliume Merė kiekvienais mokslo metais nujausdavo, kad koks nors 
mokinys pasipiktins tokiu žiauriu žmonių elgesiu su šiais patikliais 
gyvūnais. Jai tai būdavo proga pareikšti, kad gamtos sankloda buvo 

šiems vėžliams negailestinga dar tuomet, kai nebuvo tokio gyvūno 
kaip žmogus. 

Kadaise vidutinio klimato zonose visuose sausumos plotuose plo- 
teliuose jų rėpliojo devynios galybės, pasakodavo ji. 

Bet paskui iš kai kurių smulkių gyvių išsivystė graužikai. Jie leng- 
vai surasdavo ir suėsdavo vėžlių kiaušinius - visus lig vieno. 

Tad labai greitai visur, išskyrus kelias salas, kur nesiveisė grauži- 
kai, vėžliams atėjo paskutinioji. 


**+4 


Dūstančios Merės haliucinacija, kad ji yra sausumos vėžlys, buvo 
pranašiška: kažkas panašaus į tai, kas kadaise atsitiko beveik visiems 
sausumos vėžliams, ištiko ir beveik visą žmoniją. 

Radosi naujas, plika akimi neįžiūrimas gyvis, ėdantis kiaušinėlius 
moterų kiaušidėse. Ir prasidėjo tai Vokietijoje, metinėje Frankfurto kny- 
gų mugėje. Moterims, apsilankiusioms mugėje, truputį pakildavo tem- 
peratūra, bet po dienos kitos ji nukrisdavo, ir kartais raibo akyse. O po 
visko jos likdavo tokios kaip Merė Hepbern: nebegalėjo turėti vaikų. Ir 
šios ligos nepavyks sustabdyti. Ji išplis, galima sakyti, visame pasaulyje. 

Tai, kaip mažučiai graužikai beveik išnaikino galiūnus vėžlius, be 
abejo, eilinis Dovydo ir Galijoto kovos atvejis. Toks pat ir pastarasis. 


**+* 


Taip, o Merė jau buvo taip arti mirties, kad išvydo žydrąjį tunelį į 
Anapilį. Tą pačią akimirką ji pasipriešino taip toli ją atvedusioms di- 
delėms smegenims. Ji nusiplėšė nuo galvos drabužių apdangalą ir, 
užuot pasimirusi, nusileido į apačią, kur rado Džeimsą Veitą, stovintį 
už baro ir valgydinantį žemės riešutais, alyvuogėmis, maraskininė- 
mis vyšniomis ir perliniais svogūnėliais šešias kankabonaites. 

Šis nemokšiško geraširdiškumo vaizdas įstrigo jos smegenyse visam 
gyvenimui. Ji niekada nesuabejojo, kad jo būta nesavanaudžio, gailia- 
širdžio, mielo žmogaus. Jis bus pakirstas širdies priepuolio ir nebespės 
pasielgti taip, kad ji pakeistų labai gerą nuomonę apie šį atgrasų žmogų. 

Be viso kito, Veitas buvo dar ir žmogžudys. 

Ta žmogžudystė įvyko taip: 

Manhatano saloje jis parsidavinėjo homoseksualams, ir sykį jį 
pakabino vienas įsiganęs plutokratas, pradėjęs pokalbį klausimu, 
ar Žinąs, kad ant jo gražių veliūrinio drapo marškinių atvarto liku- 
si kortelė su kaina. To žmogaus gyslose tekėjo mėlynas kraujas! Jis 
buvo Kroatijos-Slovėnijos kunigaikštis Ričardas, tiesioginis Anglijos 
Jokūbo Pirmojo ir Vokietijos Frydricho Trečiojo, ir Austrijos impe- 
ratoriaus Prano Juozapo, ir Prancūzijos karaliaus Liudviko Penkio- 
liktojo palikuonis. Turėjo antikvariatą Medisono prospekto gale ir 
nebuvo homoseksualas. Jis norėjo, kad jaunasis Veitas šilkine chalato 
juosta jį prismaugtų, o kai bus prie pat mirties, juostą atleistų. 

Kunigaikštis Ričardas turėjo žmoną ir porą vaikų, kurie tuo metu 
atostogavo slidinėdami Šveicarijoje, ir jo žmona dar nebuvo tokia 
sena, kad negalėtų pastoti, taigi, jei ne jaunasis Veitas, galėjo gimti 
dar vienas tų kilmingų genų nešiotojas. 

Ir tai dar ne viskas: jei kunigaikštis Ričardas nebūtų buvęs nu- 
žudytas, Bobis Kingas juodu su žmona gal būtų pakvietęs dalyvauti 
„šimtmečio iškyloje į gamtą“. 


*RR 


Jo našlė pasidarė labai populiari kaklaraiščių dizainerė ir pasivadi- 
no „kunigaikštiene Šarlote“, nors buvo iš prasčiokų, Steiten Ailendo 
stogdengio duktė, ir neturėjo teisės nei į titulą, nei į herbą. Ir vis vien 
visi jos sukurti kaklaraiščiai buvo papuošti herbu. 

Velionis Endrius Makintošas turėjo bent kelis kunigaikštienės 
Šarlotės kaklaraiščius. 


**+ 


Veitas tą besmakrį mėlynkraujį peniukšlį pririšo aukštielninką, iš- 
tiestomis rankomis ir kojomis, ant lovos su baldakimu, pasak kuni- 
gaikščio, priklausiusios Noiburgo kunigaikštytei Eleonorai, Vengrijos 
karaliaus Juozapo Pirmojo motinai. Rankas ir kojas pririšo prie storų 
baldakimo stovų jau parengtomis atitinkamo ilgumo nailoninėmis 
virvėmis. Jos buvo laikomos slaptame stalčiuje kojūgalyje po rauki- 
niais. Stalčiaus ten būta nuo seno, kažkada Noiburgo kunigaikštytė 
Eleonora jame laikydavo savo lytinio gyvenimo paslaptis. 

- Gerai pririšk mane, kad neišsivaduočiau, - mokė jaunąjį Veitą 
kunigaikštis Ričardas, - bet neužspausk kraujotakos. Jau ko nenorė- 
čiau, tai gangrenos. 

Paskutinius trejus metus didelės smegenys jį vertė taip daryti ma- 
žiausiai kartą per mėnesį: samdytis nepažįstamus žmones, kad pri- 
rištų ir prismaugtų. Nieko sau būdas išsisukinėti nuo mirties! 


ARA 


Kroatijos-Slovėnijos kunigaikštis Ričardas, galimas daiktas, protėvių 
dvasioms stebint, jaunajam Džeimsui Veitui nurodė jį smaugti tol, 
kol neteksiąs sąmonės. Tuomet Veitas, jam žinomas tik kaip „Dži- 
mis“, turėjo lėtai - tokiu būdu: „Tūkstantis vienas, tūkstantis du...“ ir 
taip toliau - suskaičiuoti iki dvidešimties. 

Galimas daiktas, karaliui Jokūbui ir imperatoriui Frydrichui, ir 
imperatoriui Pranui Juozapui, ir karaliui Liudvikui stebint, kuni- 
gaikštis, vienas iš pretendentų į Jugoslavijos sostą, „Džimį“ perspėjo 
neliesti jo kūno ar drabužių, išskyrus juostą, kuria būsiąs suveržtas 

kaklas. Jis patirsiąs orgazmą, tačiau „Džimiui“ negalima stengtis jį 
pastiprinti burna ar rankomis. 

— Aš ne homoseksualas, - sakė jis, - ir tave samdau ne kaip pros- 
titutą, o kaip patarnautoją. 

— Nepatikėsi, Džimi, - tęsė jis, - jei esi toks, kokiu tave laikau, bet 
man tai dvasios reikalas, todėl kūno neliesk. Liesi - šimtą dolerių 
matysi kaip savo ausis. Aiškiai pasakiau? Aš ne toks kaip kiti. 


*kR+ 


Kunigaikštis Ričardas Veitui nepasakojo, kokį nepaprastą filmą jam, 
netekusiam sąmonės, parodydavo didelės smegenys. Išvysdavo pla- 
čią, sunkvežimiu pravažiuojamą, kokių penkių metrų skersmens, 
angą besiraitančiame žydrame vamzdyje, švytinčiame iš vidaus lyg 
tornado piltuvas. Tik, priešingai negu tornadas, šis nekriokdavo. At- 
virkščiai, kitame jo gale, gal už kokių penkiasdešimties metrų, aidėjo 
nežemiška tarsi stiklinės armonikos muzika. Vamzdžiui rangantis, 
kunigaikščiui Ričardui kartais šmėkštelėdavo anga kitame gale, auk- 
sinė dėmelė ir, sakytum, žaluma. 
Tai buvo, be abejo, tunelis į Anapilį. 


**+ 


Taigi Veitas, kaip lieptas, įkišo tam būsimam jugoslavų išvaduotojui į 
burną guminį kamuoliuką ir užklijavo burną lipnios juostos atkarpa, 
gatavai prilipinta prie baldakimo stovo. 

O tada kunigaikštį pasmaugė, nutraukdamas kraujo tiekimą sme- 
genims ir oro tiekimą plaučiams. Kai kunigaikštis neteko sąmonės 
ir patyrė orgazmą, ir išvydo besirangantį vamzdį, Veitas, užuot lėtai 
suskaičiavęs iki dvidešimties, iš lėto suskaičiavo iki trijų šimtų. Už- 
truko penkias minutes. 

Tokią mintį Veitui pakišo didelės smegenys. Jis pats taip daryti 
nei ketino, nei ką. 


A+ 


Jei būtų buvęs teisiamas už žmogžudystę ar netyčinį nužudymą, ar 
kaip kitaip valdžios organų pavadintą nusikaltimą, tikriausiai būtų 
teisinęsis laikinu proto aptemimu. Būtų teigęs, kad jo didelės sme- 
genys tuo metu blogai veikė. Prieš milijoną metų nebuvo žmogaus, 
kuris nežinotų, ką tai reiškia. 

Atsiprašymai dėl trumpalaikio smegenų veiklos sutrikimo būda- 
vo visų pokalbių pagrindas: „Oi“, „Dovanokit“, „Tikiuosi, neįsižei- 
dėt“, „Ir kaip man taip išėjo?“, „Taip greit, kad nespėjau ir pagalvoti“, 
„Kitąkart žinosiu“, „Negaliu sau atleisti“, „Nežinojau, kad užtaisytas“, 
ir taip toliau, ir panašiai. 


*** 


Ant kunigaikščio herbu papuoštų satino paklodžių spermos karo- 
liukuose ir dribsniuose knibždantiems kilmingiems buožgalviukams 
tebeinant beprasmiškų lenktynių, Veitas išsinešdino iš to sutrigubin- 
to buto Saton Pleise. Jis nieko nepavogė ir nepaliko pirštų atspaudų. 
Durininkas, matęs Veitą įeinantį ir išeinantį, policijai apie jo išvaizdą 
galėjo pasakyti tik tiek, kad jis buvo lieknas baltaodis vaikinas mėly- 
nais veliūrinio drapo marškiniais su nenuimta kainos kortele. 

O to ant satino paklodžių beprasmiškai zujančių kilmingų buož- 
galviukų knibždėlyno vaizdas buvo savotiškai pranašiškas. Netrukus 
visas pasaulis, išskyrus Galapagų salas, žmonių spermai taps tokia 
satino paklode. 

Gal neapsiriksiu sakydamas: „Pačiu laiku? 

Nuo šiol * Džeimso Veito pavardę žymėsiu žvaigždute, reiškiančia, 
kad po *Zygfrido fon Kleisto mirti teks jam. *Zygfridas įžengs į 
žydrąjį tunelį pirmiau, po kokios pusantros valandos, o * Veitas jį 
paseks dar po kokių keturiolikos valandų, prieš tai ant „Bahia de 
Darwin“ viršutinio denio, jau atviroje jūroje, susituokęs su Me- 
re Hepbern. 


*x** 


Kadai seniai „Mandaraksas“ bylojo: 


Viskas gerai, kas gerai baigiasi. 


— DŽONAS HEIVUDAS (1497?-15807?) 


Puikiai tinka * Džeimso Veito gyvenimui apibūdinti: Atėjęs į pasaulį, 
žmonių supratimu, kaip velnio išpera, buvo lupamas ir lupamas vos 
ne nuo pirmų dienų. Dabar, gyvenimo pabaigoje, negalėjo atsistebė- 
ti, koks džiaugsmas valgydinti kankabonaites. Jos tokios dėkingos, o 
padėti joms taip paprasta, nes bare apstu užkandžių, kokteilių priedų 
ir prieskonių. Jam niekada nepasitaikė proga parodyti geros širdies, 
tačiau dabar tokia proga buvo, ir jis tirpo iš malonumo. Šioms mažy- 
lėms *Veitas buvo viskas. 

Ir čia pasirodė visą dieną jo lauktoji našlė Hepbern. Ir neprirei- 
kė jokių pastangų jos palankumui užsikariauti. Jis, mažutėlių mai- 
tintojas, išsyk jai patiko, ir kadangi išvakarėse pakeliui iš Gvajakilio 
tarptautinio oro uosto į viešbutį buvo mačiusi tokią daugybę alkanų 
vaikų, ji jį pagyrė: 

- Gražu! Gražu! 

Ji nusprendė ir tokios nuomonės liko, kad šis žmogus vaikus pa- 
matė lauke ir pasikvietė į vidų papenėti. 

— Kodėl aš ne tokia kaip jūs? - tęsė Merė. - Gailestauju sau kam- 
bary, ir daugiau nieko, ogi mano vieta čia - dalytis tuo, ką turime, 
su vargšais vaikeliais. Gėda man prieš jus - bet kad mano smegenys 
pastaruoju metu blogai dirba. Kartais nors imk ir išmesk. 

Ji pašnekino mergaites angliškai, kalba, kurios jos taip ir neišmoks: 

- Ar skanu? - klausė. - Kur jūsų tėveliai? - ir panašiai. 

Mergaitės angliškai neišmoks, nes Santa Rozalijoje kankabonų 
kalba nuo pat pradžių bus didesnės naujakurių dalies kalba. O po 
pusantro šimtmečio - didžiosios žmonijos dalies kalba. Dar po ketu- 
riasdešimt dvejų metų - vienintelė visos žmonijos kalba. 


ARA 


Merės rūpestis kuo geriau papenėti mergaites buvo nereikalingas. 
Žemės riešutai ir apelsinai, kurių bare buvo gausu, joms puikiausiai 
tiko. Kas netiko, mergaitės spjaudė - vyšnias, žaliąsias alyvuoges, 
svogūnėlius. Padėti valgyti joms nereikėjo. 

Tad Merė ir *Veitas galėjo ramiai žiūrėti, kaip jos valgo, šnekėtis 
ir artimiau susipažinti. 

*Veitas pasakė, kad žmonės šioje žemėje gyvenantys tam, kad 
vieni kitiems padėtų, todėl jis ir valgydinąs mergaites. Sakė, kad vai- 
kai - pasaulio ateitis, patys svarbiausi planetos gamtos ištekliai. 

- Leiskite prisistatyti, - tarė jis. - Vilardas Flemingas iš Mūs Džo, 
iš Saskačevano provincijos. 

Merė pasisakė vardą, pavardę ir kas esanti, buvusi mokytoja ir našlė. 

Jis patikino, kad labai gerbiąs mokytojus, kad jaunystėje jie jam 
labai daug davę. 

- Jei ne vidurinės mokyklos mokytojai, - sakė, - tikrai nebūčiau 
įstojęs į Masačūsetso technologijos institutą. Ko gero, visai nebūčiau 
ragavęs aukštojo mokslo - būčiau gal kaip ir tėvas tapęs automobilių 
remontininku. 

— O kuo tapote? - paklausė ji. 

- Žmonai mirus nuo vėžio, tapau niekuo, - atsakė jis. 

- Ojėi! - šūktelėjo ji. - Atsiprašau! 

- Na... Jūs čia niekuo dėta, tiesa? - atsakė jis. 

- Tiesa, - sutiko ji. 

- Iki tol, - tęsė jis, - dirbau vėjo jėgainių konstruktoriumi. Įsi- 
kaliau tą kvailą mintį: kiek švarios, nieko nekainuojančios energijos! 
Jums irgi atrodo kvaila? 

— Ne, mintis puiki, - atsakė ji. - Mudu su vyru, būdavo, dažnai 
apie tai pašnekam. 

- Kaip kruvino nekentė manęs, - sakė jis, - energetikos kompani- 
jos, naftos ir akmens anglies. magnatai, ir atominės energijos trestas. 

— Aš manau! - pritarė ji. 

— Dabar jie dėl manęs gali būti ramūs, - pasakė jis. - Mirus žmo- 
nai, mečiau visus darbus ir nuo tol bastausi po pasaulį. Nė pats neži- 
nau, ko ieškau. Labai abejoju, ar verta ko ieškoti. Tikrai žinau viena: 
nieko nebepamilsiu. 

- Jūs dar tiek daug galite duoti pasauliui! - sušuko ji. 

- Jei ką ir pamilčiau, - pasakė jis, - tai tik ne tuščiagalvę lėlytę, 
kokių šiais laikais vaikosi, atrodo, dauguma vyrų. Varu neprivarytų. 

— Kažin, - paabejojo ji. 

— Maniškė mane lepino, - pasakė jis. 

— Matyt, buvot vertas, - atsakė ji. 

- Ir aš klausiu savęs: „Kas man dabar iš tų pinigų?“ - tarė jis. - Ti- 
kiuosi, turėjote tokį pat gerą vyrą, kaip ir aš žmoną... 

- Jis tikrai buvo geras žmogus, - patvirtino ji, - nuostabus žmogus. 

— Tad jūs irgi tikriausiai klausiate savęs: „Kas iš tų pinigų, kada 
lieki vienas kaip pirštas? - tęsė. - Tarkim, turit milijoną dolerių... 

— Dieve, ką jūs! - šūktelėjo ji. - Toli gražu. 

— Na gerai - šimtą tūkstančių... 

- Čia jau panašiau, - sutiko ji. 

— Tačiau dabar jie beverčiai, tiesa? - paklausė jis. - Laimės nenu- 
sipirksi. 

— Taip, bet galima įsigyti žemiškų gėrybių, - paprieštaravo ji. 

— Turbūt turite gražų namą, - tarė jis. 

— Neblogą, - patvirtino ji. 

- Ir automobilį, o gal net du ar tris, ir visa kita, - tęsė jis. 

- Vieną, - pasakė ji. 

— Spėju, mersedesą, - tarė jis. 

— Džipą, - pasakė ji. 

- Ir tikriausiai, kaip ir aš, turite akcijų ir obligacijų, - pridūrė jis. 

- Rojus iš kompanijos pagal sutartį už akcijas gaudavo dividen- 
dų, - pasakė ji. 

- Aišku aišku, - tęsė jis. - Ir buvo sudaręs draudos ir pensijos 
kaupimo sutartis — ir visaip kitaip apsirūpinęs ateičiai. Vidurinės kla- 
sės žmogui ko daugiau reikia. 

— Dirbom abudu, - paaiškino ji. - Abudu dėjom į bendrą katilą. 

— Nenorėčiau turėti nedirbančios žmonos, - kalbėjo jis. - Maniš- 
kė dirbo telefono kompanijoje. Kai mirė, iš visų gyvybės draudimo 

išmokų susidarė padori suma. Man tie pinigai tik širdį draskė. Tik 
priminė, koks tuščias liko gyvenimas. Ir jos papuošalų dėžutė su vi- 
sais per daugelį metų mano dovanotais žiedais, sagėmis ir vėriniais, 
o paveldėti jų nėra kam. 

— Mudu irgi vaikų nesugyvenom, - pasakė ji. 

— Atrodo, tarp mūsų daug bendra, - tarė jis. - Tad kam jūs pa- 
liksit savo papuošalus? 

- Ai... Tiek tų papuošalų, - numojo ji. - Ko gero, vienintelis ver- 
tingesnis daiktas - tai Rojaus motinos man paliktas perlų vėrinys. Su 
deimantine sąsaga. Aš taip retai puošiuosi, kad tik dabar tuos perlus 
ir prisiminiau. 

— Tikiuosi, jie apdrausti, - pasakė jis. 

Kokių plepių anuomet būta žmonių! Nuo ryto iki vakaro visi tik 
pliurpdavo ir pliurpdavo. Kiti net ir miegodami. Mano tėvas mie- 
godamas dažnai pliaukšdavo nesąmones - ypač po to, kai pabėgo 
motina. Guliu, būdavo, ant sofos, vidunaktis, namie tik mudu - ir 
girdžiu, burba miegamajame. Patyli, patyli ir vėl burba. 

Ir mane, kai tarnavau jūrų pėstininku, paskui ir Švedijoj dažnai 
kas nors žadindavo ir liepdavo nustoti kalbėti per miegus. Ką kal- 
bėdavau, niekada neatsimindavau. Klausdavau, ką aš ten šnekėjau, 
ir visada išgirsdavau ką nors netikėta. Kas buvo tas dienąnakt nesi- 
liaujantis pliurpimas, jei ne beprasmių, betikslių signalų srautas iš 
absurdiškai didelių ir aktyvių smegenų? 

Ir kad galėtum jas kada ne kada išjungt! Ar reikia, ar nereikia, 
smegenys dirbo be paliovos! Ir dar kaip garsiai! Neduok tu Dieve, 
kaip garsiai. 

Kai dar buvau gyvas, Jungtinių Amerikos Valstijų miestuose jau- 
nimas visur kur tąsydavosi radijus ir magnetofonus, griaudėjančius 
už griaustinį garsesnę muziką. Lyg negana, kad tada, prieš milijoną 
metų, amžiną griaustinį nešiojomės savo galvose! 


*ta 


Net ir praėjus milijonui metų nirštu, kad gamtos sankloda buvo leidusi 

išsivystyti tokiam niekam tikusiam, trukdančiam, kenksmingam dari- 
niui kaip tos didžiulės didžiulės smegenys. Jei jos būtų skelbusios tei- 
sybę, aš sutikčiau, kad jas turėti buvo prasmės. Tačiau jos be perstojo 
meluodavo! Pažiūrėkit, kaip * Džeimsas Veitas melavo Merei Hepbern! 

Ir čia į kokteilių barą grįžo *Zygfridas fon Kleistas, matęs, kaip 
buvo nušauti Dzendžis Hirogučis su Endriumi Makintošu. Jei jo di- 
delės smegenys būtų buvusios tiesiakalbės, jis būtų galėjęs Merei ir 
*Veitui suteikti informacijos, kurią žinoti jie turėjo teisę ir kuri galėjo 
smarkiai praversti, jei jie pageidautų išnešti sveiką kailį: kad jis pra- 
deda kraustytis iš proto, kad ką tik nušauti du viešbučio gyventojai, 
kad minia tuoj prasiverš pro užtvarą, kad viešbutis nebeturi ryšio su 
išoriniu pasauliu ir taip toliau. 

Bet ne. Pasistengė atrodyti visiškai ramus. Nenorėjo, kad likę ke- 
turi gyventojai pultų į paniką. Todėl jie taip ir nesužinos, kas atsitiko 
Dzendžiui Hirogučiui ir Endriui Makintošui. Tiesą pasakius, nei jie, 
nei kapitonas neišgirs ir po kokios valandos paskleisto pranešimo, 
kad Peru Ekvadorui paskelbė karą. Kai Peru raketos smogs į taiki- 
nius Gvajakilio apylinkėse, jie patikės tuo, ką didelės kapitono sme- 
genys nuoširdžiai, nejausdamos sąžinės graužimo, tikėjo esant tiesa: 
kad pasipylė meteoritų lietus. 

Ir kai Santa Rozalijoje kas nors pasmalsaudavo, kodėl jo ar jos 
proseneliai ten apsigyveno, - o toks smalsavimas nutrūko tik po ko- 
kių trijų tūkstančių metų, - atsakymas skambėdavo taip: jie pabėgo 
iš žemyno dėl meteoritų lietaus. 

„Mandaraksas bylojo: 


Laiminga tauta, neturinti istorijos. 


— MARKIZAS ČEZARĖ BEKARIJA (1738-1794) 

Taigi *Zygfridas, kapitono brolis, šaltų šalčiausiu balsu paprašė 
*Veitą pakilti į viršų ir pakviesti Seleną Makintoš ir Hisako Hiroguči, 
kad nusileistų žemyn, ir padėti joms susikrauti daiktus. 

— Tik atsargiai, neišgąsdinkit, - perspėjo jis. - Nuteikit, kad viskas 
ramu gražu. Aš jus visus nuvešiu į oro uostą, taip bus saugiausia. 

Beje, Gvajakilio tarptautinis oro uostas bus pirmasis Peru raketų 
sunaikintas taikinys. 

Kad galėtų susikalbėti su Hisako, *Zygfridas įdavė *Veitui „Man- 
daraksą . Prietaisą jis rado šalia Dzendžio lavono. Abu lavonai buvo 
paslėpti nuo akių - išlaužtoje suvenyrų parduotuvėje. *Zygfridas pats 
apklojo juos suvenyrinėmis lovatiesėmis su tokiu pačiu Čarlzo Dar- 
vino portretu, koks kabojo ir už baro. 


*++ 


Taigi *Zygfridas fon Kleistas Merę Hepbern, Hisako Hiroguči, 
*Džeimsą Veitą, Seleną Makintoš ir *Kazachę nuvedė į prieš vieš- 
butį stovintį ryškiaspalvį autobusą. Juo buvo numatyta į oro uostą 
vežti muzikantus ir šokėjus - Niujorko įžymybėms palinksminti. Iš 
paskos nusekė ir šešios kankabonaitės, ir aš žvaigždute žymiu šuns 
vardą, nes netrukus šios mažylės jį užmuš ir suvalgys. Neapsimokėjo 
tokį metą būti šunimi. 

Selena klausinėjo, kur jos tėvas, o Hisako - kur jos vyras. *Zyg- 
fridas ramino, girdi, jie jau išvažiavę į oro uostą. Jis ketino juos visus 
įsodinti į kokį nors lėktuvą, skrendantį komerciniu, užsakomuoju ar 
karinės paskirties reisu, ir saugiai išsiųsti iš Ekvadoro. Ir tik prieš 
lėktuvui pakylant jis pasakys joms, kas iš tikrųjų atsitiko Endriui 
Makintošui ir Dzendžiui Hirogučiui - kad ir draskysis iš sielvarto, 
tačiau bent jau bus daugmaž saugios. 

Nusileisdamas Merei, sutiko paimti ir šešias mergaites. Jų kalbos 

nebūtų supratęs net ir su „Mandaraksu“. Šis geriausiu atveju atpažin- 
davo kas dvidešimtą žodį, galbūt dėl giminingumo su kečujų - inkų 
imperijos bendrine - kalba. Kartais „Mandaraksui“ pasigirsdavo 
vienas kitas arabų - kadaise Afrikos vergų pirklių bendrinės - 
kalbos žodis. 

Štai dar viena didelių smegenų išmonė, kurios pastaruoju metu 
kaip ir negirdėti: vergija. Ką tu, žmogau, pavergsi, tik plaukmenis ir 
žabtus teturėdamas? 

Vos tik jie patogiai susėdo į autobusą, stovintį prieš „Eldoradą“, per 
keletą radijukų minia išgirdo pranešimą, kad „šimtmečio iškyla į 
gamtą atšaukta. Miniai, taip pat kareiviams, kurie tebuvo kareiviš- 
kai aprengti civiliai, tai reiškė, kad viešbutyje esantis maistas priklau- 
so visiems. Per milijoną metų prisižiūrėjau, patikėkit: kai pasigilini, 
maistas - visa ko pagrindas. 

„Mandaraksas“ bylojo: 


Pirma ėdesys, moralė paskui. 


— BERTOLTAS BRECHTAS (1898-1956) 


Tad minia siūbtelėjo viešbučio durų link ir akimirksniu apsupo auto- 
busą, nors nei autobusas, nei jame sėdintys žmonės maisto grobikų 
nedomino. Tačiau jie daužė autobuso šonus ir klykė - nesitverdami 
kailyje, kad kiti jau įsiveržė į viešbutį ir jiems neliks maisto. 

Autobuse sėdintiesiems buvo ko išsigąsti. Jį galėjo parversti. Galė- 
jo padegti. Galėjo apmėtyti akmenimis ir skeveldromis papilti langus. 
Saugiausia buvo slėptis ant grindų tarp sėdynių eilių. Hisako Hiroguči 
žengė pirmą žingsnį bičiulystės su nerege Selena link: japoniškai bur- 
kuodama, savo rankomis parklupdė ant grindų ir palenkė galvą. Tada 
Hisako atsiklaupė šalia jos ir *Kazachės ir apkabino Seleną. 

Kaip meiliai Hisako ir Selena globos viena kitą ateity! Kokį gražų 
ir mielą vaikutį jiedvi augins! Ak, kaip aš jomis žavėjausi! 


**kR* 


Taip, o *Džeimsas Veitas ir dabar vaizdavo vaikų gynėją. Jis savo 
kūnu užstojo ant grindų sukritusias persigandusias kankabonaites. 
Jam rūpėjo tik savas kailis, tačiau Merė Hepbern nutvėrė jį už rankų 
ir prisitraukė prie savęs taip, kad abu tapo gyva tvirtove. Jei pasipiltų 
stiklo šukės, smigtų į juodu, o ne į mergaites. 

„Mandaraksas“ bylojo: 


Nėra didesnės meilės, kaip gyvybę 
už draugus atiduoti. 


— ŠV. JONAS (4 m. pr. Kr.-30 m. po Kr. ?) 


Štai tuomet, tokioje padėtyje, *Veitui ėmė klebetuoti širdis - jos rau- 
mens skaidulos pradėjo nedarniai trūkčioti, todėl sutriko kraujota- 
ka. Tai irgi buvo paveldėta. Tiesa, * Veitas nežinojo, kad jo ir tėvas, 
ir motina, kurie vienas kitam buvo tėvas ir duktė, mirė nuo širdies 
priepuolio vos persiritę per keturiasdešimt. 

Žmonijai pasisekė, kad *Veitas neišgyveno iki poravimosi žaidy- 
nių Santa Rozalijoje. Kita vertus, menkas skirtumas, jei šiandienykš- 
čiai žmonės ir būtų paveldėję širdį - delstinę bombą, nes dabar nie- 
kas nesulauktų tos bombos sprogstant. *Veito amžiaus žmogus šiais 
laikais būtų tikras Matūzalis. 

Tuo pat metu uoste kita minia, kitas nesveikas Ekvadoro socialinės 
sistemos organas, iš „Bahia de Darwin“ grobė ne tik maistą, bet ir 

televizorius, telefonus, radiolokatorių, sonarą, radijo imtuvus, elekt- 
ros lemputes, kompasus, tualetinį popierių, kiliminę dangą, muilą, 
virtuvės rykus, jūrlapius, čiužinius, bortinius variklius, pripučiamus 
plaustus ir taip toliau, ir panašiai. Šie kovotojai dėl būvio mėgino pa- 
vogti net suktuvą inkarams leisti ir traukti, bet jiems pavyko jį tik 
nepataisomai sugadinti. 

Gerai, kad bent paliko gelbėjimosi valtis - tačiau be neliečiamųjų 
maisto atsargų. 

O kapitoną fon Kleistą baimė netekti gyvybės pusplikį užvijo stie- 
bu ant stebėjimo aikštelės. 


**+ 


Minia prie „Eldorado“ praūžė pro autobusą it cunamio banga - pa- 
likdama jį, taip sakant, sveiką ir gyvą. Galėjo važiuoti kur nori. Žmo- 
nių kaip nebūta, išskyrus keletą tysančių per grūstį sužeistų ar su- 
tryptų žmogelių. 

Tad *Zygfridas fon Kleistas, didvyriškai kovodamas su traukuliais 
ir nepaisydamas Hantingtono chorėjai būdingų haliucinacijų, sėdo 
už vairo. Dešimčiai savo keleivių patarė likti ant grindų, kur jie buvo 
iš lauko nematomi - ir ramino vieni kitus kūnų šiluma. 

Jis užvedė variklį ir nustatė, kad benzino pilnas bakas. Įjungė oro 
kondicionierių. Angliškai, vienintele kalba, kuria galėjo susikalbėti 
su keleiviais, pranešė, kad po minutės kitos autobuse bus gerokai vė- 
siau. Šis pažadas išsipildė. 

Lauke temo, todėl įjungė šoninius žibintus. 


*** 


Maždaug tuo metu Peru paskelbė Ekvadorui karą. Du Peru naikin- 
tuvai skrido virš Ekvadoro teritorijų, vienas nešinas raketa, nustatyta 

į radiolokatoriaus signalus, sklindančius iš Gvajakilio tarptautinio 
oro uosto, kitas nešinas raketa, nustatyta į radiolokatoriaus signalus, 
sklindančius iš karinio jūrų laivyno bazės Galapagų saloje Baltro- 
je - mokomojo burlaivio, šešių kranto apsaugos laivų, dviejų okeani- 
nių buksyrų, patrulinio povandeninio laivo ir sausajame doke laikomo 
eskadrinio minininko irštvos. Eskadrinis minininkas buvo didžiausias 
Ekvadoro karinio jūrų laivyno laivas - po „Bahia de Darwin“. 
„Mandaraksas“ taip bylojo: 


Geriausi tatai buvo laikai ir blogiausi; 
išminties ir beprotybės amžius, 

tikėjimo ir skepticizmo epocha, 

šviesos ir tamsos metas, 

vilties pavasaris ir nevilties žiema, 

viskas mums buvo prieš akis, ir nieko neliko, 
visi mes kopėme į dangų ir ritomės į pragarą. 


— ČARLZAS DIKENSAS (1812-1870) 


Kartais pasvarstau, kokia būtų tapusi žmonija, jei būsimieji Santa 
Rozalijos kolonistai būtų buvę visi į pirminį sąrašą įtraukti „šimt- 
mečio iškylos į gamtą“ dalyviai ir laivo įgula: tie patys kapitonas fon 
Kleistas, Hisako Hiroguči, Selena Makintoš ir Merė Hepbern, o vietoj 
ras Henris Kisindžeris, Rudolfas Nurijevas, Mikas Džegeris, Paloma 
Pikaso, Valteris Kronkaitas, Bobis Kingas, „įžymiausias Prancūzijos 
virėjas Roberas Pepenas ir, be abejo, Endrius Makintošas ir Dzen- 
džis Hirogučis, ir taip toliau, ir taip toliau. 

Sala tiek žmonių būtų išmaitinusi - šiaip ne taip. Tikriausiai būtų 
buvę grumtynių, muštynių - gal, pristigus maisto ar vandens, net 
lavonų. Ir, manau, kai kurie būtų įsivaizdavę, kad gamtai ar dar kaž- 
kam išjų pergalės daug džiaugsmo. Tačiau jeigu nebūtų dauginęsi - o 
dauguma į sąrašą įtrauktų moterų buvo per senos gimdyti, taigi ne- 
būtų buvę ko dėl jų ir varžytis, - evoliucijos požiūriu jų gyvaliojimas 
būtų ir supuvusio skatiko nevertas. 

Santa Rozalijoje pirmaisiais trylika metų, kol lytiškai subrendo 
Akiko, gyveno tik dvi vaisingos moterys: Selena, neregė, ir Hisako Hi- 
roguči, pagimdžiusi vieną kūdikį su kailiuku, paskui tris normalius. 
Nugalėtojai greičiausiai būtų visas apvaisinę, gal net prieš jų valią. Ta- 
čiau ilgainiui, manau, būtų menkas skirtumas, kurie vyriškiai jas būtų 

apvaisinę, Mikas Džegeris ar daktaras Henris Kisindžeris, ar kapitonas, 
ar koks junga. Žmonija būtų daugmaž tokia pat, kokia yra dabar. 

Ilgainiui išlikę būtų ne nuožmiausi kovotojai, bet sumaniausi žu- 
vautojai. Tokios tokelės čia, salose. 


x*R* 


Kad kiek Galapagų salyne būtų už būvį kovoję ir gyvi Meino omarai. 
Iki apiplėšimo „Bahia de Darwin“ triume, ventiliuojamose cisternose 
su jūros vandeniu, jų buvo visi du šimtai. 

Vandenyse aplink Santa Rozaliją jiems būtų ne per karšta, tik kiek 
per gilu. Šiaip ar taip, įdomu štai kas: kaip ir žmonės, jie, prispyrus 
reikalui, misti galėjo beveik bet kuo. 

Senatvėje kapitonas fon Kleistas prisiminė tas cisternas su oma- 
rais. Kuo senyn, tuo ryškiau jis prisimindavo tolimos praeities 
įvykius. Kartą po vakarienės Akiko, Hisako Hiroguči plaukuota- 
jai dukrelei, palinksminti jis pasekė mokslinės fantastikos pasaką, 
paremtą prielaida, kad Meino omarai pasiekė salas ir po milijono 
metų — tai jau būtų šiais laikais - tapo planetoje vyraujančia rūši- 
mi, prisistatė miestų su teatrais, ligoninėmis, viešuoju transportu 
ir taip toliau. Jo pasakoje omarai griežė smuikais, tyrė nužudymo 
bylas, atlikinėjo mikrochirurgines operacijas, stojo į knygos mėgė- 
jų klubus ir taip toliau. 

Pasakos moralas - omarai darė tą patį, ką darydavo žmonės, tai 
yra viską gadino. Visi jie mielai būtų atvirtę į paprastus omarus, juo- 
ba kad žmonių, kurie geistų juos gyvus išvirti, buvo nebelikę. 

Seniau tik tas vienas dalykas ir kartino jų gyvenimą: kad juos 
gyvus verda. Ir vien dėl to, kad ėmė vengti verdančio vandens, da- 
bar turėjo išlaikyti simfoninius orkestrus, ir taip toliau, ir panašiai. 
Kapitono istorijos pasakotojas - neturtingas Omarvilio simfoninio 

orkestro antrasis valtornininkas, kurio žmona ką tik pabėgo pas pro- 
fesionalų ledo ritulininką. 


A+ 


Kurdamas tą pasaką, kapitonas nežinojo, kad žmonija visame pasau- 
lyje stovi ant išnykimo slenksčio ir kad kitiems vyrauti nusiteiku- 
siems gyviems padarams darosi vis lengviau įsitvirtinti. Nei jis, nei 
kiti Santa Rozalijos naujakuriai to taip ir nesužinos. Ir čia aš kalbu tik 
apie stambių gyvūnų vyravimą tarp kitų stambių gyvūnų. O po teisy- 
bei, planetoje priešininkus įveikti geriausiai sekėsi mikroskopiniams 
organizmams. Ar buvo bent vienas atvejis, kad Dovydo ir Galijoto 
susirėmimą laimėtų Galijotas? 

Kalbant apie stambiuosius padarus, regimuosius kovotojus, oma- 
rai, be abejo, turėjo mažai galimybių tapti tokiais nuostabiais kūrė- 
jais ir naikintojais kaip žmonės. Jei savo sarkastišką pasaką kapitonas 
būtų sekęs ne apie omarus, o apie aštuonkojus, ji nebūtų atrodžiusi 
pernelyg kvaila. Anuomet, kaip ir dabar, šie minkštakūniai padarai 
turėjo gerai išvystytas smegenis, kurių pagrindinė funkcija - valdyti 
lanksčias galūnes. Kai pagalvoji, jie ne taip jau labai skyrėsi nuo žmo- 
nių su smegenų valdomomis rankomis. Galimas daiktas, su savo sme- 
genimis ir galūnėmis gebėtų ne tik žuvauti, bet ir daugiau ką daryti. 

Tačiau man dar nepasitaikė sutikti aštuonkojo ar pagaliau kokio 
nors kito gyvūno, kuriam pabostų leisti gyvenimėlį vien tik ieškantis 
maisto, o magėtų paeksperimentuoti taip, kaip eksperimentavo be- 
ribio godumo ir ambicijų skvirbinama žmonija. 


**+ 


Dėl galimybės žmonėms pasukti atgal, vėl imti naudoti įrankius, sta- 
tyti namus, groti muzikos instrumentais ir taip toliau: šįkart jiems 

viską tektų daryti nosimis. Jų rankos virto plaukmenimis, kuriuose 
plaštakų kaulai jaugę nejudamai. Plaukmens gale styro penkios gry- 
nai dekoratyvinės ataugos, masalas priešingai lyčiai per poravimąsi. 
Iš tikrųjų tai penkių įaugusių pirštų galiukai. Nebeliko ir rankas val- 
džiusios smegenų dalies, dėl to žmonių kaukolės kur kas aptakesnės. 
Kuo kaukolė aptakesnė, tuo geriau sekasi žuvauti. 


**k+ 


Jei dabartiniai žmonės geba plaukyti taip greit ir taip toli, kaip 
kotikai, kas jiems neleidžia grįžti į žemyną, iš kur kilo jų protėviai? 
Atsakymas: niekas. 

Žuvų stygiaus ar gyventojų pertekliaus laikotarpiais daug kas 
bandė ir bandys. Tačiau ten juos visada pasitiks moterų kiaušinėlius 
ėdanti bakterija. 

Štai ir po visų geografinių tyrinėjimų. 

Kita vertus, ko veržtis į tą žemyną, kai čia taip ramu? Visose sa- 
lose siūbuoja kokosų palmės, driekiasi platūs baltutėliai paplūdimiai, 
skaidrios žydros lagūnos - augink vaikus ir norėk. 

Ir visi žmonės, per evoliuciją palikę be rankų, tokie tyri, tokie romūs. 
„Mandaraksas“ bylojo: 


Ar juodadarbis būčiau aš, 
Ar meistras - nesvarbu: 
Vis tiek Šėtonas tuoj suras 


Man, tinginiui, darbų. 


— IZAOKAS VOTSAS (1674-1748) 

O tada, prieš milijoną metų, pačiame planetos atmosferos paribyje 
išretėjusios medžiagos sruogomis šliuožė naikintuvas su jaunu Peru 
lakūnu, papulkininkiu, pavarde Giljermas Rejesas. Gyvas tokiame 
aukštyje jis buvo todėl, kad jo kostiumas ir skafandras buvo pripum- 
puoti dirbtinės atmosferos. Stačiai nuostabu, kaip žmonės įsigudrin- 
davo įkūnyti neįgyvendinamas svajones. 

Papulkininkis Rejesas sykį su vienu bendradarbiu lakūnu svarstė, 
bet taip ir nenutarė, kas gali būt maloniau už lytinį aktą. Dabar jis 
su tuo draugu palaikė radijo ryšį - tas iš Peru, iš aviacijos bazės, jam 
turėjo pranešti, kada Peru oficialiai paskelbs karą Ekvadorui. 

Papulkininkis Rejesas jau buvo įjungęs lėktuvo papilvėje kaban- 
čios didžiulės savaeigės raketos smegenis. Vos pajutusi gyvybės sko- 
nį, ji beprotiškai įsimylėjo radiolokatoriaus lėkštę ant valdymo bokš- 
to Gvajakilio tarptautiniame oro uoste, teisėtai pasirinktame atakos 
taikiniu, kadangi jame Ekvadoras laikė dešimt savo karo lėktuvų. Ši 
radiolokatorių įsimylėjusi gražuolė papulkininkio lėktuvo papilvėje 
kai kuo priminė Galapagų didžiuosius sausumos vėžlius: visų reika- 
lingų maisto medžiagų turėjo po savo kiautu. 

Ir atėjo pranešimas, kad jau galima ją paleisti. 

Ir jis paleido. 

Ant žemės esantis draugas pasiteiravo, kokia savijauta davus 

tokiam daiktui laisvę. Rejesas atsakė pagaliau sužinojęs, kas yra ma- 
loniau už lytinį aktą. 


**++ 


Jaunojo papulkininkio jausmai raketos paleidimo akimirką turėjo 
būti išprotauti, grynai jo didelių smegenų pagimdyti, nes raketai pa- 
sileidus atlikti meilės akto lėktuvas nei sudrebėjo, nei pakrypo, nei 
šoktelėjo aukštyn, nei smuktelėjo žemyn. Skrido kaip skridęs, kadan- 
gi autopilotas, staiga pasikeitus svoriui ir aerodinamikai, akimirks- 

Dėl Rejeso regėtų paleidimo padarinių: raketa buvo per aukštai, 
kad paskui ją nusidriektų garų uodega, o išmetamosios dujos - šva- 
rios, tad Rejesas tepamatė brūkšnelį, kuris susitraukė į tašką, šis - į 
dulkę, dulkė - į nieką. Raketa ištirpo taip greitai, kad atrodė, lyg jos 
nė nebūta. 

Ir viskas. 

Jei stratosferoje ir liko koks nors šio įvykio pėdsakas, tai niekur 
kitur kaip tik didelėse Rejeso smegenyse. Jautėsi laimingas. Romus. 
Bežadis. Išsekęs. 

Visai nekeista, kad Rejesas jautėsi atlikęs kažką panašaus į vyro veiks- 
mą per lytinį aktą. Jo įjungtas, tačiau jam nepavaldus kompiuteris 
nustatė tikslų paleidimo laiką ir perdavė smulkią instrukciją paleidi- 
mo mechanizmui apsieidamas be jo pagalbos. Be to, jis net gerai ne- 
išmanė, kaip tas mechanizmas veikia. Tai specialistų sritis. Tiek kare, 
tiek meilėje jis buvo bebaimis, nutrūktgalvis nuotykių ieškotojas. 

Iš tiesų, raketos paleidimas iš esmės buvo identiškas visų patinų 
vaidmeniui dauginimosi metu. 

Štai dėl ko papulkininkiu buvo galima pasikliauti: kad jis nedve- 
jodamas atliks savo pareigą. 

Taip - o tas brūkšnelis, taip greitai pavirtęs į tašką, paskui - į dul- 
kę ir galiausiai - į nieką, dabar nebe jo reikalas. Nuo šiol visas vyks- 
mas dėsis paskirties punkte. 

Jis savo padarė. Jautėsi alpiai mieguistas - ir patenkintas, ir iš- 
didus. 


AARAX 


Net keli mano pasakojimo veikėjai - tikri bepročiai, ir aš bijau, kad 
dėl tokio vienpusiškumo nekiltų įspūdis, jog prieš milijoną metų visi 
žmonės buvo pamišę. Taip nebuvo. Kartoju: taip nebuvo. 

Anuomet dauguma žmonių buvo psichiškai sveiki, ir į tokio 
komplimento nusipelniusiųjų būrį aš džiaugsmingai įtraukiu Re- 
jesą. Visa bėda, kartoju, ne beprotybė, o tai, kad žmonių smegenys 
buvo per didelės, apgaulingos ir dėl to niekam tikusios. 


*k+ 


Joks pavienis žmogus negalėjo savintis nuopelnų gaminant tą taip 
nepriekaištingai veikiančią raketą. Tai bendras laimėjimas visų, savo 
didelėmis smegenimis sprendusių uždavinį, kaip išgauti ir į vieną 
vietą sutelkti pasklidą gamtos griaunamąją jėgą ir palyginti nedidelė- 
mis jos pakuotėmis apmėtyti priešus. 

Aš pats labai artimai susidūriau su tomis įkūnytomis svajonėmis 
Vietname - būtent su minosvaidžiais, rankinėmis granatomis ir arti- 
lerija. Be žmonių pagalbos gamta nieku būdu nebūtų į tokias mažas 
talpyklas sutelkusi tokios tyčinės naikinamosios galios. 

Jau pasakojau, kaip nušoviau senikę už tai, kad metė rankinę gra- 
natą. Galėčiau papasakoti daug daugiau, tačiau joks Vietname mano 

matytas ar kitų apsakytas sprogimas nepalyginamas su tuo, kas atsi- 
tiko, kai toji Peru raketa įgrūdo savo nosies smaigalį, atvirų nervų 
galūnių gausiausią kūno dalį, į Ekvadoro radiolokatoriaus lėkštę. 


AKR 


Skulptūromis niekas šiais laikais nesidomi. Kas gi plaukmenimis ar 
burnomis nulaikytų kirstuką ar litavimo lempą? 

Bet jei čia, salose, stovėtų paminklas svarbiausiam praeities įvy- 
kiui pažymėti, geriausiai tiktų toks: tos raketos ir tos radiolokato- 
riaus lėkštės kergimosi akimirka prieš pat sprogimą. 

Po juo, lavos postamente, galėtų būti įrėžti šie žodžiai, išreiškian- 
tys nuostatą visų, prisidėjusių prie raketos projektavimo, gaminimo, 
pardavimo, pirkimo ir paleidimo, ir tų, kurie tokius galingus sprog- 
dinimus priskyrė pramogų sričiai: 


„O, tokia pavydėtina dalia 


Kas nesidžiaugtų? 


— VILJAMAS ŠEKSPYRAS (1564-1616) 


TJA 


Likus dvidešimčiai minučių iki prancūziško raketos ir radiolokato- 
riaus lėkštės bučinio, kapitonas Adolfas fon Kleistas nusprendė, kad 
gali be baimės leistis žemyn iš „Bahia de Darwin“ stebėjimo aikštelės. 
Laivas buvo apšvarintas iš pagrindų, patogumų ir navigacijos prie- 
monių belikę mažiau nei Jos Didenybės laive „Byglyje', kai tas narsus 
nedidelis medinis burlaivis 1831 metų gruodžio 27 dieną išvyko į ke- 
lionę aplink pasaulį. „Byglyje“ bent jau buvo kompasas ir sekstantas, 
ir laivavedžių, gebančių pagal žvaigždes gana tiksliai įsivaizduoti lai- 
vo padėtį visatos mechanizme. Be to, nakčiai „Byglyje“ buvo aliejinių 
žibintų ir žvakių, hamakų jūrininkams, čiužinių ir pagalvių kapitono 
padėjėjams. Ryžęsis nakvoti „Bahia de Darwin“ būtum turėjęs gul- 
dyti pailsusią galvą ant pliko plieno arba daryti taip, kaip darydavo 
Hisako Hiroguči, kai akys pačios imdavo merktis. Hisako eidavo į 
tualetą už didžiojo salono, sėsdavosi ant klozeto dangčio ir guldyda- 
vo galvą ant rankų, sudėtų ant praustuvės. 


+++ 


Minią prie viešbučio prilyginau cunamio bangai, kurios ketera pra- 
ūžė palei autobusą ir nebegrįžo. Minia uoste labiau panėšėjo į uraga- 
ną. Dabar tas nuožmus viesulas prieblandoje tolo nuo kranto, sem- 
damasis energijos iš savęs paties, kadangi kiekvienas nešėsi ką nors 

atimamo - kas omarų, kas vyno, kas elektroninių prietaisų, kas už- 
uolaidų, kas pakabų, kas cigarečių, kas kėdžių, kas kiliminės dangos 
ritinių, kas rankšluosčių, kas lovatiesių, ir taip toliau, ir panašiai. 

Taigi kapitonas nusikabarojo iš stebėjimo aikštelės, į skersinius 
iki mėlynių susimušdamas lepias basas pėdas. Kiek akis matė, visa- 
me laive ir uoste - nė gyvos dvasios. Kadangi mūvėjo tik trumpikes, 
pirmiausia patraukė į kajutę. Vylėsi, kad marodieriai bus palikę nors 
kiek drabužių. Paspaudė elektros jungiklį, bet kas iš to - visos lem- 
putės buvo išsuktos. 

Tačiau elektros srovė nedingo - nes mašinų skyriuje tebestovėjo 
akumuliatorių blokai. O buvo taip: lempučių vagys paskubėjo pa- 
likti mašinų skyrių be šviesos, todėl akumuliatoriai, generatoriai ir 
starteriai liko nepavogti. Tad tam tikru atžvilgiu vagys nesąmoningai 
padarė žmonijai didelę paslaugą. Jų dėka laivas dar galėjo plaukti. 
Be navigacijos prietaisų jis buvo aklas kaip Selena Makintoš - ir vis 
dėlto tai buvo greičiausias laivas toje pasaulio dalyje ir, reikalui esant, 
galėjo nepasipildydamas degalų dvidešimt dienų didžiausiu greičiu 
skrosti vandenyną, aišku, jei nesiras bėdų tamsiame nors į akį durk 
mašinų skyriuje. 

O iš tikrųjų, išplaukus į jūrą, jau po penkių dienų tamsiame nors 
į akį durk mašinų skyriuje rasis dar ir kokia bėda. 


*** 


Kapitonas, žinoma, visai neketindamas išvesti laivo į jūrą, apgraibo- 
mis apieškojo kajutę - drabužių nuogybei prisidengti. Nerado net 
nosinės ar plaušinės. Jis pirmą kartą susidūrė su tekstilės gaminių 
stygiumi, dėl kurio tąkart jautė nepatogumą, ir tiek, tačiau per tris 
dešimtis likusių gyvenimo metų dėl to patirs nemenkų sunkumų. 
Paprasčiausiai nebus iš kur išpešti jokio audinio odai apsaugoti die- 

ną nuo nudegimo, o naktį - nuo šalčio. Ak, kaip jis ir kiti naujakuriai 
pavydės Hisako dukteriai Akiko jos kailinukų! 

Visi, išskyrus Akiko, vėliau ir jos plaukuotus vaikus, dienomis 
turės nešioti nepatvarius apsiaustus ir skrybėles iš žuvų žarnelėmis 
suraišiotų plunksnų. 

„Mandaraksas bylojo priešingai: 


Žmogus - beplunksnis dvikojis. 


— PLATONAS (427?-347 m. pr. Kr.) 


Kapitonas kajutę apieškojo be panikos. Duše teškėjo vanduo, ir jis 
tvirtai užsuko kraną. Kas kas, o toks darbas buvo jo jėgoms. Štai kur 
žmogaus savitvarda! Kaip minėjau, virškinimo trakte jis nešiojosi dar 
daug neperdirbto maisto. Tačiau dar daugiau jo dvasios ramybę lėmė 
tai, kad jam nereikėjo pateisinti kieno nors lūkesčių. Beveik visų tų, 
kurie nusiaubė laivą, laukė kirbinės baisaus skurdo slegiamų gimi- 
naičių, kaip tos kankabonaitės vartančių akis, tapšnojančių pilvus, 
pirštais rodančių pražiotas gerkles. 

Kapitonas neprarado savo išgarsėjusio humoro jausmo, ir dabar 
ničniekas netrukdė juo pasimėgauti. Prieš ką jam vaidinti rimtą po- 
žiūrį į gyvenimą? Žiurkių, ir tų laive nė kvapo. „Bahia de Darwin“ 
apskritai niekada nebuvo žiurkių - dar viena žmonijai palanki aplin- 
kybė. Jei kartu su pirmaisiais naujakuriais į Santa Rozaliją būtų išlipę 
žiurkių, po kokio pusmečio žmonėms būtų nebelikę ko valgyti. 

Paskui, po visko, suėdusios paskutinius žmones ir viena kitą, 
žiurkės būtų pačios išgaišusios. 

„Mandaraksas“ bylojo: 

Žiurkės! 


Grasino šunims ir pjovė kates, 


Ir kandžiojo lopšiuos žinduklius, 
Ir tuštino su sūriu statines, 

Ir sriubą samčiuos laižė nekukliai. 
Jos barstė kilkes kur papuolė, 

Iš skrybėlių sau taisės guolius, 

Net kalbas moterų griovė uoliai - 
Šneka išsisėmė, 

Cypt, klykti jos ėmė 
Penkiasdešimčia diezų ir bemolių. 


— ROBERTAS BRAUNINGAS (1812-1889) 


Patamsyje miklūs kapitono pirštai ant tualeto bakelio aptiko kažkokį 
daiktą - kaip paaiškėjo, puspilnį butelį konjako. Tai buvo paskuti- 
nis laive užsilikęs butelis, o jo turinys - visame laive nuo pirmagalio 
iki laivagalio, nuo stebėjimo aikštelės iki kilio - paskutinė užsilikusi 
Žmogaus organizmo įsisavinama medžiaga. Taip sakydamas aš, aiš- 
ku, neatsižvelgiu į kanibalizmo galimybę. Užmerkiu akis prieš faktą, 
kad pats kapitonas buvo visai tinkamas maistui. 

Ir vos tik kapitono pirštai patamsy kietai apgniaužė butelio kak- 
liuką, kažkas didelis ir stiprus dėjo į „Bahia de Darwin“ šoną įsak- 
mų niuksą. Be to: apačioje, valčių denyje, blerbėjo vyriški balsai. 
O buvo taip: buksyro komanda, pristačiusi degalų ir maisto į Kolum- 
bijos krovininį laivą „San Mateo“, rengėsi nusitempti dvi „Bahia de 
Darwin“ gelbėjimosi valtis. Jie atrišo pirmagalio lyną, ir buksyras iš 
lėto traukė pirmagalį nuo kranto, kad būtų galima nuleisti į vandenį 
gelbėjimosi valtį nuo dešinio šono. 

Taigi laivą su Pietų Amerikos žemynu dabar jungė vienas vienin- 
telis laivagalio lynas. Poetiškai tariant, tas baltas nailoninis laivagalio 
lynas - visos šiuolaikinės žmonijos bambagyslė. 

Laive kapitonas galėjo būti palaikytas tokia pat šmėkla kaip ir aš. Vy- 
rai, pasiėmę mūsų gelbėjimosi valtis, nė neįtarė, kad ten yra žmogus. 

Vičvienas, neskaitant manęs, jis gėrė ir girtėjo. O koks skirtumas? 
Buksyras su klusniai iš paskos sekančiomis gelbėjimosi valtimis nu- 
plaukė upe. „San Mateo, it Kalėdų eglė tviskantis šviesomis, su virš 
tiltelio besisukančia radiolokatoriaus lėkšte, nuplaukė jūros link, tad 
kapitonas galėjo nuo tiltelio šūkauti kas ateina į galvą, nepatraukda- 
mas nepageidautino dėmesio. Įsitvėręs šturvalo, riktelėjo žvaigždė- 
tam vakaro dangui: 

- Žmogus už borto! - turėjo omeny save. 

Nieko nesitikėdamas, paspaudė kairio šono variklio starterį. Lai- 
vo viduriuose pasigirdo duslus, sodrus didelio, sveikatingo dyzelinio 
variklio dundėjimas. Paspaudė kitą starterio mygtuką, dovanodamas 
gyvybę identiškam variklio dvyniui. Šie patikimi, kantrūs vergai 
gimė Kolambuse, Indianos valstijoje, - netoli nuo Indianos universi- 
teto, kuriame Merė Hepbern gavo zoologijos magistrės laipsnį. 

Pasaulis mažas. 

Tai, kad dyzeliniai varikliai veikia, kapitonui buvo nauja dingstis pa- 
sikvaišinti konjaku. Variklius jis išjungė, ir gerai padarė. Jei būtų pa- 
likęs veikti, kol kaip reikiant įkais, ta temperatūros anomalija būtų 
patraukusi stratosferoje budinčio Peru naikintuvo elektronikos dė- 
mesį. Vietname turėjome šilumai jautrių prietaisų, tokių jautrių, kad 
naktį galėdavo aptikti žmones ar bent didesnius žinduolius - dėl to, 
kad jų kūnai būdavo trupučiuką šiltesni už aplinką. 

Kartą nukreipiau artilerijos ugnį į naminį buivolą. Paprastai 
aptikdavome žmones - bandančius prisėlinti ir, jei pasiseks, mus 
užmušti. Na ir gyvenimas! Nors mesk visus ginklus ir eik žuvauti. 

Taip pat ant tiltelio galvojo ir kapitonas: „Na ir gyvenimas!“, ir pana- 
šiai. Viskas atrodė labai juokinga, tačiau juokas neėmė. Gyvenimas, 
galvojo, jį išbandė, nustatė, kad niekam tikęs, ir padėjo tašką. Būtų jis 
žinojęs, kas jo dar laukia! 

Jis nusileido nuo tiltelio ir basas per pliką plieną nuėjo pro padė- 
jėjų kajutes į laivagalį. Dabar, nulupus kiliminę dangą, net ir žvaigž- 
džių šviesoje aiškiai margavo užkaltos skylės ginklų stovams. Aš pats 
ten, viršutiniame denyje, privirinau keturias plokštes. Daugiausia ir 
kruopščiausiai pasidarbavau giliai, triume. 

Kapitonas pakėlė akis į žvaigždes, ir didelės smegenys jam kuštelėjo, 
kad jo planeta - menka kosmoso dulkė, o jis - mikrobas ant tos dulkės, 
ir ar jis žus, ar bus - jokios reikšmės. Štai kam tos didelės smegenys 
naudojo savo pajėgumo perteklių: tokiems va paistalams. Ir kuriam 
galui? Šiais laikais žmonėms užmušk nekyla šitokių minčių. 

Ir tada jis pamatė krintančią žvaigždę - meteoritą, užsidegusį at- 
mosferos paribyje, ten, kur kosmonauto kostiumu vilkintis papulki- 
ninkis Rejesas ką tik gavo pranešimą, kad Peru Ekvadorui oficialiai 
paskelbė karą. Krintanti žvaigždė davė signalą didelėms kapitono 
smegenims dar kartą nusistebėti, kokie nepasirengę žmonės meteo- 
ritų smūgiams į Žemės paviršių. 

Paskui oro uoste driokstelėjo griausmingas sprogimas - raketa ir 
radiolokatoriaus lėkštė šventė medaus mėnesį. 

Viešbučio autobusas, iš vidaus išgražintas mėlynkojų padūkėlių, jūri- 
nių iguanų, pingvinų, neskraidančių kormoranų ir kitų gyvūnų pie- 
šiniais, tuo metu stovėjo prieš ligoninę. Kapitono brolis *Zygfridas 
buvo beeinąs į vidų ieškoti, kas padėtų sąmonės netekusiam *Džeim- 
sui Veitui. *Veitą ištikus širdies priepuoliui, teko išsukti iš kelio į oro 
uostą, ir tai, be abejo, išgelbėjo visų autobuso keleivių gyvybes. 

Smogė kietas it plytų siena smūginės sprogimo bangos kunkulas. 
Autobuso keleiviams pasirodė, kad sprogo pati ligoninė. Autobuso 
langai sukrito į vidų, tačiau jų būta iš grūdinto stiklo. Skeveldromis 
jie nepažiro. Merę, Hisako, Seleną, * Kazachę, vargšą *Veitą, kanka- 
bonaites ir kapitono brolį apibėrė lyg baltųjų kukurūzų kruša. 

Tas pats atsitiko ir „Bahia de Darwin“. Visi langai buvo išmušti, 
grindys nusėtos baltais grūdais. 

Vos prieš kelias akimirkas šviesomis tvieskusioje ligoninėje, kaip ir 
visame mieste, buvo tamsu, iš vidaus kažkas šaukėsi pagalbos. Autobu- 
so variklis, ačiū Dievui, neužgeso, ir žibintai apšvietė siaurą keliuką tarp 
griuvenų. Tad *Zygfridui, vis sunkiau valdančiam paralyžinį drebulį, 
vis dėlto pavyko iš ten išvažiuoti. Kuo jis ar kiti autobuso keleiviai galėjo 
padėti sugriautoje ligoninėje likusiems gyviesiems, jei tokių ir liko? 

Labirintas tarp griuvėsių šliaužiantį autobusą logiškai vedė nuo 
sprogimo centro, oro uosto, prieplaukos link. Kelyje nuo priemiesčio 
per pelkę iki giliavandenių laivų prieplaukos griuvenų beveik nepa- 
sitaikė, smūginei bangai ten nebuvo ko griauti. 


*** 


*Zygfridas fon Kleistas vairavo prieplaukos link todėl, kad tame 
kelyje buvo mažiausiai kliūčių. Kur važiuoja, matė tik jis. Kiti nėsi- 
kėlė nuo grindų. Merė Hepbern sąmonės netekusį *Džeimsą Veitą 

patraukė nuo kankabonaičių ir ištiesė aukštielninką, o galvą paguldė 
sau į sterblę. Didelės kankabonaičių smegenys visiškai išsijungė, nes 
neturėjo nė kruopelės nuovokos, kas čia dedasi. Tokios pat bežadės 
atrodė ir Hisako Hiroguči, Selena Makintoš ir *Kazachė. 

Ir visi buvo apkurtę, nes smūginė banga smarkiai sužalojo jų 
vidurinių ausų kauliukus, pačius smulkiausius organizmų kaulus. 
Visos klausos jie taip ir neatgaus. Visi pirmieji Santa Rozalijos ko- 
lonistai, išskyrus kapitoną, bus priekurčiai, tad jų pašnekesių vie- 
nokia ar kitokia kalba didelę dalį sudarys: „A*“, „Garsiau!“ ir pa- 
našūs posakiai. 

Laimė, ši yda nebuvo paveldima. 


ki 


Kaip ir Endrius Makintošas su Dzendžiu Hirogučiu, jie taip ir nesu- 
žinos, kas tada driokstelėjo, - nebent atsakymus į panašius klausi- 
mus gavo kitame žydrojo tunelio į Anapilį gale. Jie patikės kapitono 
paaiškinimu, kad tą, paskui dar vieną sprogimą sukėlė iki baltumo 
įkaitę akmenys iš kosmoso, - patikės, bet ne visiškai, nes kapitonas 
apsijuoks, pridarydamas daugybę riktų. 

Paralyžinio drebulio krečiamas, šiek tiek atkurtęs, spengiančiomis 
ausimis, kapitono jaunėlis brolis autobusą sustabdė prieplaukoje ne- 
toli nuo „Bahia de Darwin“. Nemanė laive rasiąs prieglobstį. Nenu- 
stebo, kad laivas neapšviestas, matyt, ir be žmonių, išmuštais langais, 
be gelbėjimosi valčių ir pririštas prie prieplaukos vienu vieninteliu 
lynu nuo laivagalio. Pirmagalys buvo atitrauktas nuo prieplaukos, 
todėl trapas tabalavo virš vandens. 

Kaip ir viešbutis, laivas buvo aiškiai apiplėštas. Prieplauka nusėta 
vyniojamuoju popieriumi, kartono dėželėmis ir kitokiu marodierių 
paliktu šlamštu. 

Brolio susitikti *Zygfridas nesitikėjo. Kad kapitonas išskrido iš 
Niujorko, žinojo, bet kad atvyko į Gvajakilį - ne. Jei kapitonas ir yra 
kur nors Gvajakilyje, greičiausiai arba nebegyvas, arba sužeistas, 
arba tiesiog bejėgis kam nors padėti. Tuo istorijos tarpsniu žmonės 
Gvajakilyje neką galėjo vieni kitiems padėti. 

„Mandaraksas“ bylojo: 


Padėk sau, ir dangus tau padės. 


— ŽANAS DE LAFONTENAS(1621-1695) 


*Zygfridas vylėsi geriausiu atveju rasti toje suirutėje ramią vietelę ap- 
sistoti. Ir tai pavyko. Atrodė, kad aplink nesama nė gyvos dvasios. 

Tad jis išlipo iš autobuso pamėginti Hantingtono chorėjos sukel- 
tus nevalingus šokio judesius nuslopinti mankštos pratimais - šuo- 
liukais vietoje, atsispaudimais, tūpsniais ir panašiai. 

Patekėjo mėnulis. 

Ir čia jis išvydo, kaip ant „Bahia de Darwin“ viršutinio denio pa- 
kilo žmogaus figūra. 

Tai buvo jo brolis, tačiau kapitono veidą dengė šešėlis, todėl * Zyg- 
fridas jo nepažino. 

*Zygfridas buvo girdėjęs gandų, kad laive vaidenasi. Patikėjo re- 
gįs šmėklą. Manė, kad tai aš. Manė matąs Leoną Trautą. 


Tačiau kapitonas brolį pažino ir suriko tai, ką ir man, jei būčiau ma- 
terializavęsis, ko gero, būtų magėję surikti. O suriko jis štai ką: 
- Sveikas atvykęs į „šimtmečio iškylą į gamtą! 

Vis dar įsitvėręs butelį, nors jau tuštutėlį, kapitonas nusileido į pa- 
grindinį denį laivagalyje, taigi atsidūrė tiesiai prieš brolį, o *Zyg- 
fridas, kadangi smarkiai neprigirdėjo, atsistojo ant pat prieplaukos 
krašto. Skersai siaurą tarpą tarp laivo ir kranto tiesėsi laivagalio ly- 
nas, toji balta bambagyslė. 

- Aš apkurtau, - tarė *Zygfridas. - Tu irgi? 

— Ne, - atsiliepė kapitonas. 

Jis nuo sprogimo centro buvo daug toliau už *Zygfridą. Bet jam iš 
nosies bėgo kraujas, ir jis įsivaizdavo, kad tai pokštas. Nosį susibakino, 
kai ant viršutinio denio jį parbloškė smūginė banga. Nuo konjako jo 
humoro jausmas taip paaštrėjo, kad viskas atrodė klaikiai juokinga. 

Kapitonas nusprendė, kad *Zygfridas ant prieplaukos mankštos 
pratimais parodijavo šokio ligą, kurią iš tėvo, galimas daiktas, pa- 
veldėjo ir jiedu. 

— Gražiai tu mėgdžiojai tėvą, - tarė jis. 

Jiedu kalbėjosi vokiškai - vaikystės kalba, pirmąja išmokta kalba. 

- Adi! - sušuko *Zygfridas. - Tai nejuokinga! 

— Viskas juokinga, - atšovė kapitonas. 

— Kokių nors vaistų yra? Maisto? Lovų yra? - klausinėjo *Zygfridas. 
Kapitonas į tai atsakė „Mandaraksui“ gerai žinoma ištrauka: 


Esu smarkiai prasiskolinęs; nieko 
neturiu. Visa kita palieku vargšams. 


— FRANSUA RABLĖ (1494-1553) 


- Tu girtas! - sušuko *Zygfridas. 

— O kas čia tokio? - atkirto kapitonas. - Juk aš tik pajacas. 

Konjakui apgadinus smegenis, jis tapo baisus egoistas. Nė minties 
apie netoliese, tamsiame sugriautame mieste, kenčiančius žmones. 

- Žinai, Zygi, ką man pasakė vienas mano įgulos narys, kai mėgi- 
nau sulaikyti, kad nepavogtų kompaso? 

- Ne, - atsakė *Zygfridas ir vėl ėmė šokti. 

— „Iš kelio, pajace!“ - atsakė kapitonas ir užsikvatojo. - Drįso taip 
pasakyt admirolui, Zygi. Būčiau liepęs pakarti ant rėjos, ik, jei kažkas 
nebūtų pavogęs, ik, rėjos, ik. Saulei tekant, ik, jei kažkas nebūtų pa- 
vogęs saulėtekio. 

Beje, žmonės žagsi ir dabar. Ir, nori ar nenori, negali liautis. 
Dažnai girdžiu, kaip jie gulėdami plačiuose baltuose paplūdimiuo- 
se ar pliuškendamiesi žydrose lagūnose žagsi, balsaskylei nevalin- 
gai užsidarant spazmiškai įkvėpdami oro. Dabar, pasakysiu, žmo- 
nės žagsi dargi dažniau nei prieš milijoną metų. Man regis, kalta 
ne tiek evoliucija, kiek tai, kad daugelis gurkia žalias žuvis gerai 
nesukramtę. 

(ŽMONĖS) 

Ir, nepaisant sumažėjusių smegenų, žmonės juokiasi taip pat 
dažnai, kaip ir kadaise. Jei paplūdimyje gulinčiųjų pulkelyje vienas 
kuris susiperdžia, visi leipsta iš juoko, kaip leipdavo ir prieš milijoną 
metų. 


6 Frazė iš dainos (J. Cramer, J. Whitney). 

- Ik, - žagtelėjęs tęsė kapitonas, - iš tiesų pasitvirtino mano nuo- 
monė, ik, *Zygfridai. Seniai sakiau, kad kai kada gali nukrist didelių 
meteoritų. Taip, ik, ir atsitiko. 

- Tai sprogo ligoninė, - paprieštaravo *Zygfridas. Mat taip jam 
pasirodė. 

- Ligoninės šiaip nesprogsta, - neatlyžo kapitonas ir, *Zygfrido 
baimei, perlipo per turėklą ir nusitaikė šokti ant prieplaukos. Tiesą 
sakant, tiek to šuolio - apie pora metrų skersai tarpą, tačiau kapito- 
nas buvo girtas. 

Sėkmingai perskridęs, kapitonas dribo klūpsčias ant prieplaukos. 
Žagsulį kaip ranka nuėmė. 

- Ar laive daugiau kas yra? - paklausė *Zygfridas. 

- Nieko nėr čia, vienos vištos“, - atsakė kapitonas. 

Jam ir į galvą neatėjo, kad, be jųdviejų su *Zygfridu, yra daugiau 
žmonių, kuriais juodu privalo pasirūpinti. Autobuse visi tebetūnojo 
ant grindų. Beje, „Mandaraksą“ * Zygfridas patikėjo Merei Hepbern, 
kad, reikalui esant, galėtų susikalbėti su Hisako Hiroguči. Vertėjauti 
kankabonaitėms „Mandaraksas“, kaip minėjau, netiko. 

Kapitonas apkabino *Zygfridą per krūpsinčius pečius ir tarė: 

- Nebijok, broliuk. Mudu iš senos, gajos giminės. Kas mums, fon 
Kleistams, tas meteoritų lietutis? 

— Adi... - tarė *Zygfridas, - ar neįmanoma laivo pritraukt arčiau 
prieplaukos? - pamanė, kad laive žmonėms būtų ir saugiau, ir laisviau. 

- Mat jį perkūnas. Ten nieko nelikę, - numojo kapitonas. - Man 
regis, pavogė ir mūsų Leoną. - Leoną - vadinasi, mane. 

- Adi... - tarė *Zygfridas, - tenai, autobuse, dešimt žmonių, ir 
vienam širdies priepuolis. 

Kapitonas pašnairavo į autobusą. 

- Kaip čia yra, kad jų nematyti? - paklausė jis. Žagsulys vėl lio- 
vėsi. 

- Jie visi ant grindų, mirtinai persigandę, - paaiškino * Zygfri- 
das. - Išsiblaivyk. Aš negaliu jiems padėti. Turėsi jais, kiek įmanoma, 
pasirūpint tu. Aš, Adi, nebevaldau judesių. Man tėvo liga - ir dar 
tokiu metu. 

Kapitonui pasivaideno, kad laikas sustojo. Šis apgaulingas pojūtis 
jam buvo ne pirmiena. Jį neišvengiamai patirdavo bent kelis kartus 
per metus - išgirdęs tokią naujieną, kurios negalėdavo nuversti juo- 
kais. Kad laikas pajudėtų, žinojo, reikia tą blogą naujieną paneigti. 

- Netiesa, - tarė jis. - Negali būti. 

— Manai, aš šoku savo malonumui? - pyktelėjo *Zygfridas, ne- 
valingo šokio judesiais toldamas nuo brolio. 

Taip pat nevalingai vėl prišokavo prie kapitono ir tęsė: 

— Mano gyvenimas baigtas. Gal verčiau apskritai nebūčiau gyve- 
nęs. Gerai bent, kad giminės nepratęsiau. Kad kokia nors vargšelė 
nepagimdė dar vieno išsigimėlio. 

- Tiesiog neišmanau, ko griebtis, - tarė kapitonas ir graudžiai pri- 
dūrė, - ir dar toks nusitašęs. Dievaži... Jau buvau ramus, kad man ne- 
bereikės niekuo rūpintis. Aš girtutėlis. Galva nedirba. Zygi, tu sakyk, 
ką man daryt. 

Jis buvo per daug girtas, kad ką nors nuveiktų, tik išsižiojęs ir iš- 

pūtęs akis žiūrėjo, kaip Merė Hepbern ir Hisako su vargšu *Zygfridu, 
kai šiam laikinai praeidavo šokio traukuliai, autobusu pritraukė lai- 
vagalį prie pat prieplaukos, tada pastatė autobusą po laivagaliu taip, 
kad nuo jo būtų galima perlipti į žemiausią laivo denį, nes kitaip ten 
patekti būtų buvę neįmanoma. 

Na taip, sakysit: „Ar ne gudriai sugalvota““, „Jei ne puikios dide- 
lės smegenys, jie nieku gyvu to nebūtų padarę“, „Šiais laikais, kalbos 
nėra, tokių dalykų niekas nesugalvotų“, ir panašiai. Bet, kita vertus, 
jie nebūtų buvę priversti elgtis taip išradingai, nebūtų susidūrę su to- 
kiais kebliais sunkumais, jei planeta dėl puikiųjų didelių kitų žmonių 
smegenų sugalvotos veiklos ir kūrinių nebūtų tapusi, galima sakyti, 
nebetinkama gyventi. 

„Mandaraksas“ bylojo: 


Sugaišom tiesiam kely - atsigriebsim ant posūkio! 


— PATRIKAS REDŽINALDAS ČALMERSAS (1872-1942) 
"11: 


Žmonės manė, kad daugiausia bėdos turės su sąmonės netekusiu 
*Džeimsu Veitu. Iš tikrųjų daugiausia bėdos bus dėl kapitono. Ka- 
dangi buvo smarkiai girtas, jo nerizikavo priimti į gyvąją grandinę. 
Drybsojo ant autobuso galinės sėdynės dejuodamas, koks jis nusi- 
tašęs, ir tiek. 

Ir vėl žagsėjo. 

O štai kaip jie įkėlė į laivą *Džeimsą Veitą. Ant prieplaukos buvo 
nemažai atliekamo lyno, ir Merė Hepbern palaidajame gale sumaz- 
gė regztį. Pati viena sugalvojo. Šiaip ar taip, buvo patyrusi alpinistė. 
Užnėrę regztį, *Veitą paguldė prie autobuso. Tuomet ji su Hisako ir 
*Zygfridu užlipo ant autobuso ir kaip galėdami atsargiau jį užtempė 

pas save. Tada trise perkėlė per turėklą ir nunešė ant pagrindinio denio. 
Vėliau jie *Veitą perneš ant viršutinio denio, kur jis trumpai atgaus są- 
monę - ir per tą laiką jiedu su Mere Hepbern spės tapti vyru ir žmona. 


Ak+* 


Tada *Zygfridas grįžo atgal ir pasakė kapitonui, kad dabar jo eilė lipti 
į laivą. Kapitonas nujautė, kad ropšdamasis ant autobuso apsijuoks, 
todėl vilkino laiką. Įkaušusiam šokti iš laivo buvo nesunku. Lipti ten, 
kur reikia bent šiokių tokių pastangų, - visai kas kita. Įdomus, nepa- 
aiškinamas dalykas, kodėl prieš milijoną metų tiek žmonių priešo- 
kiais didelę smegenų dalį tyčia alkoholiu versdavo iš koto. Gali būti, 
kad mes stengėmės tokiu būdu pakreipti evoliuciją reikiama link- 
me - smegenų mažėjimo link. 

Taigi, vilkindamas laiką, kapitonas, vos ne vos atsistojęs, tačiau 
nutaisęs išmintingo, garbaus žmogaus toną broliui tarė: 

— Kažin ar tas žmogus ne per silpnas, kad būtų galima kiloti. 

*Zygfridui trūko kantrybė. 

— Baisią klaidą padarėme, ar ne, - atrėžė, - kad ėmėm ir įkėlėm 
tą bėdžių, kaip mums išėjo. Galgi tikrai derėjo iškviesti sraigtasparnį 
ir nuskraidinti į „Voldorf-Astoriją“, tiesiai į liukso numerį jaunave- 
džiams. 

Ir tai buvo paskutiniai brolių fon Kleistų vienas kitam pasakyti žo- 
džiai, neskaitant kapitono, nesėkmingai bandančio užsiropšti ant auto- 
buso stogo, šūksnių: „Opa!“, „Oplia!“, „Ak kad tave!“ ir panašiai. 

Kai pagaliau vis dėlto užsiropštė, jautėsi visiškai pažemintas. Tačiau 
bent jau į laivą nuo autobuso perlipo be niekieno pagalbos. O tada 
*Zygtridas Merei liepė lipti į laivą, kur ir visi kiti, ir pagloboti * Veitą, 
kurį abudu laikė Vilardu Flemingu. Ji taip ir padarė, manydama, kad 
jam, vyrui, garbės reikalas užlipti ant autobuso niekam nepadedant. 

Taigi *Zygfridas liko ant prieplaukos vienas, pakėlęs galvą į stovin- 
čiuosius ant denio. Tie tikėjosi, kad jis užlips pas juos, tačiau to ne- 
sulaukė. *Zygfridas sėdo už autobuso vairo. Nepaisant mėšlungiškų 
rankų ir kojų traukulių, užvedė variklį. Buvo nusprendęs visu greičiu 
leistis atgal į miestą, rėžtis į ką nors ir užsimušti. 

Tačiau dar nespėjus įjungti pavaros, jį apkvaišino smūginė naujo 
galingo sprogimo banga. Šįsyk sprogimas nugriaudėjo ne mieste ar 
priemiesty, o kažkur upės žiotyse, beveik negyvenamame liūgyne. 

Antras sprogimas įvyko taip pat kaip ir pirmasis: raketa susikergė su 
radiolokatoriaus lėkšte. Šiuo atveju tai buvo nedidelio Kolumbijos 
krovininio laivo „San Mateo“ radiolokatoriaus lėkštė. Peru lakūnas 
Rikardas Kortesas, įžiebęs raketai gyvybę, manė paakinęs ją įsimylėti 
„Bahia de Darwin“ radiolokatoriaus lėkštę, tačiau šis laivas radiolo- 
katoriaus nebeturėjo, todėl tokio tipo raketoms buvo nepatrauklus. 

Majoras Kortesas padarė, kaip prieš milijoną metų sakydavo, „at- 
leistiną klaidą“. 

Reikia pridurti, kad Peru jokiu būdu nebūtų atakavusi „Bahia de 
Darwin“, jei laivas būtų, kaip planuota, gabenęs į „šimtmečio iškylą į 
gamtą“ krūvą garsenybių. Peru nebūtų buvusi tokia abejinga pasaulio 
nuomonei. Tačiau, iškylą atšaukus, laivas virto visai kitu, taip sakant, 
objektu, potencialiu transportiniu desanto laivu, valdomu, kaip many- 
tų kiekvienas blaiviai mąstantis žmogus, karinių jūrų pajėgų persona- 
lo, kitaip tariant, žmonių, kurie tiesiog prašosi būti susprogdinami, ap- 
mėtomi napalmo bombomis, apšaudomi iš kulkosvaidžių ar panašiai. 


A+ 


Taigi tie kolumbiečiai mėnesienoje plaukė per liūgyną atviro vande- 
nyno ir namų link ir pirmąsyk per savaitę kirto padorų maistą, įsi- 
vaizduodami, kad besisukanti radiolokatoriaus lėkštė sergi juos ne- 


192 


lyginant Mergelė Marija. Ji neleis, kad juos ištiktų menkiausia bėda. 
Būtų jie žinoję, kas jų laukia. 

Beje, jie valgė seną, menkai pieno beduodančią karvę. Tai ji, dar 
visai gyva melžiama karvė, gulėjo po brezentu baržoje, atgabenusioje 
į „San Mateo“ maisto. Ir į laivą ją įkėlė iš priešingos pusės, kad nuo 
kranto nepamatytų žmonės. Buvo ten tokių į kampą įvarytų žmoge- 
lių, kurie dėl karvės galėjo ir užmušti. 

Taigi velniška krūva baltymų išplaukia iš Ekvadoro! 


*x*+* 


Į laivą ją kėlė įdomiai. Apsiėjo be stropo ar tinklo. Virve apraizgė ra- 
gus, ir į tą karūną įtvirtino plieninį keliamojo krano kablį. Tada kra- 
nininkas ėmė vynioti trosą, ir netrukus karvė karojo ore - pirmąsyk 
gyvenime statmenai, išskėtusi užpakalines kojas, atstačiusi priekines 
ir išvertusi tešmenį, todėl iš pažiūros priminė kengūrą. 

Evoliucijos proceso, pagimdžiusio šį stambų žinduolį, metu ne- 
buvo numatyta, kad ji gali atsidurti tokioje padėtyje, kai viso kūno 
svorį laiko kaklas. Taip kybant, jis kuo toliau, tuo labiau ėmė panėšėti 
į mėlynkojo padūkėlio, gulbės ar neskraidančio kormorano kaklą. 

Anais laikais tam tikriems didsmegeniams iš karvės pažinties su 
aviacija būtų buvę gražaus juoko. Kurgi ne, jokio grakštumo. 

Ant „San Mateo“ denio ją nuleido taip smarkiai sužalotą, kad ne- 
bepastovėjo. Bet tokia būklė buvo numatyta ir jūreiviams visiškai 
priimtina. Iš ilgametės patirties žinojo, kad taip pasielgus galvijai 
dar gyvena savaitę ar ilgiau, taigi mėsa laikoma nesugedusi, kol at- 
eis laikas ją suvalgyti. Su ta melžiama karve buvo pasielgta taip, kaip 
burlaivių laikais buvo elgiamasi su didžiaisiais sausumos vėžliais, tik 
karvė būtų tvėrusi daug trumpiau. 

Ir vienu, ir kitu atveju mėsos nereikėjo užšaldyti. 

Kramtančius ir gurkiančius tos vargšės karvės mėsą laimingus ko- 
lumbiečius į gabalėlius ištaškė naujausias didelio galingumo spro- 
galų evoliucijos vaisius, vadinamas „dagonitu“. Dagonitas buvo, taip 
sakant, sūnus daug silpnesnio tos pačios kompanijos gaminamo 
sprogalo, vadinamo glaku. Glakas, taip sakant, pagimdė dagonitą, o 
abudu jie buvo graikų ugnies, parako, dinamito, kordito ir trinitro- 
toluolo įpėdiniai. 

Taigi galima sakyti, kad už žiaurų elgesį su karve kolumbiečiai su- 
silaukė pelnytos staigios ir šiurpios bausmės daugiausia didsmegenių 
dagonito išradėjų dėka. 


*k+ 


Turint omeny, kaip bjauriai kolumbiečiai pasielgė su karve, greičiau 
už garsą skrendantis majoras Rikardas Kortesas atrodytų it taurus 
senovės riteris. Toks jautėsi ir pats, nors nežinojo, nei kas atsitiko 
karvei, nei į ką pataikė raketa. Savo viršininkams jis per radiją pra- 
nešė, kad laivas „Bahia de Darwin“ sunaikintas, ir paprašė perduoti 
geriausiam savo bičiuliui papulkininkiui Rejesui - šis, dieną numetęs 
raketą į oro uostą, dabar buvo ant žemės, - tokius žodžius ispanų 
kalba: „Tavo teisybė.“ 

Rejesas supras, kad bičiulis sutinka, jog paleisdamas raketą jautė 
tokį pat malonumą, kaip atlikdamas lytinį aktą. Kortesas taip ir ne- 
sužinos, kad nepataikė į „Bahia de Darwin“, o kolumbiečių draugai 
ir giminės nesužinos, kad „San Mateo“ įgulą upės žiotyse sprogimas 
sumaitojo į faršą. 

Raketos, kuri smogė oro uostui, poveikis darvinizmo požiūriu buvo 
neabejotinai reikšmingesnis nei tos, kuri pataikė į „San Mateo“. 
Pirmoji užmušė tūkstančius žmonių, paukščių, šunų, kačių, žiurkių, 
pelių ir taip toliau, galėjusių pratęsti giminę. 

Sprogimas liūgyne užmušė tik keturiolika įgulos narių, apie pusę 
tūkstančio laivo žiurkių, keletą šimtų paukščių, kažkiek krabų, žuvų 
ir taip toliau. 

Tačiau mažiausiai šis smūgis paveikė žemiausią mitybos grandi- 
nės dalį, milijardų milijardus mikroorganizmų, kurie drauge su savo 
ekskrementais ir protėvių lavonais sudarė liūgyno tirštėsius. Spro- 
gimas jiems neką pakenkė, nes jie buvo mažai jautrūs staigaus ju- 
dėjimo ir stabdymo perkrovoms. Jiems nieku būdu nebūtų pavykę 
nusižudyti į ką nors trenkiantis, kaip sėsdamas už vairo ketino daryti 
*Zygfridas fon Kleistas. 

Jie paprasčiausiai staiga persikėlė iš vienos gyvenvietės į kitą. Po- 
draug su didesne dalimi senosios gyvenvietės perskriejo per orą, pas- 
kui sutiško į vandenį. Daugelis, šveisdami karvės, žiurkių, įgulos ir 
kitų aukštesniųjų gyvybės formų liekanas, džiaugėsi pagerėjusiomis 
gyvenimo sąlygomis. 

„Mandaraksas“ bylojo: 


Nuostabu, kokie maži gamtos poreikiai. 


— MIŠELIS EIKVEMAS DE MONTENIS (1533-1592) 


Dagonito, tauriojo dinamito tiesioginio įpėdinio glako sūnaus, 
sprogimas upės žiotyse sukėlė šešių metrų aukščio bangą, kuri nuo 
Gvajakilio uosto prieplaukos nušlavė autobusą ir paskandino Zygfri- 
dą fon Kleistą. Jis ar šiaip, ar taip norėjo mirti. 

Svarbiau štai kas: ji nutraukė baltą nailoninę bambagyslę, jungu- 
sią Žmonijos ateitį su žemynu. 

Banga „Bahia de Darwin“ nunešė kilometrą prieš upės srovę ir 
minkštai nuleido seklumoje ant dumblo. Laivą apšvietė ne tik mėne- 
siena, bet ir blausi visame Gvajakilyje plėvojančių gaisrų Žara. 

Kapitonas užlipo ant tiltelio. Užvedė žemai patamsy budinčius 
dvynius dyzelinius variklius. Paleido dvynius vandensraigčius, ir lai- 
vas nušliuožė nuo dumblėto kranto. Buvo laisvas. 

Kapitonas nukreipė laivą pasroviui, atviro vandenyno link. 

„Mandaraksas“ bylojo: 


Laivas, nuo žemės atsiskyrusi skiedrelė, 
sparčiai skriejo vienišas it mažytė planeta. 


— DŽOZEFAS KONRADAS (1857-1924) 


Tačiau „Bahia de Darwin“ buvo ne šiaip sau laivas. Žmonijai jis buvo 


naujoji Nojaus arka. 

antra knyga 


0 IŠĖJO TOKS DALYKAS 


O išėjo toks dalykas: naujas baltas motorlaivis naktį, nors ir be jūr- 
lapių, be kompaso, be signalinių žiburių, visu greičiu skrodė šaltą, 
gilų vandenyną. Žmonijos nuomone, jis nebeegzistavo. Žmonijos 
nuomone, kaip tik „Bahia de Darwin“, o ne „San Mateo buvo su- 
sprogdintas į šipulius. 

Dabar tai buvo laivas vaiduoklis. Išnykęs iš sausumos gyventojų 
akiračio, jis nešė kapitono ir septynių iš dešimties keleivių genus į 
vakarus, ten, kur prasidės jau milijoną metų trunkantis nuotykis. 

Aš buvau šmėkla laive vaiduoklyje. Esu didsmegenio mokslinės 
fantastikos rašytojo Kilgoro Trauto sūnus. 

Dezertyravau iš Jungtinių Amerikos Valstijų jūrų pėstininkų. 

Švedijoje gavau politinį prieglobstį, vėliau ir pilietybę, ir dirbau 
suvirintoju Malmės laivų statykloje. Vieną dieną, kai darbavau- 
si „Bahia de Darwin“ korpuso viduje, krisdamas plieno lakštas be 
skausmo nukirto mano galvą, bet aš tada atsisakiau įžengti į Anapilin 
vedantį žydrąjį tunelį. 

Panorėjęs bet kada galėčiau materializuotis, tačiau taip padariau 
tik vieną kartą, šios istorijos pradžioje, - materializavausi kelioms 
akimirkoms lietaus šuoruose per audrą, kuri laivą užklupo Šiaurės 
Atlante pakeliui iš Malmės į Gvajakilį. Pasirodžiau stebėjimo aikš- 
telėje ir mane pamatė vienas įgulos narys, švedas. Gerai pakaušęs. 

Begalviu kūnu buvau atsisukęs į laivagalį, o aukštai iškeltose rankose 
tarsi krepšinio kamuolį laikiau savo nukirstą galvą. 


*k+A 


Taigi nematomas stovėjau šalia kapitono Adolfo fon Kleisto ant 
„Bahia de Darwin“ tiltelio; laukėme, kada baigsis pirmoji naktis jū- 
roje mums staigiai išplaukus iš Gvajakilio. Kapitonas visą naktį ne- 
sumerkė akių, išsiblaivė, bet jam smarkiai plėšė galvą, kaip Merei 
Hepbern sakė, „lyg galvą gręžtų grąžtų grąžtas“. 

Kad vakar buvo gėdingai prisilakęs, priminė ir kiti suvenyrai - 
mėlynės ir nubrozdinimai, kuriais pasipuošė kelis kartus nudribęs, 
kai bandė užsiropšti ant autobuso. Jei būtų žinojęs, kad bus įkinkytas 
į kokias nors pareigas, tikrai nebūtų taip nusigėręs. Šitaip jis ir Merei 
paaiškino. Ji irgi visą naktį nemiegojo - viršutiniame denyje, už ka- 
pitono padėjėjų kajučių, slaugė *Džeimsą Veitą. 

*Veitą paguldė ant denio, vietoj pagalvės pakišę suvyniotą Merės 
palaidinę, nes visur kitur laive buvo labai tamsu. Denį, mėnuliui nu- 
sileidus, bent kiek apšvietė žvaigždės. Patekėjus saulei, kad neiškeptų 
ant plikų plieninių grindų, *Veitą buvo numatę pernešti į kajutę. 

Likusieji nakvojo žemiau, valčių denyje. Selena Makintoš gulėjo 
pagrindiniame salone, galvą padėjusi ant savo šuns. Ten pat, viena 
kitai atstodamos pagalves, gulėjo ir kankabonaitės. Hisako miegojo 
tualete šalia salono, įsispraudusi tarp klozeto ir praustuvės. 

„Mandaraksą“ Merė atidavė kapitonui, o šis jį įbruko į tiltelio stalčių. 
Tai buvo vienintelis ne visai tuščias stalčius visame laive. Buvo pra- 
darytas, tad „Mandaraksas“ nugirdo ir išvertė daugumą to, kas naktį 
buvo kalbama. Atsitiktinai nustatytas, viską vertė į kirgizų kalbą, taip 

pat kapitono veiksmų planą. O planas buvo toks: plaukti tiesiai į Ga- 
lapagų salą Baltrą, kur yra ir prieplauka, ir oro uostas, ir nedidelė li- 
goninė. Be to, ten esanti galinga radijo stotis, tad jie tiksliai sužinosią, 
kas buvo tiedu per sprogimai ir kas dedasi pasaulyje, jei Žemę ištiko 
gausus meteoritų lietus arba, kaip spėjo Merė, prasidėjo Trečiasis pa- 
saulinis karas. 

Ką gi, tas planas galėjo būti verčiamas tiek į kirgizų, tiek į bet ko- 
kią kitą nesuprantamą kalbą, nes pagal esamą laivo kursą Galapagų 
salos turėjo likti gerokai šone. 

Negana to, kad kapitonas per neišmanymą nustatė neteisingą 
kursą, - tą naktį jis, dar neišsiblaivęs, darė klaidą po klaidos: kursą 
tolydžio kaitaliojo kreipdamas laivą ten, kur, spėjo, gali į vandenyną 
smigti krintančios žvaigždės. Jo didelės smegenys, nepamirškim, jį 
tikino, kad lyja meteoritų lietus. Pamatęs krintančią žvaigždę, bijojo, 
kad ji tėkšis į vandenyną ir sukels didžiulę bangą. 

Tad kreipė laivą taip, kad bangą pasitiktų aštriu pirmagaliu. Saulei 
patekėjus laivas dėl didelių kapitono smegenų buvo nežinia kokioje 
vietoje ir plaukė nežinia kur. 

O Merė Hepbern, budėdama šalia *Džeimso Veito, pusiausnūda 
atliko dabartinių žmonių smegenims neįmanomą dalyką - minti- 
mis grįžo į praeitį. Vėl buvo skaisti mergelė. Gulėjo miegmaišy. Vos 
brėkštant ją pažadino lėlio švilpavimas. Ji stovyklavo viename India- 
nos valstybiniame draustinyje - gyvame muziejuje, lopinėlyje tokios 
žemės, kokia ji buvo prieš europiečiams priimant nutartį netoleruoti 
jokių nevalgomų, nesukultūrintų ar neprijaukintų augalų ir gyvūnų. 
Iškišusi iš savo kokono, iš savo miegmaišio, galvą, jaunutė Merė matė 
supuvusius rąstgalius ir laisvai srūvantį upokšnį. Gulėjo ant kvapios 

per amžių amžius mirties ir nykimo sukurtos paklotės. Sočiai maisto 
mikroorganizmams ar lapgraužiams, tačiau jokio padoraus užkan- 
džio prieš milijoną trisdešimt metų gyvenusiam žmogui. 

Birželio pradžia. Pats gražumas. 

Paukščio švilpavimas sklido iš erškėčių ir žagrenių brūzgyno už 
kokio pusšimčio žingsnių. Ji apsidžiaugė, kad šis žadintuvas ją prikė- 
lė, nes eidama gulti galvojo, kaip atsibus šitaip anksti, įsivaizduos, jog 
tūno kokone, paskui geismingai raivydamasi iš jo išsirangys — Žvali 
suaugusi būtybė. 

Gyvenk ir džiaukis! 

Gyvenk ir norėk! 

Puikumėlis, juoba kad draugė, su kuria čia atvyko, miegojo kaip 
užmušta. 

Tad ji per standžią miško paklotę nusėlino prie brūzgyno pasi- 
žiūrėti tokio pat ankstyvo, kaip ir pati, paukščio. Išvydo ne paukštį, o 
aukštą, liekną, nesišypsantį vaikiną jūreivio uniforma. Tai jis pamėg- 
džiojo veriantį lėlio švilpavimą. Rojus, jos būsimasis vyras. 

Ji išmušta iš vėžių pyktelėjo. Labai jau ne vietoj atrodė jūreivio uni- 
forma tokioje glūdumoje. Neprašytas svečias, ir dar neaišku, kokie jo 
kėslai. Bet jei šitas keistuolis sumanys ją vytis, turės pirma prasibrauti 
pro erškėčius. Ji miegojo su drabužiais, taigi buvo apsirengusi, tik be 
batų, vienomis kojinėmis. 

Jis girdėjo Merę ateinant. Turėjo nepaprastai aštrią klausą. Kaip ir 
jo tėvas. Tai buvo jų giminės bruožas. Ir prakalbo jis pirmas. 

— Labas, - tarė jai. 

- Labas, - atsakė ji. 


Vėliau Merė prisipažins, kaip jautėsi, kada, vaizduodamasi esanti 
vienui viena rojaus sode, susidūrė su jūreiviškai uniformuotu ateiviu, 
kuris laikėsi tarytum viso sodo šeimininkas. O Rojus atrems, kad iš 
tikrųjų ji pati laikėsi lyg šeimininkė. 

— Kąjūs čia veikiat? - paklausė ji. 

- Žmonėms, manyčiau, šioje draustinio dalyje nakvoti negali- 
ma, - atsakė jis. 

Jis buvo teisus. Merė ir pati tai žinojo. Jiedvi su drauge nusižengė 
gyvojo muziejaus tvarkos taisyklėms. Jiedvi nakvojo tokioje vietoje, 
kur naktį leidžiama būti tik žemesniems gyvūnams. 

- Jūs jūreivis? - paklausė ji. 

Jis atsakė, kad taip - tiksliau, visai neseniai juo buvęs. Paleistas 
iš karinio jūrų laivyno, bet prieš grįždamas namo nutaręs pakelei- 
vingais automobiliais pakeliauti po šalį, o uniformuotą, pastebėjęs, 
Žmonės noriau priima pavėžėti. 

Šiais laikais klausti taip, kaip Merė Rojų: „Ką jūs čia veikiate?“, būtų 
beprasmiška. Priežastys, dėl ko žmonės atsiduria vienur ar kitur, vi- 
sados paprastos ir akivaizdžios. Niekas nepapasakos tokios painios 
kaip Rojaus istorijos: kad San Franciske, paleistas iš tarnybos laivy- 
ne, bilietą išsikeitė į grynuosius pinigus, nusipirko miegmaišį ir pa- 
keleivingais automobiliais nuvažiavo pasižiūrėti Didžiojo kanjono, 
Jeloustono nacionalinio parko ir kitų vietų, kurias seniai svajojo pa- 
matyti. Ypač žavėjosi paukščiais ir mokėjo su jais susikalbėti. 

Taigi jis automobilyje per radiją išgirdęs, kad šiame nedideliame 
Indianos draustinyje pastebėta seniai išnykusiais laikytų baltasnapių 
genių porelė. Jis ir pasukęs čionai. Paaiškėjo, kad žinios būta mela- 
gingos. Tie dideli, gražūs senovės miškų paukščiai tikrai išnykę, ka- 


dangi žmonės sunaikino jų gyvenamąją aplinką. Geniams nebeliko 
puvėklių, tylos ir ramybės. 

- Jiems reikėjo tylos ir ramybės, - sakė Rojus, - kaip ir man, ir, 
manau, jums, todėl atsiprašau, jeigu sutrikdžiau. Bet ne daugiau kaip 
bet koks paukštukas. 

Kažkoks automatinis įtaisas didelėse jos smegenyse spragt, ir jai 
pakirto kojas, o paširdžius nuėmė šaltis. Ji tą žmogų pamilo. 

Šiais laikais žmonės tokių prisiminimų neturi. 


Merės Hepbern svajones nutraukė *Džeimso Veito žodžiai: 

— Aš jus labai myliu. Tekėkite už manęs. Aš toks vienišas. Man 
taip baisu. 

- Patausokite jėgas, pone Flemingai, - atsakė ji. Jis visą naktį kart- 
kartėm prašinėjo ją tekėti už jo. 

— Duokite ranką, - paprašė jis. 

- Kai paduodu, jūs nepaleidžiate, - atsakė ji. 

— Prižadu, paleisiu, - patikino jis. 

Taigi ji padavė ranką, ir *Veitas ją vos juntamai sugniaužė. Jam 
nesivaideno ateities ar praeities reginiai. Iš jo liko tik plastanti šir- 
dis, kaip iš Hisako Hiroguči, įsispraudusios tarp virpančio klozeto ir 
praustuvės, liko tik vaisius ir gimda. 

Hisako norą gyventi palaikė tik negimęs kūdikis. 

Žmonės po senovei žagsi, ir jiems juokinga, kai kas nors susiperdžia. 
Ir kaip kadaise raminamais balsais guodžia sergančiuosius. Merės, 
laive palaikiusios draugiją * Džeimsui Veitui, balso tonas dažnai gir- 
dimas ir šiais laikais. Su žodžiais ar be žodžių, tas tonas pasako tai, 
ką šiais laikais nori girdėti ligonis ir ką prieš milijoną metų norėjo 
girdėti *Veitas. 


Ramindama *Veitą, Merė pasakė daugybę žodžių, tačiau vien jos 
balso tonas būtų perteikęs tą pačią mintį: „Mes jus mylime. Jūs ne 
vienišas. Viskas bus gerai“, ir panašiai. 

Šiais laikais, žinoma, jokia guodėja neišgyvena tokių meilės peripe- 
tijų kaip Merė Hepbern, ir joks kentėtojas neišgyvena tokių meilės 
peripetijų kaip *Džeimsas Veitas. Bet kokio šiuolaikinių Žmonių 
meilės romano atomazgą lemtų paprasčiausias klausimas: ar veikėjai 
rujojo, ar ne. Susidomėjimas priešinga lytimi, ataugomis ant plauk- 
menų ir taip toliau vyrus ir moteris užvaldo tik dukart - 0 stingant 
žuvų tik kartą - per metus. Štai ką reiškia žuvys. 

Merei Hepbern ir *Džeimsui Veitui meilė, susiklosčius palan- 
kioms aplinkybėms, beveik bet kada galėjo sumaišyti protą. 

Ten, ant viršutinio denio, prieš pat saulėtekį *Veitas buvo nuo- 
širdžiai pamilęs Merę, o Merė pamilusi jį - tiksliau, tą, kuo jis dė- 
josi esąs. Ji visą naktį jį vadino „ponu Flemingu“, o jis neprašė būti 
vadinamas vardu. Kodėl? Todėl, kad neprisiminė, kokiu vardu 
pasivadino. 

— Padarysiu jus labai turtingą, - sakė * Veitas. 

— Na na, - tildė jį Merė. - Gerai gerai. 

— Didelės palūkanos, - tęsė jis. 

— Patausokit jėgas, pone Flemingai, - maldavo ji. 

— Tekėkit už manęs, - kartojo jis. | 

— Pašnekėsim apie tai Baltroj, - tikino ji. 

Stengėsi jį nuteikti, kad svarbiausia ištverti iki Baltros. Visą naktį 
burkavo ir kuždėjo, kiek toj Baltroj visokio gero kaip kokiam rojuj. 
Ant prieplaukos pasitiks šventieji ir angelai su visokiausiais valgiais 
ir vaistais. 

Jis žinojo, kad greit mirs. 

- Liksite labai turtinga našlė, - sakė. 

- Baikite tokias šnekas, - prašė ji. 

Dėl viso to turto, kurį ji oficialiai paveldės, kadangi iš tikrųjų iš- 
tekės, o paskui liks našlė: nė patys smegeningiausi pasaulio sekliai 
nebūtų sugebėję jo nė trupinio rasti. Visur, kur pasisukdavo, jis vai- 
dindavo nesamą apdairų pilietį, kurio turtas tolydžio augo, nors pla- 
neta ėjo vis skurdyn, o turto saugumą garantavo Jungtinių Amerikos 
Valstijų ar Kanados valdžia. Jo taupomoji sąskaita pesais Meksikoje, 
Gvadalacharoje, jau buvo uždaryta. 

Jei * Džeimso Veito turtas būtų ir toliau augęs tokiu pačiu tempu 
kaip anuomet, jam dabar priklausytų visa visata - visos galaktikos, 
juodosios skylės, kometos, asteroidų ir meteorų debesys, ir kapitono 
meteoritai, ir įvairiausia tarpžvaigždinė medžiaga - tiesiog viskas. 

Taip, o jei žmonija būtų tokiais pačiais tempais kaip anuomet dau- 
ginusis, dabar ji nusvertų * Džeimso Veito turtą - kitaip sakant, viską. 

Kokiomis neįmanomomis svajonėmis apie plėtrą žmonės svaig- 
davo dar vakar, vos prieš milijoną metų! 

Beje, *Veitas turėjo palikuonį. Kadaise jis ne tik žydruoju tuneliu 
Anapilin pasiuntė tą antikvarą, bet ir pradėjo įpėdinį. Vertinant dar- 
vinizmo matais, kaip žudikas ir reproduktorius, sakytume, neblogai 
pasidarbavo. 

Reproduktoriumi jis tapo būdamas tik šešiolikos. Prieš mili- 
joną metų toks amžius žmonių patinams buvo lytinio pajėgumo 
viršūnė. 

Tada dar gyveno Midlendo mieste, Ohajo valstijoje, ir vieną 
karštą liepos dieną pjovė veją pas pasakiškai turtingą automobilių 
prekybos agentą ir vietinių greito aptarnavimo restoranų tinklo sa- 
vininką Dveiną Hūverį; pastarasis buvo vedęs, bet neturėjo vaikų. 
Ponas Hūveris buvo išvykęs su reikalais į Sinsinatį, o ponia Hūver 
likusi namie; * Veitas, nors veją pas juos pjovė nebe pirmą kartą, jos 
nebuvo matęs. Ji neišeidavo iš namų, nes, kaip * Veitas buvo girdė- 
jęs, piktnaudžiavo alkoholiu ir gydytojo paskirtais vaistais, dėl to 
didelės jos smegenys tapo tokios neprognozuojamos, kad žmonėse 
jomis nebegalima buvo pasitikėti. 

*Veitas tuomet buvo gražus vaikinas. Jo motina ir tėvas taip pat 
buvo gražūs. Jų visai giminei buvo būdinga graži išvaizda. Nors smar- 
kiai kepino, marškinių *Veitas nenusivilko - gėdinosi visų tų randų, 
likusių nuo įvairių globėjų bausmių. Vėliau, kai Manhatane užsi- 

ėmė prostitucija, klientus tie randai nuo cigarečių, drabužių pakabų, 
diržų sagčių ir taip toliau labai jaudindavo. 

Lytinių nuotykių * Veitas neieškodavo. Buvo nusprendęs sprukti į 
Manhataną, tad vengė bet ko, kas policijai duotų dingstį jį įkišti į be- 
langę. Policijai buvo žinomas, jį dažnai apklausdavo dėl vieno ar kito 
apiplėšimo, ar panašiai. Nors ir nebuvo padaręs jokio nusikaltimo, 
policininkai nuo jo nenuleido akių. Jam sakydavo maždaug taip: 

— Anksčiau ar vėliau tu, berneli, prieisi liepto galą. 

Taigi tarpdury pasirodė ponia Hūver su menkučiu maudymosi 
kostiumėliu. Kitapus namo buvo baseinas. Veidas jos surukęs su- 
buvęs, dantys išgedę, bet figūra dar labai graži. Paklausė jį, ar neno- 
rėtų užeiti į vidų, kur veikia oro kondicionieriai, atsigaivinti arbata 
ar limonadu su ledukais. 

O ten *Veitas nė nepajuto, kaip jiedu sugulė ir ji kalbėjo, kad jie 
abu panašūs, abu be ateities, bučiavo jo randus ir taip toliau. 

Ponia Hūver pastojo ir po devynių mėnesių pagimdė sūnų, kurį 
ponas Hūveris laikė savu. Gražus berniukas, užaugęs bus kaip ir 
*Veitas geras šokėjas ir labai muzikalus. 

Apie kūdikį *Veitas sužinojo jau būdamas Manhatane, tačiau visai 
nelaikė jo savo vaiku. Metų metus apie tai net nesusimąstė. Tačiau 
vieną gražią dieną jo didelės smegenys staiga nei iš šio, nei iš to kuš- 
telės, kad kažkur pasaulyje vaikšto jaunas vyrukas, kurio šiame pa- 
saulyje nebūtų, jei ne jis, *Veitas. Jis pašiurps. Toks menkas įvykis, o 
toks reikšmingas padarinys. 

Baisiai jam, jaunam žaliam, to sūnaus! Jam net tokia mintis tada 
neatėjo. 

Beje, šiais laikais žmonių patinai lytiškai pajėgiausi maždaug šešerių 
metų amžiaus. Kai koks šešiametis užeina rujojančią patelę, niekas jo 
nesulaikys nuo lytinio santykio. 

Ir aš tokį užjaučiu, nes dar nepamiršau, kaip būdavo man, šešio- 
likmečiui. Kaip kamuodavo tas knietulys. Nuo orgazmų, kaip ir šiais 
laikais, nepalengvėdavo. Dešimt minučių po orgazmo - ir spėkit kas? 
Trūks plyš knieti dar vieno. Ogi reikia ir namų darbus paruošt! 

„Bahia de Darwin“ keleiviai alkio kol kas nekentė. Visų, įskaitant 
ir *Kazachę, žarnynai spaudė paskutines virškinamas molekules iš 
to, ką buvo valgę vakar. Niekas dar neeikvojo kaip Galapagų vėžliai 
organizmo atsargų gyvybei palaikyti. Kankabonaitės, kas yra alkis, 
aišku, jau žinojo. Kitiems tai bus naujiena. 

Vieninteliai du žmonės, kurie negalėjo tik miegoti ir miegoti, bet 
privalėjo įtempti jėgas, buvo Merė Hepbern ir kapitonas. Kankabo- 
naitės nieko neišmanė apie laivą ar vandenyną ir nesuprato, kas joms 
sakoma jokia kalba, išskyrus kankabonų. Hisako buvo sukaustyta 
stuporo, Selena neregė, o * Veitas prie mirties. Todėl vesti laivą ir bu- 
dėti prie *Veito teko tik dviem žmonėms. 

Tą pirmą naktį jiedu sutarė, kad Merė vairuos dieną, kai sau- 
lė nedviprasmiškai rodys rytus, iš kur jie pabėgo, ir vakarus, kur 
laukia rami ir visko pertekusi Baltra. O kapitonas laivą ves pagal 
žvaigždes naktį. 

Tas, katras nevairuos, pabus prie *Veito ir gal galės kiek nusnūs- 
ti. Ištverti tokį netrumpą budėjimo laiką tikrai sunku. Antra vertus, 
kankynė ilgai netruks, nes pagal kapitoną iki Baltros nuo Gvajakilio 
tik apie keturiasdešimt valandų kelio. 

Baltros jie nepasiekė, o jei būtų pasiekę, būtų radę ją dar vieno oro 
paštu pristatyto siuntinio su dagonitu suniokotą ir be gyvos dvasios. 

Žmonės anuomet buvo tokie vislūs, kad šitokie, nebranduoliniai, 
sprogdinimai beveik nepalikdavo ilgalaikių biologinių padarinių. Net 
ir po ilgai trukusio karo atrodydavo, kad žmonių vis tiek daug. Kūdi- 
kiai visados taip derėdavo, kad ir didžiausios pastangos jėga sumažinti 
gyventojų skaičių būdavo pasmerktos žlugti. Neskaitant branduolinių 
„smūgių Hirosimai ir Nagasakiui, liekamosios žalos padarydavo ne 
daugiau nei vandenį skrodžiantis ir malantis „Bahia de Darwin“. 

Būtent dėl žmonijos gebėjimo gimdant vaikus greit užsigydyti 
žaizdas daug kam sprogdinimai atrodė pramogų verslas, teatralizuo- 
tas saviraiškos būdas, ne daugiau. 

Tačiau netrukus žmonija, išskyrus mažutę koloniją Santa Roza- 
lijos saloje, praras tokį gebėjimą, kokio niekada negali prarasti van- 
deninga jūra, kurioje neišlieka jokių pėdsakų: gebėjimą užsigydyti 
žaizdas. 

Žmonijos žaizdos nebeužsitrauks. O didelio galingumo sprogme- 
nys nebebus pramogų verslo šaka. 

Taip, jeigu Žmonija ir toliau kopuliuodamasi būtų gydžiusis pasida- 
rytas žaizdas, mano pasakojimas apie Santa Rozalijos koloniją būtų 
tragikomedija, kurioje pagrindinis vaidmuo tektų tuščiagarbiui neiš- 
manėliui kapitonui Adolfui fon Kleistui. Veiksmas truktų ne milijo- 
ną metų, bet kelis mėnesius, nes kolonistai nebūtų tapę kolonistais. 
Pasakočiau apie negyvenamoje saloje atsidūrusius nelaimėlius, kurie 
netrukus buvo pastebėti ir išgelbėti. 

Tarp jų būtų buvęs iš gėdos akių neturintis kur dėti kapitonas, iš- 
imtinai atsakingas už kitų kančias. 

Tačiau po pirmos jūroje praleistos nakties kapitonas dar tikėjo, 
kad viskas gerai. Netrukus už šturvalo jį pakeis Merė Hepbern, o jis 
ją pamokys: „Žiūrėkit, kad iki vidurdienio saulė būtų už nugaros, 
o po pietų iš priekio.“ Svarbiausiu savo uždaviniu kapitonas laikė 
išsikovoti keleivių pagarbą. Jis jiems pasirodė iš pačios blogiausios 
pusės. Kai pasieks Baltrą, tikėjosi, bus pamiršę, kaip elgėsi girtas, ir 
visiems sakys, kad išgelbėjęs jų gyvybes. 

Štai ką dar gebėjo žmonės seniau, bet nebesugeba dabar: mintyse 
džiaugtis tuo, kas dar neįvyko ir galbūt niekada neįvyks. Tam labai 
gabi buvo mano motina. Kada nors tėvas mes mokslinę fantastiką ir 
ims rašyti tokias knygas, kokios patinka daugumai skaitytojų. Ir mes 
nusipirksim naują namą gražiame mieste, gražių drabužių ir pana- 
šiai. Jos pasiklausęs imdavai stebėtis, kam Dievas išvis vargo, kurda- 
mas realų pasaulį. 

„Mandaraksas“ bylojo: 


Įsivaizduoti taip pat smagu, kaip pakeliauti - 
ir žymiai pigiau! 


— DŽORDŽAS VILJAMAS KERTIS (1824-1892) 


Tad ir kapitonas, nors stovėjo pusnuogis ant „Bahia de Darwin“ tilte- 
lio, mintyse buvo Manhatano saloje, kur laikė daugumą pinigų ir kur 
gyveno daugybė bičiulių. Iš Baltros kaip nors nusigaus ten, nusipirks 
Parko prospekte gerą butą, o Ekvadorą mat perkūnas. 


Čia į apmąstymus įsikišo tikrovė. Tekėjo visiškai tikra saulė. Tiktai, 


bėda, tekėjo keistokai. Kapitonas visą naktį įsivaizdavo plaukiąs į 

vakarus, vadinasi, saulė turėjo patekėti tiesiai už nugaros. Tačiau šita 
saulė tekėjo, tiesa, už nugaros, bet gerokai dešiniau. Taigi jis pakreipė 
laivą į kairę, kol saulė atsidūrė ten, kur turėjo būti. Didelės jo smege- 
nys, kaltos dėl klaidos, kurią jis ištaisė, sielą nuramino, girdi, klaida 
nedidelė ir padaryta neseniai, o padaryta dėl to, kad auštant išblėso 
žvaigždės. Kaip kapitonui rūpėjo užsitarnauti keleivių pagarbą, taip 
didelėms jo smegenims rūpėjo neprarasti sielos pagarbos. Smegenys 
gyveno atskirą gyvenimą, ir ateis laikas, kai jis už tai, kad klaidino, 
pasistengs atsisakyti jų paslaugų. 

Tačiau tas laikas ateis tik po penkių dienų. 

Tačiau tada, dar pasitikintis savo smegenimis, kapitonas nusileido 
į laivagalį pažiūrėti, kaip laikosi „Vilardas Flemingas , ir padėti Me- 
rei, kaip buvo sutarę, pernešti jį į šešėlį tarp padėjėjų kajučių. Vilardo 
Flemingo pavardės žvaigždute nežymiu, nes iš tikrųjų tokio asmens 
nebuvo - taigi jis ir negalėjo mirti. 

Kapitono Merės Hepbern asmenybė visai nedomino, ir jis net ne- 
žinojo jos pavardės. Manė, kad Kaplan, nes tokia pavardė buvo išsiu- 
vinėta virš kareiviškos palaidinės kišenėlės. Palaidinė dabar tarnavo 
pagalve *Veitui. 

*Veitas taip pat, kad ir kiek jį taisė, ją vadino Kaplan. Kartą naktį 
jai pasakė: 

- Jūs, žydai, gaji tauta. 

Ji paguodė: 

- Jūs irgi gajus, Vilardai. 

- Žinot, - atsakė jis, - laikiau save gaju, ponia Kaplan. Dabar jau 
linkęs abejoti. Sakyčiau, kiekvienas žmogus, jeigu dar gyvas, vadina- 
Si, gajus. 

- Kąjūs čia dabar, - papriekaištavo ji, - pasikalbėkim apie ką nors 
malonaus. Kad ir apie Baltrą. 

Tačiau *Veito smegenys tą minutę, matyt, buvo pakankamai 
aprūpintos krauju, nes jis toliau plėtojo tą pačią mintį. Dargi trum- 
pai, kimiai nusijuokė. 

- Žmonės giriasi, kokie jie gajūs, - tęsė jis, - lyg tai būtų kažkas 
nepaprasta. Bet iš tikrųjų tuo pasigirti negali tik vienas - lavonas. 

- Nagi baikit, baikit, - sudraudė ji. 


**+* 


Kai saulei patekėjus kapitonas pasirodė pas Merę ir *Veitą, Merė 
buvo ką tik davusi žodį tekėti už *Veito. Jis ją priveikė. Visą naktį 
maldavo tartum gurkšnio vandens, kol galiausiai ji nusileido. Jis taip 
troško jos įžado, o daugiau jam duoti ji neturėjo ko, tad ji ir numal- 
šino tą troškulį. 

Tačiau ji nenumanė, kad įžadą ne tik turės tesėti, bet ir beveik 
tuoj pat. Jai tikrai patiko visa, ką * Veitas pasakojosi apie save. Naktį 
ji pasisakė mėgstanti slidinėti. Jis karštai patikino, kad jam laimin- 
giausios akimirkos - ant slidžių, aplink plyti švarutėlis sniegas, tylūs 
miškai, užšalę ežerai. Jis nėsyk gyvenime nebuvo šliuožęs su slidė- 
mis, bet kartą vedė ir apšvarino našlę, kurios velionis vyras Baltuo- 
siuose kalnuose, Niu Hempšyro valstijoje, turėjo slidininkų namelį. 
*Veitas prie jos prisimeilino pavasarį, o žaliems lapams nespėjus pa- 
gelsti, parausti, paruduoti, ją paliko be cento. 

Merė pasižadėjo ne žmogui. Ji tapo žmogaus imitacijos sužadė- 
tine. 

Galų gale nesvarbu, sakė didelės jos smegenys, su kuo susižadė- 
jo, nes susituokti jie galėtų geriausiu atveju tik Baltroje, o „Vilardui 
Flemingui, jei išgyvens, bus reikalingas intensyvus gydymas. Dar 
spėsiu, manė, nutraukti sužadėtuves. 

Todėl nepajuto jokio nerimo, kai *Veitas pasigyrė kapitonui: 

— Pasakysiu nepaprastą naujieną. Ponia Kaplan sutiko tekėti už 
manęs. Aš laimingiausias žmogus pasauly. 

Merei iškrėstas likimo pokštas buvo toks pat staigus ir logiškas, 
kaip manęs nukirsdinimas Malmės laivų statykloje. 

— Jums pasisekė, - tarė kapitonas. - Kaip laivo, esančio tarptauti- 
niuose vandenyse, kapitonas turiu juridinę teisę jus sutuokti. Bran- 
gieji, susirinkome čia, Viešpaties Dievo akivaizdoje... - pradėjo jis, 
o po poros minučių „Merę Kaplan“ ir „Vilardą Flemingą paskelbė 
vyru ir žmona. 

0 
„Mandaraksas“ bylojo: 


Priesaikos - tai tik žodžiai, o žodžiai - tai tik oro dvelksmas. 


— SAMUELIS BATLERIS (1612-1680) 


Santa Rozalijoje Merė Hepbern atmintinai išmoks šią ir šimtus kitų 
„Mandarakso“ ištraukų. Tačiau metams bėgant ji santuoką su „Vilar- 
du Flemingu“ ėmė vertinti vis rimčiau, nors šis antras vyras su šyp- 
sena veide mirė tepraėjus kokiai porai minučių po to, kai kapitonas 
juodu paskelbė vyru ir žmona. Kai buvo jau sena senutėlė, susirietu- 
si, bedantė, plaukuotajai Akiko pasisakė: 

- Dėkui Dievui, kad man dovanojo du gerus vyrus. 

Turėjo omeny Rojų ir „Vilardą Flemingą“. Tuo ji norėjo pasakyti ir 
tai, kad yra prastos nuomonės apie kapitoną, tuomet jau seną senutė- 
lį, visų jaunų salos žmonių, išskyrus Akiko, tėvą arba senelį. 


**k+ 


Akiko vienintelė iš kolonijos jaunimo labai mėgo klausytis pasa- 
kojimų apie gyvenimą žemyne, o ypač apie meilę. Merė net atsi- 
prašinėdavo, kad tiek nedaug gali papasakot savo meilės istorijų. 
Štai jos tėvai, sakė, tikrai karštai vienas kitą mylėję, ir Akiko su 

pasigėrėjimu klausydavosi, kaip jie iki paskutinių dienų bučiuodavę- 
si ir glamonėdavęsi. 

Akiko kvatojo iš Merės pasakojimo apie juokingą meilės romaną, 
jei taip galima pavadinti, su našliu Robertu Vojciechovicu, Iliumo 
vidurinėje mokykloje iki jos uždarymo vadovavusiu Anglų kalbos 
katedrai. Jis buvo vienintelis, be Rojaus ir „Vilardo Flemingo", jai pir- 
šęsis vyriškis. 

O buvo taip: 

Praėjus vos porai savaičių po Rojaus laidotuvių, Robertas Vojcie- 
chovicas pradėjo jai skambinti ir kviesti į pasimatymus. Ji atsisakinė- 
jo, duodama suprasti, kad jai vėl vaikščioti į pasimatymus tikrai dar 
per anksti. 

Ji visaip stengėsi jį ataušinti, bet jis vis tiek vieną dieną atvažiavo 
į svečius, nors buvo sakiusi, kad norinti pabūti viena. Sustojo prie 
namo, kai ji pjovė veją. Liepė išjungti vejapjovę, tada išpoškino pra- 
šąs jos rankos. 

Merė nupasakojo, kaip atrodė jo mašina, ir Akiko, nors nebu- 
vo mačiusi ir nematys jokio automobilio, netvėrė iš juoko. Roberto 
Vojciechovico jaguaro, kadaise labai gražaus, visas šonas vairuoto- 
jo pusėje dabar buvo nudremžtas ir įlankstytas. Automobilį prieš 
pasimirdama jam padovanojo žmona. Vadinosi *Dorise. Šiuo var- 
du iš Merės pasakojimo Akiko pavadins vieną iš savo plaukuotų 
dukterų. 

*Dorisė Vojciechovic paveldėjo šiek tiek pinigų ir nupirko vyrui 
jaguarą, taip atsidėkodama už tai, kad jis jai buvo toks geras vyras. 
Jiedu turėjo suaugus; sūnų Džozefą, tikrą kaimo jurgį, ir tas gražuolį 
jaguarą dar motinai gyvai esant sudaužė. Džozefas metams sėdo į 
cypę - už tai, kad vairavo automobilį apsvaigęs nuo alkoholio. 

Vėl tas mūsų senas draugužis smegenų mažintojas alkoholis. 

Robertas piršosi ant vienintelės tame mikrorajone šviežiai nu- 
pjautos vejos. Visi kiemai buvo užžėlę, nes gyventojai išsikraustė kas 
kur: Ir kol Vojciechovicas piršosi Merei, ant jųdviejų, vaidindamas 
baisuolį, lojo auksaplaukis retriveris. Tai buvo Donaldas, Rojaus pa- 
guoda paskutiniais gyvenimo mėnesiais. Anuomet net ir šunys turėjo 
vardus. Donaldas buvo šuo. Robertas - žmogus. Donaldas buvo tai- 
kus šuo. Jis niekam nebuvo įkandęs. Jis norėjo tik vieno: kad kas nors 
sviestų pagalį, o jis lėktų jo atnešti tam, kad kas nors pagalį sviestų, o 
jis lėktų jo atnešti, ir taip toliau. Donaldas buvo, švelniai kalbant, ne 
iš gudriųjų. Jis tikrai nebūtų sukūręs Bethoveno „Devintosios simfo- 
nijos“. Per miegus Donaldas dažnai inkščiodavo ir trukčiodavo už- 
pakalines kojas. Sapnuodavo, kaip vejasi pagalius. 

Robertas šunų bijojo - nes jį, penkiametį, su motina buvo už- 
puolęs vienas dobermanas. Jei šalia būdavo žmogus, kuriam šuo pa- 
klūsta, tuomet nebijodavo. Bet jei susidurdavo su šunim vienudu, 
nesvarbu šuns dydis, Robertą pildavo prakaitas, krėsdavo šiurpas, 
piestu stodavosi plaukai ir panašiai. Todėl jis itin saugodavosi, kad 
nepatektų į tokią padėtį. 

Tačiau pasipiršimas Merę Hepbern taip pritrenkė, kad ji puolė į 
ašaras, - ko nebedaro šių laikų žmonės. Ji taip susidrovėjo ir sutriko, 
kad vos išlemeno atsiprašymą ir nubėgo į vidų. Ji nenorėjo būti nie- 
kieno, tik Rojaus žmona. Nors Rojus ir buvo miręs, ji vis vien norėjo 
likti tik jo žmona. 

Taip Robertas ir Donaldas ant vejos liko vienu du. 

Bent kiek lemtesnės didelės smegenys būtų Robertui patarusios 
su panieka užrikti ant Donaldo, kad užsičiauptų, bėgtų namo ir pa- 
našiai, o pačiam pamažiukais traukti mašinos link. O jos jam pa- 

tarė apsisukti ir dėti į padus. Jo smegenys buvo tokios išgverusios, 
kad privertė pralėkti pro mašiną, - ir, Donaldui liuoksint iš paskos, 
jis rovė skersai gatvę ir įsirabždino į obelį kieme prieš tuščią namą, 
kurio šeimininkai buvo išsikėlę į Aliaską. 

Donaldas - ką gi, atsitūpė po obelim ir loja ant Roberto. 

Bijodamas nulipti, Robertas ten išbuvo valandą, kol Merė, susi- 
domėjusi, ko Donaldas taip ilgai ir nuobodžiai amsi, išėjo pro duris 
ir jį išvadavo. 

Nulipusį ant žemės Robertą iš išgąsčio ir pasidygėjimo savimi 
net pykino. Ir iš tikrųjų susivėmė, apsitaškė batus ir kelnių atraitus. 
Pabaigęs iškošė: 

— Aš ne vyras. Aš tiesiog ne vyras. Daugiau, be abejo, prie jūsų 
nebepristosiu. Nebepristosiu prie jokios moters. 

Šį Merės nuotykį perpasakojau dabar todėl, kad kapitonas pa- 
našiai niekins save, kai, penkias paras į putas malęs vandenį, neras 
jokios salos. 

Per toli nukrypo į šiaurę - tikrai per toli. Taigi mes visi per toli 
nukrypom į šiaurę - tikrai per toli. Aš, aišku, alkio nejutau, neju- 
to jo ir Džeimsas Veitas, sustingęs į kaulą laivo virtuvės šaldyklo- 
je. Virtuvė be iliuminatorių, elektros lemputės išsuktos, tačiau ją 
buvo galima apšviesti, kad ir šiurpia šviesa nuo elektrinių orkaičių 
ir viryklių kaitinimo elementų. 

Taip, be to, veikė ir vandentiekis. Vanduo, ir karštas, ir šaltas, bėgo 
iš bet kurio čiaupo. 

Taigi trokšti niekas netroško, bet alkani visi, žinoma, buvo kaip 
vilkai. Selenos kalė Kazachė dingo, ir jos vardą rašau be žvaigždutės, 
kadangi Kazachė buvo nebegyva. Selenai miegant, kankabonaitės 
kalę pasigrobė, plikom rankelėm pasmaugė, be jokių įnagių, tik dan- 

tukais ir nagiukais nulupo ir išdorojo. Tada orkaitėj išsikepė. Kad jos 
taip padarė, dar niekas nežinojo. 

Kalė, šiaip ar taip, baigė išeikvoti organizmo atsargas. Kai nugala- 
bijo, buvo viena oda ir kaulai. 

Jeigu ir būtų pasiekusi Santa Rozaliją, žėrinti ateitis jos ten nelau- 
kė - net jei, kas neįtikėtina, būtų sutikusi patiną. Buvo juk sterilizuo- 
ta. Vienintelis dalykas, ką būtų galėjusi palikti po savęs, būtų buvęs 
netrukus gimsiančios plaukuotos Akiko kūdikystės prisiminimas 
apie šunį. Ir geriausiomis aplinkybėmis Kazachė nebūtų išgyvenu- 
si tol, kol saloje gims daugiau vaikų, kurie ją myluotų, matytų, kaip 
ji vizgina uodegą, ir panašiai. Jos lojimo jie nebūtų prisiminę, nes 
Kazachė niekada nelodavo. 

Kad kas susigraudinęs dėl belaikės Kazachės mirties neapsiverktų, 
pasakysiu taip: „Ką gi - Bethoveno „Devintosios simfonijos“ ji ar 
šiaip, ar taip nebūtų sukūrusi.“ 

Taip pat sakau ir apie velionį Džeimsą Veitą: „Ką gi - Bethoveno 
„Devintosios simfonijos“ jis ar šiaip, ar taip nebūtų sukūręs.“ 

Šią ironišką pastabą, kokie kuklūs būdavo daugelio mūsų laimė- 
jimai, nesvarbu, kiek ilgai nugyvenome, sugalvojau ne aš. Pirmąkart, 
dar būdamas gyvas, išgirdau ją švedų kalba per vienas laidotuves. 
Tos paskutinės kelionės apeigos buvo skirtos bukagalvio, visų ne- 
mėgstamo laivų statyklos meistro Pero Olafo Rozenkvisto lavonui. 
Jis mirė jaunas - pagal anus laikus, - nes kaip ir Džeimsas Veitas 
turėjo paveldimą širdies ydą. Į laidotuves ėjau su bendradarbiu suvi- 
rintoju Hjalmaru Arvidu Bostriomu, nors ar labai svarbu, kokia ten 
prieš milijoną metų buvo kieno pavardė. Kai išėjome iš bažnyčios, 
Bostriomas man ir sako: 

- Ką gi - Bethoveno „Devintosios simfonijos“ jis ar šiaip, ar taip 
nebūtų sukūręs. | 

Paklausiau, ar pats tą juodą sąmojį sugalvojo, ir Bostriomas at- 
sakė, kad ne, išgirdęs iš savo senelio. Jis, vokiečių karininkas, per Pir- 
mąjį pasaulinį karą Vakarų fronte buvęs atsakingas už žuvusiųjų lai- 

dojimą. Kareiviai naujokai, prieš šiūpteldami žemių vienam ar kitam 

lavonui veidan, paprastai leisdavosi giliamintiškai postringauti, ką 
tasai būtų galėjęs nuveikti, jei nebūtų toks jaunas žuvęs. Seni kariai 
tokius geltonsnapius filosofus atvėsindavo ciniškomis replikomis, ir 
viena iš jų buvo ši: 

— Nesijaudink. Bethoveno „Devintosios simfonijos“ jis ar šiaip, ar 
taip nebūtų sukūręs. 

Kai mane patį jauną palaidojo Malmėje, tik per šešis metrus nuo 
Pero Olafo Rozenkvisto, Hjalmaras Arvidas Bostriomas išėjęs iš ka- 
pinių tą patį pasakė apie mane: 

— Ką gi - Bethoveno „Devintosios simfonijos“ Leonas ar šiaip, ar 
taip nebūtų sukūręs. 

Šį posakį prisiminiau ir tada, kai kapitonas fon Kleistas priekaiš- 
tavo Merei, raudančiai mirus žmogui, kurį jiedu laikė Vilardu Fle- 
mingu. Jie plaukė dar tik pusę paros, ir kapitonas jautėsi neabejotinai 
pranašesnis už ją ir už kitus keleivius. 

Aiškindamas, kaip laikyti laivo kursą į vakarus, sakė: 

— Lieti ašaras dėl visiškai nepažįstamo žmogaus - tuščias laiko 
gaištas. Kiek supratau iš jūsų kalbos, jis neturėjo jokių giminių ir ne- 
beužsiėmė jokia naudinga veikla, tai kam tų ašarų? 

Šioje vietoje, ko gero, būtų labai tikę ir man, bekūnei esybei, įsi- 
terpti: 

- Tikrai, Bethoveno „Devintosios simfonijos“ jis nebūtų sukūręs. 

Čia kapitonas pajuokavo, nors nuskambėjo visai nejuokingai: 

— Kaip laivo kapitonas, - tarė jis, - įsakau verkti tik tada, kai yra 
dėl ko. Šiuo metu verkti nėra ko. 

- Jis mano vyras, - atsakė ji. - Aš į jūsų atliktą ceremoniją žiūriu 
labai rimtai. Jei jums juokinga, prašom juoktis. 

Veitas, pokalbio objektas, gulėjo kur gulėjęs. Dar nebuvo nuneš- 
tas į šaldyklą. 

— Jis pasauliui daug davė ir, jei būtume išgelbėję, būtų dar daugiau 
davęs. 

— Ką jau tokio nuostabaus jis pasauliui davė? 

— Jis kaip niekas kitas nusimanė apie vėjo jėgaines, - atsakė 
ji. - Sakė, kad galėtume uždaryti anglies ir urano kasyklas - pakak- 
tų vien vėjo jėgainių, kad šalčiausiuose pasaulio kraštuose būtų šilta 
kaip Floridoj, kaip Majamy. Be to, jis buvo kompozitorius. 

— Rimtai? - nustebo kapitonas. 

— Taip, - patvirtino ji, - jis sukūrė dvi simfonijas. 

Turint omeny tai, ką aš ką tik pasakojau, žinia, kad Veitas pas- 
kutinę savo naktį šioje žemėje teigė sukūręs dvi simfonijas, mane su- 
intrigavo. Merė pridūrė, kad grįžusi namo nuvyksianti į Mūs Džo, 
susirasianti tas niekada neatliktas simfonijas ir ieškosianti orkestro 
premjerai surengti. 

— Vilardas buvo labai kuklus, - sakė ji. 

— Tai jau, matyt, kad taip, - numykė kapitonas. 

Po šimto aštuonių valandų kapitonui teko stoti į tiesiogines varžyti- 
nes su šiuo kukliu tobulybės įsikūnijimu. 

- Jei Vilardas būtų gyvas, - išdrožė Merė, - jis tiksliai žinotų, ką 
daryti. 

Kapitonas buvo visai netekęs savigarbos ir, nors gyvens dar tris- 
dešimt metų, jos taip ir neatgaus. Kuo ne tragedija? Merės pašieptas 
nuolankiai tarė: 

— Aš pasirengęs priimti pasiūlymus. Tik pasakykite, ką išmintin- 
gasis Vilardas būtų daręs, ir aš mieliausiu noru tai atliksiu. 


224 


Smegenis jau buvo atleidęs iš pareigų ir laivą vedė tai viena, tai 
kita kryptimi, klausydamas vien sielos balso. Pamatęs bent nosinės 
didumo salelę, kapitonas iš džiaugsmo būtų apsižliumbęs. Taip, o 
dabar saulė, švietusi tai tiesiai prieky, tai kairėje, tai už nugaros, tai 
dešinėje, ir vėl leidosi. 

Apačioje Selena Makintoš šaukė savo šunį: 

— Kazaaaaaaache! Kazaaaaaaache! Ar niekas nematėte mano šuns? 

Merė jai šūktelėjo: 

- Viršuj nėra. 

O tada, mėgindama įsivaizduoti, ką būtų daręs Vilardas, sumanė, 
kad „Mandaraksas“ galbūt ne tik laikrodis, vertėjas ir panašiai, bet ir 
radijas. Kapitonui pasiūlė pabandyti juo šauktis pagalbos. 

Kapitonas nežinojo, kad tas prietaisas - „Mandaraksas“. Manė, 
kad „Gokubis“. Namuose, Kite, jis turėjo vieną „Gokubį“ - įbruktą 
į stalčių tarp nosinių, segtukų, sąsagų ir laikrodžių. Jį per praėjusias 
Kalėdas padovanojo brolis, bet kapitonas nematė iš prietaiso jokios 
naudos. Atrodė žaisliukas, ir tiek, ir ką ką, vieną dalyką žinojo: tai 
tikrai ne radijas. 

Ant delno pasvėręs prietaisą, kurį manė esant „Gokubį, Merei tarė: 

- Duodu nukirst dešinę, jei šitas niekniekis veikia kaip radijas. 
Patikėkite, net ir šventasis Vilardas Flemingas su „Gokubiu“ nei per- 
duotų, nei priimtų jokio pranešimo. 

- Ar ne laikas būtų liautis vaizduoti visažinį?! - sušuko Merė. 

- Ir aš taip pagalvojau, - sutiko jis. 

— Tai šaukitės pagalbos, - paragino Merė. - Ar nuo to bus blogiau? 

- Aišku, nebus, - sutiko kapitonas. - Jūs, ponia Fleming, visiškai 
teisi. Blogiau tikrai nebus. 

Ir į „Mandarakso“ mikrofoniuką ėmė tarti tarptautinį žodį, prieš 
milijoną metų reiškusį skęstantį laivą: 


- Mayday, Mayday, Maydaym, - kartojo monotonišku balsu. 

Tuomet atitraukė „Mandaraksą“ nuo burnos, kad abu su Mere 
perskaitytų jame galintį pasirodyti atsaką. Bet atsitiko taip, kad jie 
įjungė tą prietaiso atminties dalį, kurios neturėjo „Gokubis“ ir kur 
buvo sutelkta aibė citatų visokiausiomis temomis, tarp jų ir apie ge- 
gužės mėnesį. Ekranėlyje pasirodė šie smarkiai gluminantys žodžiai: 


Ištvirkusį gegužį, su sedulomis ir kaštonais, žydintį Judą, 
Valgomą, dalijamą ir geriamą 
Tarp šnibždesių... 


— T. S. ELIOTAS (1888-1965) 


[T] Mayday (iš pranc. k. venez maider - „ateikite man padėti ) - tariamas kaip angl. May Day - „gegužės 
pirmoji“. 

Kapitonas ir Merė tą akimirką patikėjo užmezgę ryšį su išoriniu pa- 
sauliu, nors joks atsakas į SOS nebūtų buvęs toks greitas ir toks lite- 
ratūriškas. 

Tad kapitonas kreipėsi vėl: 

— Mayday! Mayday! Čia laivas „Bahia de Darwin“, koordinatės 
nežinomos. Ar mane girdit? 

Į tai „Mandaraksas“ atsakė: 


Gegužis bus gražus, o gal ir ne: 
Mums amžiaus ketvirtis bus kitąmet. 


— A. E. HAUSMENAS (1859-1936) 


Tada paaiškėjo, kad citatomis į žodį „May“ atsiliepia pats prietaisas. 
Kapitonui tai uždavė galvosūkio. Jis vis dar tikėjo, kad tai „Gokubis“, 
tik gal kiek įmantresnis už namie esantį. Nieko jis nežinojo! Susigau- 
dęs, kad prietaisas atsiliepia į žodį „gegužė“, pabandė „birželį“. 

Ir „Mandaraksas“ atsakė: 


Tai birželis veši tarpsta. 


— OSKARAS HEMERSTAINAS ANTRASIS (1895-1960) 

- Spalis! Spalis! - riktelėjo kapitonas. 
Ir „Mandaraksas“ atsakė: 


Dangus buvo pilkas ir šaltas, 
Ir lapai šiugždėjo sudžiūvę, 
Lapai jau gelto ir džiūvo; 

Ta naktis, tąjį vienišą spalį, 
Tais metais, kurių gal nebuvo. 


— EDGARAS ALANAS PO (1809-1849) 


Tai tiek tos naudos buvo iš „Mandarakso“, kurį kapitonas tebelaikė 
„Gokubiu . Ir Merė pasakė verčiau grįšianti į stebėjimo aikštelę pa- 
sidairyti. 

Bet prieš lipdama kapitonui ant žaizdos ji užpylė dar druskos: pa- 
klausė: kokios salos jai dabar tikėtis. Visą trečią kelionės dieną jis vis 
vardijo salas, tariamai esančias nosies tiesumu čia pat už horizonto. 

- Žiūrėkit, nepražiopsokit San Kristobalio arba gal Chenovesos — 
žiūrint kiek mes nutolę į pietus, - sakė jis, o po kurio laiko: - O! 
Žinau, kur mes dabar. Dar kiek ir pamatysim Hudo salą - vienintelę 
pasauly banguotųjų albatrosų, didžiausių salyno paukščių, lizdavie- 
tę, - ir panašiai. 

Beje, šie albatrosai gyvuoja ir dabar, ir jie tebekrauna lizdus Hude. 
Jų sparnų mojis siekia du metrus, ir jie po senovei ištikimi aviacijai. 
Jie vis dar mano, kad tai perspektyvus užsiėmimas. 

Tačiau kai penktai dienai einant galop Merė paklausė, kokia, jo 
nuomone, artimiausia sala, kapitonas nutylėjo. 

Jai pakartojus klausimą burbtelėjo: 

— Ararato kalnas. 

Tačiau kai ji užlipo į stebėjimo aikštelę, man pasirodė keista, kodėl 
ji nesukliko iš nuostabos, matydama tai, ką aš palaikiau labai keistu 
atmosferos reiškiniu, nuo laivagalio nusitęsusiu virš kilvaterio. Atro- 
dė, kad tas reiškinys, nors visiškai begarsis, susijęs su elektra, galbūt 
giminingas kamuoliniam žaibui ar Šventojo Elmo ugniai. 

Ta buvusi vidurinės mokyklos mokytoja žiūrėjo tiesiai į jį, bet ne- 
rodė jokių ženklų, kad mato kažką nepaprasta. Ir tuomet supratau, 
kad jį matau tik aš, ir žinojau, kas tai yra: žydrasis tunelis į Anapilį. 
Jis vėl laukė manęs. 

Buvau jį matęs triskart: nukirsdinimo akimirką, paskui Malmės 
kapinėse, kai mano karsto dangtis dunksėjo nuo krintančio šlapio 
Švedijos molio gabalų, o Hjalmaras Arvidas Bostriomas, tikrai nesu- 
kursiantis Bethoveno „Devintosios simfonijos“, apie mane sakė: „Ką 
gi - Bethoveno „Devintosios simfonijos“ jis ar šiaip, ar taip nebūtų 
sukūręs.“ Trečiąkart tunelis man pasirodė, kai pats buvau ant stebė- 
jimo aikštelės - kai per audrą Šiaurės Atlante lietaus ir šlapdribos 
šuoruose laikiau lyg krepšinio kamuolį iškėlęs nukirstą savo galvą. 

Žydrojo tunelio pasirodymas užduodavo man vienam skirtą 
klausimą: ar pagaliau numalšinau smalsumą žinoti, kas yra gyve- 
nimo esmė? Jei taip, man tereikėjo žingtelėti į tą, sakytum, dulkių 
siurblio žarną, pripildytą šviesos, labai panašios į tąją, kurią skleidė 
„Bahia de Darwin elektrinės viryklės ir orkaitės. Jei tame žydrame 
tunelyje veikia siurbiamoji jėga, ji, atrodo, netrukdė mano velioniui 
tėvui, mokslinės fantastikos rašytojui Kilgorui Trautui, stovėti pačio- 
je angoje ir šnekėtis su manimi. 

Virš „Bahia de Darwin“ laivagalio pasirodžiusio tėvo pirmi žodžiai 
buvo tokie: 

— Jau sotus kvailių laivo, sūnau? Eikš pas tėtį, negaišk. Jei šįkart 
atsisakai - nematysi manęs milijoną metų. 

Milijoną metų! Dievulėliau - milijoną metų! Jis nejuokavo. Kad ir 
koks blogas tėvas buvo, pažadus visada tesėjo ir niekada sąmoningai 
man nemelavo. 

Tad žengiau žingsnį jo link, bet tik vieną. It mėlynkojė padūkėlė 
meilinimosi šokio pradžioje. Kaip ir meilinimosi šokyje, tas neryž- 
tingas pirmasis žingsnis reiškė pirmą tvinksnį laikrodžio, kurio pas- 
kui nebeįmanoma sustabdyti. Nors iki angos stovėjau dar tolokai, 
pasijutau esąs jau kitoks. „Bahia de Darwin“ variklių gaudesys nuslo- 
po, o plieninis viršutinis denis tapo toks permatomas, kad įžiūrėjau 
pagrindiniame salone kankabonaites, graužiančias niekuo nekaltos 
savo sesės Kazachės kaulelius. 

Žengęs tą pirmąjį žingsnį tėvo link, apie indėniukes, apie Merę 
stebėjimo aikštelėje užpakaly manęs, apie Hisako Hiroguči ir jos vai- 
sių tualete, apie demoralizuotą kapitoną, apie neregę Seleną ant til- 
telio ir apie lavoną šaldykloje pagalvojau taip: „Ir kurio galo jie man 
rūpėjo, šitie svetimi Žmonės, šitie baimės ir alkio vergai? Ką aš su jais 
turiu bendra?“ 

Kai susilaikiau nežengęs antro žingsnio, tėvas tarė: 

- Pirmyn, Leonai. Nėra ko maivytis. 

- Betgi aš dar nebaigiau savo tyrinėjimo, - paprieštaravau. 

Miręs ryžausi likti šmėkla dėl šiam vaidmeniui taikomos privi- 
legijos - galimybės skaityti mintis, sužinoti visą tiesą apie žmogaus 


praeitį, matyti kiaurai sieną, būti vienu metu daugelyje vietų, nuo- 
dugniai ištirti, kaip susiklostė ta ar kita padėtis, naudotis visa žmo- 
nijos Žinija. 

— Tėve... - tariau, - duok man dar penkerius metus. 

- Penkerius metus! - riktelėjo jis. Primindamas ankstesnes mano 
derybas, pamėgdžiojo: - „Dar vieną dieną, tėti“, „Dar mėnesį, tėveli“, 
„Dar pusę metų, tėtuk“. 

- Bet aš tiek daug sužinojau apie gyvenimą, apie jo esmę ir pras- 
mę! - pasakiau aš. 

- Nemeluok, - atšovė jis. - Aš tau kada nors melavau? 

— Nemelavai. 

- Tai ir tu man nemeluok, - pareikalavo jis. 

- Ar tu dabar dievas? - paklausiau aš. 

— Ne, - atsakė. - Aš kaip buvau, taip ir tebesu tavo tėvas, Leo- 
nai, - bet tu man nemeluok. Šnipinėjai šnipinėjai, o prisirinkai tik 
informacijos, ir daugiau nieko. Tiek pat naudos būtum turėjęs rink- 
damas beisbolininkų nuotraukas ar butelių kamštelius. Perprasti visą 
tą informaciją tu perpranti tiek pat kiek „Mandaraksas“. 

— Tėveli, tėti, tėve, tėtušiuk, dar penkerius metus, - nenusileidau aš. 

- Ir nesvajok per tokį trumpą laiką sužinoti to, ką viliesi sužino- 
siąs, - atrėžė jis. - Todėl, sūneli, duodu garbės žodį: jei dabar mane 
pavarysi, negrįšiu milijoną metų. 

- Leonai! Leonai! Leonai! - maldaute maldavo. - Kuo daugiau 
pažinsi žmones, tuo labiau imsi bjaurėtis. Maniau, kad, tariamai iš- 
mintingiausių tėvynainių pasiųstas į veik nepabaigiamą, nedėkingą, 
baisų ir pagaliau beprasmį karą, būsi amžiams perpratęs žmogaus 
prigimtį! 

- Ar dar reikia pridurti, kad dabar pat šitie nuostabūs gyvū- 
nai, apie kuriuos tu, matau, nori kuo daugiau sužinoti, kaip povai 

didžiuojasi apsirūpinę ir bet kurią akimirką galintys panaudoti visa, 
kas gyva, naikinančius ginklus? 

— Ar dar reikia pridurti, kad ši kadaise buvusi graži, visokio peno 
kupina planeta žiūrint iš oro primena per skrodimą atidengtus ligos 
pagraužtus vargšo Rojaus Hepberno organus ir ryškiausi piktybiniai 
navikai, augantys vien tam, kad augtų, visa ėdantys ir visa nuodijan- 
tys, - tavo mylimų žmonių didmiesčiai? 

- Ar dar reikia pridurti, kad šitie gyvūnai viską taip sudergė, jog 
neįsivaizduoja padoraus net savo pačių vaikaičių gyvenimo ir laikys 
stebuklu, jei dutūkstantaisiais metais, vos po keturiolikos metų, dar 
bus likę ko valgyti ir kuo grožėtis? 

- Kaip ir šio prakeikto laivo keleiviams, jiems vadovauja kapi- 
tonai, kurie neturi nei jūrlapių, nei kompasų ir kuriems svarbiausia 
saugoti savo autoritetą. 

Kaip ir gyvenime, buvo seniai nesiskutęs. Kaip ir gyvenime, buvo iš- 
blyškęs ir sulysęs. Kaip ir gyvenime, rūkė cigaretę. Kas be ko, žengti 
dar vieno žingsnio jo link neprisiverčiau ir dėl to, kad jo nemėgau. 
Šešiolikos metų pabėgau iš namų, nes gėdijausi tokio tėvo. 
Jei žydrojo tunelio angoje būtų buvęs ne tėvas, o angelas, gal bū- 
čiau kaipmat liuoktelėjęs. 

Džeimsas Veitas iš namų pabėgo todėl, kad žmonės nuolat jį vertė 
kęsti fizines kančias. Didelės jo globėjų smegenys sumanydavo tokių 
išradingų kankinimo būdų, lyg būtų tiesiai iš gimdymo palatos pa- 
tekęs į ispanų inkvizitorių nagus. Aš pabėgau nuo tikro tėvo, kuris nė 
karto iš pykčio prieš mane nepakėlė rankos. 


Tačiau mane, mažą ir žalią, jis įtraukė į sąmokslą suvisam išguiti 
iš namų motiną. Abu šaipėmės iš motinos norų kur nors nukeliauti, 
su kuo nors draugauti ir kviestis pietų, kartais nueiti į kiną ar restora- 
ną. Aš tėvui pritardavau. Tada tikėjau, kad jis - įžymiausias pasaulio 
rašytojas, nes neišmaniau, kuo daugiau galėčiau didžiuotis. Mes ne- 
turėjome draugų, mūsų namas buvo labiausiai nušiuręs visame mik- 
rorajone, ir mes neturėjom net televizoriaus ar automobilio. Kaip aš 
jo neužstosiu prieš motiną? Jo garbei reikia pasakyti, kad niekada nė 
puse žodžio neužsiminė esąs ypatingas. Tačiau man, žioplam daiktui, 
didis jis atrodė vien tuo, kad be perstojo - neperdedu - tik rašė ir 
rūkė, ir daugiau nieko. 

Ak, tiesa, turėjau ir dar vieną - kohouziečių nuomone, svarią - 
dingstį didžiuotis: mano tėvas buvo tarnavęs Jungtinių Amerikos 
Valstijų jūrų pėstininku. 

Tačiau sulaukęs šešiolikos priėjau prie išvados, kurią motina ir 
kaimynai buvo seniai padarę: kad tėvas, pusvelčiui spausdinantis 
savo kūrinius prasčiausios reputacijos leidiniuose, - šlykštukas ir ne- 
vykėlis. Tai pasityčiojimas iš gyvenimo, galvojau, nuolat - neperde- 
dant - tik rašyti ir rūkyti, ir daugiau nieko. 

Mokykloje tada neišlaikiau nė vieno dalyko, išskyrus dailę. Ko- 
houzo vidurinėje dailę išlaikydavo visi. Jos neįmanoma buvo neiš- 
laikyti. Ir pabėgau iš namų, norėdamas susirasti motiną, tačiau taip 
ir neradau. 


Tėvas išleido daugiau kaip šimtą knygų ir tūkstantį apsakymų, tačiau 
per visas klajones sutikau vieną vienintelį jo pavardę žinojusį žmogų. 
Šitaip ilgai ieškojęs ir visiškai netikėtai aptikęs tą žmogų, patyriau 
tokį sukrėtimą, kad, regis, kurį laiką buvau visiškai atsisveikinęs su 


proteliu. 


Nė karto tėvui nepaskambinau, nepasiunčiau net atviruko. Kad 
jis miręs, sužinojau tik tada, kai pats žuvau ir jis man pasirodė žyd- 
rajame tunelyje į Anapilį. 

Tačiau aš jį pagerbiau tokiu poelgiu, kuriuo jis, man atrodo, turėjo 
ir dabar didžiuotis: kaip ir jis, tarnavau Jungtinių Amerikos Valstijų 
jūrų pėstininku. Šeimos tradicija. 

Be to, po šimts, kuo aš ne rašytojas? Keverzoju ir keverzoju kaip 
tėvas, nors jokios vilties, kad kur nors gali rastis skaitytojų. Skaitytojų 
nėra. Jų ir būti negali. 

Tad dabar mudu it besimeilinantys mėlynkojai padūkėliai elgėmės 
taip, kaip privalėjome elgtis, nepaisant to, ar buvo, kas mus stebi, 
ar - greičiausiai - ne. 

Čia tėvas man tarė: 
— Tu to paties molio, kaip tavo motina. 
- Kokiu atžvilgiu? - pasiteiravau. 
- Žinai, kokia buvo jos mėgstamiausia citata? - paklausė jis. 
Aišku, žinojau. Žinojo ją ir „Mandaraksas“. Toji citata - šios kny- 
gos epigrafas. 

- Tu tiki, kad žmonės - geri gyvūnai, kad vienąsyk jie išspręs visas 
savo problemas ir Žemę vėl pavers rojumi? 

- Gal galėčiau ją pamatyti? - paprašiau. 

Žinojau, kad ji kažkur anapus tunelio, kad ji mirusi. Tada, kai pats 
žuvau, pirmiausia tėvo paklausiau: „Ar žinai, koks mamos likimas?“ 


Prieš stodamas į Jungtinių Amerikos Valstijų jūrų pėstininkus, visur 
jos ieškojau. 

— Ar ten už tavęs mama? - paklausiau. 

Žydrasis tunelis tolydžio raitėsi it kirminas. Jam rangantis dažnai 
mačiau moteriškę ir pamaniau, kad galbūt ten mama, - deja, apsi- 
rikau. 

- Aš Naomė Tarp, Leonai! - sušuko man moteriškė. Ši kaimynė, 
mamai mus palikus, kurį laiką kaip galėdama stengėsi man atstoti 
motiną. - Aš ponia Tarp! - sušuko. - Juk pameni mane, Leonai, tie- 
sa? Kaip užeidavai pas mane į virtuvę, taip dabar užeik čia. Būk geras 
vaikas. Nenorėk ten likt dar milijoną metų. 

Žengiau antrą žingsnį angos link. „Bahia de Darwin“ išskydo į 
fantastišką voratinklių raizginį, o žydrasis tunelis dabar atrodė tokia 
pat reali, praktiška transporto priemonė kaip Malmės tramvajus, ku- 
riuo kasdien važiuodavau į laivų statyklą ir namo. 

Tačiau tą akimirką už nugaros išgirdau, kaip „Bahia de Darwin“ 
voratinkliškoje stebėjimo aikštelėje klykia blankiu vaiduokliu virtusi 
Merė. Man pasirodė, kad rėkia iš nepakeliamo skausmo. Žodžių ne- 
supratau, tačiau klykė tokiu balsu, lyg būtų pašauta į pilvą. 

Kad suprasčiau žodžius, žengiau du žingsnius atgal, tada atsisu- 
kau ir pažvelgiau aukštyn. Ji ir kūkčiojo, ir juokėsi. Persisvėrusi per 
plieninės statinės kraštą, ant tiltelio stovinčiam kapitonui šaukė: 

— Matau žemę! Matau žemę! Garbė Dievui! Dieve brangus! Matau 
žemę! Matau žemę! 


Tai, ką Merė Hepbern pamatė, ir buvo Santa Rozalija. Kapitonas, aiš- 
ku, išsyk pasuko jos link, tikėdamasis ten rasiąs žmonių - ar bent 
gyvūnų, kurių jie galėtų išsikepti ir valgyti. 

Liko atsakyti į klausimą, ar aš liksiu pasižiūrėti, kas dėsis toliau. 
Kaina, kurią turėsiu sumokėti už norą patirti, koks likimas laukia 
laivo keleivių, buvo be sąlygų: dar milijoną metų vaidentis žemėje be 
jokios galimybės būti amnestuotam. 

Sprendimą už mane padarė Merė Hepbern, „ponia Fleming“. Jos 
džiūgavimas mano dėmesį prikaustė taip ilgai, kad kai atsigręžiau, 
Žydrasis tunelis jau buvo dingęs. 

Ir štai aš atlikau tą tūkstančio tūkstantmečių bausmę. Iki galo atida- 
viau skolą visuomenei ar dar kam. Bet kurią akimirką galiu vėl išvysti 
žydrąjį tunelį. Be abejo, mieliausiu noru liuoktelsiu į jo angą. Pasauly 
nebenutinka nieko tokio, ko nebūčiau begalę kartų matęs ar girdėjęs. 
Niekas tikrai nesukurs Bethoveno „Devintosios simfonijos“ - ir ne- 
pameluos, ir nepradės Trečiojo pasaulinio karo. 

Mama buvo teisi. Net ir juodžiausiais laikais žmonijai buvo vil- 
ties. 

1986 metų gruodžio 1 dieną, pirmadienį, kapitonas Adolfas fon Kleis- 
tas tyčia užplukdė tinkamo inkaro neturintį laivą „Bahia de Darwin“ 
ant pakrantės seklumos. Manė, kad, atėjus laikui išplaukti, laivą nu- 
trauks į vandenį taip pat kaip Gvajakilyje. 

Kada ketino išplaukti? Kai tik podėliai bus pritutinti kiaušinių, 
padūkėlių, iguanų, pingvinų, kormoranų, krabų ir visokių kitokių 
valgomų ir lengvai sugaunamų gyvūnų. Kai apsirūpins maisto kie- 
kiu, derančiu prie degalų ir vandens atsargų, galės be skubos grįžti į 
žemyną ir pasieškoti juos galinčio priimti ramaus uosto. Kapitonas iš 
naujo atras Pietų Amerikos žemyną. 

Jis išjungė ištikimuosius variklius. Čia jų ištikimybė ir baigėsi. 
Dėl priežasčių, kurių jis taip ir neįstengė nustatyti, užvesti jų nebe- 
pavyks. 

Tai reiškė, jog netrukus - kai tik išsieikvos akumuliatoriai - iš 
pareigų pasitrauks ir viryklės, orkaitės ir šaldytuvai. 


**+ 


Ant pagrindinio denio laivagalyje prie antelės tebegulėjo suvyniotas 
dešimties metrų ilgio švartavimo lynas, toji balta nailoninė bamba- 
gyslė. Kapitonas jame primazgė mazgų, ir jiedu su Mere nusileido 
į seklumą ir nubrido ant kranto rinkti kiaušinių ir žudyti žmonių 
nebijančių žemesniųjų gyvūnų. Laimikiui susidėti pasiėmė Merės 
palaidinę ir Džeimso Veito naujuosius marškinius su nenuplėšta 
kainos kortele. 

Padūkėliams jie suko kaklus. Sausumos iguanas čiupo už uodegų 
ir daužė į juodus akmenis. Per tas skerdynes Merė ir nusibrozdino, ir 
bebaimis kikilis vampyras pirmąsyk paragavo žmogaus kraujo. 

Jūrinių iguanų, nusprendę, kad nevalgomos, žudikai nelietė. Tik 
po dvejų metų jie atras, kad šių gyvūnų viduriuose apvirškinti jūrų 
dumbliai - ne tik skanus šiltas gatavas valgis, bet ir vaistas nuo iki tol 
varginusios vitaminų ir mineralų stokos. Nuo tada jų racionui nieko 
nebetrūks. Be to, kai kurie žmonės šią tyrę virškins geriau už kitus, 
todėl bus sveikesni ir gražesni - taigi labiau pageidautini kaip lytiniai 
partneriai. Dabar, po milijono metų, natūraliosios atrankos dėsniui 
pasidarbavus, žmonės dumblius suvirškina patys, netarpininkaujant 
jūrinėms iguanoms, tad pastarųjų ir nebeliečia. 

Tokia tvarka visiems kur kas labiau prie širdies. 

Tačiau žmonės kaip naikino, taip naikina žuvis, o stingant žuvų, 
kaip ir seniau, minta vis taip pat Žmonių nebijančiais padūkėliais. 

Kad ir likčiau čia dar milijoną metų, esu įsitikinęs, jog padūkėliai 
ir per tiek laiko nesusivoks, kad žmonės jiems pavojingi. Taip, o kaip 
minėjau, poruodamiesi jie po senovei šoka tą patį šokį. 


A+ 


Tą vakarą „Bahia de Darwin“ vyko tikra puota. Vakarieniavo ant vir- 
šutinio denio. Jis ir atstojo lėkštes, o kapitonas - vyriausiąjį virėją. 
Valgyti buvo keptų sausumos iguanų, įdarytų krabų ir kikilių mėsa. 
Buvo pingvinų taukais pagardintų keptų padūkėlių, įdarytų jų pačių 
kiaušiniais. Skanumas neapsakomas. Visi vėl pasijuto laimingi. 

O rytą vos praaušus kapitonas su Mere vėl išsikėlė į krantą, pasi- 
imdami ir kankabonaites. Pagaliau ir jos ėmė šiek tiek nutuokti, kas 
dedasi. Jie galabijo ir galabijo, tempė ir tempė lavonėlius, kol į laivo 
šaldyklą, pas Džeimsą Veitą, paukščių, iguanų ir kiaušinių prikrovė 
tiek, kad iš bėdos būtų pakakę visam mėnesiui. Dabar jie turėjo ne 
tik daug degalų ir vandens, bet ir gausybę maisto, ir gero maisto. 

Teliko kapitonui užvesti variklius ir visu greičiu leistis į rytus. 
Prašauti pro Pietų, Centrinę ar Šiaurės Ameriką neįmanoma, sakė 
kapitonas Merei, vėl atgavęs humoro jausmą: 

- Nebent nelaimės atveju pralįstume per Panamos kanalą. Bet 
pralindę, galiu garantuoti, anksčiau ar vėliau pasiektume Europą ar 
Afriką. 

Jis nusijuokė, nusijuokė ir ji. Pagaliau bus po visų bėdų. Deja, už- 
vesti variklių taip ir nepavyko. 


Iki 1996 metų rugsėjo, kada „Bahia de Darwin“ per visišką tyką nu- 
slydo ir paniro į vandenyną, visi, išskyrus kapitoną, jau buvo įpratę 
laivą vadinti Merės duota pravarde „Galinga langinė“. 

Šis menkinamas pavadinimas buvo paimtas iš dainos, kurią Merė 
išmoko iš „Mandarakso“ ir kuri skambėjo taip: 


Didžiulis, puikus okeaninis laivas 
„Galinga langinė“ vadinos. 

Nebaisūs buvo štormai komandai 

Ir kapitono jie nebaugino. 

Žmogus prie šturvalo buvo išmokęs 
Niekint smarkiausius vėjus, 

Ir tik dangui nurimus tapdavo aišku, 
Kad jis savo gulte gulėjo. 


— ČARLZAS KARILAS (1842-1920) 


„Galinga langine“ laivą vadino ir Hisako Hiroguči, ir jos plaukuotoji 
duktė Akiko, ir Selena Makintoš, taip pat kankabonės. Šioms pati- 
ko pats žodžių, nors ir nesuprantamų, skambesys. O kai kankabonės 
vėliau pagimdys vaikų, savo atžaloms aiškins, kad čia atplaukusios iš 
žemyno stebuklingu, dabar jau išnykusiu laivu „Galinga langinė“. 


Akiko, vienodai laisvai mokėjusi ir angliškai, japoniškai, ir kan- 
kaboniškai, vienintelė nekankabonė, susišnekėdavusi su kankabonė- 
mis, į kankabonų kalbą „Galingos langinės“ bent kiek panašiau iš- 
versti vis dėlto neįstengė. 

Kankabonės nesuprato nei pačių žodžių, nei jų komiško atspalvio, 
kaip nesuprastų ir šiuolaikinis žmogus, jei jam ar jai, besišildantiems 
saulėje baltame smėlėtame paplūdimyje palei žydrą lagūną, į ausį 
sušnibždėčiau: „Galinga langinė.“ 


*k+A 


Netrukus po to, kai „Galinga langinė' nugrimzdo ant dugno, Merė 
pradėjo savąją dirbtinio apvaisinimo programą. Jai buvo šešiasde- 
šimt vieni. Buvo vienintelė kapitono lytinė partnerė. Jo, varančio še- 
šiasdešimt septintuosius, lytiniai poreikiai jau buvo prigesę. Ir buvo 
nusistatęs neturėti palikuonių, nes manė, kad tebėra didelė tikimybė 
jiems perduoti Hantingtono chorėją. Be to, buvo rasistas, todėl jo 
netraukė nei Hisako, nei jos plaukuotoji duktė, jau nekalbant apie 
indėnes, vis vien nuo jo pagimdysiančias vaikus. 

Nepamirškit: šie žmonės tikėjosi bet kuriuo metu būti išgelbėti 
ir nė manyti nenumanė esą paskutinė žmonijos viltis. Todėl jie sek- 
su užsiėmė tik dėl to, kad maloniai praleistų laiką, kad apramintų 
knietulį, kad geriau eitų miegas, maža dėl ko. Gimdyti vaikus, žinojo, 
būtų neatsakinga, nes jiems auginti Santa Rozalijoje netinkamos są- 
lygos, be to, atsiradus vaikų, pasidarytų sunkiau apsirūpinti maistu. 

Kol „Galinga langinė dar nebuvo prisijungusi prie Ekvadoro po- 
vandeninių laivų flotilės, Merė kaip ir visi tvirtai tikėjo: vaiko gimi- 
mas būtų tragedija. 

Jos siela ir toliau nesiliovė tuo tikėjusi, tačiau didelės smege- 
nys ėmė atsargiai, kad neišgąsdintų, svarstyti, ar įmanoma spermą, 

kurios kapitonas jai įšvirkšdavo maždaug dukart per mėnesį, kaip 
nors perkelti į vaisingą moterį - ir, žiū, ta nėščia. Dešimtmetė Akiko 
dar nebuvo subrendusi. Tačiau kankabonės, nuo penkiolikmetės iki 
devyniolikmetės, aiškiai galėjo pastoti. 


**++ 


Smegenys Merę tikino taip, kaip ji pati nuolat tikindavo savo moki- 
nius: kad ne tik nekenkia, bet gal net labai naudinga svarstyti viso- 
kias idėjas, kad ir kokios neįgyvendinamos, nepraktiškos ar visiškai 
beprotiškos jos daugeliui atrodytų. Santa Rozalijoje ji save drąsino 
taip pat, kaip Iliume drąsindavo paauglius: kad tokie mintiniai žai- 
dimai su pačiomis netikiausiomis idėjomis tuomet, prieš milijoną 
metų, - anot jos, - privedė prie daugybės reikšmingiausių mokslinių 
įžvalgų. 


*y0- eo 


„Mandaraksas“ bylojo: 


Smalsumas - viena iš patvariausių 
ir būdingiausių guvaus proto savybių. 


— SAMUELIS DŽONSONAS (1709-1784) 


„Mandaraksas“ nepasakė, o jos didelės smegenys, žinoma, nė ne- 
ketino pasakyti, kad jai sumanius negirdėtą, bet galbūt įgyvendina- 
mą eksperimentą didelės smegenys tol kamuos, kol ji tą eksperimen- 
tą iš tikrųjų įgyvendins. 

Mano supratimu, tai buvo pats šėtoniškiausias senovinių didelių 
smegenų bruožas. Savo šeimininkams jos teigdavo maždaug tokią 
mintį: „Tai beprotybė, mes tikriausiai galėtume tai padaryti, bet, aiš- 
ku, jokiu būdu nedarysime. Stačiai įdomu pasvajoti.“ 


O paskui lyg užhipnotizuoti žmonės, žiūrėk, ima ir padaro - ver- 
čia vergus mirtinai kautis Koliziejuje, atviroje aikštėje gyvus degina 
žmones už vietos gyventojams nepriimtinas nuomones, stato ma- 
sinio žmonių naikinimo fabrikus, sprogdina ištisus miestus ir taip 
toliau, ir panašiai. 


ARA 


„Mandarakse“ turėjo būti, bet nebuvo maždaug tokio perspėjimo: 
„Didelių smegenų epochoje visa, kas gali būti padaryta, ir bus pa- 
daryta - taigi saugokis.“ 

Artimiausia šiai minčiai „Mandarakso“ citata yra Tomo Karlailio 


(1795-1881): 


Bet kokias abejones išsklaido tik veiksmai. 
xk+ 


Nuo abejonių, ar moteris negyvenamoje saloje be techninių priemo- 
nių gali apvaisinti kitą moterį, Merė perėjo prie veiksmų. Lyg užhip- 
notizuota pati nepajuto, kaip, Akiko pasiėmusi už vertėją, atsidūrė 
kankabonių stovykloje kitapus kraterio. 

Ir čia prisimenu tėvą, kai dar gyvas, amžinai rašaluotas, vargetavo 
Kohouze. Vis tikėjosi ką nors parduoti kino kompanijoms, kad ne- 
reikėtų griebtis atsitiktinių darbų ir mes galėtume nusisamdyti virėją 
ir valytoją. 

Bet kad ir kaip jis troško ką nors prakišti į kiną, visuose jo apsaky- 
muose ir knygose svarbiausi įvykiai būdavo tokie, kurių sveiko proto 
žmogus, jei jam rūpi filmo populiarumas, filme nerodytų. 

O ir svarbiausias mano pasakojimo epizodas prieš milijoną 
metų nieku būdu nebūtų pasirodęs jokiame populiariame filme. 


Tas epizodas toks: lyg užhipnotizuota Merė Hepbern įsikiša dešinės 
rankos smilių sau, paskui jį įkiša aštuoniolikmetei kankabonei ir taip 
ją apvaisina. 

Vėliau Merei atėjo mintis, kaip galėtų pajuokauti apie neapgalvo- 
tą, nepaaiškinamą, neatsakingą, stačiai beprotišką savavaliavimą ne 
su vienos, o su visų kankabonių kūnais. Vienintelis kolonistas, kuris 
būtų jos sąmojį supratęs, buvo kapitonas, tačiau tada ji su juo nebes- 
ikalbėjo, todėl mintis liko tik jos galvoje. Išreikšta žodžiais, ji būtų 
skambėjusi: „Gaila, nesugalvojau taip padaryti, kai dar mokytojavau 
Iliumo vidurinėje mokykloje. Sėdėčiau dabar ne Dievo užmirštoje 
Santa Rozalijoje, bet jaukiame Niujorko valstijos moterų kalėjime.“ 

Grimzdamas į vandenyną, laivas su savimi nusinešė Džeimso Vei- 
to kaulus, susimaišiusius ant šaldyklos grindų su kaulais roplių ir 
paukščių, kokių gyvena ir dabar. Tačiau gyvų būtybių su tokiu skele- 
tu kaip Džeimso Veito nebėra. 

Jo, matyt, būta kažkokios beždžionės patino - vaikščiojusio sta- 
čiomis ir turėjusio nepaprastai dideles smegenis, skirtas, reikia ma- 
nyti, gudriai sunarstytoms plaštakoms valdyti. Galimas daiktas, buvo 
prisijaukinęs ugnį. Galbūt naudojosi įnagiais. 

Galbūt mokėjo keliolika ar daugiau žodžių kai ką pasakyti. 


*** 


Kai laivas nuskendo, saloje buvo tik vienas barzdotis - kapitonas. 
Po metų gims jo sūnus Kamikadzė. Dar po trylikos saloje bus antras 
barzdotis - Kamikadzė. 

„Mandaraksas“ bylojo: 


Toks senis pasakė: „Baisu! 
Dvi pelėdos ir tiek vieversių, 
Karetaitė, višta - 

Vargšė mano barzda! - 

Ten tiek jie sukrovė lizdų!“ 


— EDVARDAS LYRAS (1812-1888) 


Tada, kai laivas nuskendo, kai kolonijai sukako dešimt metų, kapito- 
nas buvo virtęs baisiai nuobodžiu tipu, neturinčiu nei apie ką mąstyti, 
nei ką veikti. Daugiausia laiką leisdavo prie vienintelės salos vanden- 
vietės, tai yra šaltinėlio kraterio papėdėje. Vandens atėjusias moteris 
jis pasitikdavo tarsi malonus ir nusimanantis šaltinėlio šeimininkas, 
padėjėjas ir prižiūrėtojas. Net ir kankabonėms, nesuprantančioms 
nė vieno jo žodžio, pranešdavo, kaip šaltinėlis laikosi - apibūdinda- 
vo, kaip varva pro uolos plyšį vanduo: „šiandien labai nervingai ' arba 
„šiandien labai žvaliai“, arba „šiandien labai tingiai , ar dar kaip nors. 

Vanduo iš teisių varvėjo gana tolygiai. Šitaip varvėjo tūkstančius 
metų iki kolonistų įsikūrimo, šitaip tebevarva iki šiol, nors dabar 
žmonės apsieina ir be šaltinio. O varvėjo jis štai iš kur, ir tai paslap- 
čiai įminti nereikėjo Jungtinių Amerikos Valstijų karinės jūrų akade- 
mijos diplomo: krateryje lyg milžiniškame dubenyje rinkosi lietaus 
vanduo, kurį nuo saulėkaitos užstojo labai storas vulkaninių lūženų 
sluoksnis. Vandeniui lėtai smelkiantis protėkiu iš dubens, ir radosi 
šaltinėlis. 

Amžinai dykinėjantis kapitonas, kad ir norėdamas, pagerinti 
šaltinėlio nebūtų įmanęs. Vanduo ir taip pakankamai gerai varvėjo 
pro plyšį suakmenėjusioje lavoje ir rinkosi natūralioje įduboje vos 
dešimt centimetrų žemiau jo. Įduba kaip buvo, taip ir iki šiol liko 
tokio dydžio kaip praustuvė „Galingos langinės“ tualete prie pagrin- 
dinio salono. Pagal „Mandaraksą“ išsemta įduba, kapitonui raginant 
ar neraginant, po dvidešimt trijų minučių ir vienuolikos sekundžių 
vėl būdavo sklidina. 

Kaip galėčiau apibūdinti kapitono senatvę? Turėčiau pasakyti, 
kad skendėjo tylioje neviltyje. Bet šitaip jis būtų jautęsis ir neatsidū- 
ręs negyvenamoje Santa Rozalijoje. 

„Mandaraksas“ bylojo: 

Daugumos žmonių gyvenimas yra tyli neviltis. 


— HENRIS DEIVIDAS TORO (1817-1862) 


O dėl ko anuomet tokią daugybę žmonių, ypač vyrų, kamuoda- 
vo tyli neviltis? Į sceną dar kartą kviečiu vienintelį kiaurai neigiamą 
savo pasakojimo herojų: pernelyg dideles žmonių smegenis. 


**+ 


Šiais laikais tyli neviltis nieko nekamuoja. Prieš milijoną metų dau- 
gybę žmonių kamavo tyli neviltis todėl, kad prakeiktieji kompiuteriai 
jų kaukolėse veikė be jokio saiko ar atokvėpio; jie nuolat reikalavo 
naujų įdomių uždavinių, o gyvenimas pasiūlyti neturėjo ko. 


*k+ 


Štai ir išdėsčiau beveik visus, mano nuomone, svarbiausius įvykius 
ir aplinkybes, dėl kurių žmonija per stebuklą išgyveno iki šių dienų. 
Prisimenu juos nelyginant keistos formos raktus, atrakinusius dau- 
gelį durų, iš kurių paskutinės atsivėrė į visišką laimę. 

Vienas iš tokių raktų - tai, kad Santa Rozalijoje nebuvo įna- 
gių, išskyrus netvarius junginius iš kaulų, šakelių, akmenų, žuvų ir 
paukščių žarnelių. 

Jei kapitonas būtų turėjęs padorių įrankių, dalbų, kaplių, kastuvų 
ir panašiai, jis tikrai būtų sugalvojęs, kaip dėl mokslo ir pažangos per 
savaitę kitą užkimšti šaltinėlį ar išleisti visą kraterio turinį. 


**+* 
Dėl to, kaip kolonistams pavyko nepritrūkti maisto: turiu pasakyti, 


kad tai lėmė ne išmintingi sprendimai, o laimingos aplinkybės. 

Maisto pakako, nes gamta malonėjo būti dosni. Kitų salų paukš- 
čiai jau kurį metą nestokojo peno, tad iš perpildytų lizdaviečių siųs- 
davo emigrantus į Santa Rozaliją užimti žmonių suvalgytų paukščių 
lizdų. Iguanos, nes jos tik trumpų nuotolių plaukikės, papildymo iš 
kitur negaudavo. Tačiau valgyti šiuos atgrasius raupuotus roplius ir 
jų žarnyno turinį žmonės prisiversdavo tik visiškai pristigę bet kokio 
kito maisto. 

Pačiu geriausiu patiekalu buvo laikomas ant gražaus lygaus ak- 
mens kelias valandas saulėkaitoje keptas kiaušinis. Ugnies Santa 
Rozalijos kolonistai neturėjo. Kitas geras valgis - iš paukščio at- 
imta žuvis. Paskui - pats paukštis. Galiausiai - žalioji tyrė iš jūrų 
iguanos vidurių. 

Negana to, gamta buvo tokia dosni, kad kolonistai žinojo esant ir 
atsarginių maisto išteklių, nors niekada nebuvo priversti jų panau- 
doti. Kur pasisuksi, voliojosi, įsimylėjėlių akimis sekiodami praei- 
nančius žmones, įvairaus amžiaus ruoniai ir jūrų liūtai, nebaikštūs 
ir neagresyvūs, išskyrus patinus poravimosi laikotarpiu. Maistui dar 
ir kaip tiko. 


A+ 


Tai, kad kolonistai beveik iškart išgalabijo visas sausumos iguanas, 
galėjo turėti lemtingų padarinių - tačiau katastrofa neįvyko. Galė- 
jo turėti reikšmingų padarinių. Bet, pasirodo, tai reikšmės neturėjo. 
Didieji sausumos vėžliai Santa Rozalijoje nesiveisė; jei jų būtų buvę, 
kolonistai būtų ir juos išnaikinę. Bet ir tai nebūtų turėję reikšmės. 

Tuo metu kitose pasaulio dalyse, ypač Afrikoje, mirė milijonai 
žmonių, nes jiems aplinkybės buvo nepalankios. Metų metus neiš- 
krito nė lašas lietaus. Seniau lydavo daug, o dabar atrodė, kad niekad 
taip ir nebepalis. 

Afrikiečiai bent jau nustojo daugintis. Tai jau neblogai. Tai jau į 
gerą. Tai reiškė, kad plėtra mažėja. 


A+ 


Kad kankabonaitės nėščios, kapitonas sužinojo tik mėnesį prieš vie- 
nai jų pagimdant. Ji pagimdė berniuką, pirmajį čiabuvį, kuriam pri- 
gijo plaukuotosios Akiko, jo vyriškumo sužavėtos, duota pravardė 
Kamikadzė - japoniškai „šventas vėjas“. 


*** 


Pirmieji kolonistai vieninga šeimyna netapo. Tačiau tokia, išmirus 
visam senimui, tapo vėlesnės kartos. Žmones vienijo kalba, religija, 
išdaigos, dainos, šokiai ir panašiai - ir beveik viskas kankaboniška. 
Ir, priešingai negu kapitonas, Kamikadzė, sulaukęs gilios senatvės, 
tapo garbiu patriarchu, o Akiko - garbia matrona. 

Ir vyko tai labai sparčiai - tas nuostabiai darnios šeimynos kūri- 
masis iš tokios skirtingos žmonių genetinės medžiagos. Tiesiog ne- 
galėjau atsigrožėti. Tuos žmones, nors ir didsmegenius, ir visa kita, 
už tai, galima sakyt, pamilau. 

Kad viena kankabonė nėščia, kapitonas sužinojo tik užmačiai einant 
prie pabaigos, kadangi niekas, savaime suprantama, ir nemanė jam 
pasakyti, be to, kankabonės kapitono daugiausia dėl rasistinės pa- 
žiūros taip nekentė, kad beveik nesirodydavo akyse. Kad išvengtų 
susitikimo, vandens prie kraterio eidavo tik naktį, kai anas kietai 
miegodavo. Nors buvo visų jų be galo mylimų vaikų tėvas, liko ne- 
kenčiamas iki pat mirties. 

Bet kartą, mėnuo prieš gimstant Kamikadzei, kapitonas gulėjo 
su Mere plunksnomis išklotame guolyje nesumerkdamas akių, nera- 
miai vartydamasis nuo šono ant šono. Mat didelės smegenys jam at- 
kakliai piršo mintį nuo kraterio viršaus prisikasti iki vandens, surasti 
protėkį, o jau tada reguliuoti tai, kuo niekas neturėjo jokio pagrindo 
skųstis: šaltinėlio nuotėkį. 

Šis inžinerinis sumanymas buvo, beje, toks pat kuklus kaip 
Cheopso piramidės arba Panamos kanalo statyba. 

Taigi kapitonas vidurnaktį atsikėlė ir nuėjo pasivaikščioti. Mėnu- 
lio pilnatis kabojo tiesiai virš galvos. Priėjo prie šaltinio, o ten - šešios 
kankabonės tarsi jaukų žvėrelį tapšnoja vandenį sklidinoje įduboje, 
šlaksto viena kitą ir panašiai. Visoms smagu, ypač laimingos todėl, 
kad visos labai greit turės vaikų. 

Vos išvydo kapitoną - linksmumo kaip nebūta. Laikė jį nelabuoju. 


Bet ir kapitonas ne juokais sutriko —- mat buvo nuogas. Nesitikėjo su 
kuo nors susidurti, tad nesivargino užsirišti iguanos odos klubjuostės. 
Taigi dabar pirmą kartą per dešimt metų, praleistų Santa Rozalijoje, 
kankabonės išvydo jo genitalijas. Kaip jos nesikvatos, ir kad nustotų! 

Kapitonas pasišalino į savo buveinę, kur sau ramiausiai miegojo 
Merė. Į kankabonių juoką numojo: et, kvailumo požymis. Dar pagal- 
vojo, kad vienai iš jų pilve ar koks auglys, ar parazitas, ar uždegimas 
ir kad, nepaisant linksmumo, tikriausiai neilgai begyvens. 

Rytą jis apie tą ištinusį pilvą užsiminė Merei, ir ši labai keistai 
šyptelėjo. 

- Tau juokinga? - paklausė jis. 

— Ar man? - atsiliepė ji. - Gink Dieve, visai nejuokinga. 

- Toks ištinęs pilvas... - tęsė jis. - Tai kažkas rimta. 

- Visiškai sutinku, - atsakė ji. - Pagyvensim - pamatysim. Kas 
mums belieka? 

— O tokia linksma, - neatsistebėjo kapitonas. - Tas baisus ištini- 
mas, sakytum, jai nė motais. 

- Taigi ir pats dažnai sakai, - priminė Merė, - kad jos ne tokios 
kaip mes. Jos mąsto labai paprastai. Stengiasi susitaikyti su bet kokia 
padėtimi. Mano, kad prieš vėją nepapūsi, tad kaip yra, taip gerai. 

Ji kaip sykis po ranka turėjo „Mandaraksą“. Be jos ir dešimtme- 
tės plaukuotosios Akiko, kolonijoje su šiuo prietaisu daugiau niekas 
nežaidė. Jei ne jiedvi, kapitonas ar Selena, ar Hisako, jo beverčius 
patarimus, tuščias sentencijas, nykų sąmojį laikantys tiesiog pasity- 
čiojimu, jį seniai būtų nušveitę į vandenyną. 

Kapitonas, be to, buvo asmeniškai įsižeidęs ant „Mandarakso“ už 
eilėraštį apie juoko vertą „Galingos langinės“ kapitoną. 

Tad Merė kankabonės, kuri tokia laiminga, nepaisant auglio pil- 
ve, neišmanymui pakomentuoti surado tokią citatą: 


Žmogus laimingiausias, kai nieko neišmano, 
Kai dar nemoka nei sielotis, nei džiaugtis. 
— SOFOKLIS (496-406 m. pr. Kr.) 


Toks kapitono mulkinimas man, buvusiam jo bendralyčiui, atro- 
dė pasipūtėliškas ir žemas. Jei būčiau gimęs moterimi, gal būtų atro- 
dę kitaip. Jei būčiau buvęs moteris, ko gero, būčiau mėgavęsis Merės 
Hepbern užslėptomis patyčiomis iš riboto vyrų vaidmens dauginan- 
tis tiek anuomet, tiek šiais laikais. Niekas nepasikeitė. Ir dabar šitų 
stuobrių visa nauda, kad jie, atėjus laikui, įšvirkščia gyvybės sėklos. 

Laikui bėgant, užslėptos Merės patyčios tapo atviros ir geliančios. 
Gimus Kamikadzei, kapitonas, sužinojęs, kad tai jo sūnus, išlemeno, 
jog pirma reikėta jo atsiklausti. 

O Merė atšovė: 

— Tau nereikėjo to vaiko nešioti devynis mėnesius, paskui kamuo- 
tis, kol išsibraus pro tarpkojį. Net ir norėdamas, nors linkusi tuo abe- 
joti, tu negali jo žindyti. Ir niekas neprašys tavęs padėti jo auginti. 
Atvirkščiai, viliamės, kad tamsta į tai visiškai nesikiši! 

- Ir vis dėlto... - bandė prieštarauti jis. 

- Dievulėliau... - nutraukė ji. - Jei mums išeitų padaryti vaiką iš 
iguanos seilių, ar nemanai, kad būtume ir padariusios, apsieidamos 
be Jūsų Didenybės? 

Po to, kai Merė kapitonui šitaip išdėjo, jų santykiai nebegalėjo likti 
kokie buvę. Prieš milijoną metų būta daugybės didsmegeniškų iš- 
vedžiojimų, kaip išvengti skyrybų, ir jei Merė būtų labai norėjusi dar 
pagyventi su kapitonu, tam tiko mažiausiai vienas būdas. Galėjo jam 
sakyti, kad kankabonė lytiškai santykiavo su jūrų liūtu ar kotiku. 
Būtų priėmęs už gryną pinigą ne tik dėl to, kad buvo prastos nuomo- 
nės apie tų moterų moralę, bet ir dėl to, kad pats kaip gyvas nebūtų 
susiprotėjęs, jog buvo dirbtinai apvaisintos. Būtų netikėjęs, kad tai 
įmanoma, nors iš tikrųjų procedūra buvo vaikų žaidimas, paprasta 
kaip dukart du. 
„Mandaraksas“ bylojo: 


Yra kažkas, kam siena nemiela. 


— ROBERTAS FROSTAS (1874-1963) 
Nuo savęs pridursiu: 
Taip, bet yra kai kas, 


kas dievina gleivinę. 


— LEONAS TROCKIS TRAUTAS (1946-1001986) 


Taigi melu Merė gal būtų ir išsaugojusi santarvę su kapitonu, nors 
būtų dar reikėję paaiškinti, kodėl Kamikadzės akys mėlynos. Beje, 
šiais laikais kas dvylikto žmogaus akys mėlynos, o plaukai auksaspal- 
viai ir garbanoti kaip kapitono. Kartais tokiam tipui juokais sakau: 
„Guten morgen, Herr von Kleist' arba „Wie geht's es Ihnen, Frūulein 
von Kleist?““ Daugiau vokiškai kaip ir nemoku. 

Šiandien ir tiek nereikia. 

Ar geriau būtų buvę, jei Merė Hepbern būtų melu išsaugojusi santarvę 
su kapitonu? Ir po tiek laiko tai ginčijamas klausimas. Jiedu anaiptol 
nebuvo ideali pora. Susidėjo abu po to, kai Selena ir Hisako susime- 
tė bendrai auginti Akiko, o kankabonės, saugodamos kankaboniško 
tikėjimo, pažiūrų ir papročių grynumą, persikėlė už kraterio. 

Tarp kitko, vienas kankabonų paprotys reikalavo slėpti nuo ne- 
kankabonų savo vardus. Tačiau man visos jų, kaip ir bet kieno kito, 
paslaptys buvo žinomos, ir nieko bloga neatsitiks, jei išduosiu, kad 
pirmoji kapitono kūdikį pagimdė Sinka, antra - Lorė, trečia - Laira, 
ketvirta - Dirno, penkta - Nano, o šešta - Kylė. 

Atsiskyrusi nuo kapitono ir įsirengusi nuosavą stoginę ir plunksnų 
guolį, Merė ne kartą Akiko sakėsi besijaučianti ne vienišesnė nei 
tada, kai gyveno su kapitonu. Kapitonui ji prikišo kelias konkrečias 
ydas, kurių anas būtų nesunkiai atsikratęs, jei jam būtų rūpėję pa- 
tvarūs santykiai. 

- Santarvei reikia abiejų pusių pastangų, - mokė ji Akiko. - Steng- 
tis tik vienam katram - tuščias reikalas. Paprasčiausiai nieko neiš- 
degs, ir tas, katras dės visas pastangas, kaip aš, amžinai jausis kvailio 


vietoj. Viena mano santuoka, Akiko, buvo laiminga, o jei Vilardas 
nebūtų miręs, būtų buvus laiminga ir antroji - taigi aš Žinau, ko rei- 
kia santarvei. 

Ji išvardijo keturias didžiausias kapitono ydas, kurių jis lengvai 
galėjo, tačiau nepanoro atsikratyti: 


1. Kalbėdamas, ką veiks, kai bus išgelbėti, į savo planus niekada 
neįtraukdavo jos. 

2. Nors žinojo, kad ją skaudina, šaipėsi iš Vilardo Flemingo, smar- 
kiai abejodamas, ar tas sukūrė dvi simfonijas, ar nusimanė apie vėjo 
jėgaines ir netgi ar mokėjo slidinėti. 

3. Nuolat skųsdavosi, kad jį erzina „Mandarakso pypčiojimas jai 
spaudant įvairius mygtukus, nors pypčiojimas buvo vos girdimas, o 
jis žinojo, kaip tas prietaisas jai padeda lavinti protą, įsiminti popu- 
liarių sentencijų, mokytis svetimų kalbų ir taip toliau. 

4. Būtų verčiau liežuvį nusikandęs, užuot bent kartą ištaręs: „Aš 
tave myliu.“ 


- Ir čia tik pačios didžiausios ydos, - pasakė ji. 

Taigi, kalbėdama apie jūrinės iguanos seiles, Merė išliejo ilgai slo- 
pintą apmaudą. 

**+ 
Nemanau, kad išsiskyrimas buvo tragedija, nes juodu neturėjo ma- 
žamečių vaikų, be to, nei vienam, nei kitam gyventi paskirai nebuvo 
nepakeliama kankynė. Pas abu dažnai lankydavosi Akiko, o paskui, 


kai Kamikadzei prasikalė barzda, Akiko ėmė pas juos vedžiotis ir 
savo plaukuotus vaikelius. 

Nors kankabonės vaikų susilaukė tik Merės dėka, jokios ypatingos 
pagarbos jai nereiškė. Jos, vėliau ir jų vaikai, Merės prisibijojo lygiai 
kaip ir kapitono, įsitikinę, kad iš jos galima laukti tiek gėrio, tiek di- 
delio blogio. 

Ir štai praėjo dvidešimt metų. Prieš aštuonerius nusiskandino 
Hisako ir Selena. Akiko dabar buvo brandi trisdešimt devyneriyjlsi 
moteris, septynių plaukuotų Kamikadzės vaikų, dviejų sūnų ir pen- 
kių dukterų, motina. Ji be „Mandarakso“ laisvai susikalbėjo trimis 
kalbomis: anglų, japonų ir kankabonų. Jos vaikai kalbėjo tik kanka- 
boniškai, išskyrus du angliškus žodžius: „senelis“ ir „senelė“. Šitaip ji 
liepė vadinti kapitoną ir Merę Hepbern. Šitaip juos vadino ir pati. 

Vieną rytą pagal *„Mandaraksą“ 2016 metų gegužės 9 dieną septin- 
tą valandą trisdešimt minučių Akiko pažadino *Merę ir pasakė, kad 
eitų susitaikyti su *kapitonu, kuris esąs toks silpnas, kad galbūt nebe- 
trauksiąs ir dienos. Išvakarėse Akiko jį aplankė ir, išsiuntusi vaikus 
namo, pasiliko ir kiaurą naktį slaugė, nors neką galėjo padėti. 

*Merė, nors pati nebe jauniklė, nuėjo. Buvo aštuoniasdešim- 
ties - ir bedantė. Stuburas sulinkęs į klaustuką, pasak *,„Mandarak- 
so“, dėl to, kad pagraužtas kaulų išretėjimo. Kad jai kaulų išretėjimas, 
ji žinojo ir be * „Mandarakso“. Nuo kaulų išretėjimo ir jos motinos, ir 
senelės kaulai prieš mirtį buvo trapūs it nendrės. Dar viena paveldi- 
ma liga, kurios šiais laikais negirdėti. 

O štai *kapitoną *„Mandaraksas“ iš visko spėjo sergant Alzhei- 
merio liga. Nukvakęs senis nebesugebėjo pasirūpinti savimi ir var- 
giai besuvokė, kur esąs. Būtų miręs badu, jei ne Akiko, kasdien atneš- 
davusi maisto ir vienaip ar kitaip priversdavusi bent šiek tiek nuryti. 

Jam buvo aštuoniasdešimt šešeri. 
*„Mandaraksas“ bylojo: 


Ir štai galiausiai 

Ši keista, iš įvykių pinta istorija 

Išvirsta vaikyste antrąja ir užmarštim nykia 
Be skonio, be dantų, akių - nelieka nieko. 


— VILJAMAS ŠEKSPYRAS (1564-1616) 


Taigi * Merė, visa susirietusi, įšlepseno į *kapitono stoginę iš plunks- 
nų, kadaise buvusį ir jos pačios būstą. Nebuvo čia įkėlusi kojos dvi- 
dešimt metų. Nuo tada, kai išėjo, stogas ir, žinia, jį laikantys man- 
grovės kuolai ir kartelės, taip pat plunksnų guolis buvo daug kartų 
atnaujinti. Tačiau konstrukcija likusi ta pati, su gyvose mangrovėse 
iki pat vandens prakirstu langu į seklumą, ant kurios seniai seniai 
buvo užplukdyta „Galinga langinė“. 

Tarp kitko, laivas nuo seklumos nusprūdo dėl laivagalyje susikau- 
pusio lietaus ir jūros vandens. Jūros vandens prisisunkė palei vieno 
iš galingų sraigtų veleną. Laivas paniro nakties metu. Niekas nematė, 
kaip jis leidosi į paskutinį - trijų kilometrų iki jūros dugno - „šimt- 
mečio iškylos į gamtą“ etapą. 


[81 Turėtų būti: dvidešimt devynerių. 

Ką ir kalbėti, liūdnus prisiminimus žadino ta istorinė sekluma prieš 
*kapitono būstą! Keista, kad jam norėjosi ją kasdien matyti. Tuo pa- 
čiu povandeniniu kauburiu, susikibusios rankomis, nubrido * Hisako 
Hiroguči ir neregė *Selena; abi drauge ieškojo Žydrojo tunelio į Ana- 
pilį ir jį rado. *Selena buvo keturiasdešimt aštuonerių ir dar vaisinga. 
*Hisako - penkiasdešimt šešerių ir jau senokai nebegalinti pastoti. 

Akiko ir dabar, išvydusi seklumą, visada susigraudindavo. Jautėsi 
kalta dėl tų dviejų ją užauginusių moterų savižudybės - nors, anot 
*„Mandarakso, jas, be abejo, pražudė *Hisako nepagydoma ir tik- 
riausiai paveldėta depresija. 

Tačiau faktas lieka faktu, kad *Hisako ir *Selena nusižudė tuoj po 
to, kai Akiko įsitaisė nuosavą kampą. 

Jai buvo dvidešimt dveji. Kamikadzė, dar nesubrendęs, čia nie- 
kuo dėtas. Ji paprasčiausiai gyveno viena, ir jai visai patiko. Buvo jau 
perkopusi amžių, kai dauguma žmonių palieka gimtąjį lizdą, ir aš 
visomis keturiomis jai pritariau. Mačiau, kaip ją dirgina, kai *Hisako 
ir *Selena su ja, sveikatinga, sumania mergina, kalba kaip su mažu 
vaiku. Vis dėlto ji labai ilgai su tuo taikstėsi - todėl, kad buvo dėkinga 
už rūpinimąsi ja tuomet, kai ji iš tiesų buvo bejėgė. 

Nepatikėsite, ir tą dieną, kai Akiko išėjo, jiedvi jai į kąsnelius 
pjaustė padūkėlio mėsą. 

Ir paskui visą mėnesį, nors jos nebebuvo, sėsdamos valgyti dėda- 
vo ir jai gatavai supjaustytos mėsytės, burkuojančiais balsais ją kal- 
bindavo ir švelniai erzindavo. 

Kol vieną dieną pajuto, kad toliau gyventi beprasmiška. 

Tada, kai ėjo lankyti mirtimi besivaduojančio *kapitono, *Merė Hep- 
bern, nepaisant visų negalių, buvo dar gana savarankiška. Pati ieško- 
davosi ir gaminosi maistą, o būste palaikė pavyzdingą švarą. Tuo ji 
teisėtai didžiavosi. * Kapitonas bendruomenei, tiksliau - Akiko, buvo 
našta. *Merė anaiptol. Ji dažnai sakydavo, kad, pajutusi esanti kam 
nors našta, patrauksianti Hisako ir Selenos pėdomis į seklumą ir ke- 
liausianti į vandenyno dugną pas antrą vyrą. 

Jos ir lepios *kapitono pėdos ryškiai skyrėsi. Tai bylojo apie labai 
skirtingą gyvenimo būdą. * Kapitono pėdos buvo baltos ir minkštos. 
*Merės - kietos ir rudos it alpinisto batai, kuriuos ji kadai seniai atsi- 
vežė į Gvajakilį. 

Tad šiam žmogui, su kuriuo buvo nesikalbėjusi dvidešimt metų, 
ji tarė: 

— Sako, sunkiai sergi. 

*Kapitonas, tiesą sakant, vis dar atrodė apveidus, gražiai papilnė- 
jęs. Švarutėlis, nes Akiko jį kasdien prausdavo, trinkdavo ir šukuo- 
davo barzdą ir plaukus. Vartojo muilą, kurį kankabonės gamino iš 
trintų kaulų ir pingvinų riebalų. 

Kas dėl *kapitono ligos, pikčiausia, kad fiziškai jis buvo visai pa- 
jėgus savimi pasirūpinti. Už *Merę buvo kur kas tvirtesnis. Tačiau 
silpstančios didelės smegenys jį vertė drybsoti ir drybsoti, leido 
dergti po savimi, nevalgyti ir panašiai. 

Vėlgi: *kapitono būklė nebuvo išimtinis, tik Santa Rozalijai 


būdingas reiškinys. Žemyne karšo milijonai bejėgių it kūdikiai se- 
nukų, ir gailestingi jauni suaugusieji, tokie kaip Akiko, turėjo juos 
globoti. Dėl ryklių ir dalginių delfinų senatvės problemos šiais lai- 
kais - neįsivaizduojamas dalykas. 

- Kas šita ragana? - paklausė Akiko *kapitonas. - Nekenčiu šlykš- 
čių bobų. O šita šlykščiausia iš šlykščiausių. 

— Čia *Merė Hepbern - ponia Fleming, seneli, - pasakė Akiko. 
Jos plaukuotu skruostu nusirito ašara. - Senelė, - pridūrė. 

— Pirmąkart matau, - burbtelėjo jis. - Prašyčiau ją išvest. Užsi- 
merkiu. Kai atsimerksiu, kad jos čia nebūtų, - užsimerkė ir ėmė pus- 
balsiu skaičiuoti. 

Akiko priėjo prie *Merės ir suėmė už trapios rankos. 

- Ak, senele... - tarė ji. - Nemaniau, kad bus toks negeras. 

O *Merė jai garsiai atsakė: 

— Koks buvo, toks ir liko. 

*Kapitonas vis skaičiavo. 

Už puskilometrio, šaltinio pusėje, pasigirdo džiaugsmingas vyriš- 
kio riktelėjimas ir moteriškės juoko pliūpsnis. Vyriškio riksmas buvo 
visiems pažįstamas. Tai * Kamikadzė šitaip visai salai pranešdavo, 
kad pasigavo kokią moteriškę ir kad jiedu netrukus santykiaus. Buvo 
devyniolikmetis, dar beveik didžiausio lytinio pajėgumo, ir kaip vie- 
nintelis lytiškai aktyvus vyriškis galėjo santykiauti su kuo papuola. 
Lyg neganėtų vienos širdgėlos, Akiko turėjo kęsti ir neslepiamą vyro 
neištikimybę. Ji buvo tikra šventoji. 

Moteriškė, kurią prie šaltinio pasigavo Kamikadzė, buvo jo 
paties teta Dirno, tuomet jau nebevaisinga. O jam kas. Jiedu vis 
vien santykiaus. Jaunesnis jis santykiavo net su jūrų liūtų ir kotikų 


patelėmis, kol Akiko įtikino jei ne dėl savęs, tai dėl jos liautis taip 
darius. 

Nė viena jūrų liūtė ar kotikė nuo Kamikadzės nepastojo, ir iš da- 
lies gaila, kad taip neatsitiko. Jei jam būtų pavykę kurią apvaisinti, 
dabartinės žmonijos evoliucija būtų trukusi daug trumpiau nei mi- 
lijoną metų. 

Ir vėlgi: ar buvo reikalo skubėti? 

*Kapitonas atsimerkė ir tarė * Merei: 

— Ko neišėjai? 

Ji atsakė: 

— Nekreipk į mane dėmesio. Kas aš tokia - paprasčiausia moteriš- 
kė, su kuria dešimt metų gyvenai. 

Tuo metu kita kankabonė, Laira, kankaboniškai sušuko Akiko, 
kad Orlonas, keturmetis Akiko sūnelis, susilaužė ranką ir kad Akiko 
tuoj pat grįžtų namo. Prie *kapitono būsto Laira nesiartino, nes tikė- 
jo, kad jame pilna labai pavojingų kerų. 

Tad Akiko paprašė * Merę, kol jos nebus, pabudėti prie * kapitono. 
Prižadėjo kuo greičiau sugrįžti. 

— Būk gerutis, - tarė ji *kapitonui. - Pažadi? 

Šis suniurzgė, kad pažadąs. 


AAA 


Akiko paprašyta, * Merė atsinešė *„Mandaraksą“, vildamasi su juo 
nustatyti, dėl ko *kapitonas kelis kartus per pastarąją parą patyrė to- 
kią komą, kad atrodė kaip miręs. 

Tačiau vos jai parodžius prietaisą ir dar nespėjus užduoti pirmo 
klausimo, *kapitonas ją stačiai apstulbino. Jis stvėrė jai iš rankos prie- 
taisą ir lyg sveikų sveikiausias atsistojo. 281 


— Nieko taip nekenčiu, kaip šito bjaurybės, - pasakė ir nušlitinia- 
vęs į pakrantę sverdėdamas įbrido iki kelių į vandenį. 

Vargšė *Merė nusekė iš paskos, bet sulaikyti tokį stambų vyriškį 
buvo ne jos jėgoms. Ji bejėgiškai žiūrėjo, kaip jis sviedė *„Mandarak- 
są į seklumą ir tas nugrimzdo į kokių trijų metrų gylį. Toliau seklu- 
mos kupra leidosi stačiai žemyn it jūrinės iguanos nugara. 

Ji matė, kur prietaisas nugrimzdo. Ana va kur jis - neįkainojama 
relikvija, kurią ji buvo pažadėjusi po mirties palikti Akiko. Tad narsi 
senolė nėrė jo gelbėti. Ir jau nustvėrė, tačiau tuoj pat ją drauge su 
„Mandaraksu“ prarijo didžiulis baltasis ryklys. 


Akk 


*Kapitonas tuo metu buvo praradęs atmintį, todėl nesuprato, kodėl 
vanduo nusidažė krauju. Jis net nežinojo, kokioje pasaulio vietoje 
esąs. Labiausiai jį išgąsdino puolantys paukščiai. Nepavojingi kikiliai 
vampyrai, puldinėjantys jo pragulas, buvo vieni iš labiausiai saloje 
paplitusių paukščių. Tačiau jam jie atrodė nematyti ir baisūs. 

*Kapitonas juos atmušinėjo, šaukėsi pagalbos. Kikilių puolė vis 
daugiau, ir jis, šventai tikėdamas, kad jie nori jį užkapoti, šoko į van- 
denį, kur jį prarijo kūjagalvis ryklys. Šio padaro akys styro galvos 
šonuose; tai prieš daug daug milijonų metų natūraliosios atrankos 
dėsnio ištobulintas dizainas. Šis ryklys - nepriekaištinga visatos me- 
chanizmo detalė. Neturi jis nė menkiausios ydos, kurią dar reikėtų 
šalinti. Ir ko jau ko jam nereikia - tai didesnių smegenų. 

Ką jis veiks su didesnėmis smegenimis? Sukurs Bethoveno 
„Devintąją simfoniją ? 

Ar parašys tokias eilutes: 

Pasaulis - tai scena, 
O moterys ir vyrai - tik artistai, 
Išeina, pasirodo ir pradingsta, 


Ir kiekvienas - ne vieną vaidmenį vaidina. 


— VILJAMAS ŠEKSPYRAS (1564-1616) 


14 


Šiuos žodžius aš rašau ore - kairės rankos smiliumi, ir jis pats tėra 
oras. Kairiarankė buvo mano motina, kairiarankis ir aš. Šiais laikais 
kairiarankių nebėra. Abiem plaukmenimis žmonės naudojasi visiš- 
kai vienodai. Motina buvo rudaplaukė kaip ir Endrius Makintošas, 
nors jų vaikai, aš ir Selena, rudų garbanų nepaveldėjome - nepavel- 
dėjo, negalėjo paveldėti visa šiuolaikinė žmonija. Rudaplaukių nebe- 
pamatysi. Nepažinojau nė vieno albinoso, bet ir albinosų nebeliko. 
Tarp kotikų vienas kitas albinosas pasitaiko. Prieš milijoną metų iš 
jų kailiukų pasiūti kailiniai būdavo labai vertinami, jais pasipuošus 
einama į operą ar labdaros balių. 

Ar iš šiuolaikinių žmonių kailių jų protėviams senovėje būtų 
galėję išeiti gražūs kailiniai? O kodėl gi ne. 


*A+ 


Ar netrikdo manęs toks nerealus rašymas - oru ore? Na... Mano žo- 
džiai tvers tiek pat, kiek ir mano tėvo arba Šekspyro, arba Bethoveno, 
arba Darvino kūriniai. Pasirodo, ir jie visi rašė oru ore, ir štai dabar iš 
švelnios atmosferos išgriebiu tokią Darvino mintį: 


Pažangos visuomet daugiau nei regreso. 


Kas tiesa, tai tiesa. 

*** 


Mano sakmės pradžioje atrodė, kad žemiškajai visatos mechanizmo 
daliai gresia baisus pavojus, nes daugelis jos sudedamųjų dalių, tai 
yra žmonių, niekam nebetiko ir gadino tiek kitas sudedamąsias dalis, 
tiek ir save. Anuomet būčiau sakęs, kad gedimas nebepataisomas. 

Anaiptol! 

Dabar, žmonių konstrukcijai pakitus, nematau priežasčių, kodėl 
žemiškoji mechanizmo dalis negalėtų amžinai tiksėti taip, kaip tiksi 
šiuo metu. 


*k+ 


Jei harmoniją tarp žmonių ir tarp žmonių bei gamtos atkūrė kokios 
nors antgamtinės būtybės ar mano tėvo numylėti skraidančių lėkščių 
lakūnai, aš to nepastebėjau. Esu pasirengęs prisiekti, kad viską be iš- 
orinės pagalbos pataisė natūraliosios atrankos dėsnis. 

Vandeningoje Galapagų salyno aplinkoje daugiausia išgyvenda- 
vo tokių, kuriems geriausiai sekėsi žuvauti. Kieno rankos panašios 
į plaukmenis, tie geriausiai plaukiojo. Su atsikišusiais žandikauliais 
žuvį pagauti ir išlaikyti lengviau nei rankomis. Ir bet koks žvejys, 
vis daugiau laiko praleidžiantis po vandeniu, aišku, pagaudavo žuvų 
tuo daugiau, kuo jo ar jos kūnas būdavo aptakesnis, kuo panašesnis į 
kulką, - vadinasi, ir kuo mažesnė kaukolė. 


*kA 


Štai ir visas mano pasakojimas. Pridursiu tik kelis ne itin svarbius 
dalykus, kurių nepaminėjau anksčiau. Pridursiu atsitiktine tvarka, 
nes rašau skubomis. Bet kurią minutę galiu sulaukti tėvo ir žydrojo 
tunelio. 


A+ 


Ar žmonės, kaip ir seniau, žino, kad anksčiau ar vėliau mirs? Ne. 
Mano kuklia nuomone, laimė, kad jie tai yra užmiršę. 


**-* 


Ar aš pats, būdamas gyvas, susilaukiau palikuonių? Santa Fė, prieš 
pat įstodamas į Jungtinių Amerikos Valstijų jūrų pėstininkus, vienai 
vidurinės mokyklos mokinei užtaisiau vaiką. Jos tėvas buvo tos mo- 
kyklos direktorius, o mudu su ja vienas kitam nei labai patikom, nei 
ką. Jauni žali, tai ir kvailiojom. Ji pasidarė abortą, tėvas sumokėjo. 
Mes net nesužinojom, ar ten būtų buvusi duktė, ar sūnus. 

Man tai, aišku, buvo pamoka. Paskui visada žiūrėdavau, kad arba 
aš, arba mano partnerė naudotume kokią nors kontracepcijos prie- 
monę. Likau nevedęs. 

Dabar mane ima juokas pagalvojus, kaip neoriai ir negražiai at- 
rodytų šiuolaikiniai žmonės, jei prieš pasimylėdami jis ar ji užsidėtų 
ar įsidėtų tipišką prieš milijoną metų naudotą apsaugos priemonę. 
Be to, įsivaizduokite, kaip jie tai darytų be rankų, su plaukmenimis! 


*x** 


Ar man čia esant buvo iš kur nors atplaukę augalinių plaustų su ke- 
leiviais, ar be jų? Ne. Ar nuo tada, kai nuskendo „Bahia de Darwin“, 
salas yra pasiekę kokie nors gyvūnai iš žemyno? Ne. 

Bet vėlgi, kiek aš čia prabuvau - vos milijoną metelių. 


x*+* 


Kaip aš patekau iš Vietnamo į Švediją? 
Po to, kai nušoviau senikę, su rankine granata nukovusią mano 
geriausią draugą ir pikčiausią priešą, ir mūsų būrio likutis iki pamatų 


266 


supleškino jos kaimą, buvau paguldytas į ligoninę dėl vadinamojo 
nervinio išsekimo. Mane gydė rūpestingai, su meile. Be to, dažnai 
lankė karininkai. Jie mane įtikinėjo, kaip svarbu, kad niekam nepa- 
sakočiau apie tai, kas atsitiko tame kaime. Tik tada sužinojau, kad 
mano būrys nukovė penkiasdešimt devynis įvairaus amžiaus kaimo 
gyventojus. Kažkas po visko suskaičiavo. 

Išleistas iš ligoninės, Saigone girtas ir prisirūkęs hašišo nuo kekšės 
užsikrėčiau sifiliu. Pirmus šios dabar nebežinomos ligos požymius 
pajutau tik Tailande, Bankoke, kur buvau su kitais išsiųstas „pailsėti 
ir atgauti jėgų“. Ši mandagi frazė visų supratimu reiškė dar daugiau 
kekšių, narkotikų ir alkoholio. Po ryžių, daugiausia užsienio valiutos 
Tailandas gaudavo iš prostitucijos. 

Kiek mažiau iš kaučiuko. 

Dar mažiau iš tikmedžio medienos. 

Dar mažiau iš alavo. 

Nenorėjau, kad Jūrų pėstininkų korpusas sužinotų, jog sergu si- 
filiu. Sužinoję man už gydymo laiką nubrauktų algą. Be to, gydymo 
laiką prikergtų prie metų, kuriuos turėjau tarnauti Vietname. 

Tad ėmiau ieškoti Bankoke privataus gydytojo. Vienas jūrų pėsti- 
ninkas rekomendavo jauną švedą, tokių ligų gydytoją, vietos Medici- 
nos universitete dirbantį mokslo tiriamąjį darbą. 

Kai nuėjau jam pasirodyti, ėmė klausinėti apie karą. Pats nepa- 
jutau, kaip papasakojau, ką mūsų būrys padarė su kaimu ir jo gyven- 
tojais. Jis domėjosi, kaip tada jaučiausi, ir atsakiau, kad baisiausia tai, 
jog aš nieko ypatinga nejaučiau. 


*kA 


— Ar po to verkėt, ar blogai miegodavote? - klausė jis. 

— Ne, pone, - atsakiau. - Tiesą pasakius, mane į ligoninę paguldė 
todėl, kad nieko nenorėjau veikti, tik miegoti ir miegoti. 

Kad verkčiau - nieko panašaus. Koks buvau, toks, bet ne verks- 
nys, ne skystimas. Ir iki tol, kol jūrų pėstininkų būryje išėjau vyriš- 
kumo mokyklą, neverksnodavau. Neapsiverkiau net tada, kai mudu 
su tėvu paliko mano rudaplaukė kairiarankė motina. 

Bet čia švedas pasakė tokį dalyką, kad pravirkau kaip mažas vai- 
kas - pagaliau, pagaliau. Kad verkiu ir negaliu sustoti, nustebau ne 
tik aš pats, bet ir jis. 

O pasakė jis šit ką: 

- Jūsų pavardė, matau, Trautas. Ar jūs kartais ne giminė nuosta- 
biam mokslinės fantastikos rašytojui Kilgorui Trautui? 

Tas gydytojas vienintelis iš visų mano sutiktų žmonių, neskaitant 
kohouziečių, buvo girdėjęs apie mano tėvą. 

Tokį kelią turėjau sukarti į Tailandą, į Bankoką, kad sužinočiau, 
jog, vieno žmogaus akimis, mano tėvo, beviltiško rašeivos, gyventa 
ne veltui! 


Aka 


Per tą gydytoją įsiraudojau taip, kad man turėjo duoti raminamųjų. 
buvome vieni. 

— Dabar geriau? - paklausė jis. 

— Ne, - atsakiau. - O gal ir geriau. Sunku pasakyt. 

- Kol miegojote, apmąsčiau jūsų atvejį, - tarė jis. - Galėčiau skirti 
labai stiprų vaistą, bet ar norėsite jį išbandyti, ar ne, spręskite pats. 
Turite gerai pasverti jo šalutinį poveikį. 


Maniau, jis turi omenyje, kokie atsparūs antibiotikams dėl natū- 
raliosios atrankos pasidarę sifilio mikroorganizmai. Mano didelės 
smegenys eilinį kartą klydo. 

Jis paaiškino turįs bičiulių, galinčių išvežti mane iš Bankoko į Šve- 
diją, jei ten prašyčiausi politinio prieglobsčio. 

— Betgi aš nemoku švediškai, - paabejojau. 

- Išmoksit, - nuramino jis. - Išmoksit išmoksit. 


Kurt Vonnegut Skerdykla Nr. 5 


Iš anglų kalbos vertė Povilas Gasiulis 


kitos knygos, 2006 


Tai pasakojimas apie keistą Bilio Piligrimo gyvenimą - jam ateiviai iš toli- 
mos Tralfamadoro planetos atskleidžia, kad įprastinė laiko tėkmė neegzis- 
tuoja ir visados galima sugrįžti į praeitį ar nusikelti į ateitį. 


Jis vis iš naujo išgyvena Drezdeno bombardavimą, po karo grįžta į Ameriką, 
veda, patiria lėktuvo katastrofą, per kurią jam sužalojamos smegenys, apsi- 
lanko Tralfamadoro planetoje - ten drauge su iš Žemės pagrobta pornografi- 
jos žvaigžde gyvena Tralfamadoro zoologijos sode stikliniame kambaryje... 


Kaip ir daugelyje savo kūrinių, „Skerdykloje Nr. 5“ Kurtas Vonnegutas supla- 
ka aštrią satyrą, juodąjį humorą su mokslinės fantastikos elementais ir pa- 
pildo tai sukrečiančiais autentiškais prisiminimais apie savo paties išgyventą 
Antrąjį pasaulinį karą. Kurtas Vonnegutas ironiškai protestuoja prieš bepras- 
mybės, žiaurumo ir absurdo kupiną šiuolaikinės visuomenės gyvenimą. 


„Skerdykla Nr. 5“ laikoma Kurto Vonneguto kūrybos viršūne, vienu žymiau- 
sių antikarinių romanų, absurdo literatūros, juodosios komedijos klasika. 

Kurt Vonnegut Čempionų pusryčiai 


Iš anglų kalbos vertė Povilas Gasiulis 
Papildytas ir pataisytas leidimas 


kitos knygos, 2006 


„Čempionų pusryčiai“ - groteskiška, politiškai nekorektiška, šiek tiek ne- 
švanki, socialiai kritiška ir labai juokinga knyga. 


Respektabilus verslininkas Dveinas Huveris - daugelio įmonių savininkas, 
automobilių prekybininkas ir labai turtingas žmogus. Staiga jam pradeda 
maišytis protas, jis suvokia, koks absurdiškas, beprasmis ir chaotiškas pa- 
saulis jį supa... Norėdamas prasiblaškyti Dveinas Huveris iškeliauja į menų 
festivalį Midlende; ten pat atvyksta ir nevykėlis mokslinės fantastikos rašy- 
tojas Kilgoras Trautas. Jo fantastinis romanas, pavadintas „Dabar jau gali- 
ma papasakoti“, atskleidžia Dveinui „tiesą“ - visas jį supantis pasaulis tėra 
Visatos Kūrėjo piktavališkas eksperimentas, o pasaulio žmonės - robotai, 
imituojantys žmogišką pavidalą. Tai - tiesiog bejausmės mašinos, kurios 
gyvena kasdieninį nuobodų gyvenimą, dauginasi, kariauja, žudosi, teršia 
gamtą, alina ir naikina savo planetą. 

Kurt Vonnegut Katės IOpšys 


Iš anglų kalbos vertė Vytautas Petrukaitis 


kitos knygos, 2006 


Genamas iliuzinės meilės gražuolei diktatoriaus dukrai Monai, „Katės lop- 
šio“ herojus atvyksta į San Lorenso salą, priima naują religiją ir netgi tampa 
šios šalies prezidentu. Tirono Monzano valdomoje mažytėje Karibų jūros 
saloje (tipiškoje „bananų respublikoje“) klesti visuotinis melas, susvetimė- 
jimas ir bukaprotystė. Salos gyventojai išpažįsta džiunglėse besislapstančio 
pranašo Bokonono religiją, kuri pagrįsta fomomis - „netiesomis, darančio- 
mis mus drąsius, kilnius ir laimingus“. 


„Katės lopšys“ - sukrečianti visuomenės ir jos nerašytų gyvenimo taisyklių 
kritika, aštri satyra politikos, religijos ir technologijų progreso temomis. 

Kurt Vonnegut Žmogus be tėvynės 


Iš anglų kalbos vertė Vytautas Petrukaitis 


kitos knygos, 2007 


GERŲ NAUJIENŲ APIE VISKĄ PABAIGA. MŪSŲ PLANETOS IMUNINĖ 
SISTEMA BANDO ATSIKRATYTI ŽMONIŲ. NUO TO IR REIKIA PRADĖTI. 


Neprilygstamas Amerikos literatūros meistras Kurtas Vonnegutas vadi- 
namas prozos šamanu su pilnu krepšiu absurdiškų personažų, 2005 m. 
išleido knygą, netikėtai tapusią bestseleriu. 


Aštrios, tačiau šiltos ir mielos juodojo humoro esė, rašytos žurnalui 
„In these Times“, atskleidžia Vonneguto požiūrį į gyvenimą George'o 
W. Busho Amerikoje. Autorius cituoja Jėzų Kristų, Marką Twainą, Ab- 
rahamą Lincolną, Kilgorą Troutą, Bokononą ir vėl žiba savo firminėmis 
„nepatogiomis tiesomis“. 

T asimoje ateityje plk g it 


autoriaus litę raki S 
Leono siė pr risiTi : 
kai, ištfKus katastrofai, žmanija 
Tačiau kinisinių laivu į ( Galadagi įlas/A(Plav Vie 
tarp kurių buvo ir šešios žmogė SARS yi ibopų genties | 
našlaitės, pradeda naują evoliucijos / A lapą: iš Žmogaus sū | 
didelėmis smegenimis — visų nelaifnių ir kančių priežasti- 
mi - išsivysto naujas žmogus su mažomis smegenimis 

ir plaukmenimis... 


SKAT 


Provokuojantis ir įkvepiantis Kurto Vonneguto romanas 
„Galapagai“ - neprilygstamo juodojo humoro ir satyros 
meistro improvizacija evoliucijos teorijos tema. 


